text:
ຜູ້ນຳລາວສົ່ງສານຊົມເຊີຍວັນຊາດບັງກລາເທດ
(27/03/2014)
ຂປລ.ທ່ານ ຈູມມາລີ ໄຊຍະສອນ ປະທານປະເທດ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ລາວສົ່ງ ສານຊົມເຊີຍເຖິງ ຄູ່ຮ່ວມຕຳແໜ່ງ ທ່ານ ດຣ.ອັບດຸລ ຮາມິດ ປະທານາທິ ແລະ ທ່ານ ນາງ ເຊັກຄ໌ ຣາຊິນາ ນາຍົກລັດຖະມົນຕີ ແຫ່ງສາທາ ລະນະລັດ ປະຊາຊົນ ບັງກລາເທດໃນໂອກາດວັນຊາດ 26 ມີນາ 2014 ຄົບຮອບ 43 ປີ.
ເນື້ອໃນສານໄດ້ລະບຸວ່າ: ໃນນາມປະຊາຊົນ ແຫ່ງ ສາທາລະນະລັດ ປະຊາຊົນ ປະຕິວັດລາວ ແລະ ໃນນາມສ່ວນຕົວ ພວກຂ້າພະເຈົ້າ ຂໍຖືເປັນກຽດຢ່າງສູງສົ່ງຄຳຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງ ບັນດາທ່ານ ແລະ ປະຊາຊົນບັງກລາເທດເພື່ອນມິດທຸກຖ້ວນໜ້າ ເນື່ອງໃນໂອກາດວັນຊາດ ແຫ່ງ ສາທາລະນະລັດ ບັງກລາເທດຄົບຮອບ 43 ປີ.
ສປປ ລາວ ແລະ ສາທາລະນະລັດ ປະຊາຊົນ ບັງກລາເທດ ມີສາຍພົວພັນອັນອົບອຸ່ນ ແລະ ເປັນເພື່ອນມິດທີ່ດີເປັນເວລາຫລາຍປີ, ປະຊາຊົນສອງຊາດໄດ້ໄປມາຫາສູ່ກັນ ຢ່າງປົກກະຕິ, ພວກຂ້າພະເຈົ້າ ເຊື່ອນັ້ນວ່າສາຍພົວພັນມິດຕະພາບ ອັນດີງາມດັ່ງກ່າວ ຈະສືບຕໍ່ໄດ້ຮັບການຮັດແໜ້ນ ແລະ ເສີມຂະຫຍາຍໃນທຸກໆດ້ານ ໃນອະນາຄົດເພື່ອ ຜົນປະໂຫຍດຂອງປະຊາຊົນ ສອງຊາດພວກເຮົາ.
ພວກຂ້າພະເຈົ້າ ຂໍຖືໂອກາດນີ້ ອວຍພອນໄຊໃຫ້ ບັນດາ ທ່ານ ຈົ່ງມີພະລະນາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນ ບັງກລາເທດ ເພື່ອນມິດ ຈົ່ງມີຄວາມກ້າວໜ້າ ແລະ ວັດທະນາຖາວອນ./.
ຜູ້ນຳລາວສົ່ງສານຊົມເຊີຍເຖິງຄູ່ຮ່ວມຕຳແໜ່ງ ສ ອິດສະລາມປະກິດສະຖານ
(21/03/2014)
ຂປລ. ທ່ານ ຈູມມາລີ ໄຊຍະສອນ, ປະທານປະເທດ; ທ່ານທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການປະຊວງການຕ່າງປະເທດ ແຫ່ງສປປ ລາວໄດ້ສົ່ງສານຊົມເຊີຍ ເຖິງ ທ່ານມຳນູນ ຮັດເຊັນ, ປະທານາທິບໍດີ, ທ່ານ ນາວາສ໌ ຊາຣີບຟ໌, ນາຍົກລັດຖະມົນຕີ ແລະ ທ່ານ ຊາຕາດຈ໌ ເອຊິສ໌ ທີ່ປືກສານາຍົກ ລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງສາທາລະນະລັດ ອິດສະລາມ ປາກິດສະຖານໃນໂອກາດວັນຊາດ 23 ມີນາ 2014 ຄົບຮອບ 58 ປີ.
ສານຊົມເຊີຍໄດ້ລະບຸວ່າ: ໃນນາມປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ,ພວກຂ້າພະເຈົ້າຂໍຖືເປັນກຽດຢ່າງສູງ ສົ່ງຄຳ ຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງບັນດາ ທ່ານ,ລັດຖະບານ ແລະ ປະຊາຊົນປາກິດສະ ຖານ ເພື່ອນ ມິດທຸກຖ້ວນໜ້າ ໃນເນື່ອງໃນໂອກາດວັນຊາດ ແຫ່ງ ສາທາລະນະລັດ ອິດສະລາມ ປາກິດສະຖານ ຄົບຮອບ 58 ປີ.
ສປປ ລາວ ແລະ ປາກິດສະຖານ ມີສາຍພົວພັນອັນອົບອຸ່ນ ແລະ ເປັນເພື່ອນມິດທີ່ດີ ມາເປັນເວລາຫລາຍປີ, ປະຊາຊົນສອງຊາດ ໄດ້ໄປມາຫາສູ່ກັນຢ່າງປົກກະຕິ, ພວກ ຂ້າພະເຈົ້າ ເຊື້ອໜັ້ນວ່າ ສາຍພົວພັນມິດຕະພາບອັນດີງາມດັ່ງກ່າວ ຈະສືບຕໍ່ຮັບການຮັບການຮັດແໜ້ນ ແລະ ເສີມຂະຫຍາຍ ໃນທຸກໆດ້ານໃນອະນາຄົດ ເພື່ອຜົນປະໂຫຍດ ຂອງປະຊາຊົນ ສອງຊາດພວກເຮົາ.
ພວກຂ້າພະເຈົ້າ ຂໍຖືໂອກາດນີ້ ອວຍພອນໄຊໃຫ້ ບັນດາທ່ານ ຈົ່ງມີພະລະນາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນ ປາກິດສະຖານ ເພື່ອນມິດ ຈົ່ງມີຄວາມກ້າວໜ້າ ແລະ ມີຄວາມວັດທະນາຖາວອນ.
ໂທລະເລກຊົມວັນສ້າງຕັ້ງພັກປະຊາຊົນປະຕິວັດລາວ
(21/03/2014)
ຂປລ. ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໄດ້ຮັບໂທລະເລກຊົມເຊີຍຈາກ ຄະນະບໍລິຫານງານສູນກາງພັກແຮງງານເກົາຫລີ.
ໂທລະເລກໄດ້ຂຽນວ່າ: ຄະນະບໍລິຫານງານສູນກາງພັກແຮງງານເກົາຫລີ ຂໍສົ່ງຄວາມຊົມເຊີຍ ອັນອົບອຸ່ນ ແລະ ຂ່ຳນັບມາຍັງ ຄະນະບໍລິຫານງານສູນກາງພັກ ພວກສະຫາຍ ແລະ ສະມາຊິກພັກທຸກທົ່ວໜ້າ ເນື່ອງໃນໂອກາດວັນສ້າງຕັ້ງ ພັກປະຊາຊົນ ປະຕິວັລາວຄົບຮອບ 59 ປີ.
ພວກຂ້າພະເຈົ້າມີຄວາມພາກພູມໃຈເປັນຢ່າງຍີ່ງ ທີ່ເຫັນວ່າ ປະຊາຊົນປະຕິວັດລາວ ກຳລັງປະສົບຜົນສຳເລັດອັນໃຫຍ່ຫລວງ ໃນການຕໍ່ຕູ້ເພື່ອປົກປັກຮັກສາໝາກຜົນຂອງການ ປະຕິວັດ ແລະ ເຊີດຊູບົດບາດ ແລະ ຄວາມສາມາດນຳພາຂອງພັກ ແລະ ວຽກງານ ປະຕິບັດ 3 ສ້າງ ແລະ ນຳເອົາປະເທດຊາດຫລຸດພົ້ນຈາກຄວາມດ້ວຍພັດທະນາ ຢ່າງແນ່ນອນ ໃນປີ 2020 ພາຍໃຕ້ການນຳພາຂອງພັກປະຊາຊົນ ປະຕິວັດລາວ ອັນມີ ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ.
ນະໂອກາດນີ້, ພວກຂ້າພະເຈົ້າ ສະແດງຄວາມເຊື້ອໜັ້ນວ່າ ສາຍພົວພັນມິດຕະພາບ ແລະ ການຮ່ວມມືອັນດີງາມ ທີ່ໄດ້ຮັບການສ້າງຂື້ນ ລະຫວ່າງສອງພັກ ແລະ ສອງ ປະເທດພວກເຮົາ ຈະໄດ້ຮັບການສືບຕໍ່ເພີ່ມທະວີ ແລະ ຂະຫຍາຍຕົວຍິ່ງໆຂື້ນ ແລະ ຫວັງວ່າໃຫ້ພັກປະຊາຊົນປະຕິວັດລາວ, ປະຊາຊົນລາວທີ່ເປັນມິດຈົ່ງປະສົບຜົນສຳເລັດ ອັນໃຫຍ່ຫລວງ ໃນການປະຕິບັດມະຕິກອງປະຊຸມໃຫຍ່ຄັ້ງທີ IX ຂອງພັກປະຊາຊົນປະຕິວັດລາວ.
ໂທລະເລກອອຍພອນ
(21/03/2014)
ຂປລ. ວັນທີ 21 ມີນາ 2014 ນີ້ ຄະນະບໍລິຫານງານສູນກາງພັກ ປະຊາຊົນປະຕິວັດລາວ ໄດ້ຮັບໂທລະເລກອອຍພອນ ຈາກຄະນະບໍລິຫານງານສູນກາງພັກ ກອມມູນິດ ຫວຽດນາມ ໃນໂອກາດວັນສ້າງຕັ້ງພັກ ປະຊາຊົນປະຕິວັດລາວ ຄົບຮອບ 59 ປີ.
ເນື້ອໃນໂທລະເລກລະບຸວ່າ: ເນື່ອງໃນໂອກາດສະເຫລີມສະຫລອງວັນສ້າງຕັ້ງພັກ ປະຊາຊົນປະຕິວັດລາວ ຄົບຮອບ 59 ປີ (22/3/1955-22/3/2014) ໃນນາມ ພັກກອມ ມູນິດຫວຽດນາມ ແລະປະຊາຊົນຫວຽດນາມ ພວກຂ້າພະເຈົ້າ ຂໍສົ່ງຄວາມຮັກແພງຖານສະຫາຍ, ອ້າຍນ້ອງທີ່ສະໜິດສະໜົມ ແລະຄວາມຊົມເຊີຍອັນອົບອຸ່ນທີ່ສຸດ ມາຍັງຄະນະບໍລິຫານ ງານສູນກາງພັກ ປະຊາຊົນປະຕິວັດລາວ ທີ່ມີກຽດສະຫງ່າ ແລະປະຊາຊົນລາວທຸກທົ່ວໜ້າ.
ໃນໄລຍະ 59 ປີຜ່ານມາ ພາຍໃຕ້ການນຳພາອັນສະຫລາດສ່ອງໃສຂອງພັກ ປະຊາຊົນປະຕິວັດລາວ, ປະຊາຊົນ ລາວອ້າຍນ້ອງ ໄດ້ຜ່ານຜ່າຄວາມຫຍຸ້ງຍາກ, ສິ່ງທ້າທາຍ ນາໆປະການ ສາມາດຍາດໄດ້ບັນດາໄຊຊະນະທີ່ສະຫງ່າລາສີ ໃນພາລະກິດປົດປ່ອຍຊາດ, ສ້າງສາ ແລະ ປົກປັກຮັກສາປະເທດຊາດ ພິເສດພາຍຫລັງປະຕິບັດແນວທາງການ ປ່ຽນແປງໃໝ່ ໂດຍພັກປປະຊາຊົນປະຕິວັດລາວ ເປັນຜູ້ລິເລີ່ມ ແລະນຳພາມາເປັນເວລາ 28 ປີ ປະຊາຊົນລາວຍາດໄດ້ບັນດາຜົນງານ ທີ່ໃຫຍ່ຫລວງຮອບດ້ານ, ມີຄວາມໝາຍປະຫວັດສາດ, ຖານະບົດບາດ ແລະ ອິດທິພົນຊື່ສຽງຂອງ ສາທາລະນະລັດ ປະຊາທິ ປະໄຕ ປະຊາຊົນລາວ ນັບມື້ນັບໄດ້ຮັບການເຊີດຊູສູງເດັ່ນຂຶ້ນໃນເວທີສາກົນ.
ໃນຖານະທີ່ເປັນເພື່ອນມິດສະຫາຍອ້າຍນ້ອງທີ່ສະໜິດສະໜົມ, ພັກກອມມູນິດຫວຽດນາມ ແລະ ປະຊາຊົນຫວຽດນາມ ຕີລາຄາສູງ ແລະ ຊົມເຊີຍບັນດາຜົນງານອັນໃຫຍ່ຫລວງ ທັງໃນ ແລະ ຕ່າງປະເທດທີ່ພັກປະຊາຊົນ ປະຕິວັດລາວ ແລະ ປະຊາຊົນລາວອ້າຍນ້ອງ ຍາດມາໄດ້ໃນໄລຍະຜ່ານມາຢ່າງສຸດໃຈ. ໄຊສະນະຂອງບັນດາສະຫາຍ ບໍ່ພຽງແຕ່ ມີຄວາມໝາຍ ເລິກເຊິ່ງ ຕໍ່ປະຊາຊົນລາວບັນດາເຜົ່າເທົ່ານັ້ນ ຫາກຍັງເປັນແຫລ່ງປຸກລະດົມກຳລັງໃຈອັນໃຫຍ່ຫລວງ ຕໍ່ພັກ, ລັດ ແລະ ປະຊາຊົນຫວຽດນາມ ໃນພາລະກິດ ປ່ຽນແປງໃໝ່, ສ້າງສາ ແລະປົກປັກຮັກສາປະເທດຊາດອີກດ້ວຍ, ພວກຂ້າພະເຈົ້າ ມີຄວາມເຊື່ອໝັ້ນຢ່າງເລິກເຊິ່ງວ່າ: ພາຍໃຕ້ການນຳພາຂອງພັກ ປະຊາຊົນປະຕິວັດລາວ, ປະຊາຊົນລາວອ້າຍນ້ອງ ຈະຜ່ານຜ່າຄວາມຫຍຸ້ງຍາກ, ສິ່ງທ້າທາຍທຸກປະການ, ສືບຕໍ່ຍາດມາໄດ້ຜົນງານໃໝ່ ໃຫຍ່ຫລວງກວ່າເກົ່າ ໃນພາລະກິດປ່ຽນແປງໃໝ່, ປະຕິ ບັດມະຕິກອງປະຊຸມໃຫຍ່ ຄັ້ງທີ IX ຂອງພັກ ແລະແຜນການພັດທະນາເສດຖະກິດ-ສັງຄົມ 5 ປີ ຄັ້ງທີ VII ຢ່າງມີໄຊ, ສ້າງສຳເລັດປະເທດລາວ ໃຫ້ກາຍເປັນປະເທດ ສັນຕິພາບ, ເອກະລາດ, ປະຊາທິປະໄຕ, ເອກະພາບ ແລະ ວັດທະນາຖາວອນ ຕາມຈຸດໝາຍສັງຄົມນິຍົມ, ປະກອມສ່ວນຢ່າງສົມກຽດ ໃນພາລະກິດລວມຂອງປະຊາຊົນໂລກ ເພື່ອສັນຕິພາບ, ເອກະລາດແຫ່ງຊາດ, ປະຊາທິປະໄຕ ແລະຄວາມກ້າວໜ້າທາງສັງຄົມ.
ພວກຂ້າພະເຈົ້າ ມີຄວາມປິຕິຊົມຊື່ນເປັນຢ່າງຍິ່ງ ທີ່ເຫັນວ່າ ເຖິງວ່າຈະຜ່ານຄວາມຫຍຸ້ງຍາກສິ່ງທ້າທາຍທຸກປະການ ແຕ່ສາຍພົວມິດຕະພາບອັນເປັນມູນເຊື້ອ, ຄວາມສາມັກ ຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ-ລາວ ໂດຍທ່ານໂຮ່ຈິ່ມິນຜູ້ຍິ່ງໃຫຍ່ ແລະ ປະທານ ໄກສອນ ພົມວິຫານ ທີ່ເຄົາລົບຮັກ ໄດ້ກໍ່ສ້າງ ແລະ ຝຶກຝົນຫລໍ່ຫລອມ ໄດ້ຮັບການປັບປຸງ ແລະ ພັດທະນາຢ່າງບໍ່ຢຸດຢັ້ງ, ນັບມື້ເຂົ້າສູ່ລ່ວງເລິກ, ແທດເໝາະກັບຕົວຈິງ ແລະ ມີປະສິດທິຜົນໃນທົ່ວທຸກຂົງເຂດ ປະກອບສ່ວນຢ່າງແທ້ຈິງ ເຂົ້າໃນພາລະກິດປ່ຽນແປງໃໝ່, ສ້າງສາ ແລະ ປົກປັກຮັກສາປະເທດ ຢູ່ແຕ່ລະປະເທດ.
ໃນໂອກາດນີ້, ພວກຂ້າພະເຈົ້າຂໍສະແດງຄວາມຮູ້ບຸນຄຸນຢ່າງເລິກເຊິ່ງ ຕໍ່ການສະໜັບສະໜູນຢ່າງແຂງແຮງ, ການຊ່ວຍເຫລືອອັນໃຫຍ່ຫລວງ, ລ້ຳຄ່າ, ໝົດຈິດໝົດໃຈ ແລະ ມີປະສິດທິຜົນ ທີ່ພັກ, ລັດ ແລະ ປະຊາຊົນລາວອ້າຍນ້ອງ ໄດ້ມີຕໍ່ ພັກ, ລັດ ແລະ ປະຊາຊົນຫວຽດນາມ ໃນຕະຫລອດຂະບວນວິວັດ ແຫ່ງການຕໍ່ສູ້ປົດປ່ອຍຊາດໃນ ເມື່ອກ່ອນ ກໍຄື ໃນພາລະກິດປ່ຽນແປງໃໝ່, ສ້າງສາ ແລະ ປົກປັກຮັກສາປະເທດຊາດໃນປປະຈຸບັນ. ພັກ, ລັດ ແລະ ປະຊາຊົນຫວຽດນາມ ຈະເຮັດສຸດຄວາມສາມາດ ຂອງຕົນ ພ້ອມກັບພັກ, ລັດ ແລະ ປະຊາຊົນລາວ ປົກປັກຮັກສາ ແລະພັດທະນາສາຍພົວພັນ ມິດຕະພາບ ຫວຽດນາມ-ລາວ ຂຶ້ນສູ່ລະດັບສູງອັນໃໝ່ ແລະຍືນຍົງຄົງຕົວຕະຫລອດການ ເພື່ອຜົນປະໂຫຍດຂອງປະຊາຊົນ ແຕ່ລະປະ ເທດ, ເພື່ອສັນຕິພາບ, ສະຖຽນລະພາບ, ການຮ່ວມມື ແລະການພັດທະນາ ຢູ່ໃນພາກພື້ນ ແລະ ໃນໂລກ.
ອວຍພອນໃຫ້ສາຍພົວພັນມິດຕະພາບ, ຄວມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງ ລັດ ແລະ ປະຊາຊົນສອງຊາດ ຫວຽດນາມ-ລາວ ຈົ່ງສວຍສົດງົດງາມ ແລະ ໝັ້ນຄົງທະນົງແກ່ນ ຕະຫລອດກາລະນານ.
ໃນໂອກາດດຽວກັນນີ້ ສະຫາຍ ທອງລຸນ ສີສຸລິດ ກຳມະການກົມການເມືອງສູນກາງພັກ ປປ ລາວ, ຮອງນາຍົກ ລັດຖະມົນຕີ, ຫົວໜ້າຄະນະພົວພັນຕ່າງປະເທດສູນກາງພັກ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ຮັບໂທລະເລກອວຍພອນ ຈາກສະຫາຍ ຮວ່າງ ບິ່ງ ກວັນ ກຳມະການສູນກາງພັກ, ຫົວໜ້າຄະນະພົວ ພັນຕ່າງປະເທດສູນກາງພັກ ກອມມູນິດຫວຽດນາມ ເຊັ່ນດຽວກັນ./.
ໂທລະເລກສະແດງຄວາມເຫັນໃຈ
(03/03/2014)
ຂປລ. ໃນ ວັນທີ 03 ມີນາ 2014 ນີ້ ທ່ານ ທອງສິງທຳມະວົງ ນາຍົກລັດຖະມົນຕີ ແຫ່ງ ສາທາລະນະ ລັດ ປະຊາທິປະໄຕ ປະຊາຊົນລາວ ໄດ້ສະແດງຄວາມ ເຫັນໃຈ ຜ່ານ ທາງໂທລະເລກ ເຖິງທ່ານ ລີ ເຄີສຽງ ນາ ຍົກລັດຖະມົນຕີ ແຫ່ງ ສາທາລະນະລັດ ປະຊາຊົນ ຈີນ ຊຶ່ງມີເນື້ອຄວາມສຳຄັນວ່າ: ຂ້າພະເຈົ້າໄດ້ຮັບຂ່າວດ້ວຍ ຄວາມ ເສົ້າເສຍ ໃຈວ່າ: ໃນວັນທີ 1 ມີນາ 2014 ຜ່ານມານີ້, ໄດ້ເກີດເຫດການມີກຸ່ມຄົນຮ້າຍຈຳນວນໜຶ່ງ ໃຊ້ ມີດເປັນອາວຸດໄລ່ຟັນ , ແທງ ປະຊາຊົນຜູ້ບໍລິສຸດ ທີ່ສະຖານນີລົດໄຟ ນະຄອນ ຄຸນມິງ, ສປ ຈີນ ອັນໄດ້ເຮັດໃຫ້ມີ ຜູ້ເສຍຊີວິດທັງໝົດ 29 ຄົນ ແລະ ບາດເຈັບຫລາຍກວ່າ 130 ຄົນ.
ໃນນາມລັດຖະບານ ແລະ ປະຊາຊົນ ແຫ່ງ ສປປ ລາວ ກໍຄື ໃນນາມສ່ວນຕົວ,ຂ້າພະເຈົ້າ ຂໍສະແດງ ຄວາມເສົ້າເສຍໃຈ ມາຍັງ ທ່ານ ແລະ ໂດຍຜ່ານທ່ານ ໄປຍັງ ຄອບ ຄົວ ຜູ້ທີ່ປະສົບເຄາະຮ້າຍຈາກເຫດການຄັ້ງນີ້ .
ຂ້າພະເຈົ້າ ເຊື່ອໝັ້ນວ່າ : ພາຍໃຕ້ການຊີ້ນໍາໆ ພາ ເອົາໃຈໃສ່ຢ່າງໃກ້ຊິດ ຂອງບັນດາທ່ານ ການນຳຂັ້ນ ສູນກາງ ກໍຄື ທ້ອງຖິ່ນ ຂອງສາທາລະນະລັດ ປະຊາຊົນ ຈີນ, ຈະສາ ມາດນໍາຕົວພວກກະທຳຜິດທັງໝົດ ມາລົງ ໂທດຕາມກົດໝາຍ ແລະ ສາມາດແກ້ໄຂສະພາບການ ໃຫ້ກັບເຂົ້າສູ່ສະພາບປົກກະຕິໂດຍໄວ./.
ສານອວຍພອນວັນຊາດ
(03/03/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ; ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານສານອວຍພອນ ເຖິງທ່ານ ໂຣເຊນ ປຣິຟເນລຽບ ປະທາ ນາທິບໍດີ, ທ່ານ ປລາເມນ ໂອເຣັດສ໌ຊາສກີ ນາຍົກລັດຖະມົນຕີ ແລະ ທ່ານ ຄຣິດສະຕຽນ ວີເກນິນ ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສ.ບຸນກາລີ ໃນໂອກາດວັນຊາດ ປະເທດດັ່ງກ່າວ.
ເນື້ອໃນສານອວບພອນ ຂອງບັນດາປູ້ນຳລາວ ລ້ວນແຕ່ໄດ້ຕາງໜ້າໃຫ້ລັດຖະບານ, ປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ, ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ຜ່ານທ່ານໄປຍັງປະຊາຊົນບຸນກາລີ ເພື່ອນມິດທຸກຖ້ວນໜ້າ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສປປ ລາວ ແລະ ສ ບຸນກາລີ ຈະໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນ ຕິພາບໂລກ ແລະ ການຮ່ວມມືສາກົນເພື່ອການພັດທະນາ./.
ລັດຖະມົນຕີການຕ່າງປະເທດ ຊົມເຊີຍຄູ່ຮ່ວມຕຳແໜ່ງ ທີ່ອີຕາລີ
(25/02/2014)
ຂປລ. ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສະແດງຄວາມຊົມເຊີຍ ອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານນາງ ເຟເຕຣີກາ ໂມ ເກຣີນີ ໃນໂອກາດທີ່ທ່ານຖືກແຕ່ງຕັ້ງໃຫ້ດຳລົງຕຳແໜ່ງ ເປັນລັດຖະມົນຕີວ່າການກະຊວງການ ຕ່າງປະເທດ ແຫ່ງ ສາທາ ລະນະລັດ ອີຕາລີ ຄົນໃໝ່.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ຂໍສົງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດ ມາຍັງທ່ານ, ຂໍໃຫ້ທ່ານຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດອັນຍິ່ງໃຫຍ່ ໃນໜ້າທີ່ການງານອັນສູງສົ່ງ ແລະ ອວຍພອນໄຊໃຫ້ປະເທດ ແລະ ປະຊາຊົນ ອີຕາລີ ຈົ່ງມີແຕ່ຄວາມຈະເລີນຮຸ່ງເຮືອງ. ພ້ອມທັງຫວັງຢ່າງຍິ່ງວ່າ: ຈະໄດ້ເຮັດວຽກຮ່ວມກັບທ່ານ ເພື່ອສືບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມມື ອັນດີງານ ລະຫວ່າງ ສອງປະເທດຂອງພວກເຮົາ ທັງໃນຂອບສອງຝ່າຍ ແລະ ຫລາຍຝ່າຍ ໃຫ້ຈະເລີນງອກງາມຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ແລະ ການຮ່ວມມື ເພື່ອການພັດທະນາຢູ່ໃນພາກພື້ນ ແລະ ໃນໂລກ./.
ຜູ້ນຳລາວອວຍພອນວັນຊາດກູເວດ
(24/02/2014)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ຕ່າງກໍໄດ້ສະແດງຄວາມຊົມເຊີຍ ແລະ ພອນໄຊອັນປະເສີດ ຜ່ານທາງໂທລະເລກ ເຖິງ ສົມເດັດ ເຊກຄ໌ ຊາບາ ອາລ ອາມັດ ອາລ ຈາເບີ ອາລ ບາຊາ ກະສັດ ແຫ່ງ ລັດກູເວດ ແລະ ສົມເດັດ ເຊກຄ໌ ນາວາຟ ອາລ ອາມັດ ອາລ ຈາເບີ ອາລ ບາຊາ ອົງມົງກຸດຣາຊະກຸມມານ ແຫ່ງ ລັດກູເວດ ໃນໂອກາດວັນ ຊາດປະເທດດັ່ງກ່າວ.
ເນື້ອໃນໂທລະເລກ ລະບຸວ່າ: ໃນໂອກາດວັນຊາດ ແຫ່ງ ລັດກູເວດ ຄົບຮອບ 53 ປີ, ໃນນາມລັດຖະບານ, ປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ ພວກຂ້າພະເຈົ້າ ຂໍຖືເປັນກຽດຢ່າງສູງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດມາຍັງ ສົມເດັດ, ລັດຖະບານ ແລະ ປະຊາຊົນ ກູເວດ ເພື່ອນມິດທຸກຖ້ວນໜ້າ.
ສປປ ລາວ ແລະ ກູເວດ ມີສາຍພົວພັນອັນອົບອຸ່ນ ແລະ ເປັນເພື່ອນມິດທີ່ດີມາເປັນເວລາຫລາຍປີ, ປະຊາຊົນສອງຊາດໄດ້ໄປມາຫາສູ່ກັນເປັນປົກກະຕິ. ພວກຂ້າພະເຈົ້າ ເຊື່ອໝັ້ນວ່າ: ສາຍພົວພັນມິດຕະພາບອັນດີງາມດັ່ງກ່າວ ຈະສືບຕໍ່ໄດ້ຮັບການຮັດແໜ້ນ ແລະ ເສີມຂະຫຍາຍໃນທຸກດ້ານ ໃນອະນາຄົດ ເພື່ອຜົນປະໂຫຍດຂອງປະຊາຊົນ ສອງຊາດພວກເຮົາ.
ໃນໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສປປ ລາວ ກໍໄດ້ສົ່ງໂທລະເລກອວຍພອນ ເຖິງທ່ານ ເຊກຄ໌ ຊາບາ ອາລ ຄາລິດ ອາລ ອາມັດ ອາລ ບາຊາ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ລັດກູເວດ ເຊັ່ນດຽວກັນ./.
ຜູ້ນຳລາວ ອວຍພອນວັນຊາດ ບຣູໄນ
(21/02/2014)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ຕ່າງກໍໄດ້ສະແດງ ຄວາມຊົມເຊີຍ ແລະ ພອນໄຊອັນປະເສີດ ຜ່ານທາງໂທລະເລກ ເຖິງ ສົມເດັດ ຊູນຕານ ຮາຈິ ຮັດຊານານ ໂບນເກຍ ແຫ່ງ ບຣູໄນ ດາຣູຊາລາມ ໃນໂອກາດວັນຊາດປະເທດ ດັ່ງກ່າວ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດສະເຫລີມສະຫລອງວັນຊາດ ແຫ່ງ ບຣູໄນ ດາຣູຊາລາມ ຄົບຮອບ 30 ປີ ໃນນາມລັດຖະບານ, ປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ ພວກຂ້າພະເຈົ້າ ຂໍຖືເປັນກຽດຢ່າງສູງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງສົມເດັດ, ລັດຖະບານ ແລະ ປະຊາຊົນ ບຣູໄນ ດາ ຣູຊາລາມ ທຸກຖ້ວນໜ້າ.
ພວກຂ້າພະເຈົ້າມີຄວາມຍິນດີເປັນຢ່າງຍິ່ງ ທີ່ເຫັນວ່າ: ສາຍພົວພັນມິດຕະພາບທີ່ມີມູນເຊື້ອ ແລະ ການຮ່ວມມືອັນດີ ງາມ ລະຫວ່າງ ສປປ ລາວ ແລະ ບຣູໄນ ດາຣູຊາລາມ ໄດ້ຮັບການຂະຫຍາຍຕົວຢ່າງຕໍ່ເນື່ອງ ໃນຫລາຍປີຜ່ານມາ ແລະ ຫວັງວ່າ: ຈະໄດ້ເຮັດວຽກຢ່າງໃກ້ຊິດຮ່ວມກັບ ສົມເດັດ ເພື່ອຊຸກຍູ້ສົ່ງເສີມ ແລະ ຮັດແໜ້ນສາຍພົວພັນ ແລະ ການຮ່ວມມື ທີ່ມີມາດັ່ງກ່າວ ໃຫ້ໄດ້ຮັບການຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບ, ສະຖຽນລະພາບ ແລະ ການ ຮ່ວມມືເພື່ອການພັດທະນາ ໃນພາກພື້ນ ແລະ ໃນໂລກ.
ພວກຂ້າພະເຈົ້າ ຂໍຖືໂອກາດນີ້ ອວຍພອນໃຫ້ສົມເດັດ ຈົ່ງມີພະລານາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນ ບຣູໄນ ໂດຍພາຍໃຕ້ພະບໍຣົມໂພທິສົມພານຂອງພະ ອົງ ຈົ່ງສືບຕໍ່ມີຄວາມວັດທະນາຖາວອນ.
ໃນໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສປປ ລາວ ກໍໄດ້ສົ່ງໂທລະເລກອວຍພອນ ເຖິງທ່ານ ໂມຮາເມັດ ໂບນເກຍ ລັດຖະມົນຕີວ່າການກະຊວງການ ຕ່າງປະເທດ ແຫ່ງ ບຣູໄນ ດາຣູຊາລາມ ເຊັນດຽວກັນ./.
ສານຊົມເຊີຍ
(20/02/2014)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ສົ່ງສານຊົມເຊີຍເຖິງທ່ານ ມັດຕີໂອ ເຣນຊີ ໃນໂອກາດຖືກແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກ ລັດຖະມົນຕີ ແຫ່ງ ສ ອີຕາລີ ຄົນໃໝ່.
ເນື້ອໃນສານຊົມເຊີຍລະບຸວ່າ: ໃນໂອກາດທີ່ທ່ານຖືກແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ສາທາລະນະລັດ ອີຕາລີ, ໃນນາມລັດຖະບານ ແຫ່ງ ສາທາ ລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດ ມາຍັງທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ໄດ້ຮັບຜົນສຳເລັດໃນໜ້າທີ່ວຽກງານອັນສູງສົ່ງຂອງຕົນ ແລະ ປະຊາຊົນອີຕາລີ ຈົ່ງປະສົບແຕ່ຄວາມຈະເລີນຮຸ່ງເຮືອງ ແລະ ວັດທະນາຖາວອນ. ພ້ອມ ທັງຫວັງຢ່າງຍິ່ງວ່າ ສາຍພົວມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະໄດ້ຮັບການສືບຕໍ່ເສີມຂະຫຍາຍ ເພື່ອຜົນປະໂຫຍດຂອງປະຊາຊົນສອງ ຊາດພວກເຮົາ ເພື່ອສັນຕິພາບ, ມິດຕະພາບ ກໍຄື ການຮ່ວມມືສາກົນ ແລະ ໃນໂລກ./.
ສານຊົມເຊີຍ
(19/02/2014)
ຂປລ.ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ສົ່ງສານຊົມເຊີຍເຖິງທ່ານ ຊຸຊີລ ຄອຍຣາລານາຍົກລັດຖະມົນຕີແຫ່ງສາທາລະນະລັດ ປະຊາທິປະໄຕ ສະຫະພັນເນປານ ໃນໂອກາດເລືອກໃຫ້ດຳລົງ ຕຳແໜ່ງເປັນນາຍົກລັດຖະມົນຕີຄົນໃໝ່.
ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດມາຍັງທ່ານ ເນື່ອງໃນໂອກາດທີ່ທ່ານ ໄດ້ຖືກເລືອກຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ສະຫະພັນເນປານ ຄົນໃໝ່.
ຂ້າພະເຈົ້າຫວັງວ່າຈະໄດ້ເຮັດວຽກຮ່ວມກັບທ່ານ ເພື່ອສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມີດ ຕະພາບ,ການຮ່ວມມືສອງຝ່າຍ ແລະ ການໜັບສະໜູນເຊິ່ງກັນ ແລະ ກັນໃນເວທີພາກພື້ນ ແລະ ສາກົນ ເພື່ອຜົນປະໂຫຍດ ຂອງປະຊາຊົນສອງຊາດ ກໍຄືເພື່ອສັນຕິພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ.
ຂ້າພະເຈົ້າ ຂໍຖືໂອກາດນີ້ ອວຍພອນໄຊ ໃຫ້ທ່ານຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນສູງສົ່ງຂອງທ່ານ./.
ສານຊົມເຊີຍ
(19/02/2014)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ສົ່ງສານຊົມເຊີຍເຖິງທ່ານ ທຳມາມ ຊາລາມ ນາຍົກລັດຖະມົນຕີ ແຫ່ງ ສ.ລີບັງ ໃນໂອກາດເລືອກ ໃຫ້ດຳລົງຕຳແໜ່ງເປັນລັດຖະມົນຕີຄົນໃໝ່.
ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດມາຍັງທ່ານ ເນື່ອງໃນໂອກາດທີ່ທ່ານ ໄດ້ຖືກເລືອກຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ສາທາລະນະລັດ ລີບັງ ຄົນໃໝ່.
ຂ້າພະເຈົ້າຫວັງວ່າຈະໄດ້ເຮັດວຽກຮ່ວມກັບທ່ານ ເພື່ອສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມີດຕະພາບ, ການຮ່ວມມືສອງຝ່າຍ ແລະ ການໜັບສະໜູນເຊິ່ງກັນ ແລະ ກັນໃນເວທີພາກພື້ນ ແລະ ສາກົນ ເພື່ອຜົນປະໂຫຍດ ຂອງປະຊາຊົນສອງຊາດ ກໍຄືເພື່ອສັນຕິພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ອວຍພອນໄຊໃຫ້ທ່ານຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດ ໃນໜ້າທີ່ອັນສູງສົ່ງຂອງທ່ານ./.
ລັດຖະມົນຕີການຕ່າງປະເທດ ຊົມເຊີຍຄູ່ຮ່ວມຕຳແໜ່ງ ທີ່ເດັນມາກ
(14/02/2014)
ຂປລ. ວັນທີ 14 ກຸມພາ 2014, ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສະແດງຄວາມ ຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານ ມາກຕິນ ລີເດກາດ໌ ໃນໂອກາດທີ່ທ່ານໄດ້ຮັບການແຕ່ງຕັ້ງ ເປັນລັດຖະມົນຕີວ່າການກະຊວງການ ຕ່າງປະເທດ ແຫ່ງ ຣາຊະອານາຈັກ ເດັນມາກ.
ເນື່ອໃນໂທລະເລກ ລະບຸວ່າ: ເນື່ອງໃນໂອກາດທີ່ທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງ ເປັນລັດຖະມົນຕີຕ່າງປະເທດ ແຫ່ງ ຣາຊະອານາຈັກ ເດັນມາກ, ຂ້າພະເຈົ້າ ຂໍສົ່ງຄຳຊົມເຊີຍຢ່າງຈິງໃຈ ແລະ ຄຳອວຍພອນໄຊອັນປະເສີດມາຍັງທ່ານ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດອັນຍິງໃຫຍ່ ໃນໜ້າທີວຽກ ງານອັນສູງສົ່ງຂອງຕົນ.
ຂ້າພະເຈົ້າຫວັງວ່າ: ຈະໄດ້ຮ່ວມເຮັດວຽກຢ່າງໃກ້ຊິດກັບທ່ານ ເພື່ອສຶບຕໍ່ເສີມຂະຫຍາຍ ແລະ ຮັດແໜ້ນສາຍພົວ ພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງ ປະເທດພວກເຮົາ ໃຫ້ນັບມື້ນັບຂະຫຍາຍຕົວເປັນກ້າວໆ./.
ໂທລະເລກອວຍພອນ
(11/02/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ, ທ່ານ ທອງສິງ ທຳມະວົງ ນາຍົກ ລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງ ທ່ານ ຮັດຊານ ຣູຮານີ ປະທານາທິບໍດີ ແຫ່ງ ສາທາລະນະລັດ ອິດສະລາມ ອີຣານ, ທ່ານ ອີຊາກ ຈາຮານກິຣີ ນາຍົກ ລັດຖະມົນຕີ ແລະ ທ່ານ ຈາວັດ ຊາຣິຟ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ອິດສະລາມ ອີຣານ ໃນໂອກາດວັນຊາດ ປະເທດດັ່ງກ່າວ.
ເນື້ອໃນໂທລະເລກລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ ພວກຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ, ລັດຖະບານ ແລະ ປະຊາຊົນ ອີຣານ ເພື່ອນມິດທຸກຖ້ວນໜ້າ.
ສປປ ລາວ ແລະ ອີຣານ ມີສາຍພົວພັນອັນອົບອຸ່ນ ແລະ ເປັນເພື່ອນມິດທີ່ດີ ມາເປັນເວລາຫລາຍປີ, ປະຊາ ຊົນສອງຊາດ ໄດ້ໄປມາຫາສູ່ກັນຢ່າງເປັນປົກກະຕິ. ພວກຂ້າ ພະເຈົ້າ ເຊື່ອໝັ້ນວ່າ: ສາຍພົວພັນມິດຕະພາບດັ່ງ ກ່າວ ຈະສືບຕໍ່ໄດ້ຮັບການຮັດແໜ້ນ ແລະ ເສີມຂະຫຍາຍໃນທຸກໆດ້ານ ໃນອະນາຄົດ ເພື່ອຜົນປະ ໂຫຍດຂອງປະຊາຊົນ ສອງຊາດພວກເຮົາ.
ພວກຂ້າພະເຈົ້າ ຂໍອວຍພອນໃຫ້ທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນ ອີຣານ ເພື່ອນມິດ ຈົ່ງມີຄວາມກ້າວໜ້າ ແລະ ວັດທະນາຖາວອນ./.
ສານຊົມເຊີຍ
(06/02/2014)
ຂປລ.ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງສານຊົມເຊີຍ ເຖີງທ່ານ ວະລາດີເມຍ ມາກເກ ລັດຖະມົນຕີວ່າການກະຊວງການຕ່າງປະເທດ ສ.ເບລາຣູສ. ໃນໂອກາດວັນສ້າງຕັ້ງສາຍພົວພັນສາຍການທູດ ສປປ ລາວ ແລະ ສ. ເບລາຣູສ ຄົບຮອບ 20 ປີ.
ໃນໂອກາດຄົບຮອບ 20 ປີ ວັນສ້າງຕັ້ງສາຍພົວພັນການທູດ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ເບລາຣູສ, ຂ້າພະ ເຈົ້າຂໍສົ່ງຄຳຊົມເຊີຍອັນອົບອຸ່ນ, ຈິງໃຈ ແລະ ພອນໄຊອັນປະເສີດ ມາຍັງທ່ານ ແລະ ຜ່ານທ່ານໄປຍັງຄະນະນຳ ແລະ ພະນັກງານກະຊວງການຕ່າງປະເທດທຸກຖ້ວນໜ້າ.
ຕະຫລອດໄລຍະ 2 ທົດສະຫວັດທີ່ຜ່ານມາ, ສາຍພົວພັນມິດຕະພາບ ແລະ ການຮ່ວມມືອັນເປັນມູນເຊື້ອ ລະຫວ່າງສອງ ປະເທດເຮົາມີບາດກ້າວຂະຫຍາຍຕົວ ແລະ ເພີ່ມທະວີ ຂຶ້ນຢ່າງໜັກແໜ້ນ. ຂ້າພະເຈົ້າມີຄວາມປິຕິຊົມຊື່ນເຫັນວ່າການພົວພັນ ຮ່ວມມື ລະຫວ່າງສອງກະຊວງການຕ່າງປະເທດພວກເຮົາກໍໄດ້ຮັບ ການເສີມຂະຫຍາຍຢ່າງບໍ່ ຢຸດຢັ້ງ ເຊັ່ນ ດຽວກັນ.
ຂ້າພະເຈົ້າ ຂໍອວຍພອນໃຫ້ສາຍພົວພັນມິດຕະພາບ ແລະ ການຮ່ວມມື ອັນເປັນມູນເຊື້ອດີງາມ ລະຫວ່າງສອງປະເທດ ແລະ ສອງກະຊວງການຕ່າງປະເທດພວກເຮົາ ຈົ່ງໜັ້ນ ຄົງຂະນົງແກ່ນຕະຫລອດໄປ ແລະ ຂໍອວຍພອນໃຫ້ ທ່ານ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດ ທີ່ຍິ່ງໃຫຍ່ກວ່າເກົ່າ ໃນການປະຕິບັດໜ້າທີ່ອັນສູງສົ່ງຂອງ ຕົນ./.
ສານອວຍພອນວັນສ້າງຕັ້ງພັກກອມມູນິດຫວຽດນາມ ຄົບຮອບ 84 ປີ
(31/01/2014)
ຂປລ. ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໄດ້ສົ່ງສານອວຍພອນເຖິງ ຄະນະບໍລິຫານງານສູນກາງພັກກອມມູນິດຫວຽດນາມ, ເນື່ອງໃນໂອກາດ ວັນສ້າງ ຕັ້ງພັກກອມມູນິດຫວຽດນາມ ຄົບຮອບ 84 ປີ.
ເນື່ອງໃນໂອກາດ ວັນສ້າງຕັ້ງພັກກອມມູນິດຫວຽດນາມ ຄົບຮອບ 84 ປີ (ວັນທີ 03/02/1930-03/02/2014), ໃນນາມຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະມາຊິກພັກ ປະຊາຊົນ ປະຕິວັດລາວ ແລະ ປະຊາຊົນບັນດາເຜົ່າທົ່ວປະເທດ, ພວກຂ້າພະເຈົ້າຂໍສົ່ງພອນໄຊອັນປະເສີດ ແລະ ໄມຕີຈິດມິດຕະພາບຖານສະ ຫາຍ ອ້າຍນ້ອງ ອັນສະໜິດສະໜົມ ມາຍັງຄະນະບໍລິຫານງານສູນກາງພັກກອມມູນິດຫວຽດນາມ, ສະມາຊິກພັກ ແລະ ປະຊາຊົນ ຫວຽດນາມ ອ້າຍນ້ອງທຸກຖ້ວນໜ້າ.
ພວກຂ້າພະເຈົ້າ ຕີລາຄາສູງທີ່ຕະຫລອດໄລຍະເວລາ 84 ປີ ແຫ່ງການກຳເນີດ ແລະ ຂະຫຍາຍຕົວພັກກອມມູນິດຫວຽດນາມທີ່ມີກຽດສະຫງ່າ ອັນມີປະທານໂຮ່ຈີມິນ ຜູ້ຍິ່ງໃຫຍ່ເປັນຜູ້ສ້າງຕັ້ງ ແລະ ຝຶກຝົນຫລໍ່ຫລອມນັ້ນ ໄດ້ເປັນຜູ້ຈັດຕັ້ງ ແລະ ນຳພາປະຊາຊົນຫວຽດນາມ ອ້າຍນ້ອງຕໍ່ສູ້ຢ່າງທໍລະຫົດອົດທົນເພື່ອເອກະລາດແຫ່ງຊາດ ເປັນເວລາຫລາຍທົດສະວັດ ກ້າວຂຶ້ນຍາດໄດ້ໄຊຊະນະສົມບູນ ໃນປີ 1975 ແລະ ມາໃນໄລຍະໃໝ່ ປະຊາຊົນຫວຽດນາມພາຍໃຕ້ການນຳພາອັນຖືກຕ້ອງຂອງພັກສາມາດ ຍາດໄດ້ຜົນສຳເລັດອັນສະຫງ່າງາມໃນພາລະກິດ ປົກປັກຮັກສາ ແລະ ສ້າງສາປະເທດຊາດ ຕາມທິດສັງຄົມນິຍົມໂດຍສະເພາະແມ່ນໃນການປະຕິບັດແນວທາງການປ່ຽນແປງ ໃໝ່ທີ່ພັກກອມມູນິດຫວຽດນາມ ໄດ້ເປັນຜູ້ລິເລີ້ມໃນປີ 1986 ມານັ້ນ ໄດ້ເຮັດໃຫ້ປະເທດຊາດຫວຽດນາມ ມີສະຖຽນລະພາບທາງດ້ານການເມືອງ, ສັງຄົມມີຄວາມເປັນ ລະບຽບຮຽບຮ້ອຍ, ເສດຖະກິດມີການພັດທະນາຢ່າງໝັ້ນທ່ຽງດ້ວຍຈັງຫວະສູງຢ່າງຕໍ່ເນື່ອງ, ຊີວິດການເປັນຢູ່ທາງວັດຖຸ ແລະ ຈິດໃຈຂອງປະຊາຊົນ ໄດ້ຮັບການຍົກສູງ ຂຶ້ນເປັນກ້າວໆ, ການປ້ອງກັນຊາດ ປ້ອງກັນຄວາມສະຫງົບມີຄວາມໝັ້ນຄົງ ແລະ ເຂັ້ມແຂງ, ການພົວພັນຕ່າງປະເທດໄດ້ຮັບການເປີດກວ້າງ, ບົດບາດ ແລະ ອິດທິພົນຂອງ ສາທາລະນະລັດ ສັງຄົມນິຍົມ ຫວຽດນາມ ນັບມື້ນັບພົ້ນເດັ່ນ ແລະ ສູງຂຶ້ນໃນເວທີພາກພື້ນ ແລະ ສາກົນ.
ພວກຂ້າພະເຈົ້າ ຂໍສະແດງຄວາມຊົມເຊີຍຢ່າງສຸດອົກສຸດໃຈຕໍ່ຜົນສຳເລັດຮອບດ້ານ ແລະ ໄຊຊະນະອັນໃຫຍ່ຫລວງທີ່ພັກກອມມູນິດຫວຽດນາມ ແລະ ປະຊາຊົນຫວຽດນາມ ອ້າຍນ້ອງຍາດມາໄດ້ ເຊິ່ງຜົນສຳເລັດນັ້ນເປັນການຢັ້ງຢືນເຖິງການນຳພາອັນຖືກຕ້ອງຂອງພັກກອມມູນິດຫວຽດນາມ. ພວກຂ້າພະເຈົ້າ ຖືສິ່ງດັ່ງກ່າວເປັນການປຸກລະດົມອັນແຮງ ກ້າໃຫ້ແກ່ພັກ, ລັດ ແລະ ປະຊາຊົນລາວ ໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດຂອງຕົນ. ພວກຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ ພາຍໃຕ້ການນຳພາອັນສະຫລາດສ່ອງໃສຂອງພັກກອມມູນິດຫວຽດນາມ ອັນມີສະຫາຍ ເລຂາທິການໃຫຍ່ ຫງວຽນຟູຈ້ອງ ເປັນຜູ້ນຳໜ້ານັ້ນ,ພັກ, ລັດ ແລະ ປະຊາຊົນຫວຽດ ນາມ ອ້າຍນ້ອງຈະສືບຕໍ່ຍາດໄດ້ໄຊຊະນະແລະຜົນສຳເລັດໃໝ່, ໃຫຍ່ຫລວງກວ່າໃນການປະຕິບັດມະຕິ ຂອງກອງປະຊຸມໃຫຍ່ ຄັ້ງທີ XI ຂອງພັກວາງອອກ, ບັນລຸເປົ້າໝາຍ ໃນການສ້າງປະເທດຊາດຫວຽດນາມ ໃຫ້ກາຍເປັນປະເທດອຸດສາຫະກຳ ຕາມທິດທີ່ທັນສະໄໝ ໂດຍພື້ນຖານໃນປີ 2020, ບັນລຸຈຸດໝາຍເຮັດໃຫ້ປະຊາຊົນ ຮັ່ງມີ, ປະເທດ ຊາດມັ່ງຄັ່ງເຂັ້ມແຂງ, ປະຊາທິປະໄຕ, ຍຸດຕິທຳ ແລະ ສີວິໄລ.
ພວກຂ້າພະເຈົ້າມີຄວາມພາກພູມໃຈເປັນຢ່າງຍິ່ງທີ່ເຫັນວ່າຕະຫລອດໄລຍະທີ່ຜ່ານມາ ສາຍພົວພັນມິດຕະພາບ ອັນເປັນມູນເຊື້ອ, ຄວາມສາມັກພິເສດ ແລະ ການຮ່ວມມືຮອບ ດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ທີ່ປະທານໂຮ່ຈີມິນຜູ້ຍິ່ງໃຫຍ່, ປະທານໄກສອນ ພົມວິຫານ ແລະ ປະທານ ສຸພານຸວົງ ເປັນຜູ້ຝຶກຝົນຫລໍ່ຫລອມບົນແປວໄຟປະຕິວັດ ແລະ ຜ່ານຜ່າການທົດສອບນາໆປະການມານັ້ນ ຍັງສືບ ຕໍ່ໄດ້ຮັບການເພີ່ມທະວີ ແລະ ຂະຫຍາຍເຂົ້າສູ່ທາງເລິກ, ມີປະສິດທິຜົນ ແລະ ແທດເໝາະກັບຕົວຈິງ ແລະ ພວມນຳເອົາຜົນປະໂຫຍດຢ່າງແທ້ຈິງມາໃຫ້ແກ່ປະຊາຊົນສອງຊາດພວກເຮົາ. ພັກ, ລັດ ແລະ ປະຊາຊົນລາວ ບັນດາ ເຜົ່າໃນທົ່ວປະເທດ ຈະເຮັດສຸດຄວາມສາມາດຂອງຕົນ ເພື່ອປົກປັກຮັກສາ ແລະ ເສີມຂະຫຍາຍສາຍພົວພັນພິເສດດັ່ງກ່າວ ໃຫ້ແຕກດອກອອກຜົນຂຶ້ນໄປເລື້ອຍໆ ເພື່ອຜົນປະໂຫຍດຂອງສອງ ປະເທດ ກໍຜົນປະໂຫຍດຂອງ ສັນຕິ ພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ.
ພວກຂ້າພະເຈົ້າຂໍສະແດງຄວາມຂອບໃຈຢ່າງຈິງໃຈ ແລະ ຄວາມຮູ້ບຸນຢ່າງເລິກເຊິ່ງ ມາຍັງພັກ-ລັດ ແລະ ປະຊາຊົນຫວຽດນາມ ອ້າຍນ້ອງທີ່ໄດ້ໃຫ້ການຊ່ວຍເຫລືອອັນລ້ຳຄ່າ ໃຫຍ່ຫລວງ ແລະ ມີປະສິດທິຜົນບົນຈິດໃຈອ້າຍ ນ້ອງບໍລິສຸດຜຸດພ່ອງແກ່ພາລະກິດການປະຕິວັດລາວຕະຫລອດມາ.
ເນື່ອງໃນໂອກາດອັນສະຫງ່າລາສີນີ້ ຂໍອວຍພອນໃຫ້ສາຍພົວພັນມິດຕະພາບອັນຍິງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ຈົ່ງໝັ້ນຄົງຄະນົງແກ່ນ ແລະ ຂຽວສົດງົດງາມຕະຫລອດໄປ./
ສານຊົມເຊີຍ
(24/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສົ່ງສານຊົມເຊີຍເຖິງທ່ານ ດີເດຍ ບຸກຮານເຕີ ປະທານາທິບໍດີ ແຫ່ງ ສະມາພັນທະລັດ ສະວິດສ ເນື່ອງໃນໂອກາດທີ່ທ່ານໄດ້ຖືກເລືອກຕັ້ງ ໃຫ້ດຳລົງຕຳແໜ່ງເປັນປະທານາທິບໍດີຄົນໃໝ່ ແຫ່ງ ສະມາພັນທະລັດ ສະວິດສ.
ເນື້ອໃນສານລະບຸວ່າ: ເນື່ອງໃນໂອກາດທີ່ທ່ານ ໄດ້ຖືກເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສະມາພັນທະລັດ ສະວິດສ ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ໄດ້ຮັບຜົນສຳເລັດທຸກປະການໃນໜ້າທີ່ວຽກງານອັນສູງສົ່ງຂອງທ່ານ.
ຂ້າພະເຈົ້າຫວັງວ່າ ຈະໄດ້ເຮັດວຽກງານຮ່ວມກັບທ່ານ ເພື່ອສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງ ສອງປະເທດຂອງພວກເຮົາ ໃຫ້ນັບມື້ນັບກວ້າງຂວາງ ແລະ ເກີດດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ອັນເປັນການປະກອບສ່ວນ ເຂົ້າໃນພາລະກິດເສີມສ້າງ ສັນຕິພາບ ໃຫ້ໝັ້ນ ຄົງ ແລະ ການຮ່ວມມືເພື່ອການພັດທະນາ ແບບຍືນຍົງໃນພາກພື້ນ ແລະ ໃນໂລກ./.
ໂທລະເລກອວຍພອນວັນຊາດ
(24/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສົ່ງໂທລະເລກອວຍພອນ ເຖິງທ່ານນາງຄວຽນຕິນ ບຣາຍສ໌ ຜູ້ສຳເລັດຣາຊະການ ແຫ່ງເຄືອ ຈັກກະພົບ ອົດສະຕຣາລີ ເນື່ອງໃນໂອກາດວັນຊາດຄົບຮອບ 226 ປີ ຂອງອົດສະຕຣາລີ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນຊາດຄົບຮອບ 226 ປີ ຂອງອົດສະຕຣາລີ ໃນນາມລັດຖະບານ ແລະ ປະຊາຊົນ ແຫ່ງ ສປປ ລາວ ຂ້າພະເຈົ້າຂໍສົ່ງ ຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ, ລັດຖະບານ ແລະ ປະຊາຊົນ ອົດສະຕຣາລີ ທຸກຖ້ວນໜ້າ.
ຂ້າພະເຈົ້າມີຄວາມປິຕິຊົມຊື່ນເປັນຢ່າງຍິ່ງທີ່ເຫັນວ່າ ຕະຫລອດ 60 ກວ່າປີທີ່ຜ່ານມາ, ສາຍພົວພັນມິດຕະພາບລະຫວ່າງສອງປະເທດພວກເຮົາໄດ້ຮັບການເສີມຂະຫຍາຍ ແລະ ແຕກດອກອອກຜົນຂຶ້ນເລື້ອຍໆ ພວກຂ້າພະເຈົ້າຕີລາຄາສູງການຊ່ວຍເຫລືອຂອງລັດຖະບານ ອົດສະຕຣາລີ ໂດຍສະເພາະແມ່ນທາງດ້ານການສຶກສາ, ການພັດທະນາຊັບພະ ຍາກອນມະນຸດ, ການພັດທະນາພື້ນຖານໂຄງລ່າງ ແລະ ການຊ່ວຍເຫລືອແກ້ໄຂບັນຫາລະເບີດບໍ່ທັນແຕກຊຶ່ງເປັນການປະກອບສ່ວນອັນສຳຄັນເຂົ້າໃນການພັດທະນາເສດຖະກິດ-ສັງຄົມ ຂອງ ສປປ ລາວ ທັງເປັນການເສີມສ້າງສັນຕິພາບ, ມິດຕະພາບ ແລະ ການຮ່ວມມື ເພື່ອການພັດທະນາຢູ່ໃນຂົງເຂດ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ ອວຍພອນໃຫ້ທ່ານ ຈົ່ງມີພະລານາໄມສົມບູນ ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ວຽກງານອັນສູງສົ່ງຂອງທ່ານ ຂໍອວຍພອນໃຫ້ປະຊາຊົນ ອົດສະຕຣາລີ ເພື່ອນ ມິດ ຈົ່ງມີຄວາມຈະເລີນກ້າວໜ້າ ແລະ ວັດທະນາຖາວອນ./.
ສານອວຍພອນ
(21/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງສານອວຍພອນ ເຖິງທ່ານ ປຣານາບ ມູເຄີຈີ ປະທານາທິບໍດີ ແຫ່ງ ສາທາລະນະລັດ ອິນເດຍ ໃນໂອກາດວັນຊາດຂອງປະເທດດັ່ງກ່າວ.
ເນີ້ອໃນສານອວຍພອນ ລະບຸວ່າ: ໃນໂອກາດວັນຊາດ ແຫ່ງ ສ ອິນເດຍ ຄົບຮອບ 64 ປີ ໃນນາມລັດຖະບານ, ປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະ ເສີດມາຍັງທ່ານ, ລັດຖະບານ ແລະ ປະຊາຊົນ ແຫ່ງ ສ ອິນເດຍ ເພື່ອນມິດທຸກຖ້ວນໜ້າ.
ຕະຫລອດໄລຍະ 1 ປີຜ່ານມາ ຂ້າພະເຈົ້າ ມີຄວາປິຕິຊົມຊື່ນທີ່ເຫັນວ່າ: ສາຍພົວພັນມິດຕະພາບ ແລະ ການຮ່ວມມື ທີ່ມີມາ ລະຫວ່າງ ສອງປະເທດພວກເຮົາ ໃນຫລາຍຂະ ແໜງການໄດ້ຮັບການພັດທະນາ ແລະ ຂະຫຍາຍຕົວຢ່າງຕໍ່ເນື່ອງ ໂດຍສະເພາະ ຜົນສຳເລັດກອງປະຊຸມຄະນະກຳມາທິການຮ່ວມມື ລາວ-ອິນເດຍ ຄັ້ງທີ 7 ທີ່ຜ່ານມາ ຢູ່ ສປປ ລາວນັ້ນ ໄດ້ສ້າງບາດກ້າວໃໝ່ໃຫ້ແກ່ການເສີມສ້າງໃນການເປັນຄູ່ຮ່ວມມືພັດທະນາ ເພື່ອຜົນປະໂຫຍດລວມຂອງປະຊາຊົນສອງຊາດ ລາວ ແລະ ອິນເດຍ ກໍຄື ເພື່ອສັນຕິພາບ, ສະຖຽນລະພາບ ແລະ ການຮ່ວມມື ຢູ່ໃນພາກພື້ນ ແລະ ໃນໂລກ.
ຂ້າພະເຈົ້າ ຂໍຖືໂອກາດນີ້ອວຍພອນໃຫ້ທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນອິນເດຍເພື່ອນມິດຈົ່ງມີແຕ່ຄວາມກ້າວໜ້າ ແລະ ວັດທະນາຖາ ວອນ./.
ໂທລະເລກຊົມເຊີຍ
(16/01/2014)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກເຖິງ ທ່ານນາງ ເຊັກ ຮາຊີນາ ນາຍົກລັດຖະມົນຕີ ແຫ່ງ ສາທາລະນະລັດ ປະຊາຊົນ ບັງກະລາເດັດສ ໃນໂອກາດທີ່ທ່ານໄດ້ຮັບແຕ່ງຕັ້ງຮັບຕຳແໜ່ງ ເປັນນາຍົກລັດຖະມົນຕີ ສະໄໝທີ 3.
ເນື້ອໃນໂທລະເລກ ລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນ ປະເສີດມາຍັງທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ໄດ້ຮັບຜົນສຳເລັດທຸກປະການ ໃນການປະຕິບັດໜ້າທີ່ອັນສູງສົ່ງຂອງທ່ານ. ພ້ອມທັງຫວັງວ່າ: ຈະໄດ້ຮ່ວມ ເຮັດວຽກຮ່ວມກັບທ່ານ ເພື່ອສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບ, ການຮ່ວມມືສອງຝ່າຍ ແລະ ການສະໜັບສະໜູນ ເຊິ່ງກັນ ແລະ ກັນ ໃນພາກພື້ນ ແລະ ສາກົນ ເພື່ອຜົນປະໂຫຍດຂອງປະຊາຊົນສອງຊາດ ກໍຄື ເພື່ອສັນຕິພາບ ແລະ ການຮ່ວມມື ໃນພາກພື້ນ ແລະ ໃນໂລກ./.
ຜູ້ນຳລາວສົ່ງໂທລະເລກອວຍພອນ
(08/01/2014)
ຂປລ. ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານສູນກາງພັກ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກເຖິງ ສະຫາຍ ກິມ ເຈິງ ອຸນ, ເລຂາທິການທີໜຶ່ງພັກແຮງງານເກົາຫລີ, ປະທານທີໜຶ່ງຄະນະກຳມະທິການປ້ອງກັນຊາດແຫ່ງ ສປປ ເກົາຫລີ, ເຊິ່ງເນື້ອໃນໂທລະເລກມີດັ່ງນີ້: ເນື່ອງໃນໂອ ກາດວັນຄ້າຍວັນເກີດ ຂອງສະຫາຍ ກິມ ເຈິງ ອຸນ ຄົບຮອບ 31 ປີ (8 ມັງກອນ 1983 - 8 ມັງກອນ 2014), ໃນນາມຄະນະບໍລິຫານສູນກາງພັກ ປະຊາຊົນປະຕິວັດລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳອວຍພອນອັນອົບອຸ່ນ ແລະ ພອນອັນປະເສີດມາຍັງ ສະຫາຍ.
ຂ້າພະເຈົ້າ ມີຄວາມເຊື່ອໜັ້ນວ່າ ພາຍໃຕ້ການນຳພາອັນສະຫລາດສ່ອງໃສຂອງພັກແຮງງານເກົາຫລີ ອັນມີສະຫາຍ ເປັນຜູ້ນຳໜ້ານັ້ນ, ພັກ, ລັດ ແລະ ປະຊາຊົນ ສປປ ເກົາຫລີ ອ້າຍນ້ອງຈະສືບຕໍ່ຍາດໄດ້ຜົນສຳເລັດໃໝ່ ໃຫຍ່ຫລວງກ່ວາເກົ່າ ໃນພາລະກິດປົກປັກຮັກສາ ແລະ ກໍ່ສ້າງ ສປປ ເກົາຫລີ ສັງຄົມນິຍົມ ໃຫ້ຈະເລີນຮຸ່ງເຮືອງ ແລະ ເຂັ້ມ ແຂງຮອບດ້ານ ເພື່ອນຳເອົາຄວາມສົມບູນພຸນສຸກມາໃຫ້ ປະຊາຊົນ ສປປ ເກົາຫລີ ອ້າຍນ້ອງ, ກໍຄືຍົກສູງບົດບາດຂອງ ສປປ ເກົາຫລີ ໃນເວທີພາກພື້ນ ແລະ ສາກົນ, ບັນລຸ ຜົນສຳເລັດໃນການທ້ອນໂຮມປະເທດຊາດ ໂດຍສັນຕິວິທີ ໂດຍປາສະຈາກາກນແຊກແຊງພາຍນອກ.
ເນື້ອງໃນໂອກາດອັນສະຫງ່າລາສີນີ້ ຂ້າພະເຈົ້າ ຂໍອວຍພອນໃຫ້ ສະຫາຍ ຈົ່ງມີພະລາອານາໄມສົມບູນ, ມີຄວາມຜາສຸກ ແລະ ໄດ້ຮັບຜົນສຳເລັດໃນການສືບທອດພາລະກິດ ການປະຕິວັດອັນຍິ່ງໃຫຍ່ຕາມແນວຄິດຈຸດເຊ ແລະ ແນວທາງຊົງກຸນ ອັນມີກຽດ ແລະ ສູງສົ່ງຂອງການນຳລຸ້ນຜ່ານມາ.
ຂໍອວຍພອນໃຫ້ ສາຍພົວພັນມິດຕະພາບ ແລະ ການຮ່ວມມືອັນເປັນມູນເຊື້ອ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດສປປ ລາວ ແລະ ສປປ ເກົາຫລີ ຈົ່ງສືບຕໍ່ໄດ້ຮັບການເສີມຂະຫຍາຍ ໃຫ້ນັບມື້ເກີດດອກອອກຜົນຍິ່ງໆຂື້ນ ເພື່ອຜົນປະໂຫຍດຂອງສອງປະເທດ ກໍຄື ເພື່ອພາລະກິດສັນຕິພາບ, ມິດຕະພາບ ແລະ ການຮ່ວມມື ໃນພາກພື້ນ ແລະ ໃນໂລກ.
ສານອວຍພອນ
(08/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບສານອວຍພອນຈາກ ທ່ານ ມາມຸດ ອາບັດສ ປະທານປະເທດ ແຫ່ງ ລັດປາແລັດສຕີນ, ປະທານຄະນະກຳມະການສະພາແຫ່ງຊາດ ເນື່ອງໃນໂອກາດປີໃໝ່ສາກົນ 2014.
ເນື້ອໃນສານອວຍພອນລະບຸວ່າ: ເນື່ອງໃນໂອກາດປີໃໝ່ສາກົນ 2014 ໃນນາມປະຊາຊົນ ແຫ່ງ ປາ ແລັດສຕີນ ແລະ ໃນນາມສ່ວນຕົວ, ຂ້າພະເຈົ້າ ມີຄວາມຍິນດີເປັນຢ່າງຍິ່ງ ຂໍສະແດງຄວາມຊົມເຊີຍ ແລະ ພອນ ໄຊອັນປະເສີດມາຍັງທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ຂໍໃຫ້ປະຊາຊົນລາວເພື່ອນມິດ ສືບ ຕໍ່ມີຄວາມກ້າວໜ້າ ແລະ ຈະເລີນຮຸ່ງເຮືອງ. ພ້ອມທັງຫວັງວ່າ: ສັນຕິພາບຈະກັບມາສູ່ແຜ່ນດິນ, ເຮັດໃຫ້ປະຊາຊົນຢູ່ໃນຂົງເຂດຂອງພວກເຮົາ ມີຄວາມປອດໄພ ແລະ ມີສະຖຽນລະພາບ./.
ສານອວຍພອນ
(06/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຕ່າງກໍໄດ້ຮັບສານ ອວຍພອນ ຈາກທ່ານ ຈາເບີ ອາລ ມູບາຣັກ ອາລ ຫາມິດ ອາລ ຊາບາ ນາຍົກລັດຖະມົນຕີ ແຫ່ງ ລັດ ກູເວດ ເນື່ອງໃນໂອ ກາດວັນຊາດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນຂອງສານອວຍພອນ ລະບຸວ່າ: ຂ້າພະເຈົ້າ ຂໍສະແດງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດ ມາຍັງທ່ານ ເນື່ອງໃນໂອກາດວັນຊາດ ສາທາລະນະລັດ ປະ ຊາທິປະໄຕ ປະຊາຊົນລາວ. ຂ້າພະເຈົ້າ ມີຄວາມຍິນດຂໍຖືໂອ ກາດນີ້ຍ້ອງຍໍຊົມເຊີຍ ສາຍພົວພັນມິດຕະພາບອັນແໜ້ນແກ່ນ ລະຫວ່າງ ກູເວດ ແລະ ສາທາລະນະລັດ ປະຊາທິປະໄຕ ປະຊາຊົນລາວ ເພື່ອນມິດ, ໃນຂະນະທີ່ພວກເຮົາມີຄວາມປາຖະໜາອັນແຮງກ້າ ໃນການເສີມຂະຫຍາຍສາຍພົວພັນສອງຝ່າຍ ແລະ ການຮ່ວມມືໃນຫລາຍໆ ຂົງເຂດ ລະຫວ່າງ ສອງປະເທດຂອງພວກເຮົາ. ພ້ອມທັງຫວັງຢ່າງຍິ່ງວ່າ: ຈະສືບຕໍ່ເສີມຂະຫຍາຍສາຍພົວພັນ ແລະ ການຮ່ວມມືນັ້ນ ເພື່ອນຳເອົາຜົນປະໂຫຍດມາສູ່ປະຊາຊົນ ສອງຊາດພວກເຮົາ.
ຂ້າພະເຈົ້າ ຂໍອວຍພອນໃຫ້ທ່ານ ຈົ່ງມີສຸຂະພາບແຂງແຮງ ແລະ ຈະເລີນຮຸ່ງເຮຶອງ, ແລະ ຂໍໃຫ້ປະຊາຊົນ ສາທາລະນະລັດ ປະຊາທິປະໄຕ ປະຊາຊົນລາວ ຈົ່ງປະສົບຜົນ ສຳເລັດ./.
ໂທລະເລກອວຍພອນ
(03/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ ສະແດງຄວາມຊົມເຊີຍ ອັນອົບອຸ່ນ ແລະ ພອນໄຊອັນປະເສີດ ຜ່ານໂທລະເລກອວຍພອນ ເຖິງທ່ານ ເທນເຊນ ປະທານາ ທິບໍດີ ແຫ່ງ ສາທາລະນະລັດ ສະຫະພາບ ມຽນມາ ໃນໂອກາດວັນປະກາດເອກະລາດ ຄົບຮອບ 66 ປີ.
ເນື້ອໃນໂທລະເລກ ລະບຸວ່າ: ໃນນາມປະຊາຊົນ ແຫ່ງ ສປປ ລາວ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄຳ ຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ຜ່ານທ່ານໄປຍັງປະຊາຊົນ ແຫ່ງ ສາທາລະນະລັດ ສະຫະພາບ ມຽນມາ ທຸກຖ້ວນໜ້າ. ເນື່ອງໃນໂກາດອັນສະຫງ່າລາສີ ວັນປະກາດເອກະລາດ ແຫ່ງ ສາທາລະນະລັດ ສະຫະພາບ ມຽນມາ ຄົບຮອບ 66 ປີ ພວກຂ້າພະເຈົ້າມີຄວາມພາກພູມໃຈທີ່ເຫັນວ່າ ການຮ່ວມມືຢ່າງໃກ້ຊິດ ລະຫວ່າງ ສອງປະເທດຂອງພວກເຮົາ ໃນໄລຍະຜ່ານມາ ແມ່ນໄດ້ສືບຕໍ່ຂະຫຍາຍຕົວຢ່າງບໍ່ຢຸດຢັ້ງ ແລະ ຂ້າພະເຈົ້າຫວັງວ່າ ການ ຢ້ຽມຢາມລັດຖະກິດ ຢູ່ມຽນມາ ແລະ ການເຂົ້າຮ່ວມພິທີເປີດງານມະຫາກຳກິລາຊີເກມ ຄັ້ງທີ 27 ຂອງພວກຂ້າພະເຈົ້າ ພ້ອມພັນລະຍາ ໃນເດືອນທັນວາ 2013 ນັ້ນ ຈະເປັນການປະກອບສ່ວນອັນສຳຄັນທາງປະຫັວດສາດ ຂອງການພົວພັນ ລະຫວ່າງ ສອງປະເທດ ແລະ ເຊື່ອໝັ້ນຢ່າງໜັກແໜ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນໃກ້ຊິດ ລະ ຫວ່າງ ສອງປະເທດພວກເຮົາ ຈະສືບຕໍ່ແໜ້ນແຟ້ນຍິ່ງໆຂຶ້ນໃນອະນາຄົດ ເພື່ອຄວາມເຂັ້ມແຂງຂອງຄອບຄົວອາຊຽນ ກໍຄື ເພື່ອສັນຕິພາບໃນພາກພື້ນ ແລະ ໃນໂລກ. ໃນໂອກາດປີໃໝ່ ຄສ 2014 ນີ້, ຂ້າພະເຈົ້າ ຂໍຖືໂອກາດອັນສະຫງ່າລາສີ ແລະ ມີຄວາມໝາຍສຳຄັນນີ້ ອວຍພອນໃຫ້ທ່ານຈົ່ງມີພະລາໄມສົມບູນ, ມີຄວາມຜາສຸກ ເພື່ອນຳພາປະຊາຊົນ ມຽນມາ ສືບຕໍ່ກ້າວເດີນໄປສູ່ຄວາມກ້າວໜ້າ ແລະ ວັດທະນາຖາວອນຕະຫລອດໄປ.
ສ່ວນເນື້ອໃນໂທລະເລກຂອງທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ທີ່ສົ່ງເຖິງ ທ່ານ ເທນເຊນ ປະທານາ ທິບໍດີ ແຫ່ງ ສາທາລະນະລັດ ສະຫະພາບ ມຽນມາ ຂຽນວ່າ: ຂ້າພະເຈົ້າມີຄວາມພາກພູມໃຈທີ່ເຫັນ ວ່າ: ສາຍພົວພັນມິດຕະພາບ ແລະ ການຮ່ວມມືຢ່າງໃກ້ຊິດ ລະຫວ່າງ ສອງປະເທດ ແລະ ປະຊາຊົນສອງຊາດຂອງ ພວກ ເຮົາ ໄດ້ສືບຕໍ່ຂະຫຍາຍຕົວຢ່າງບໍ່ຢຸດຢັ້ງ ເພື່ອຜົນປະໂຫຍດຮ່ວມກັນຂອງສອງຊາດພວກເຮົາ ທັງເປັນການປະ ກອບສ່ວນ ເຂົ້າໃນພາລະກິດສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາໃນພາກພື້ນ ແລະ ໃນໂລກ.
ໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງການຕ່າງ ປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍໄດ້ສົ່ງໂທລະເລກອວຍພອນ ເຖິງທ່ານ ອູ ວູນາ ມອງ ລິນ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະ ລັດ ສະຫະພາບ ມຽນມາ ເຊັ່ນດຽວກັນ./.
ບັນດາປະເທດເພື່ອນມິດສືບຕໍ່ອວຍພອນວັນຊາດລາວ
(03/01/2014)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບສານອວຍພອນ ຈາກຄູ່ຮ່ວມຕຳແໜ່ງບັນດາປະເທດເພື່ອນມິດ ເນື່ອງໃນໂອກາດວັນຊາດ ທີ 2 ທັນວາ ຄົບຮອບ 38 ປີ, ໃນນັ້ນ ປະກອບມີ ທ່ານ ຫາມິດ ບິນ ອິສຊາ ອາລຄາລິຟາ ມະຫາກະສັດ ແຫ່ງ ອານາຈັກ ບາເຣນ, ທ່ານ ຮັດຊັນ ຣູຮານີ ປະທານປະເທດ ແຫ່ງ ສາທາ ລະນະລັດ ອິດສະລາມ ອິຣານ ແລະ ທ່ານ ຊີມອນ ເພີຍຣິສ ປະທານປະເທດ ແຫ່ງ ອິດສລາແອລ.
ເນື້ອໃນສານອວຍພອນ ບັນດາຜູ້ນຳປະເທດເພື່ອນມິດ ຕ່າງກໍໄດ້ລະບຸວ່າ: ໃນນາມປະຊາຊົນ ແລະ ໃນນາມສ່ວນຕົວ ຂໍສະແດງຄວາມຍິນດີ ແລະ ອວຍພອນໄຊອັນປະເສີດ ມາຍັງທ່ານ ໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ວັນທີ 2 ທັນວາ ຄົບຮອບ 38 ປີ ແລະ ຖືໂອກາດນີ້ ອວຍພອນໃຫ້ທ່ານ ຈົ່ງມີສຸຂະພາບເຂັ້ມແຂງ ແລະ ມີຄວາມຜາສຸກ ແລະ ຂໍໃຫ້ປະຊາຊົນແຫ່ງ ສປປ ລາວ ຈົ່ງມີຄວາມກ້າວໜ້າ ແລະ ຈະເລີນຮຸ່ງເຮືອງພາຍໃຕ້ການນຳພາຂອງທ່ານ.
ໃນໂອກາດດຽວກັນນີ້ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ກໍໄດ້ຮັບສານອວຍພອນວັນຊາດ ທີ 2 ທັນວາ ຄົບຮອບ 38 ປີ ຈາກທ່ານ ຄິວ ຣາດ ຣິກມີ ປະທານສະພາ ລັດຖະມົນຕີ ແຫ່ງ ເນປານ ເຊັ່ນດຽວກັນ./.
ສານຊົມເຊີຍ
(02/01/2014)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານສານຊົມເຊີຍເຖິງທ່ານ ແວກເນີ ໄຟມັນ ນາຍົກລັດຖະມົນຕີແຫ່ງ ສາທາລະນະລັດ ໂອຕຣິດ ໃນໂອ ກາດທີ່ທ່ານໄດ້ຮັບແຕ່ງຕັ້ງຮັບຕຳແໜ່ງ ເປັນນາຍົກລັດຖະມົນຕີອີກຄັ້ງໃໝ່.
ເນື້ອໃນສານຊົມເຊີຍ ລະບຸວ່າ: ໃນໂອກາດທີ່ທ່ານໄດ້ຮັບການແຕ່ງຕັ້ງໃຫ້ດໍາລົງຕໍາແໜ່ງ ເປັນນາຍົກລັດຖະມົນຕີ ແຫ່ງ ສາທາລະນະລັດ ໂອຕຣິດ ອີກຄັ້ງໃໝ່, ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະໄດ້ຮັບຜົນສຳເລັດທຸກປະການ ໃນໜ້າທີ່ວຽກງານອັນສູງສົ່ງຂອງຕົນ. ພ້ອມ ທັງຫວັງຢ່າງຍິ່ງວ່າ: ຈະໄດ້ຮ່ວມເຮັດວຽກຮ່ວມກັບທ່ານ ເພື່ອສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງ ສອງປະເທດຂອງພວກເຮົາ ເພື່ອຜົນປະໂຫຍດຂອງປະຊາຊົນສອງຊາດ ແລະ ເປັນການປະກອບສ່ວນເຂົ້າໃນພະລະກິດເສີມສ້າງສັນຕິພາບໃຫ້ໝັ້ນຄົງ ແລະ ການຮ່ວມມື ເພື່ອການພັດທະນາແບບຍືນຍົງ ໃນພາກພື້ນ ແລະ ໃນໂລກ.
ໃນໂອກາດນີ້ ທ່ານ ທອງລຸນ ສິສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ສົ່ງສານຊົມເຊີຍ ເຖິງທ່ານ ເສບາດສະຕຽນ ຄວດສ ລັດຖະມົນຕີກິດຈະກຳເອີຣົບ ແລະ ການຕ່າງປະເທດ ແຫ່ງ ສາທາລະນະລັດ ໂອຕຣິດ ໃນໂອກາດທີ່ໄດ້ຮັບແຕ່ງຕັ້ງຮັບຕຳແໜ່ງ ເປັນລັດຖະມົນຕີກິດຈະກຳເອີຣົບ ແລະ ການຕ່າງປະເທດ ແຫ່ງ ສາທາລະນະລັດ ໂອຕຣິດ ເຊັ່ນດຽວກັນ./.
ໂທລະເລກສະແດງຄວາມເສົ້າສະຫລົດໃຈ
(31/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດແຫ່ງ ສປປ ລາວ ໄດ້ສະແດງຄວາມເສົ້າສະຫລົດໃຈ ຜ່ານທາງ ໂທລະເລກ ເຖິງທ່ານ ວະລາລີເມຍ ປູຕິນ ປະທານາທິບໍດີ ແຫ່ງ ສ ຣັດເຊຍ ຕໍ່ເຫດການກໍ່ການຮ້າຍທີ່ເມືອງໂວນກາກລາດ ຊຶ່ງມີເນື້ອໃນ ລະບຸວ່າ:
ຂ້າພະເຈົ້າ ຂໍສະແດງຄວາມເສົ້າສະຫລົດໃຈເປັນຢ່າງຍິ່ງ ທີ່ໄດ້ຮູ້ຂ່າວວ່າ, ໃນວັນທີ 29 ທັນວາ 2013 ໄດ້ເກີດເຫດການກໍ່ການຮ້າຍ ທີ່ເມືອງໂວນກາກລາດແຫ່ງ ສ ຣັດເຊຍ ອັນໄດ້ເຮັດໃຫ້ມີຜູ້ເສຍຊິວິດ ແລະ ບາດເຈັບເປັນຈໍານວນ ຫລວງຫລາຍ.
ຕາງໜ້າໃຫ້ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍແບ່ງເບົາຄວາມທຸກໂສກ ແລະ ຄວາມຫ່ວງໃຍ ອັນສຸດຊຶ້ງ ມາຍັງທ່ານ, ຄອບຄົວ ແລະ ຍາດພີ່ນ້ອງ ຂອງຜູ້ທີ່ເສຍຊິວິດ ທີ່ໄດ້ຮັບເຄາະຮ້າຍຈາກເຫດການໃນຄັ້ງນີ້ດ້ວຍ./.
ສານອວຍພອນວັນຊາດສາທາລະນະລັດ ກູບາ
(31/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະ ນະລັດ ປະຊາທິປະໄຕ ປະຊາຊົນລາວ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍພອນເຖິງ ທ່ານ ຣາອູນ ກາສໂຕ ຣຸດສ໌ ເລຂາທິການທີໜຶ່ງຄະນະບໍລິຫານງານສູນກາງພັກກອມມູນິດກູບາ, ປະທານສະພາ ແຫ່ງລັດ ແລະ ສະພາລັດຖະມົນຕີ ແຫ່ງ ສາທາລະນະລັດ ກູບາ, ທ່ານ ບຣູໂນ ໂຣດຣີເກັສ ປາລຣີຢາ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ກູບາ. ເນື່ອງໃນໂອກາດ ວັນຊາດ ສາທາລະນະລັດ ກູບາ ຄົບຮອບ 55 ປີ.
ເນື່ອງໃນໂອກາດ ວັນຊາດ ສາທາລະນະລັດ ກູບາ ຄົບຮອບ 55 ປີ. ໃນນາມພັກປະຊາຊົນ ປະຕິວັດລາວ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ພ້ອມດ້ວຍບັນດາທ່ານໃນຄະນະບໍລິຫານງານສູນກາງພັກກອມ ມູນິດກູບາ, ລັດຖະບານ ແລະ ປະຊາຊົນກູບາອ້າຍນ້ອງທຸກຖ້ວນໜ້າ.
ພວກຂ້າພະເຈົ້າ ມີຄວາມຍິນດີເປັນຢ່າງຍິ່ງທີ່ເຫັນວ່າຕະຫລອດໄລຍະເວລາ 55 ປີ ຜ່ານມາ, ສາທາລະນະລັດ ກູບາ ອ້າຍນ້ອງສາມາດຍາດໄດ້ຜົນສຳເລັດອັນໃຫຍ່ຫລວງຮອບ ດ້ານເປັນກ້າວໆມາໃນການປົກປັກຮັກສາ ແລະ ສ້າງສາພັດທະນາປະເທດຊາດກໍຄືການຈັດຕັ້ງປະຕິບັດແນວທາງນະໂຍບາຍຂອງພັກ, ຮັບປະກັນສະຖຽນລະພາບທາງດ້ານການ ເມືອງ, ເສດຖະກິດມີການຂະຫຍາຍຕົວ ແລະ ຊີວິດການເປັນຢູ່ຂອງປະຊາຊົນໄດ້ຮັບການປັບປຸງຂຶ້ນເທື່ອລະກ້າວ.
ພວກຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ ດ້ວຍມູນເຊື້ອການນຳພາອັນສະຫລາດສ່ອງໃສ ແລະ ເດັດດ່ຽວໜຽວແໜ້ນຂອງພັກກອມມູນິດ ກູບາ ແລະ ລັດຖະບານ ກູບາ, ປະຊາຊົນກູບາຈະສືບຕໍ່ຍາດໄດ້ຜົນສຳເລັດອັນໃຫຍ່ຫລວງຮອບດ້ານໃນການປົກປັກຮັກສາ ແລະ ພັດທະນາປະເທດຊາດໃຫ້ຮັ່ງມີເຂັ້ມແຂງ, ນຳເອົາຄວາມສົມບູນພູມສຸກມາໃຫ້ປະ ຊາຊົນກູບາທຸກຖ້ວນໜ້າ.
ເນື່ອງໂອກາດອັນສະຫງ່າລາສີນີ້ ຂໍອວຍພອນໃຫ້ສາຍພົວພັນມິດຕະພາບຄວາມສາມັກຄີ ແລະ ການຮ່ວມມືອັນດີທີ່ເປັນມູນເຊື້ອ ລະຫວ່າງ ສອງພັກ, ສອງລັດ ແລະ ປະຊາຊົນ ສອງຊາດ ລາວ-ກູບາ ຈົ່ງສືບຕໍ່ໄດ້ຮັບການຂະຫບາຍໃຫ້ເກີດດອກອອກຜົນຍິ່ງໆຂຶ້ນ. ເພື່ອຜົປະໂຫຍດຂອງສອງຊາດກໍຄືເພື່ອສັນຕິ ພາບມິດຕະພາບ ແລະ ການຮ່ວມມືເພື່ອການ ພັດທະນາສາກົນ.
ພວກຂ້າພະເຈົ້າຂໍຖືໂອກາດນີ້ ອວຍພອນມາຍັງປະຊາຊົນກູບາອ້າຍນ້ອງ ແລະ ບັນດາທ່ານຈົ່ງມີຄວາມສຸກ ແລະ ປະສົບຜົນສຳເລັດໃນໜ້າທີ່ມີກຽດອັນສູງສົ່ງ.
ສານຊົມເຊີຍຄູ່ຮ່ວມຕຳແໜ່ງ
(30/12/2013)
ຂປລ. ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງສານຊົມເຊີຍ ເຖິງທ່ານ ໂຮນເກນ ເຄີກໂຮມ ນິລເຊັນ ລັດຖະມົນຕີຕ່າງປະເທດ ແຫ່ງ ຣາຊະອານາຈັກ ເດັນມາກ ເນື່ອງໃນໂອກາດທີ່ທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນລັດຖະມົນຕີຕ່າງປະເທດ.
ເນື້ອໃນສານລະບຸວ່າ: ເນື່ອງໃນໂອກາດທີ່ທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນລັດຖະມົນຕີຕ່າງປະເທດ ແຫ່ງ ຣາຊະອານາຈັກ ເດັນມາກ ຂ້າພະເຈົ້າຂໍສົ່ງຄຳຊົມເຊີຍ ຢ່າງຈິງໃຈ ແລະ ພອນໄຊອັນປະເສີດ ມາຍັງທ່ານ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດອັນຍິ່ງໃຫຍ່ໃນໜ້າທີ່ວຽກງານອັນສູງສົ່ງຂອງຕົນ.
ຂ້າພະເຈົ້າຫວັງວ່າ ຈະໄດ້ຮ່ວມເຮັດວຽກກັບທ່ານ ເພື່ອສືບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມລະຫວ່າງສອງປະເທດພວກເຮົາໃຫ້ຈະເລີນງອກງາມ ຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາກໍຄືເພື່ອສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ./.
ສານອວຍພອນວັນຊາດ
(30/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບສານອວຍພອນຈາກທ່ານ ແອນດຣິສ ເບີຊິນ ປະທານາທິບໍດີ ແຫ່ງ ສາທາລະນະລັດ ລັດເວຍ ເນື່ອງໃນໂອກາດວັນຊາດ ທີ 2 ທັນວາ ຄົບຮອບ 38 ປີ.
ເນື້ອໃນສານລະບຸວ່າ: ຂ້າພະເຈົ້າມີຄວາມພາກພູມໃຈເປັນຢ່າງຍິ່ງທີ່ໄດ້ສົ່ງສານອວຍພອນອັນປະເສີດມາຍັງທ່ານ ເນື່ອງໃນໂອກາດວັນຊາດ ແຫ່ງ ສປປ ລາວ.
ຂ້າພະເຈົ້າເຊື່ອໝັ້ນວ່າສາຍພົວພັນມິດຕະພາບລະຫວ່າງສອງປະເທດພວກເຮົາໃນຊຸມປີຂ້າງໜ້າຈະສືບຕໍ່ເສີມຂະຫຍາຍໃຫ້ມີຄວາມວັດທະນາຖາວອນຍິ່ງໆຂຶ້ນໄປ./.
ສານອວຍພອນ
(27/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບສານອວຍພອນ ຈາກທ່ານ ມາມຸດ ອັບບັສ ປະທານາທິບໍດີ ແຫ່ງ ລັດ ປາແລດສະຕິນ, ປະທານຄະນະກຳມະການ ອົງການຈັດຕັ້ງອິດສະຫລະ ປາແລັດສະຕິນ, ປະທານອົງການຈັດຕັ້ງແຫ່ງຊາດ ປາແລັດສະຕິນ ເນື່ອງໃນໂອກາດວັນຊາດ ສາທາລະ ນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນສານອວຍພອນ ລະບຸວ່າ: ໃນນາມລັດຖະບານ ແລະ ປະຊາຊົນເພື່ອນມິດ ແຫ່ງລັດ ປາແລັດສະຕິນ ແລະ ໃນນາມສ່ວນຕົວ ຂ້າພະເຈົ້າ ມີຄວາມຍິນດີສົ່ງຄຳອວຍ ພອນອັນອົບອຸ່ນ ແລະ ຄຳຊົມເຊີຍຢ່າງຈິງໃຈ ມາຍັງທ່ານ, ລັດຖະບານ ແລະ ປະຊາຊົນ ແຫ່ງ ສປປ ລາວ ຈົ່ງມີພະລານາໄມສົມບູນ ຕະຫລອດໄປ ແລະ ຂໍໃຫ້ ປະຊາຊົນລາວເພື່ອນມິດ ຈົ່ງມີຄວາມກ້າວໜ້າ ແລະ ມີສະເຖຍລະພາບ. ຂ້າພະເຈົ້າ ຂໍສະແດງຄວາມຮູ້ບຸນຄຸນມາຍັງທ່ານ ສຳລັບສາຍພົວພັນມິດຕະ ພາບ ແລະ ຄວາມສາມັກຄີ ແຫ່ງ ປະຫວັດສາດທີ່ມີມາ ລະຫວ່າງ ປະຊາຊົນສອງຊາດຂອງພວກເຮົາ ກໍຄື ການສະໜັບ ສະໜູນຢ່າງແຮງກ້າ ແລະ ຄວາມສາມັກຄີຈາກທ່ານ ທີ່ມີຕໍ່ປະຊາຊົນຂອງພວກເຮົາ ຕໍ່ຄວາມພະຍາຍາມ ໃນການຕໍ່ສູ້ ເພື່ອກຳນົດ ແລະ ສ້າງຕັ້ງລັດເອກະລາດຂອງພວກເຂົາເຈົ້າດ້ວຍຕົນເອງ ກັບພາກຕາເວັນອອກ ເຢຣູສເລັມ ທີ່ເປັນນະຄອນຫລວງ./.
ບັນດາຜູ້ນຳປະເທດເພື່ອນມິດ ສືບຕໍ່ອວຍພອນວັນຊາດລາວ
(25/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຕ່າງກໍໄດ້ຮັບສານອວຍພອນ ຈາກປະເທດເພື່ອນມິດ ໂດຍມີ ສົມເດັດ ມູຫາເມັດ 6 ມະຫາກສັດ ແຫ່ງ ມາຣົກ; ທ່ານ ມາຮິນດາ ລາຈາປັນຊາ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ສັງຄົມນິຍົມ ສີລັງກາ, ທ່ານ ດີເອັມ ຈາຢາຣັດນີ ນາຍົກລັດຖະມົນຕີ, ທ່ານ ສຈ ເພີຍຣິສ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາ ລະນະລັດ ປະຊາ ທິປະໄຕ ສັງຄົມນິຍົມ ສີລັງກາ; ທ່ານ ດຣ ອັບດູລ ຫາມິດ ປະທານາທິບໍດີ ແຫ່ງ ສາທາລະນະລັດ ປະຊາຊົນ ບັງກະລາເດັດສ, ທ່ານ ຊາຣິກ ຫາຊິນາ ນາຍົກລັດຖະມົນຕີ ແຫ່ງ ສາທາລະນະລັດ ປະຊາຊົນ ບັງກະລາເດດສ; ທ່ານ ອັດລີ ມັນຊູ ປະທານາທິບໍດີ ແຫ່ງ ສາທາລະນະລັດ ອາຣັບ ອິຢິບ; ທ່ານ ດຣ ລາມ ບາແລນ ຢາດາບ ປະ ທານປະເທດ ແຫ່ງ ເນປານ ແລະ ທ່ານ ມູຫາເມັດ ຈາວັດ ຊາຣິບ ລັດຖະມົນຕີວ່າການກະຊວງການຕ່າງປະເທດ ແຫ່ງ ອີຣານເນື່ອງໃນໂອກາດວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ບັນດາຜູ້ນຳປະເທດເພື່ອນມິດ ຕ່າງກໍສະແດງຄຳຊົມເຊີຍອັນອົບອຸ່ນ ແລະ ສົ່ງພອນໄຊອັນປະເສີດມາຍັງບັນດາທ່ານຜູ້ນຳລາວ ແລະ ຜ່ານທ່ານຜູ້ນຳລາວໄປຍັງລັດຖະບານ ແລະ ປະຊາຊົນ ແຫ່ງ ສປປ ລາວ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືທີ່ມີຢູ່ແລ້ວ ລະຫວ່າງ ປະເທດຕົນ ແລະ ສປປ ລາວ ຈະມີການ ຂະຫຍາຍຕົວຕື່ມອີກໃນອະນາຄົດ ແລະ ໃຫ້ຄຳໝັ້ນສັນຍາວ່າ: ຈະສືບຕໍ່ຄວາມພະຍາຍາມ ເພື່ອນຳເອົາຜົນປະໂຫຍດມາສູ່ປະຊາຊົນລະຫວ່າງຊາດຂອງພວກເຮົາ.
ຂໍຖືໂອກາດນີ້ ອວຍພອນໃຫ້ທ່ານຈົ່ງມີສຸຂະພາບແຂງແຮງ, ອາຍຸໝັ້ນຂັວນຍືນ ແລະ ມີຄວາມຜາສຸກ ກໍຄືສືບຕໍ່ມີສັນຕິພາບ, ຄວາມກ້າວໜ້າ ແລະ ຄວາມວັດທະນາຖາ ວອນຂອງປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ./.
ໂທລະເລກອວຍພອນ
(24/12/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບໂທລະເລກອວຍພອນ ຈາກ ທ່ານ ແອນດຣັສ໌ ອັງຊິບ ນາຍົກລັດຖະມົນຕີ ແຫ່ງ ສາທາລະ ນະລັດ ແອັດສະໂຕນີ ເນື່ອງໃນໂອກາດວັນຊາດ ທີ 2 ທັນວາ ຄົບຮອບ 38 ປີ.
ເນື້ອໃນໂທລະເລກລຸບຸວ່າ: ເນື່ອງໃນໂອກາດວັນສະຖາປານາ ສາທາລະນະລັດ ປະຊາທິປະໄຕ ປະຊາຊົນລາວ ຂ້າພະເຈົ້າຂໍສົ່ງພອນໄຊອັນປະເສີດ ແລະ ສະແດງຄວາມ ຊົມເຊີຍຢ່າງອົບອຸ່ນ ມາຍັງທ່ານ.
ຂ້າພະເຈົ້າສະແດງຄວາມປາດຖະໜາອັນສູງສົ່ງມາພ້ອມສານອວຍພອນນີ້ ແລະ ດ້ວຍຄວາມເຊື່ອໝັ້ນວ່າສາຍພົວພັນມິດຕະພາບ ລະຫວ່າງສອງປະເທດພວກເຮົາທີ່ມີມາແລ້ວ ນັ້ນຈະສືບຕໍ່ເສີມຂະຫຍາຍ ແລະ ເລິກເຊິ່ງຍິ່ງໆຂຶ້ນໃນຊຸມປີຕໍ່ໜ້າ./.
ສານອວຍພອນ
(23/12/2013)
ຂປລ.ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບສານອວຍພອນ ຈາກ ທ່ານ ເບີນິກໂນ ເອັດ ອາກິໂນ III. ປະທານາທິບໍດີ ຟີລິບປິນ. ເນື່ອງໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ຂ້າພະເຈົ້າ ຂໍສະແດງຄຳຊົມເຊີຍຢ່າງຈິງໃຈ ມາຍັງທ່ານ ແລະ ປະຊາຊົນລາວ ເນື່ອງໃນໂອກາດຄົບ ຮອບ 38 ປີ ຂອງການສ້າງຕັ້ງ ສາທາລະນະລັດ ປະຊາທິປະໄຕ ປະຊາຊົນລາວ.
ໃນປີທີ່ຜ່ານມາ ສປປ ລາວ ໄດ້ມີການຂະຫຍາຍຕົວທາງດ້ານເສດຖະກິດ-ສັງຄົມຢ່າງໂດດເດັ່ນ, ສປປ ລາວ ໄດ້ສ້າງຊື່ສຽງວຽກງານການຕ່າງປະເທດໃນພາກພື້ນ ແລະ ສາກົນ. ຂ້າພະເຈົ້າ ຂໍສະແດງຄຳຊົມເຊີຍມາຍັງທ່ານໃນການນຳພາປະເທດຊາດ ອັນສະຫລາດສ່ອງໃສ ແລະ ຕັ້ງໜ້າເຄື່ອນໄຫວຢ່າງຫ້າວຫັນ.
ຂ້າພະເຈົ້າຂໍອວຍພອນມາຍັງທ່ານ ຈົ່ງມີສຸຂະພາບແຂງແຮງ ແລະ ປະສົບຜົນສຳເລັດ ກໍຄື ການສືບຕໍ່ນຳພາປະເທດຂອງທ່ານໄປສູ່ຄວາມວັດທະນາຖາວອນ
ໂທລະເລກອວຍພອນ
(20/12/2013)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ; ທ່ານ ບຸນຍັງ ວໍລະຈິດ, ຮອງປະທານປະເທດ; ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍ ໄດ້ຮັບໂທລະເລກອວຍພອນ ຈາກທ່ານ ເທນເຊນ ປະທານາທິບໍດີ ແຫ່ງ ສາທາລະນະລັດ ສະຫະພາບ ມຽນມາ; ທ່ານ ດຣ. ຊາຍ ໝອກ ຄຳ, ທ່ານ ຫງຽນ ຕຸນ ຮອງປະທານາທິບໍດີ ແລະ ທ່ານວຸນນາ ເມືອງວິນ ລັດຖະມົນຕີວ່າການກະຊວງການ ຕ່າງປະເທດ ແຫ່ງ ສສ ມຽນມາ ໃນໂອກາດວັນສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ບັນດາທ່ານຜູ້ນຳ ສສ ມຽນມາ ຕ່າງກໍມີຄວາມຍິນດີເປັນຢ່າງສູງ ຂໍສະແດງຄວາມຊົມເຊີຍຢ່າງຈິງໃຈ ແລະ ອວຍພອນໄຊອັນປະເສີດມາຍັງທ່ານ ແລະ ຜ່ານທ່ານ ໄປຍັງ ປະຊາຊົນ ແລະ ລັດຖະບານ ແຫ່ງ ສປປ ລາວ, ມີຄວາມຍິນດີຢ່າງຍິ່ງຕໍ່ສາຍພົວພັນມິດຕະພາບ ແລະ ການຮ່ວມມືອັນໃກ້ຊິດ ລະຫວ່າງ ມຽນມາ-ລາວ ທັງໃນຂອບສອງຝ່າຍ, ພາກພື້ນ ແລະ ສາກົນ ໂດຍສະເພາະໃນຂອບອາຊຽນ. ພ້ອມທັງ ອວຍພອນໄຊອັນປະເສີດ ໃຫ້ປະຊາຊົນ ສປປ ລາວ ມີຄວາມກ້າວໜ້າ ແລະ ຈະເລີນຮຸ່ງເຮືອງ./.
ລັດຖະມົນຕີການຕ່າງປະເທດ ອວຍພອນຄູ່ຮ່ວມຕຳແໜ່ງ ທີ່ ສສ ເຢຍລະມັນ
(20/12/2013)
ຂປລ. ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ໄດ້ສົ່ງສານຊົມເຊີຍ ເຖິງທ່ານ ດຣ. ແຟຣັງ ວໍລເທີ ສະຕາຍມາຍເອີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ສະຫະພັນ ເຢຍລະມັນ ເນື່ອງໃນໂອກາດທີ່ທ່ານໄດ້ຮັບການແຕ່ງຕັ້ງ ໃຫ້ດຳລົງຕຳແໜ່ງເປັນລັດຖະມົນ ຕີວ່າການ ກະຊວງການຕ່າງປະເທດ ແຫ່ງ ສາທາລະນະລັດ ສະຫະພັນ ເຢຍລະມັນ.
ເນື້ອໃນຂອງສານຊົມເຊີຍ ໄດ້ລະບຸວ່າ: ຂ້າພະເຈົ້າ ຂໍສ່ົງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ຮັບຜົນສຳເລັດອັນສູງສົ່ງໃນໜ້າທີ່ວຽກງານຂອງທ່ານ. ພ້ອມທັງ ຫວັງວ່າ ຈະໄດ້ຮ່ວມເຮັດວຽກກັບທ່ານ ເພື່ອສືບຕໍ່ຮັດແໜ້ນ ແລະ ເພີ່ມພູນຄູນສ້າງສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດຂອງພວກເຮົາ ທັງໃນຂອບສອງຝ່າຍ ແລະ ຫລາຍຝ່າຍ ໃຫ້ຈະເລີນງອກງາມຍິ່ງໆຂຶ້ນ ເພື່ອຜົນປະໂຫຍດ ຂອງປະຊາ ຊົນສອງຊາດພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມມືສາກົນ./.
ຜູ້ນຳລາວອວຍພອນວັນພະຣາຊະສົມພົບ ຄົບຮອບ 80 ປີ
ສົມເດັດ ອາກິຮິໂຕະ ເຈົ້າຈັກກະພັດ ແຫ່ງ ຍີ່ປຸ່ນ
(19/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງ ສົມເດັດ ອາກິຮິໂຕະ ເຈົ້າຈັກກະພັດ ແຫ່ງ ຍີ່ປຸ່ນ ເນື່ອງໃນໂອກາດອັນເປັນສິລິມົງຄຸນ ແຫ່ງ ວັນພະຣາຊະສົມພົບ ຄົບຮອບ 80 ພັນສາ ຂອງພະອົງ.
ເນື້ໃນໂທລະເລກ ລະບຸວ່າ: ຂ້າພະເຈົ້າ ຕາງໜ້າໃຫ້ປະຊາຊົນລາວ ກໍຄື ໃນນາມສ່ວນຕົວ ຂໍສົ່ງຄຳອວຍພອນອັນປະເສີດ ແລະ ຄຳຊົມເຊີຍອັນອົບອຸ່ນ ມາຍັງພະອົງ ແລະ ພະບໍລົມວົງສານຸວົງ ຈົ່ງຊົງພະກະເສມສຳລານ ເພື່ອສືບຕໍ່ເປັນຮົ່ມໂພຮົ່ມໄຊ ໃຫ້ແກ່ປະຊາຊົນຍີ່ປຸ່ນຕະຫລອດໄປ ພ້ອມດຽວກັນນີ້ ຂໍສົ່ງພອນໄຊອັນປະເສີດໂດຍຜ່ານ ພະອົງໄປຍັງລັດຖະບານ ແລະ ປະຊາຊົນຍີ່ປຸ່ນ ຈົ່ງປະສົບຜົນສຳເລັດໃນພາລະກິດການພັດທະນາປະເທດຊາດ ເພື່ອຄວາມສົມບູນພູນສຸກຂອງປະຊາຊົນ ຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງ ຕໍ່ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສປປ ລາວ ແລະ ຍີ່ປຸ່ນ ທີ່ກຳລັງຂະຫຍາຍຕົວ ແລະ ແຕກດອກອອກຜົນ. ຂ້າພະເຈົ້າຫວັງຢ່າງຍິ່ງວ່າ: ການພົວພັນຮ່ວມມືດັ່ງກ່າວນັ້ນ ຈະໄດ້ຮັບການສືບຕໍ່ເສີມຂະຫຍາຍຢ່າງບໍ່ຢຸດຢັ້ງ ເພື່ອປະກອບສ່ວນໃນການສ້າງສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາຢູ່ໃນພພາກພື້ນ ແລະ ໂລກ.
ສ່ວນເນື້ອໃນໂທລະເລກ ຂອງທ່ານ ທອງສິງ ທຳມະວົງ ນາຍຍົກລັດຖະມົນຕີ ແຫ່ງ ສປປ ລາວ ທີ່ສົ່ງ ເຖິງ ທ່ານ ຊິນໂຊະ ອາເບະ ນາຍົກລັດຖະມົນຕີ ແຫ່ງ ຍີ່ປຸ່ນ ລະບຸວ່າ: ເນື່ອງໃນໂອກາດອັນເປັນສິລິມົງຄຸນ ແຫ່ງ ວັນພະຣາ ຊະສົມພົບ ຄົບຮອບ 80 ພັນສາ ຂອງພະອົງ, ຂ້າພະເຈົ້າຕາງໜ້າໃຫ້ລັດຖະບານ ແລະ ປະຊາຊົນລາວ ຂໍຖືເປັນກຽດສົ່ງຄຳອວຍພອນອັນປະເສີດ ແລະ ຄຳຊົມເຊີຍອັນອົບອຸ່ນມາຍັງພະອົງ ແລະ ມາຍັງທ່ານ ຈົ່ງມີພະລາອາໄມສົມບູນມີຄວາມຜາສຸກ ປະສົບຜົນສຳເລັດໃນໜ້າທີ່ ອັນສູງສົ່ງຂອງທ່ານ ແລະ ອວຍພອນໄຊອັນປະເສີດໂດຍຜ່ານທ່ານໄປຍັງ ປະຊາຊົນຍີ່ປຸ່ນຈົ່ງມີແຕ່ຄວາມຜາສຸກກ້າວໜ້າ ແລະ ສົມບູນພພູນສຸກ.
ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ຕໍ່ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສປປ ລາວ ແລະ ຍີ່ປຸ່ນທີ່ກຳລັງຂະຫຍາຍຕົວ ແລະ ແຕກດອກອອກຜົນ ໂດຍສະເພາະຜົນສຳເລັດຂອງການຢ້ຽມຢາມ ສປປ ລາວ ຢ່າງເປັນທາງການໃນວັນທີ 17 ພະຈິກ 2013 ຂອງທ່ານຜ່ານມາ ແລະ ການຢ້ຽມຢາມ ແລະ ເຂົ້າ ຮ່ວມສອງກອງປະຊຸມສຸດຍອດຍີ່ປຸ່ນ-ອາຊຽນຄົບຮອບ 40 ປີ ແລະ ກອງປະຊຸມສຸດຍອດຍີ່ປຸ່ນແມ່ນ້ຳຂອງ ຂອງຂ້າພະເຈົ້າ ແຕ່ວັນທີ 13-16 ທັນວາ 2013 ຈະເປັນ ການປະກອບສ່ວນອັນສຳຄັນ ໃຫ້ແກ່ສາຍພົວພັນຂອງສອງປະເທດຂ້າພະເຈົ້າຫວັງຢ່າງຍິ່ງວ່າ ການພົວພັນຮ່ວມມືດັ່ງກ່າວນັ້ນ ຈະໄດ້ຮັບການສືບຕໍ່ເສີມຂະຫຍາຍຢ່າງບໍ່ຢຸດຢັ້ງ ເພື່ອປະກອບສ່ວນໃນການສ້າງສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາຢູ່ໃນພາກພພື້ນ ແລະ ໂລກ.
ໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວກໍໄດ້ສົ່ງໂທລະເລກອວຍພອນ ເຖິງທານ ຟູມິໂອະ ກິຊິດະ ລັດຖະມົນຕີວ່າການກະຊວງການຕ່າງປະເທດ ແຫ່ງ ຍີ່ປຸ່ນ ເຊັ່ນດຽວກັນ./.
ຜູ້ນຳປະເທດເພື່ອນມິດສືບຕໍ່ອວຍພອນວັນຊາດລາວ
(19/12/2013)
ຂປລ. ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບສານອວຍພອນ ຈາກ ທ່ານ ດີນ ມາ ຣູດເຊຟ ປະທານາທິບໍດີ ແຫ່ງ ສະຫະພັນ ສາທານະລັດ ເບຣຊິນ ເນື່ອງໃນວັນຊາດ ສປປ ລາວ ຄົບຮອບ 38 ປີ.
ເນື້ອໃນຂອງສານອວຍພອນ ລະບຸວ່າ: ຂ້າພະເຈົ້າ ຂໍຖືໂອກາດນີ້ສົ່ງຄຳຊົມເຊີຍຢ່າງຈິງໃຈ ຂອງປະຊາຊົນ ແລະ ລັດຖະບານ ເບຣຊິນ ກໍຄືໃນນາມສ່ວນຕົວ ມາຍັງທ່ານ, ຂໍອວຍພອນໄຊອັນປະເສີດໃຫ້ປະຊາຊົນລາວ ຈົ່ງມີແຕ່ຄວາມຜາສຸກ ແລະ ສືບຕໍ່ພັດທະນາສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ.
ໃນໂອກາດດຽວກັນ ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສປປ ລາວ ກໍໄດ້ຮັບສານອວຍພອນວັນຊາດ ຈາກບັນດາລັດຖະມົນຕີວ່າການກະຊວງການຕ່າງປະເທດ ຂອງ ປະເທດເພື່ອນມິດ ຊຶ່ງມີ ທ່ານ ລຸຍສ໌ ອາບາໂຕ ຟີເກຼອີເຣໂດ ມາຈາໂດ, ລັດຖະມົນຕີວ່າການກະຊວງ ການຕ່າງປະເທດ ແຫ່ງ ສສ ເບຣຊິນ; ທ່ານ ໂຮເຊ ອານໂຕນີໂອ ແອມກາເດ ກູຣີເບຼຍາ, ລັດຖະມົນຕີວ່າການກະຊວງການຕ່າງປະເທດ ແຫ່ງ ປະເທດເມັກຊິກ ແລະ ທ່ານ ມາເຣຍ ອາງເຮລາ ໂອກຼິງ ກູເອຢາ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສ ໂກລົມບີ ເຊັ່ນດຽວກັນ./.
ໂທລະເລກອວຍພອນ
(15/12/2013)
ຂປລ.ທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກຈາກ ທ່ານ ມາມນູນ ຮູສແຊນ, ປະທານາທິບໍດີ ແຫ່ງ ແຫ່ງ ສາທາລະນະລັດ ອິດສະລາມ ປາກິດສະຖານ, ໃນນາມສ່ວນຕົວ ແລະ ໃນນາມລັກຖະບານ ພ້ອມດ້ວຍປະຊາຊົນ ປາກິດສະຖານ ຂໍສະແດງຄວາມຊົມເຊີຍໃນໂອກາດວັນຊາດ ຂອງສາທາລະນະລັດ ປະຊາທິປະໄຕ ປະຊາຊົນລາວ.
ເນື້ອໃນໂທລະເລກໄດ້ລະບຸວ່າ:ສິດເສລີພາບຂອງປະຊາຊົນລາວໄດ້ຮັບການເຄົາລົບຈາກປະຊາຊົນຂອງ ປາກິດສະຖານ, ປາກິດສະຖານກໍຮັບຮູ້ທີ່ ສປປ ລາວ ໄດ້ມີການຂະຫຍາຍຕົວທາງດ້ານເສດຖະກິດ ເຊິ່ງໄດ້ສະທ້ອນໃຫ້ເຫັນຄວາມເປັນຜູ້ນຳຂອງລາວ, ຂ້າພະເຈົ້າມີຄວາມໜັ້ນໃຈວ່າສາຍພົວພັນອັນໃກ້ຊິດ ແລະ ຖານອ້າຍນ້ອງລະຫວ່າງສອງປະເທດຈະສືບຕໍ່ຂະຫຍາຍຕົວໃນຊຸມປີຕໍ່ໜ້າ.
ຂໍອວຍພອນໃຫ້ທ່ານ ຈົ່ງມີຄວາມສຸກ ແລະ ຂໍໃຫ້ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຈົ່ງມີຄວາມກ້າວໜ້າ ແລະ ຈະເລີນຮຸ່ງເຮືອງ./.
ໃນໂອກາດດຽວກັນ ທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍໄດ້ຮັບໂທລະເລກອວຍພອນຈາກທ່ານ ມູຫາເມັດ ນາວາດສ໌ ຊາຣິບ, ນາຍົກລັດຖະມົນຕີ ແຫ່ງ ປາກິດສະຖານ, ໃນໂອກາດອັນສະຫງ່າລາສີວັນຊາດ ແຫ່ງ ສປປ ລາວ ໃນນາມສ່ວນຕົວ ແລະ ໃນນາມລັດຖະບານ ແຫ່ງ ປາກິດສະຖານ, ຂ້າພະເຈົ້າ ຂໍຖືເປັນກຽດຢ່າງສູງສົ່ງຄຳຊົມເຊີຍອັນອົບອຸ່ນມາຍັງທ່ານ ລັດຖະບານ ແລະ ປະຊາຊົນ ແຫ່ງ ສປປ ລາວ.
ສາຍພົວພັນລະຫວ່າງ ລາວ ແລະ ປາກິດສະຖານ ກຳລັງກ້າວໄປໃນທິດທາງທີ່ຖືກຕ້ອງ, ການພົວພັນສອງຝ່າຍຂອງພວກເຮົາແມ່ນມີຄວາມຫລາກຫລາຍ, ລັດຖະບານ ປາກິດສະຖານມີຄວາມຕັ້ງໃຈ ເພື່ອກຳນົດມາດຕະການໃນການຮ່ວມມືສອງຝ່າຍທາງດ້ານການຄ້າ ແລະ ເສດຖະກິດ ເພື່ອຜົນປະໂຫຍດເຊິ່ງກັນ ແລະ ກັນ ຂອງສອງປະເທດພວກເຮົາ.
ປາກິດສະຖານ ຕີລາຄາສູງ ສາຍພົວພັນກັບລາວ ແລະ ຂ້າພະເຈົ້າເຊື້ອໜັ້ນວ່າສາຍພົວພັນມິດຕະພາບ ແລະ ການຮ່ວມມືອັນສະໜິດແໜ້ນ ຈະສືບຕໍ່ເສີມຂະຫຍາຍໃນຊຸມປີຕໍ່ໜ້າ.
ຜູ້ນຳລາວສົ່ງສານອວຍພອນ ວັນຊາດ ສ.ກາຊັກສະຖານ
(13/12/2013)
ຂປລ.ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ໄດ້ສົ່ງສານອວຍພອນ ທ່ານ ນູຊຸນຕານ ນາຊາຣບາຢຽບ ປະທານາທິບໍດີ ແຫ່ງ ສາທາລະນະລັດ ກາຊັກສະຖານ, ທ່ານ ເຊີຣິກ ອັກເມໂຕບ ນາຍົກລັດຖະມົນຕີ ແຫ່ງ ສາທາລະນະລັດ ກາຊັກສະຖານ, ທ່ານ ເອີຣານ ອິດຣິຊົບ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ກາຊັກສະຖານ, ເນື່ອງໃນໂອກາດ ວັນຊາດ ສາທາລະນະລັດ ກາຊັກສະຖານ.
ເນື່ອງໃນໂອກາດວັນຊາດ ແຫ່ງ ສາທາລະນະລັດ ກາຊັກສະຖານ, ໃນນາມປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ມີຄວາມປິຕິຍິນດີສົ່ງຄຳຊົມເຊີບອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ປະຊາຊົນກາຊັກສະຖານເພື່ອນມິດທຸກຖ້ວນໜ້າ ຈົ່ງມີ ພະລາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດຍິ່ງໃຫຍ່ກວ່າເກົ່າ ໃນພາລະກິດສ້າງສາພັດທະນາປະເທດ.
ພວກຂ້າພະເຈົ້າ ເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ກາຊັກສະຖານ ຈະໄດ້ຮັບການສືບຕໍ່ຮັດແໜ້ນ ແລະ ຂະຫຍາຍຕົວໃນອະນາຄົດ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ, ເພື່ອສັນຕິພາບ, ສະຖຽນ ລະພາບ ກໍຄື ການຮ່ວມມື ເພື່ອການພັດທະນາຢູ່ໃນພາກພື້ນ ແລະ ໃນໂລກ.
ໂທລະເລກອວຍພອນວັນຊາດ
(12/12/2013)
ຂປລ.ທ່ານ ຈູມມາລີ ໄຊຍະສອນ ປະທານປະເທດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບໂທລະເລກອວຍພອນຈາກ ທ່ານ ດຣ. ຊູຊີໂລ ບຳບັງ ຢູໂດໂຢໂນ ປະທານາທິບໍດີ ແຫ່ງ ສາທາລະນະລັດ ອິນໂດເນເຊຍ ເນື່ອງໃນໂອກາດວັນຊາດ ສປປ ລາວ ຄົບຮອບ 38 ປີ.
ເນື້ອໃນໂທລະເລກ ລະບຸວ່າ: ຕາງໜ້າລັດຖະບານ ແລະ ປະຊາຊົນ ແຫ່ງ ສາທາລະນະລັດ ອິນໂດເນເຊຍ ແລະ ໃນນາມສ່ວນຕົວ, ຂ້າພະເຈົ້າມີຄວາມພາກພູມໃຈ ສົ່ງຄຳອວຍພອນອັນອົບອຸ່ນ ແລະ ພອນໄຊອັນປະເສີດມາຍັງ ທ່ານ, ເນື່ອງໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ຂ້າພະເຈົ້າ ມີຄວາມພາກພູມໃຈຢ່າງຍິ່ງ ທີ່ເຫັນວ່າ ສາຍພົວພັນມິດຕະພາບ ແລະ ການຮ່ວມມືລະຫວ່າງ ລາວ ແລະ ອິນໂດເນເຊຍ ໃນຫລາຍຂົງເຂດວຽກງານ ໄດ້ຮັບການຂະຫຍາຍຕົວຍິ່ງຂຶ້ນໄປເລື້ອຍໆ, ຂ້າພະເຈົ້າເຊື່ອໝັ້ນວ່າການຮ່ວມມືອັນດີເລີດ ຂອງພວກເຮົາ ຈະເປັນການປະກອບສ່ວນເພື່ອບັນລຸເປົ້າໝາຍ ຂອງປະຊາຄົມອາຊຽນ ພາຍໃນປີ 2015.
ດ້ວຍຄວາມເຄົາລົບ ແລະ ນັບຖືຢ່າງສູງ ແລະ ຂໍອວຍພອນໄຊອັນປະເສີດ ໃຫ້ແກ່ທ່ານ ຈົ່ງມີສຸຂະພາບແຂງແຮງ ແລະ ປະຊາຊົນລາວຈົ່ງມີຄວາມຈະເລີນຮຸ່ງເຮືອງ.
ຜູ້ນຳປະເທດເພື່ອນມິດ ສືບຕໍ່ສົ່ງສານອວຍພອນວັນຊາດ
(11/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບສານອວຍພອນ ຈາກ ທ່ານ ຊາບາ ອາລ ອາມັດ ອາລ ຈາເບີ ອາລ ຊາບາ ກະສັດ ແລະ ທ່ານ ນາວາຟ ອາລ ອາມັດ ອາລ ຈາເບີ ອາລ ສາບັດ ອົງມົງກຸດ ແຫ່ງລັດກູເວດ. ເນື່ອງໃນໂອກາດ ວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນສານລະບຸວ່າ: ຂ້າພະເຈົ້າມີຄວາມຍິນດີ ສົ່ງຄຳຊົມເຊີຍຢ່າງຈິງໃຈມາຍັງທ່ານ ໃນຂະນະທີ່ປະເທດຂອງທ່ານ ສະເຫລີມສະຫລອງວັນຊາດຂອງຕົນ. ຂ້າພະເຈົ້າ ຂໍຖື ໂອກາດນີ້, ອວຍພອນໃຫ້ສາຍພົວພັນມິດຕະພາບລະຫວ່າງສອງປະເທດ ແລະ ປະຊາຊົນຂອງສອງຊາດພວກເຮົາ ຈົ່ງສືບຕໍ່ມີຄວາມກ້າວໜ້າ ແລະ ຂະຫຍາຍຕົວ.
ຂໍອວຍພອນໃຫ້ທ່ານ ຈົ່ງມີສຸຂະພາບແຂງແຮງ ແລະ ມີຄວາມຜາສຸກ, ຂໍໃຫ້ປະເທດ ແລະ ປະຊາຊົນແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຈົ່ງມີຄວາມກ້າວ ໜ້າ ແລະ ຈະເລີນຮຸ່ງເຮືອງ.
ໂອກາດນີ້, ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ, ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ກໍໄດ້ຮັບສານອວຍພອນ ຈາກ ທ່ານ ຊຸນຕານ ຮາຈິຮັດຊານານ ໂບນເກຍ ເຈົ້າຊີວິດ ແຫ່ງ ບຣູໄນ ດາຣູຊາລາມ ແລະ ທ່ານ ໂມຮາເມັດ ໂບນເກຍ ລັດຖະມົນຕີວ່າການກະຊວງການຕ່າງປະເທດ ແຫ່ງ ບຣູໄນ ດາຣູຊາລາມ. ເນື່ອງໃນໂອກາດ ວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນມີດັ່ງນີ້: ຂ້າພະເຈົ້າມີຄວາມຍິນດີ ສົ່ງຄຳຊົມເຊີຍຢ່າງຈິງໃຈມາຍັງທ່ານ, ລັດຖະບານ ແລະ ປະຊາຊົນແຫ່ງ ສປປ ລາວ ເນື່ອງໃນໂອກາດວັນຊາດຄົບຮອບ 38 ປີ.
ຂ້າພະເຈົ້າມີຄວາມພາກພູມໃຈ ຕໍ່ສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດພວກເຮົາ ແລະ ຂ້າພະເຈົ້າ ຫວັງຢ່າງຍິ່ງທີ່ຈະສືບຕໍ່ໃນການຮັດແໜ້ນ ສາຍພົວພັນມິດຕະພາບອັນມີຄຸນຄ່າ ໃນຊຸມປີຕໍ່ໜ້າ.
ຂໍອວຍພອນໄຊ ອັນປະເສີດ ໃຫ້ແກ່ທ່ານ ຈົ່ງມີສຸຂະພາບເຂັ້ມແຂງ ແລະ ມີຄວາມຜາສຸກ ແລະ ສືບຕໍ່ນຳຄວາມຈະເລີນກ້າວໜ້າ ມາສູ່ ສາທາລະນະລັດ ປະຊາທິປະໄຕ ປະຊາຊົນລາວ.
ພ້ອມນີ້, ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ໄດ້ຮັບສານອວຍພອນ ຈາກ ທ່ານ ດານີໂລ ມີເດນາ ປະທານາທິບໍດີ ແຫ່ງ ສາທາລະນະລັດ ໂດມິນິກັນ ແລະ ທ່ານ ຄຣາໂລດ ໂມລາເລດ ທຣອນໂກໂຊ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ໂດມິນິກັນ. ເນື່ອງໃນໂອກາດ ວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນລະບຸວ່າ: ຂ້າພະເຈົ້າ ຂໍສົ່ງຄຳຊົມເຊີຍຢ່າງຈິງໃຈ ມາຍັງທ່ານ ແລະ ຂໍອວຍພອນໃຫ້ປະເທດລາວ ຈົ່ງຈະເລີນຮຸ່ງເຮືອງ ແລະ ສົມບູນພູນສຸກ ເນື່ອງໃນໂອກາດ ວັນສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວ.
ສານອວຍພອນວັນຊາດ
(11/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບສານອວຍພອນ ຈາກ ທ່ານ ກາກ ກຸດສ໌ຕາບຟ໌ ປະທານປະເທດ ສະວີເດັນ. ເນື່ອງໃນໂອກາດ ວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນສານລະບຸວ່າ: ເນື່ອງໃນໂອກາດ ວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ, ຂ້າພະເຈົ້າຂໍສົ່ງຄຳຊົມເຊີຍ ແລະ ອວຍພອນໄຊອັນປະເສີດມາຍັງທ່ານ ຈົ່ງມີຄວາມສຸກ, ສຸຂະພາບເຂັ້ມແຂງ ແລະ ປະສົບຜົນສຳເລັດໃນໜ້າທີ່ວຽກງານອັນສູງສົ່ງຂອງຕົນ ກໍ່ຄືຄວາມວັດທະນາຖາວອນຂອງປະຊາຊົນລາວ.
ໂທລະເລກອວຍພອນວັນຊາດ ຄົບຮອບ 38 ປີ
(10/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ລາວ ໄດ້ຮັບໂທລະເລກອວຍພອນ ຈາກທ່ານ ໄຮຟິເຊີ ປະທານາທິບໍດີ ແຫ່ງ ສາທາລະນະລັດ ໂອຕຣິດ ເນື່ອງໃນໂອກາດວັນຊາດ ຄົບຮອບ 38 ປີ.
ເນື້ອໃນມີດັ່ງນີ້: ເນື່ອງໃນໂອກາດ ວັນຄົບຮອບວັນສ້າງຕັ້ງ ສາທາລະນະລັດ ປະຊາທິປະໄຕ ປະຊາຊົນລາວ ຂ້າພະເຈົ້າຂໍສະແດງຄວາມຍິນດີຢ່າງຈິງໃຈ ແລະຂໍອວຍພອນໄຊ ອັນປະເສີດມາຍັງທ່ານຈົ່ງມີແຕ່ຄວາມສຸກສຳລານ ແລະ ຂໍໃຫ້ປະຊາຊົນລາວ ຈົ່ງມີແຕ່ຄວາມຈະເລີນຮຸ່ງເຮືອງ.
ໂອກາດດຽວກັນ, ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປຊາທິປະໄຕ ປະຊາຊົນລາວ ກໍໄດ້ຮັບໂທລະເລກອວຍພອນວັນຊາດຄົບຮອບ 38 ປີຈາກ ທ່ານ ບາຣັກ ໂອບາມາ ປະທານາທິບໍດີ ແຫ່ງ ສະຫະລັດ ອາເມລິກາ.
ເນື້ອໃນໂທລະເລກ ລະບຸວ່າ: ປະຊາຊົນອາເມລິກາ ຮ່ວມກັບ ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນມາຍັງປະຊາຊົນ ແລະ ລັດຖະບານລາວ ເນື່ອງໃນວັນສະເຫລີມ ສະຫລອງວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ.
ເນື່ອງໃນໂອກາດ ທີ່ປະຊາຊົນລາວ ສະເຫລີມສະຫລອງ ວັນຊາດຄົບຮອບ 38 ປີ, ປະຊາຊົນລາວເຫັນໄດ້ອະນາຄົດທີ່ສົດໃສຂອງປະເທດຊາດ, ການພົວພັນລະຫວ່າງ ລາວ ແລະ ອາເມລິກາ ໄດ້ເຕີບໃຫຍ່ຂະຫຍາຍຕົວ ໃນທ່າມກາງການຮ່ວມມືທີ່ກຳລັງເພີ່ມຂຶ້ນ ໃນຫລາຍຂະແໜງການທີ່ສຳຄັນ, ເພື່ອຜົນ ປະໂຫຍດລວມອັນດຽວກັນ, ພວກເຮົາ ຈະສືບຕໍ່ສາຍພົວພັນມິດຕະພາບໃຫ້ຍືນຍົງບົນພື້ນຖານແຫ່ງ ການ ເຄົາລົບນັບຖື ແລະ ໄວ້ວາງໃຈເຊິ່ງກັນ ແລະ ກັນ.
ສານຊົມເຊີຍຄູ່ຮ່ວມຕຳແໜ່ງ
(10/12/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານຊົມເຊີຍເຖິງ ທ່ານ ຊາວີເອ ເບແຕນ ນາຍົກລັດຖະມົນຕີ ແລະ ທ່ານ ຊັງ ອັສແສັດບອນ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກລຸກຊຳບວກ.
ເນື້ອໃນສານ ລະບຸວ່າ: ເນື່ອງໃນໂອກາດທ່ານ ຖືກແຕ່ງຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ຣາຊະອານາຈັກ ລຸກຊຳບວກ ແລະ ລັດຖະມົນຕີວ່າການ ກະຊວງການຕ່າງປະເທດ, ໃນນາມລັດຖະບານແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດມາຍັງທ່ານ ຈົ່ງມີພະລາອານາໄມສົມບູນ, ມີຄວາມຜາສຸກ ແລະ ໄດ້ຮັບຜົນສຳເລັດ ໃນໜ້າທີ່ວຽກງານອັນສູງສົ່ງຂອງຕົນ ແລະ ປະຊາຊົນລຸກຊຳບວກ ຈົ່ງປະສົບແຕ່ຄວາມຈະເລີນຮຸ່ງເຮືອງ ແລະ ວັດທະນາຖາວອນ.
ຂ້າພະເຈົ້າຫວັງຢ່າງຍິ່ງວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາຈະໄດ້ຮັບ ການສືບຕໍ່ເສີມຂະຫຍາຍ ເພື່ອຜົນປະໂຫຍດ ຂອງປະຊາຊົນ ສອງຊາດພວກເຮົາ ແລະ ເພື່ອສັນຕິພາບ, ມິດຕະພາບ ແລະ ການຮ່ວມມືຢູ່ໃນໂລກ.
ໂທລະເລກອວຍພອນວັນຊາດ
(10/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກອວຍພອນຈາກ ທ່ານ ອັບເດນລາຊິດ ບູເຕຟລິກາ ປະທານາທິບໍດີ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ອານເຊີຣີ ເນື່ອງໃນໂອກາດວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ຕາງໜ້າໃຫ້ປະຊາຊົນ ແລະ ລັດຖະບານ ອານເຊີຣີ ແລະ ໃນນາມສ່ວນຕົວ, ມີຄວາມຍິນດີ ສົ່ງຄຳຊົມເຊີຍຢ່າງອົບອຸ່ນ ແລະ ພອນໄຊອັນປະເສີດມາຍັງທ່ານ ຈົ່ງມີສຸຂະພາບແຂງແຮງ ແລະ ມີຄວາມຜາສຸກ ເຊັ່ນດຽວກັນ. ຂໍໃຫ້ປະຊາຊົນລາວເພື່ອນມິດ ຈົ່ງມີຄວາມຈະເລີນກ້າວໜ້າ ແລະ ມີຄວາມ ວັດທະນາຖາວອນ.
ໃນໂອກາດສະຫງ່າລາສີນີ້ ຂ້າພະເຈົ້າຫວັງວ່າຈະເຮັດວຽກຮ່ວມກັບທ່ານ ເພື່ອສືບຕໍ່ເຕົ້າໂຮມຄວາມສາມັກຄີ, ການພົວພັນມິດຕະພາບ ແລະ ການຮ່ວມມືທີ່ມີມາແລ້ວ ລະຫວ່າງ ສອງປະເທດຂອງພວກເຮົາ ໃຫ້ນັບມື້ແຕກດອກອອກຜົນຍິ່ງໆຂຶ້ນ.
ໂທລະເລກອວຍພອນວັນຊາດ
(09/12/2013)
ຂປລ. ທ່ານ ຈູູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບໂທລະເລກອວຍພອນ ຈາກທ່ານ ຈໍຈີໂອ ນາໂປລີຕາໂນ ປະທານາທິບໍດີ ແຫ່ງ ສາທາລະນະລັດ ອີຕາລີ. ເນື່ອງໃນໂອກາດ ສະເຫລີມສະຫລອງ ວັນຊາດຂອງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດ ວັນສະຖາປະນາ ສປປ ລາວ, ຂ້າພະເຈົ້າ ໃນນາມປະຊາຊົນອີຕາລີ ແລະ ໃນນາມສ່ວນຕົວ, ຂໍໃຫ້ທ່ານ ຈົ່ງມີພະລານາໄມສົມບູນ ແລະ ປະຊາຊົນລາວ ຈົ່ງມີແຕ່ຄວາມວັດທະນາຖາວອນ.
ຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ລະຫວ່າງສອງປະເທດພວກເຮົາ ຈະພົບບັນຍາກາດອັນໃໝ່ ເພື່ອສືບຕໍ່ເສີມຂະຫຍາຍຂຶ້ນໄປເລື້ອຍໆ ເຊັ່ນດຽວກັນກັບການ ພົວພັນລະຫວ່າງສະຫະພາບເອີຣົບ, ອາຊຽນ ແລະ ອາເຊັມ ຊຶ່ງໃນນີ້ກອງປະຊຸມອາເຊັມ ຈະໄດ້ຈັດຂຶ້ນທີ່ປະເທດອີຕາລີ ໃນປີໜ້ານີ້.
ເພື່ອມິດຕະພາບອັນດີ ຂ້າພະເຈົ້າຂໍອວຍພອນໄຊໃຫ້ປະຊາຊົນ ແຫ່ງ ສປປ ລາວ ຈົ່ງມີແຕ່ຄວາມຜາສຸກ./.
ໂທລະເລກອວຍພອນວັນຊາດ
(09/12/2013)
ຂປລ. ທ່ານ ຈູູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບໂທລະເລກອວຍພອນ ຈາກ ພະບາດສົມເດັດພະບໍຣົມມະນຽດ ໂນໂຣດົມ ສີຫາໂມນີ, ພະມະ ຫາກະສັດ ແຫ່ງ ຣາຊະອານາຈັກ ກຳປູເຈຍ. ເນື່ອງໃນໂອກາດ ສະເຫລີມສະຫລອງ ວັນຊາດຂອງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດ ສະເຫລີມສະຫລອງວັນປະຫວັດສາດ ກໍຄືວັນຊາດແຫ່ງ ສປປ ລາວ ທີ່ໄດ້ໝູນວຽນ ມາຮອດອີກວາລະໜຶ່ງ, ໃນນາມປະຊາຊົນ ກຳປູເຈຍ, ພະບໍລົມວົງສານຸວົງ ແລະ ໃນນາມສ່ວນຕົວ, ຂ້າພະເຈົ້າ ຂໍຖືໂອກາດ ອັນສະຫງ່າລາສີນີ້ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງ ທ່ານພ້ອມຄອບຄົວ ກໍຄືປະຊາຊົນ ທຸກຖ້ວນໜ້າ ຈົ່ງມີຄວາມຈະເລີນວັດທະນາຕະຫລອດໄປ. ພ້ອມດຽວກັນນີ້ກໍຂໍອວຍພອນມາຍັງທ່ານ ພ້ອມດ້ວຍຄອບຄົວ ຈົ່ງມີແຕ່ຄວາມສຸກ ແລະ ພະລານາໄມ ເຂັ້ມແຂງຕະຫລອດໄປ.
ຂ້າພະເຈົ້າເຊື້ອໝັ້ນວ່າ ມູນເຊື້ອແຫ່ງຄວາມສາມັກຄີ, ສາຍພົວພັນມິດຕະພາບຖານບ້ານໃກ້ເຮືອນຄຽງ ທີ່ມີມາແຕ່ດົນນານ ລະຫວ່າງສອງປະເທດພວກເຮົານັ້ນ ຈະສືບຕໍ່ແໜ້ນ ແຟ້ນຂຶ້ນຢ່າງບໍ່ຢຸດຢັ້ງ./
ໂທລະເລກສະແດງຄວາມເສົ້າສະຫລົດໃຈ
(08/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ໄດ້ສົ່ງ ໂທລະເລກສະແດງຄວາມເສົ້າສະຫລົດໃຈ ເຖິງ ທ່ານ ຈາຄອບ ເກດລິຢີເລກິຊາ ຊູມາ ປະທານາທິບໍດີ ແຫ່ງ ສາທາລະນະລັດ ອາຟຣິກກາໃຕ້, ຕໍ່ການມໍລະນະກຳຂອງ ທ່ານ ເນນສັນ ແມນເດລາ ອະດີດປະທານາທິບໍດີ ສາທາລະນະລັດ ອາຟຣິກກາໃຕ້.
ເນື້ອໃນໂທລະເລກລະບຸວ່າ: ຂ້າພະເຈົ້າ ມີຄວາມເສົ້າສະຫລົດໃຈເປັນຢ່າງຍິ່ງ ທີ່ໄດ້ຊາບຂ່າວວ່າ ທ່ານ ເນນສັນ ແມນເດລາ ອະດີດ ປະທານາທິບໍດີ ແຫ່ງ ສາທາລະນະລັດ ອາຟຣິກກາໃຕ້ ໄດ້ເຖິງແກ່ມໍລະນະກຳ ໃນວັນທີ 5 ທັນວາ 2013.
ການຈາກໄປຂອງ ທ່ານ ເນນສັນ ແມນເດລາ ເປັນການສູນເສຍໃຫຍ່ຫລວງຂອງລັດຖະບານ ແລະ ປະຊາຊົນ ອາຟຣິກກາໃຕ້ ແລະ ປະຊາຊົນຜູ້ຮັກຫອມສັນຕິພາບ ແລະ ຄວາມເປັນທຳໃນທົ່ວໂລກ ທີ່ສູນເສຍຜູ້ນຳທີ່ເຄົາລົບຮັກ, ຜູ້ເປັນນັກຕໍ່ສູ້ເພື່ອປະຊາທິປະໄຕ ແລະ ຕ້ານລະບອບການຈຳແນກເຊື້ອຊາດ, ຜິວພັນ ທີ່ໂດດເດັ່ນຂອງໂລກ; ການເຄື່ອນໄຫວຕໍ່ສູ້ຂອງເພິ່ນ ແມ່ນແບບຢ່າງແວ່ນແຍງໃຫ້ແກ່ປະຊາຊາດ ທີ່ພວມສະແຫວງຫາອິດສະລະພາບ ແລະ ຄວາມກ້າວໜ້າໃນໂລກ.
ໃນນາມຕາງໜ້າລັດຖະບານ, ປະຊາຊົນ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມເສຍໃຈຢ່າງສຸດຊຶ້ງ ແລະ ຂໍແບ່ງປັນຄວາມທຸກໂສກ ແລະ ຄວາມເຫັນອົກເຫັນໃຈມາຍັງ ທ່ານ ແລະ ຜ່ານທ່ານໄປຍັງປະຊາຊົນ ອາຟຣິກກາໃຕ້ ເພື່ອນມິດ ຕະຫລອດຮອດຄອບຄົວ, ຍາດພີ່ນ້ອງ ຂອງທ່ານ ເນນສັນ ແມນເດລາ ໃນໂອກາດນີ້ດ້ວຍ.
ສານອວຍພອນວັນຊາດ
(06/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດແຫ່ງ ສປປ ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ຮັບສານອວຍພອນ ຈາກ ທ່ານ ຄາໂຣລົສ ປາປູລີອັສ ປະທານາທິບໍດີ ແຫ່ງ ສາທາລະນະລັດ ເກຣັກ, ທ່ານ ອັນໂທນິສ ຊາມາຣັສ ນາຍົກລັດຖະມົນຕີ ແລະ ທ່ານ ອີວັນຈີໂລສ ວານີເຊໂລສ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ເກຣັກ ເນື່ອງໃນໂອກາດວັນຊາດທີ 2 ທັນວາ ຄົບຮອບ 38 ປີ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໃນນາມປະຊາຊົນເກຣັກ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳອວຍພອນຢ່າງຈິງໃຈ ແລະ ພອນໄຊອັນປະເສີດ ມາຍັງບັນດາທ່ານ ຈົ່ງມີພາລະນາໄມສົມບູນ ແລະ ຂໍໃຫ້ປະຊາຊົນ ສປປ ລາວ ຈົ່ງມີແຕ່ຄວາມກ້າວໜ້າ ແລະ ວັດທະນາຖາວອນ./.
ຫລາຍປະເທດ ສືບຕໍ່ສົ່ງໂທລະເລກອວຍພອນວັນຊາດຄົບຮອບ 38 ປີ
(06/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດແຫ່ງ ສປປ ລາວ ໄດ້ຮັບໂທລະເລກອວຍພອນວັນຊາດຄົບຮອບ 38 ປີຈາກທ່ານ ອັບດູນລາ ປະທານາທິບໍດີ ແຫ່ງສາທາລະນະລັດ ຕວກກີ, ທ່ານ ເຮີເຊັບ ໄຕຢິບ ແອກໂດການ ນາຍົກລັດຖະມົນຕີ ແຫ່ງສາທາລະນະລັດ ຕວກກີ ແລະ ທ່ານ ອາມັດ ດາວຸໂຕກລຸ ລັດຖະມົນຕີວ່າການກະຊວງການຕ່າງປະເທດ ແຫ່ງສາທາລະນະລັດ ຕວກກີ.
ເນື້ອໃນໂທລະເລກມີດັ່ງນີ້: ເນື່ອງໃນໂອກາດວັນຊາດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ, ໃນນາມປະຊາຊົນຕວກກີ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄຳຊົມເຊີຍຢ່າງຈິງໃຈມາຍັງທ່ານ ແລະ ປະຊາຊົນລາວທຸກທົ່ວໜ້າ, ພວກເຮົາມີຄວາມມຸ່ງມາດປາດຖະໜາທີ່ຈະເສີມສ້າງສາຍພົວພັນມິດຕະພາບ ລະຫວ່າງສອງ ປະເທດ ໃຫ້ຂະຫຍາຍຕົວໃນອະນາຄົດຂ້າງໜ້າ ບັນພີ້ນຖານຜົນປະໂຫຍດເຊິ່ງກັນ ແລະ ກັນຂອງປະຊາຊົນສອງຊາດຂອງພວກເຮົາ ໂດຍຜ່ານຄວາມພະຍາຍາມຮ່ວມມືກັນ ໃນການພົວພັນຮ່ວມມື ທີ່ຫລາກຫລາຍ ແລະ ເລິກເຊິ່ງໃນໄລຍະຂ້າງໜ້າ.
ດ້ວຍຄວາມເຄົາລົບເປັນຢ່າງສູງ, ຂ້າພະເຈົ້າຂໍຖືໂອກາດນີ້ ອວຍພອນອັນປະເສີດ ຂໍໃຫ້ທ່ານຈົ່ງສືບຕໍ່ມີພາລະນາໄມສົມບູນ ແລະ ຂໍໃຫ້ປະຊາຊົນລາວຈົ່ງມີແຕ່ຄວາມ ວັດທະນາ ຖາວອນ ແລະ ມີຄວາມສົມບູນຜາສຸກ.
ໂອກາດດຽວກັນ, ທ່ານ ໂທນີ ຕັນ ເກັງ ຢຳ ປະທານາທິບໍດີ ແຫ່ງ ສິງກະໂປ, ທ່ານ ລື ຊ່ຽນລຸງ ນາຍົກລັດຖະມົນຕີ ແລະ ທ່ານ ເຄ ຊານມູກາມ ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສິງກະໂປ ໄດ້ສົ່ງໂທລະເລກອວຍພອນເຖິງ ທ່ານ ຈູມມາລີ ໄຊຍະສອນ ປະທານປະເທດແຫ່ງ ສປປ ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ, ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ,
ເນື້ອໃນມີດັ່ງນີ້: ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ສິງກະໂປ, ຂ້າພະເຈົ້າຂໍສະແດງຄວາມຊົມເຊີຍ ແລະ ຂໍສົ່ງພອນອັນປະເສີດມາຍັງ ທ່ານຜູ້ນຳ ແລະ ປະຊາຊົນລາວທຸກທົ່ວໜ້າ ເນື່ອງໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ, ພວກເຮົາມີຄວາມມຸ່ງມາດ ປາດຖະໜາ ທີ່ຈະເສີມສ້າງສາຍພົວພັນມິດຕະພາບ ລະຫວ່າງສອງປະເທດ ໃຫ້ໄດ້ຮັບການເຕີບໃຫຍ່ຂະຫຍາຍຕົວເຂັ້ມແຂງຢ່າງຕໍ່ເນື່ອງ, ພາຍໃນອາຊຽນ ແລະ ສະໜັບສະໜູນ ຊຸກຍູ້ເຊິ່ງກັນ ແລະ ກັນ ໃນພາກພື້ນສາກົນ ໄດ້ຮັບການຂະຫຍາຍຕົວໃນເທີ່ອລະກ້າວ.
ຂ້າພະເຈົ້າຂໍຖືໂອກາດນີ້ ອວຍພອນອັນປະເສີດຂໍໃຫ້ທ່ານຈົ່ງສືບຕໍ່ມີພາລະນາໄມສົມບູນ ແລະ ຂໍໃຫ້ປະຊາຊົນລາວຈົ່ງມີແຕ່ຄວາມວັດທະນາຖາວອນ ແລະ ມີຄວາມສົມບູນ ຜາສຸກ.
ສານອວຍພອນວັນຊາດ
(06/12/2013)
ຂປລ. ສະຫາຍ ຈູມມາລີ ໄຊຍະສອນ ປະທານປະເທດ, ສະຫາຍ ທອງສິງ ທຳມະວົງ ນາຍົກລັດຖະມົນຕີ ແລະ ສະຫາຍ ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສປປ ລາວໄດ້ຮັບສານອວຍພອນຈາກ ທ່ານ ຣາອູນ ກາສໂຕ ຣຸດສ ເລຂາທິການທີ່ໜຶ່ງ ຄະນະບໍລິຫານງານ ສູນກາງພັກກອມມູນິດກູບາ, ປະທານສະພາແຫ່ງລັດ ແລະ ສະພາລັດຖະມົນຕີ ແຫ່ງ ສາທາລະນະລັດກູບາ ແລະ ທ່ານ ບຣູໂນໂຣດຣີເກດ ປາຣີລາ ລັດຖະມົນຕີວ່າ ການກະຊວງການຕ່າງປະເທດ ແຫ່ງສາທາລະນະລັດກູບາ ເນື່ອງໃນໂອກາດວັນຊາດ ຄົບຮອບ 38 ປີ.
ເນື້ອໃນສານລະບຸວ່າ: ເນື່ອງໃນໂອກາດວັນສະຖາປະນາສາທາລະນະລັດ ປະຊາທິປະໄຕ ປະຊາຊົນລາວ ຕາງໜ້າພັກ, ປະຊາຊົນ ແລະ ລັດຖະບານ ແຫ່ງ ສາທາລະນະລັດ ກູບາ ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ມາຍັງບັນດາສະຫາຍ, ປະຊາຊົນ ແລະ ລັດຖະບານ ແຫ່ງ ສປປ ລາວ ແລະ ຂໍຢືນຢັນຕໍ່ພວກສະຫາຍວ່າຈະສືບຕໍ່ ເສີມຂະຫຍາຍ ສາຍພົວພັນຖານອ້າຍນ້ອງທີ່ເປັນຈິດໜຶ່ງໃຈດຽວກັນ ລະຫວ່າງປະເທດຂອງພວກເຮົາ./.
ໂທລະເລກອວຍພອນວັນຊາດ
(06/12/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກອວຍພອນຈາກ ສົມເດັດ ອັກຄະມະຫາເສນາບໍດີ ເຕໂຈ ຮຸນເຊນ ນາຍົກລັດຖະມົນຕີ ແຫ່ງຣາຊະອານາຈັກກຳປູເຈຍ ແລະ ທ່ານ ຮໍ ນຳຮົງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກກຳປູເຈຍ. ໃນໂອກາດ ວັນຊາດ ຄົບຮອບ 38 ປີ.
ເນື້ອໃນໂທລະເລກໄດ້ລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງ ຣາຊະອານາຈັກ ກຳປູເຈຍ, ຂ້າພະເຈົ້າມີຄວາມປິຕິຍີນດີເປັນຢ່າງຍິ່ງ ໄດ້ສົ່ງຄຳຊົມເຊີຍອັນ ອົບອຸ່ນມາຍັງ ທ່ານ ເນື່ອງໃນໂອກາດອັນສະຫງ່າລາສີ ວັນຊາດ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ຂ້າພະເຈົ້າມີຄວາມເຊື່ອໝັ້ນຢ່າງໜັກແໜ້ນວ່າ ສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງປະເທດພວກເຮົາ ຈະສືບຕໍ່ໄດ້ຮັບການເສີມຂະຫຍາຍຢ່າງ ແໜ້ນແຟ້ນ ແລະ ພັດທະນາຍິ່ງໆ ຂຶ້ນໃນຊຸມປີຕໍ່ໜ້າ ເພື່ອຜົນປະໂຫຍດຂອງປະຊາຊົນສອງຊາດພວກເຮົາກໍຄືຄອບຄົວອາຊຽນທັງໝົດ.
ຂໍອວຍພອນໃຫ້ ທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນພາລະກິດອັນສູງສົ່ງຂອງທ່ານ ແລະ ເພື່ອຄວາມຈະເລີນຮຸ່ງເຮຶອງຂອງປະຊາຊົນ./.
ໂທລະເລກອວຍພອນ
(06/12/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບໂທລະເລກອວຍພອນຈາກທ່ານ ອັບເດັນມາເລັກ ເຊັນລານ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ອານເຊຣີ ເນື່ອງໃນໂອກາດວັນຊາດ ຄົບຮອບ 38 ປີ.
ເນື້ອໃນໂທລະເລກລະບຸວ່າ: ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ທີ່ເຫັນປະເທດຂອງທ່ານກຳລັງກະກຽມສະເຫລີມສະຫລອງວັນຊາດ, ໃນນາມປະຊາຊົນ ແລະ ລັດຖະບານ ອານເຊີຣີ ແລະ ໃນນາມສ່ວນຕົວ ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ຈົ່ງມີສຸຂະພາບເຂັ້ມແຂງ ແລະ ມີຄວາມຜາສຸກ ແລະ ຂໍໃຫ້ປະຊາຊົນລາວຈົ່ງມີຄວາມກ້າວໜ້າ ແລະ ມີຄວາມວັດທະນາຖາວອນ.
ຂ້າພະເຈົ້າຂໍຖືໂອກາດນີ້ ຢືນຢັນຕໍ່ຄຳໝັ້ນສັນຍາວ່າ ຈະເຮັດວຽກຮ່ວມກັບທ່ານເພື່ອຮັດແໜ້ນສາຍພົວພັນມິດຕະພາບ ລະຫວ່າງສອງປະເທດຂອງພວກເຮົາ./.
ໂທລະເລກອວຍພອນ
(05/12/2013)
ຂປລ. ທ່ານ ພຣານາບ ມູເຄີຢີ ປະທານາທິບໍດີ ແຫ່ງ ສ. ອິນເດຍ ໄດ້ສົ່ງໂທລະເລກອວຍພອນ ເຖິງ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ເນື່ອງໃນໂອກາດວັນຊາດ ຄົບຮອບ 38 ປີ.
ເນື້ອໃນໂທລະເລກລະບຸວ່າ: ໃນນາມລັດຖະບານ ແລະ ປະຊາຊົນອິນເດຍ ຂ້າພະເຈົ້າມີຄວາມປິຕິຍິນດີ ສົ່ງຄຳອວຍພອນອັນອົບອຸ່ນ ແລະ ສະແດງຄວາມຍິນດີມາຍັງທ່ານ, ລັດຖະບານ ແລະ ປະຊາຊົນ ແຫ່ງ ສປປ ລາວ ໃນຊຸມປີຜ່ານມາ, ພວກເຮົາໄດ້ເຮັດວຽກຢ່າງໃກ້ຊິດ ບົນຈິດໃຈແຫ່ງຄວາມໄວ້ເນື້ອເຊື່ອໃຈ, ຄວາມເຊື່ອໝັ້ນ ແລະ ເປັນຄູ່ຮ່ວມມື, ຂ້າພະເຈົ້າມີຄວາມຍິນດີທີ່ກອງປະຊຸມກຳມາທິການຮ່ວມຄັ້ງທີ 7 ອິນເດຍ-ສປປ ລາວ ຊຶ່ງໄດ້ຈັດຂຶ້ນທີ່ນະຄອນຫລວງວຽງຈັນ ໃນວັນທີ 9 ກັນຍາ 2013 ທີ່ຜ່ານມາ ຊຶ່ງໄດ້ຮັບຜົນສຳເລັດເປັນຢ່າງດີ. ຂ້າພະເຈົ້າເຊື່ອໝັ້ນວ່າການຮ່ວມມືຂອງພວກເຮົາຈະສືບຕໍ່ເສີມຂະຫຍາຍສາຍພົວພັນສອງຝ່າຍຂອງສອງປະເທດພວກເຮົາ.
ຂໍສະແດງຄວາມເຄົາລົບ ແລະ ນັບຖືຢ່າງສູງ ແລະ ຂໍອວຍພອນໄຊໃຫ້ທ່ານມີຄວາມຜາສຸກກໍຄືຄວາມຈະເລີນກ້າວໜ້າ ແລະ ສີວິໄລ ຂອງປະຊາຊົນລາວ./.
ຜູ້ນຳລາວສົ່ງສານອວຍພອນວັນຊາດ ຟິນແລນ
(05/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍພອນໄປຍັງ ທ່ານ ໂຊລີ ນິນິດສໂຕ ປະທານາທິບໍດີ ແຫ່ງ ສາທາລະນະລັດ ຟິນແລນ. ເນື້ອໃນມີດັ່ງນີ້: ເນື່ອງໃນໂອກາດວັນຊາດ ແຫ່ງ ສາທາລະນະລັດ ຟິນແລນ, ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານ ແລະ ຜ່ານທ່ານໄປຍັງປະຊາຊົນຟິນແລນ ທຸກທົ່ວໜ້າ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ຄວາມກ້າວໜ້າ.
ໂອກາດດຽວກັນ, ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍໄດ້ສົ່ງສານອວຍພອນເຖິງ ທ່ານ ຈິກິ ກາໄຕແນນ ນາຍົກລັດຖະມົນຕີແຫ່ງ ຟິນແລນ ແລະ ທ່ານ ທອງລຸນ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ເຖິງທ່ານ ເອກກິ ຕຸໂອມິໂອຈາ ລັດຖະມົນຕີວ່າການກະຊວງການຕ່າງປະເທດແຫ່ງ ສາທາລະນະລັດ ຟິນແລນ ເນື່ອງໂອກາດວັນຊາດ ແຫ່ງ ສາທາລະນະລັດ ຟິນແລນ, ໃນນາມລັດຖະບານແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງທ່ານຈົ່ງມີຂຸຂະພາບເຂັ້ມແຂງ, ມີຄວາມຜາສຸກ ແລະ ມີຜົນສຳເລັດທຸກປະການໃນໜ້າທີ່ວຽກງານອັນສູງສົ່ງຂອງຕົນ.
ຂ້າພະເຈົ້າເຊື້ອໜັ້ນວ່າ ສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດພວກເຮົາຈະໄດ້ຮັບການສືບຕໍ່ຮັດແໜ້ນ ແລະ ແຕກດອກອອກຜົນຍິ່ງຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນທັງສອງຊາດ ກໍຄືເພື່ອມິດຕະພາບ, ສະຖຽນລະພາບ ແລະ ການຮ່ວມມືເພື່ອການພັດທະນາຢູ່ໃນພາກພື້ນ ແລະ ໃນທົ່ວໂລກ.
ໂທລະເລກອວຍພອນວັນຊາດ
(05/12/2013)
ຂປລ.ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານ ສູນກາງພັກປະຊາຊົນ ປະຕິວັດລາວ, ປະທານປະເທດແຫ່ງສາທາລະນະລັດ ປະຊາທິປະໄຕ ປະຊາຊົນລາວ, ສະຫາຍ ທອງສິງ ທຳມະວົງ ນາຍົກລັດຖະມົນຕີ ແລະ ສະຫາຍ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການ ກະຊວງການຕ່າງປະເທດ ແຫ່ງ ສປປ ລາວ ໄດ້ຮັບໂທລະເລກ ຈາກສະຫາຍ ກິມ ເຈິງ ອຸນ ເລຂາ ທິການທີໜຶ່ງ ພັກແຮງງານເກົາຫລີ, ປະທານທີໜຶ່ງຄະນະກຳມາທິການປ້ອງກັນຊາດ, ຜູ້ບັນຊາການທະຫານສູງສຸດ ກອງທັບ ເກົາຫລີ,ສະຫາຍ ປັກ ປອງ ຈູ ນາຍົກລັດຖະມົນຕີ ແລະ ສະຫາຍ ປັກ ອຸຍ ຈຸນ ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສປປ ເກົາຫລີ. ເນຶ່ອງໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງສະຫາຍ ແລະ ຄະນະບໍລິຫານງານສູນກາງພັກປະຊາຊົນປະຕິວັດລາວ, ລັດຖະບານ ແລະ ປະຊາຊົນລາວ ເນື່ອງໃນໂອກາດວັນ ສ້າງຕັ້ງ ສປປ ລາວ ຄົບຮອບ 38 ປີ ປະຊາຊົນພວກຂ້າພະເຈົ້າຮູ້ດີໃຈຫລາຍໆ ວ່າພາຍຫລັງທີ່ສ້າງຕັ້ງສາທາລະນະລັດ, ລັດຖະບານ ແລະ ປະຊາຊົນລາວ ພາຍໃຕ້ການນຳພາຂອງພັກປະຊາຊົນປະຕິວັດລາວ ໄດ້ປັບປຸງ ບຸລະນະລະບອບປະຊາຕິປະໄຕປະຊາຊົນ ໂດຍເຊີດຊູຈິດໃຈຮັກຊາດ, ນ້ຳໃຈເພິ່ງ ກຳລັງຕົນເອງ ແລະ ໄດ້ປະສົບຜົນ ສຳເລັດອັນໃຫຍ່ຫລວງໃນການກໍ່ສ້າງເສດຖະກິດ, ປັບປຸງຊີວິດການເປັນຂອງພໍ່ແມ່ປະຊາຊົນ ແລະ ການເສີມ ຂະຫຍາຍສາຍພົວພັນ ການຕ່າງປະເທດ ແລະ ຫວັງວ່າທຸກສິ່ງທຸກຢ່າງຈະຂະຫຍາຍຕົວດີ ຢູ່ໃນປະເທດທີ່ເປັນໄມ ຕີ ຈິດຂອງພວກສະຫາຍ.
ຂ້າພະເຈົ້າເຊື້ອໜັ້ນວ່າສາຍພົວພັນມິດຕະພາບ ແລະ ການຮ່ວມມື ທີ່ມີມູນເຊື້ອລະຫວ່າງ ສປປ ເກົາຫລີ-ສປປ ລາວ ເຊີ່ງເປັນພູກແໜ້ນໂດຍພະຍາຍາມ ຂອງບັນດາ ຜູ້ນຳໃນອະດິດສອງປະເທດ ແລະ ອຸດົມຄະຕິສັງຄົມນິຍົມ ນັບມື້ນັບຮັບການເພີ່ມທະວີ ແລະ ຂະຫຍາຍຕົວຕາມຄວາມມຸ້ງມາດປະຖາໜາ ແລະຜົນປະ ໂຫຍດຂອງປະຊາຊົນ ທັງສອງປະເທດ ແລະ ຂໍອວຍພອນໃຫ້ສະຫາຍຈົ່ງມີສຸຂະພາບພະລານາໄມເຂັ້ມແຂງ ສົມບູນ, ມີຄວາມຜາສຸກ ແລະ ປະສົບຜົນສຳເລັດອັນໃຫຍ່ຫລວງ ກວ່າເກົ່າໃນໜ້າທີ່ ວຽກງານສຳຄັນຂອງສະຫາຍ./.
ຜູ້ນຳລາວສົ່ງສານອວຍພອນວັນພະຣາຊະສົມພົບ
ພະບາດສົມເດັດ ພະເຈົ້າມະຫາຊີວິດ ໄທ
(04/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍພອນເຖິງ ພະບາດສົມເດັດ ພະເຈົ້າມະຫາຊີວິດ ພູມີພົນອະດູນຍະເດດມະຫາຣາດ ແຫ່ງຣາຊະອານາຈັກໄທ, ເນື່ອງໃນໂອກາດສະເຫລີມສະຫລອງ ວັນພະຣາຊະສົມພົບ ຂອງພະອົງ ຄົບຮອບ 86 ພັນສາ, ໃນນາມປະຊາຊົນ ລາວກໍຄືໃນນາມສ່ວນຕົວ, ຂ້າພະເຈົ້າຂໍຖືເປັນກຽດຢ່າງສູງ ສົ່ງອວຍພອນໄຊອັນປະເສີດ ມາຍັງພະອົງ, ພະຣາຊີນີ ແລະ ພະບໍຣົມວົງສານຸວົງທຸກພະອົງ.
ຂ້າພະເຈົ້າມີຄວາມປິຕິຍິນດີຢ່າງຍິ່ງ ທີ່ເຫັນວ່າສາຍພົວພັນມິດຕະພາບ ແລະ ການຮ່ວມມືອັນດີງາມ ຖານບ້ານໃກ້້ເຮືອນຄຽງ ແລະ ຍາດຕິພີ່ນ້ອງທີ່ມີມູນເຊ້ື້ອ ຜູກພັນມາ ແຕ່ບູຮານນະການ ໄດ້ຮັບການສືບຕໍ່ພັດທະນາ ແລະ ຂະຫຍາຍຕົວນັບມື້ກ້ວາງຂວາງຢ່າງຕໍ່ເນື່ອງ.
ຂ້າພະເຈົ້າ ເຊື່ອໜັ້ນວ່າພາຍໃຕ້ພະບໍຣົມມະໂພຕິສົມພານຂອງພະອົງ, ຣາຊາອານາຈັກໄທຈະສືບຕໍ່ມີຄວາມຮົ່ມເຢັນເປັນສຸກ, ຈະເລີນຮຸ່ງເຮືອງ ແລະ ມີຄວາມວັດທະນາ ຖາວອນ ຢ່າງບໍ່ຢຸດຢັ້ງ ແລະ ຂໍອວຍພອນແດ່ພະອົງ ຊົງມີພາລະນາໄມສົມບູນ, ມີພະກະເສມສຳລານ ແລະ ພະຊົນຍິ່ງຍືນຍາວນານ ເປັນຮົ່ມໂພຮົ່ມໄຊໃຫ້ແກ່ປະຊາຊົນໄທຕະຫລອດໄປ.
ໃນໂອກາດດຽວກັນ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍໄດ້ສົ່ງສານອວຍພອນ ມາຍັງ ທ່ານ ນາງ ຍິ່ງລັກ ຊິນນະວັດ ນາຍົກລັດຖະມົນຕີ ແຫ່ງຣາຊະອານາຈັກໄທ ແລະ ທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານອວຍພອນເຖິງທ່ານ ສຸຣະພົງ ໂຕວິຈັກໄຊກຸນ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດແຫ່ງ ຣາຊະອານາຈັກໄທ, ເນື່ອງໃນໂອກາດອັນສະຫງ່າລາສີ ແຫ່ງການສະເຫລີມສະຫລອງ ວັນພະຣາຊະສົມພົບ ຂອງພະບາດສົມເດັດ ພະເຈົ້າມະຫາຊີວິດ ພູມີພົນອະດູນຍະເດດ ແຫ່ງຣາຊະອານາຈັກໄທ ຄົບຮອບ 86 ພັນສາ, ໃນນາມລັດຖະບານ ແລະ ປະຊາຊົນແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ກໍຄືນາມສ່ວນຕົວຂອງຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ໂດຍຜ່ານທ່ານໄປຍັງປະຊາຊົນໄທທຸກຖ້ວນໜ້າ ຈົ່ງມີຄວາມ ຈະເລີນວັດທະນາຕະຫລອດໄປ.
ໂທລະເລກອວຍພອນ
(04/12/2013)
ຂປລ. ທ່ານ ຣັມຕາເນ ລາມອັມຣາ ລັດຖະມົນຕີຕ່າງປະເທດ ແຫ່ງ ສາທາລະນະລັດ ອານເຊຣີ ໄດ້ສົ່ງໂທລະເລກອວຍພອນ ເຖິງ ທ່ານ ທອງລຸນ ສີສຸລິດ ຮອງນາຍົກ ລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ເນື່ອງໃນໂອກາດວັນຊາດຄົບຮອບ 38 ປີ.
ເນື້ອໃນໂທລະເລກລະບຸວ່າ: ເນື່ອງໃນໂອກາດສະເຫລີມສະຫລອງວັນຊາດ ແຫ່ງ ສປປ ລາວ ຂ້າພະເຈົ້າມີຄວາມຍິນດີສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ຈົ່ງມີສຸຂະພາບເຂັ້ມແຂງ ແລະ ມີຄວາມຜາສຸກ ຂໍໃຫ້ປະຊາຊົນລາວເພື່ອນມິດຈົ່ງມີຄວາມຈະເລີນກ້າວໜ້າ ແລະ ມີຄວາມວັດທະນາຖາວອນ.
ຂ້າພະເຈົ້າຂໍຖືໂອກາດນີ້ ຢືນຢັນຕໍ່ກັບຄຳໝັ້ນສັນຍາຂອງຂ້າພະເຈົ້າເພື່ອສືບຕໍ່ຮັດແໜ້ນສາຍພົວພັນລະຫວ່າງສອງປະເທດຕາມຄວາມມຸ່ງມາດປາຖະໜາເພື່ອຄວາມຈະເລີນກ້າວໜ້າ ແລະ ຄວາມວັດຖະນາຖາວອນຂອງປະຊາຊົນສອງຊາດພວກເຮົາ./.
ໂທລະເລກອວຍພອນວັນຊາດ ສປປ ລາວ ຄົບຮອບ 38 ປີ
(04/12/2013)
ຂປລ. ທ່ານ ນາງ ປັກ ເກິນ ແຮ, ປະທານທິບໍດີ ແຫ່ງ ສາທາລະນະລັດ ເກົາຫລີ ໄດ້ສົ່ງໂທລະເລກອວຍພອນ ເຖິງ ທ່ານ ຈູມມະລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວໃນໂອກາດວັນຊາດຄົບຮອບ 38ປີ.
ໂທລະເລກໄດ້ລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງສາທາລະນະລັດ ເກົາຫລີ ແລະ ໃນນາມສ່ວນຕົວ, ຂ້າພະເຈົ້າຂໍສະແດງຄວາມຊົມເຊີຍຢ່າງອົບອຸ່ນຕໍ່ ທ່ານ ຈູມມາລີ ໄຊຍະສອນ ແລະ ຜ່ານ ທ່ານເຖິງລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ເນື່ອງໃນໂອກາດ ວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ38 ປີ.
ໃນປີທີ່ຜ່ານມາ ໄດ້ເປັນ ປະຈັກອັນສຳຄັນຂອງການຈະເລີນເຕີບໂຕ ໃນຄວາມເຂົ້າໃຈເຊິ່ງກັນ ແລະ ກັນ ແລະ ການຮ່ວມມືລະຫ່ວາງສອງປະເທດເຮົາ, ໂດຍສະເພາະ, ການມາຢ້ຽມຢາມ ສ.ເກົາຫລີ ຢ່າງເປັນທາງການຂອງທ່ານ ທີ່ຜ່ານມາແມ່ນສ່ິ່ງກະຕຸ້ນຊຸກຍູ້ຕໍ່ການເສີມຂະຫຍາຍ ແລະ ຄວາມເລິກເຊິງໃນຄວາມສຳພັນຂອງສອງຝ່າຍ ລະຫ່ວາງສອງປະເທດຂອງພວກເຮົາ,
ຂ້າພະເຈົ້າຫວັງວ່າມິດຕະພາບຂອງພວກເຮົາ ແລະ ຄວາມສຳພັນອັນດີງານຈະສາມາດເສີມຂະຫຍາຍໃນຕໍ່ໜ້າຢູ່ໃນວຽກງານຫລາຍດ້ານເພື່ອຜົນປະໂຫຍດເຊິ່ງກັນ ແລະ ກັນ ຂອງສອງປະຊາຊົນໃນປີຕໍ່ໜ້າ.
ດ້ວຍຄວາມເຄົາລົບເປັນຢ່າງສູງ,ຂ້າພະເຈົ້າຂໍຖືໂອກາດນີ້ອວຍພອນໃຫ້ທ່ານຈົ່ງສືບຕໍ່ມີພາລະນາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີອັນມີກຽດຂອງທ່ານ.
ໂທລະເລກອວຍພອນ
(04/12/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວໄດ້ຮັບໂທລະເລກອວຍພອນຈາກ ພະບາດສົມເດັດ ພະເຈົ້າມະຫາຊີວິດ ພູມີພົນອະດຸນຍະ ເດດມະຫາຣາດ ຣາຊະອານາຈັກໄທ ເນື່ອງໃນໂອກາດວັນຊາດທີ 2 ທັນວາ ຄົບຮອບ 38 ປີ.
ເນື້ອໃນໂທລະເລກບຸວ່າ: ເນື່ອງໃນໂອກາດວັນສ້າງຕັ້ງ ສາທາລະນະລັດ ປະຊາທິປະໄຕ ປະຊາຊົນລາວ ຂ້າພະເຈົ້າຂໍສົ່ງຄຳອວຍພອນ ແລະ ຄວາມປາຖະໜາດີຢ່າງຈິງໃຈ ເພື່ອທ່ານ ປະທານປະເທດມີສຸຂະພາບເຂັ້ມແຂງ ແລະ ມີຄວາມສຸກສົມຫວັງ ທັງເພື່ອຄວາມຈະເລີນກ້າວໜ້າ ແລະ ຮຸ່ງເຮືອງຂອງປະເທດ ແລະ ປະຊາຊົນລາວ.
ຂ້າພະເຈົ້າເຊື່ອໝັ້ນວ່າ ມິດຕະພາບ ແລະ ການຮ່ວມມືອັນດີລະຫວ່າງປະເທດ ແລະ ປະຊາຊົນຂອງເຮົາທັງສອງຈະຮັດແໜ້ນຍິ່ງຂຶ້ນໄປໃນພາຍພາກໜ້າ./.
ສານອວຍພອນວັນຊາດ
(04/12/2013)
ຂປລ. ທ່ານ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານ ສູນກາງພັກປະຊາຊົນ ປະຕິວັດລາວ,ປະທານປະເທດແຫ່ງສາທາລະນະລັດ ປະຊາທິປະໄຕ ປະຊາຊົນລາວ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ທ່ານ ນາງ ປານີ ຢ່າທໍ່ຕູ້ ປະທານສະພາ ແຫ່ງຊາດ ສາທາລະນະລັດ ປະຊາທິປະໄຕ ປະຊາຊົນລາວ. ໄດ້ຮັບສານອວຍພອນຈາກ ທ່ານ ສີ ຈິນຜິງ ເລຂາທິການໃຫຍ່ ຄະນະກຳມະການສູນກາງພັກກອມມູນິດຈີນ ປະທານປະເທດ ແຫ່ງ ສາທາລະນະລັດ ປະຊາຊົນຈີນ, ທ່ານ ລີ ເຄິຊຽງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາຊົນຈີນ ແລະ ທ່ານ ຈັງ ເດິຈຽງ ປະທານຄະນະ ປະຈຳສະພາຜູ້ແທນປະຊາຊົນທົ່ວປະເທດ ແຫ່ງ ສາທາລະນະລັດ ປະຊາຊົນຈີນ. ເນຶ່ອງໃນໂອກາດ ວັນຊາດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ.
ເນື່ອງໃນໂອກາດວັນສະຖາປະນາສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ, ພວກຂ້າພະເຈົ້າຂໍຕາງໜ້າ ພັກກອມມູນິດຈີນ, ລັດຖະບານຈີນ, ສະພາ ຜູ້ແທນປະຊາຊົນທົ່ວປະເທດ ແລະ ປະຊາຊົນຈີນ. ຂໍສະແດງຄວາມຊົມເຊີຍຢ່າງສຸດໃຈ ແລະ ສົ່ງພອນໄຊອັນປະເສີດມາຍັງບັນດາທ່ານ ແລະ ໂດຍຜ່ານທ່ານໄປຍັງ ພັກປະ ຊາຊົນປະຕິວັດລາວ, ລັດຖະບານ, ສະພາແຫ່ງຊາດ ແລະ ປະຊາຊົນລາວ ອ້າຍນ້ອງດ້ວຍກັນ.
ປະຈຸບັນນີ້ ປະເທດລາວມີຄວາມໝັ້ນຄົງດ້ານການເມືອງ, ມີຄວາມກົມກຽວດ້ານສັງຄົມ, ມີການຂະຫຍາຍຕົວດ້ານເສດຖະກິດ, ຊີວິດການເປັນຢູ່ຂອງປະຊາຊົນນັບມື້ນັບດີຂຶ້ນ, ຖານະ ບົດບາດໃນເວທີສາກົນກໍ ໄດ້ສູງຂຶ້ນຢ່າງບໍ່ຢຸດຢັ້ງ. ພວກຂ້າພະເຈົ້າເຊື່ອໝັ້ນວ່າພາຍໃຕ້ການນຳພາຂອງພັກປະຊາຊົນ ປະຕິວັດລາວ, ປະຊາຊົນລາວ ຈະບັນລຸເປົ້າໝາຍ ສູ້ຊົນທີ່ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ IX ຂອງພັກ ປະຊາຊົນ ປະຕິວັດລາວ ທີ່ໄດ້ກຳນົດໄວ້ຢ່າງແນ່ນອນ ແລະ ຈະປະສົບຜົນສຳເລັດອັນໃໝ່ໃຫຍ່ຫລວງ ກວ່າ ເກົ່າ. ໃນພາລະກິດສ້າງສາການຫັນເປັນທັນ ສະໄໝຢ່າງບໍ່ຢຸດຢັ້ງ.
ໃນປີທີ່ຜ່ານມາ ສາຍພົວພັນຄູ່ຮ່ວມມືຍຸດທະສາດຮອບດ້ານ ລະຫວ່າງ ສອງປະເທດ ຈີນ-ລາວ ໄດ້ຮັບການຂະຫຍາຍຕົວຢ່າງໃຫຍ່ຫລວງ. ຜູ້ນຳຂັ້ນສູງຂອງສອງປະເທດມີການ ໄປມາຫາສູ່ກັນຢ່າງໃກ້ຊິດ, ຄວາມໄວ້ເນື້ອເຊື່ອໃຈດ້ານການເມືອງໄດ້ເພີ່ມທະວີຄວາມເຂັ້ມແຂງ, ການຮ່ວມມືໃນຂະແໜງການຕ່າງໆ ໄດ້ປະສົບຜົນຢ່າງຊັດແຈ້ງ. ຊຶ່ງໄດ້ສ້າງ ຜົນປະໂຫຍດຕົວຈິງໃຫ້ແກ່ປະຊາຊົນທັງສອງປະເທດ. ຝ່າຍຈີນໄດ້ ທະນຸຖະໜອມໄມຕີຈິດມິດຕະພາບທີ່ເປັນມູນເຊື້ອລະຫວ່າງ ຈີນ-ລາວ ເປັນຢ່າງຍິ່ງ. ຍິນດີທີ່ຈະໄດ້ຮ່ວມ ກັບຝ່າຍລາວ, ເພື່ອເພີ້ມທະວີການໄປມາຫາສູ່ກັນເປັນສັນທະວະໄມຕີ, ເປີດກວ້າງການຮ່ວມມືກັນທີ່ຕ່າງ ຝ່າຍຕ່າງໄດ້ຮັບຜົນປະໂຫຍດ, ຊຸກຍູ້ໃຫ້ການຮ່ວມມືຍຸດທະສາດ ຮອບດ້ານທີ່ມີລັກສະນະເຊື່ອໝັ້ນກັນ ຊ່ວຍເຫລືອກັນ ແລະ ສ້າງຜົນປະໂຫຍດໃຫ້ແກ່ກັນ ລະຫວ່າງ ຈີນ-ລາວ ປະສົບຜົນສຳເລັດທີ່ສົມບູນກວ່າເກົ່າ, ເພື່ອເຮັດໃຫ້ ທັງສອງຊາດ ເປັນບ້ານໃກ້ເຮືອນຄຽງທີ່ດີ,ເພື່ອນມິດທີ່ດີ, ສະຫາຍທີ່ດີ ແລະ ຄູ່ຮ່ວມມືທີ່ດີ. ຢ່າງ ຍືນຍົງຕະຫລອດການ.
ຂໍອວຍພອນໃຫ້ ສາທາລະນະລັດ ປະຊາທິປະໄຕ ປະຊາຊົນລາວຈົ່ງຈະເລີນຮຸ່ງເຮຶອງ, ປະຊາຊົນ ຈົ່ງມີຄວາມຜາສຸກ.
ໃນໂອກາດວັນຊາດທີ2ທັນວາຄົບຮອບ 38 ປີ ທ່ານທອງລຸນສີສຸລິດ,ຮອງນາຍົກລັດຖະມົນຕີ,ລັດຖະມົນຕີວ່າການກະຊວງ ການຕ່າງປະເທດ ແຫ່ງ ສປປ ລາວກໍໄດ້ຮັບ ໂທລະເລກຊົມເຊີຍຈາກທ່ານ ວັງຢື ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາຊົນຈີນ ເຊັນດຽວກັນ.
ໂທລະເລກອວຍພອນວັນຊາດ
(03/12/2013)
ຂປລ. ສະຫາຍ ຮວ່າງບິງກວັນ ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກກອມມູນິດຫວຽດນາມ ໄດ້ສົ່ງໂທລະເລກອວຍພອນ ເຖິງສະຫາຍ ທອງລຸນ ສີສຸລິດ ກຳມະການກົມການເມືອງ, ຮອງນາຍົກລັດຖະມົນຕີ, ຫົວໜ້າຄະນະພົວພັນຕ່າງປະເທດສູນກາງພັກ, ລັດຖະມົນຕີວ່າການກະຊວງການຕ່າງປະເທດແຫ່ງ ສປປ ລາວ ເນື່ອງໃນໂອກາດ ວັນຊາດຄົບຮອບ 38 ປີ.
ເນື້ອໃນໂທລະເລກລະບຸວ່າ: ເນື່ອງໃນໂອກາດ ສະເຫລີມສະຫລອງ ວັນຊາດຂອງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ ຕາງໜ້າຄະນະນຳ, ພະນັກງານຄະນະພົວພັນຕ່າງປະເທດສູນກາງພັກ ກອມມູນິດຫວຽດນາມທຸກທົ່ວໜ້າ ກໍຄືໃນນາມສ່ວນຕົວ, ຂ້າພະເຈົ້າ ຂໍສົ່ງຄວາມຊົມເຊີຍອັນອົບອຸ່ນທີ່ສຸດ ຄວາມຮັກແພງຖານສະຫາຍ ອ້າຍນ້ອງ ທີ່ສະໜິດສະໜົມທີ່ສຸດ ມາຍັງສະຫາຍ ບັນດາສະຫາຍການນຳ ແລະ ພະນັກງານຂອງຄະນະພົວພັນຕ່າງປະເທດສູນກາງພັກ ປະຊາຊົນ ປະຕິວັດລາວ ທຸກທົ່ວໜ້າ.
ໃນໂອກາດສະຫງ່າລາສີ ແລະ ມີຄວາມສຳຄັນຍິ່ງນີ້, ພວກຂ້າພະເຈົ້າມີຄວາມປິຕິຊົມຊື່ນ ແລະ ຂໍຊົມເຊີຍຢ່າງສຸດໃຈຕໍ່ບັນດາຜົນງານອັນໃຫຍ່ຫລວງ ແລະ ມີຄວາມໝາຍສຳຄັນຍິ່ງ ທີ່ພັກ, ລັດ ແລະ ປະຊາຊົນລາວ ອ້າຍນ້ອງຍາດມາໄດ້ໃນຊຸມປີຜ່ານມາ ໃນການປະຕິບັດມະຕິກອງປະຊຸມໃຫຍ່ຄັ້ງທີ IX ຂອງພັກປະຊາຊົນປະຕິວັດລາວ, ໃນນັ້ນມີການປະກອບສ່ວນອັນສຳຄັນທີ່ສຸດ ຂອງຄະນະພົວພັນຕ່າງປະເທດສູນກາງພັກປະຊາຊົນ ປະຕິວັດລາວ, ພວກຂ້າພະເຈົ້າມີຄວາມປິຕິຍິນດີ ແລະ ພາກພູມໃຈ ເປັນຢ່າງຍິ່ງກ່ຽວກັບ ສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີພິເສດ, ສະໜິດຕິດພັນ, ໄວ້ເນື້ອເຊື່ອໃຈເຊິ່ງກັນ ແລະ ກັນ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ-ລາວ ໄດ້ຮັບການປັບປຸງ ແລະ ພັດທະນາຢ່າງບໍ່ຢຸດຢັ້ງ, ນັບມື້ນັບເຂົ້າສູ່ລວງເລິກ, ແທດເໝາະກັບຕົວຈິງ ແລະ ມີປະສິດທິຜົນ, ໃນນັ້ນມີການປະກອບສ່ວນຢ່າງຕັ້ງໜ້າ ແລະ ມີປະສິດທິຜົນທີ່ສຸດ ຂອງຄະນະພົວພັນຕ່າງປະເທດສູນກາງຂອງສອງພັກ ພວກເຮົາ.
ໃນໂອກາດສະເຫລີມສະຫລອງວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ອ້າຍນ້ອງຄົບຮອບ 38 ປີ, ຂໍອວຍພອນໃຫ້ສະຫາຍ ພ້ອມດ້ວຍບັນດາສະຫາຍການນຳ ແລະ ພະນັກງານຂອງຄະນະພົວພັນຕ່າງປະເທດສູນກາງພັກ ປະຊາຊົນ ປະຕິວັດລາວ ທຸກທົ່ວໜ້າ ຈົ່ງມີສຸຂະພາບເຂັ້ມແຂງ, ພະລານາໄມສົມບູນ, ມີຄວາມຜາສຸກ ແລະ ສຳເລັດທຸກໜ້າທ່ີທີ່ໄດ້ມອບໝາຍ.
ອວຍພອນໃຫ້ສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ-ລາວ ກໍຄືລະຫວ່າງຄະນະພົວພັນຕ່າງປະເທດຂອງສອງພັກພວກເຮົາຈົ່ງສວຍສົດງົດງາມ ແລະ ໜັ້ນຄົງທະນົງແກ່ນຕະຫລອດການ.
ສານອວຍພອນວັນຊາດ
(03/12/2013)
ຂປລ .ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບສານອວຍພອນວັນຊາດ ຈາກທ່ານ ນາງ ຄິນຕິນ ບຣິເຊ ຜູ້ສຳເລັດຣາຊະການ ແຫ່ງ ອົດສະຕຣາລີ ເນື່ອງໃນໂອກາດວັນສະຖາປະນາ ສປປ ລາວ ຄົບຮອບ 38 ປີ.
ເນື່ອງໃນໂອກາດວັນສະຖາປະນາ ສາທາລະນະລັດ ປະຊາຕິປະໄຕ ປະຊາຊົນລາວ ຄົບຮອບ 38 ປີ, ຂ້າພະເຈົ້າພ້ອມດ້ວຍລັດຖະບານ ແລະ ປະຊາຊົນອົດສະຕຣາລີ ຂໍສົ່ງພອນໄຊອັນອົບອຸ່ນມາຍັງທ່ານ, ລັດຖະບານ ແລະ ປະຊາຊົນແຫ່ງສປປລາວ.ໃນປີຜ່ານມາລັດຖະບານອົດສະຕຣາລີແລະລາວໄດ້ສືບຕໍ່ແນວທາງເສີມ ສ້າງຊຸກຍູ້ການຮ່ວມມື ໂດຍໄດ້ສະຫລອງວັນສ້າງຕັ້ງສາຍພົວພັນການທູດ ຄົບຮອບ 60 ປີ ໃນປີ 2012 . ສາຍພົວພັນມິດຕະພາບ ລະຫວ່າງສອງປະເທດພວກເຮົາ ໄດ້ສືບຕໍ່ເລີກເຊິ່ງ ແລະ ຫລາຍດ້ານ(ຫລາກຫຍາຍ) ການຂະຫຍາຍຕົວ ທາງການຄ້າ, ການລົງທຶນ, ການພົວພັນ ລະຫວ່າງປະຊາຊົນກັບປະຊາຊົນ, ການພົວພັນ ລະຫວ່າງ ລັດຖະສະພາ ແລະ ການຂະຫຍາຍການຮ່ວມມືໃນການພັດທະນາໄດ້ສືບຕໍ່ວາງແນວທາງຂອງສາຍພົວພັນສອງຝ່າຍທີ່ມີຊີວິດຊີວາ.
ດັ່ງທີ່ເປັນໃນຄູ່ຮ່ວມສອງຝ່າຍທີ່ໃຫຍ່ທີ່ສຸດຂອງລາວ, ອົດສະຕຣາລີມີຄວາມພູມໃຈຈະສະໜັບສະໜູນຄວາມ ພະຍາຍາມຂອງລັດຖະບານລາວ ໃນການກຳນົດຄຸນະພາບ ຂອງການສຶກສາ ແລະ ຊ່ວຍເຫລືອການພັດທະນາໃນເຂດ ຊົນນະບົດໂດຍການແກ້ໄຂບັນຫາລະເບີດບໍ່ທັນແຕກແລະສະນັບສະໜູນກິດຈະກຳການສ້າງລາຍຮັບພ້ອມນັ້ນພວກ ຂ້າພະເຈົ້າກໍຍິນດີຈະຊ່ວຍເຫລືອທາງດ້ານນະໂຍບາຍການຄ້າຊຶ່ງຊ່ວຍໃຫ້ການພັດທະນາເສດຖະກິດແບບຍືນຍົງເຂັ້ມ ແຂງ ຂຶ້ນ.
ຂ້າພະເຈົ້າມີຄວາມຍິນດີ ທີ່ອົດສະຕຣາລີ-ລາວ ໄດ້ມີໂອກາດເຮັດວຽກຮ່ວມກັນຢ່າງໃກ້ສິດຢູ່ໃນເວທີຂົງເຂດ ແລະຫຍາຍຝ່າຍໃນປີນີ້ໂດຍສະເພາະ ແມ່ນຢູ່ໃນກອງປະຊຸມ ສະຫະປະຊາຊາດແລະກອງປະຊຸມສຸດຍອດອາຊີຕາເວັນອອກ, ລັດຖະບານອົດສະຕຣາລີເຊື້ອໜັ້ນຢ່າງໜັກແໜ້ນວ່າສຶ່ງທ້າທາຍຂອງໂລກເຊັ່ນການປ່ຽນແປງຂອງ ດິນຟ້າອາ ກາດ, ການພັດທະນາສາກົນ ແລະ ການລຫລຸດຜ່ອນອາວຸດ ມັນຮຽກຮ້ອງໃຫ້ອີງໃສ່ບົນຜື້ນຖານ ການແກ້ໄຂ ຂອງໂລກ ແລະ ມັນແມ່ນຄຳໝັ້ນສັນຍາອັນແຮງກ້າ ທີ່ຈະເຮັດວຽກກັບລາວ ໃນກອບສອງຝ່າຍ ແລະ ຫລາຍຝ່າຍ ໃນຊຸມປີຕໍ່ບົນຜື້ນຖານຄວາມເປັນເອກະພາບ ໃນການເສີມຂະຫຍາຍສາຍພົວພັນມິດຕະພາບຂອງພວກເຮົາ ໂດຍໃຫ້ການ ສະໜັບສະໜູນເຊິ່ງກັນແລະກັນທັງໃນຍາມເບີກບານມ່ວນຊື່ນແລະມີຄວາມໂສກເສົ້າ. ພ້ອມນີ້ຂ້າພະເຈົ້າກໍຂໍສະແດງ ຄວາມເສົ້າສະຫລົດໃຈຢ່າງສຸດ ຊຶງຕໍ່ເຫດການເຮືອບິນຕົກຢູ່ລາວໃນເດືອນຕຸລາ ແລະ ຂໍສະແດງຄວາມຮູ້ບຸນຄຸນຕໍ່ການ ຊ່ວຍເຫລືອແກ່ຄອບຄົວ ແລະ ພະນັກງານຂອງຊາວອົດສະຕຣາລີ ໃນເວລາແຫ່ງ ຄວາມໂສກເສົ້ານັ້ນ.
ຂ້າພະເຈົ້າມີຄວາມເຊື້ອໜັ້ນວ່າສາຍພົວພັນມິດຕະພາບທີ່ມີມາລະຫວ່າງສອງປະເທດພວກເຮົາຈະສືບຕໍ່ ຈະເລີນ ຮຸ່ງເຮືອງ ໃນຊຸມປີຕໍ່ໜ້າ./.
ສານອວຍພອນວັນຊາດ
(03/12/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ. ໄດ້ຮັບສານອວຍພອນຈາກ ທ່ານ ດາໂຕ ສຣິໂມດ ນາຈິບຕຸນ ອັບດຸນ ຣາສັກ ນາຍົກລັດຖະມົນຕີ ແຫ່ງ ມະເລເຊຍ ແລະ ທ່ານ ດາໂຕ ສຣິ ອານິຟາ ອາມານ ລັດຖະມົນຕີວ່າການກະຊວງການຕ່າງປະເທດ ແຫ່ງ ມາເລເຊຍ.
ເນື້ອໃນສານອວຍພອນໄດ້ລະບຸວ່າ:ເນຶ່ອງໃນໂອກາດ ວັນຊາດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 38 ປີ, ພວກຂ້າພະເຈົ້າ ຂໍສົ່ງຄຳອວຍພອນອັນອົບອຸ່ນ ແລະ ຊົມເຊີຍຢ່າງສຸດອົກສຸດໃຈມາຍັງບັນດາທ່ານ.
ພວກຂ້າພະເຈົ້າ ເຊຶ່ອໝັ້ນວ່າ ການພົວພັນສອງຝ່າຍ ລະຫວ່າງ ມາເລເຊຍ ແລະ ສປປ ລາວ ຈະໄດ້ຮັບການເສີມຂະຫຍາຍ ແລະ ຣັດແໜ້ນຍິ່ງໆຂຶ້ນໄປ ໂດຍສະເພາະການກ້າວເປັນສະມາຄົມອາຊຽນໃຫ້ປະກົດຜົນເປັນຈິງ ໃນປີ 2015. ພວກຂ້າພະເຈົ້າຫວັງວ່າບັນຫາຕ່າງໆຈະໄດ້ຮັບການແກ້ໄຂ ເພຶ່ອສືບຕໍ່ເຮັດວຽກຮ່ວມກັນ ຢ່າງໃກ້ຊິດ ເພຶ່ອສ້າງຄວາມເຂັ້ມແຂງຂອງສອງປະເທດ ແລະ ໃຫ້ບັນລຸເປົ້າໝາຍຮ່ວມກັນ. ໃນການນຳເອົາຄວາມກ້າວໜ້າທາງດ້ານເສດຖະກິດໃຫ້ຫລາຍຍິ່ງຂຶ້ນເພື່ອຜົນປະໂຫຍດ ແລະ ການພັດທະນາທີ່ຍືນຍົງ ຂອງປະຊາຊົນສອງຊາດ.
ສານອວຍພອນວັນຊາດ
(28/11/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ, ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ, ໄດ້ສົ່ງສານອວຍພອນເຖິງ ທ່ານ ຕຣາອຽນ ບາເຊັສກູ ປະທານາທິບໍດີ ແຫ່ງ ຣູມານີ, ທ່ານ ວິກເຕີ ປົນຕາ ນາຍົກລັດຖະມົນຕີ, ທ່ານ ຕີຕຸສ ຄໍລາຕິນ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣູມານີ ເນື່ອງໃນໂອກາດວັນຊາດ ຣູມານີ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງຣູມານີ, ໃນນາມປະຊາຊົນລາວ, ລັດຖະບານລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງບັນດາທ່ານ ແລະ ຜ່ານບັນດາທ່ານໄປຍັງ ປະຊາຊົນຣູມານີ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ຄວາມຈະເລີນກ້າວໜ້າ.
ພວກຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດຂອງພວກເຮົາ ຈະໄດ້ຮັບການຮັດແໜ້ນ ແລະ ແຕກດອກ ອອກຜົນ ຍິ່ງໆຂຶ້ນໃນອະນາຄົດ, ເພື່ອຜົນປະໂຫຍດຂອງປະຊາຊົນທັງສອງຊາດພວກເຮົາ ກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືຢູ່ພາກພື້ນ ແລະ ໃນໂລກ.
ໂທລະເລກອວຍພອນ
(22/11/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສປປ ລາວໄດ້ສົ່ງ ໂທລະເລກອວຍພອນເຖິງ ທ່ານ ບູຈາ ນິຊານິ ປະທານາທິບໍດີ, ທ່ານ ຊາລີ ເບີຣິສຊາ ນາຍົກລັດຖະມົນຕີແລະ ທ່ານ ອານໂດ ບຳຊີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ອານບານີ ເນື່ອງໃນໂອກາດວັນຊາດ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ອານບານີ ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ ພວກຂ້າພະເຈົ້າຂໍສົ່ງຄຳຊົມເຊີຍ ອັນອົບອຸ່ນ ແລະ ພອນໄຊອັນປະເສີດ ມາຍັງບັນດາທ່ານ ແລະ ຜ່ານບັນດາທ່ານໄປຍັງປະຊາຊົນອານບານີ ເພື່ອນມິດທຸກຖ້ວນໜ້າ.
ພວກຂ້າພະເຈົ້າ ເຊື່ອໝັ້ນວ່າ ສາຍພົວມິດຕະພາບ ແລະ ການຮ່ວມມືລະຫວ່າງ ສປປ ລາວ ແລະ ອານບານີ ຈະໄດ້ຮັບການເສີມຂະຫຍາຍໃຫ້ດີຂຶ້ນ ແລະ ມີໝາກຜົນຢ່າງ ບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ແລະ ເພື່ອສັນຕິພາບໂລກ ແລະ ການຮ່ວມມືສາກົນ./.
ສານອວຍພອນວັນຊາດ
(22/11/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ; ທ່ານ ທອງສິງ ທຳມະວົງ ນາຍົກລັດ ຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ຕ່າງກໍໄດ້ສົ່ງສານອວຍພອນ ເຖິງຄູ່ຮ່ວມຕຳແໜ່ງ ທ່ານ ເຊນໂກ ກົມສິກ ປະທານາທິບໍດີ ແຫ່ງ ບັອດສເນຍ ແຮກເຊ ໂກວີນາ, ທ່ານ ວີເຈໂກສລາບ ເບວັນດາ ນາຍົກລັດຖະມົນຕີ ແລະ ທ່ານ ຊາລາດໂກ ລາກຸມດາຊີຈາ ລັດຖະມົນຕີວ່າການກະຊວງການຕ່າງປະເທດ ແຫ່ງ ບັອດສເນຍ ແຮກເຊໂກວີນາ ເນື່ອງໃນໂອກາດວັນຊາດຂອງປະເທດດັ່ງກ່າວ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ບັອດສເນຍ ແຮກເຊໂກວີເນຍ ໃນນາມລັດຖະບານ, ປະຊາຊົນ ແຫ່ງ ສປປ.ລາວ ແລະ ໃນນາມສ່ວນຕົວ ພວກຂ້າ ພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງ ທ່ານ ແລະ ຜ່ານທ່ານໄປຍັງປະຊາຊົນ ບັອດສເນຍ ແຮກເຊໂກວີນາ ຈົ່ງມີສຸຂະພາບເຂັ້ມແຂງ, ມີຄວາມ ຜາສຸກ ແລະ ຄວາມຈະເລີນກ້າວໜ້າ.
ພວກຂ້າພະເຈົ້າຫວັງວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາຈະໄດ້ຮັບການຮັດແໜ້ນ ແລະ ແຕກດອກອອກຜົນຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບ, ສະຖຽນລະພາບ ແລະ ການຮ່ວມມືຢູ່ພາກພື້ນ ແລະ ໃນໂລກ./.
ສານຊົມເຊີຍ
(22/11/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງສານສະແດງຄວາມຊົມເຊີຍ ເຖິງ ທ່ານ ອັບດຸນລາ ຢາມິນ ອັບດຸນ ກາຢຸມ ປະທານາທິບໍດີ ແຫ່ງ ສາທາລະນະລັດ ມານດິບ ຄົນໃໝ່.
ເນື້ອໃນສານລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ເນື່ອງໃນໂອກາດທີ່ທ່ານໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ມານດິບ ຄົນໃໝ່.
ຂ້າພະເຈົ້າຫວັງວ່າ: ຈະໄດ້ເຮັດວຽກຮ່ວມກັບທ່ານ ເພື່ອສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບ, ການຮ່ວມມືສອງຝ່າຍ ແລະ ການສະໜັບສະໜູນເຊິ່ງກັນ ແລະ ກັນ ໃນເວທີພາກພື້ນ ແລະ ສາກົນ ເພື່ອຜົນປະໂຫຍດ ຂອງປະຊາຊົນສອງຊາດ ກໍຄື ເພື່ອສັນຕິພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ ອວຍພອນໄຊໃຫ້ທ່ານຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນສູງສົ່ງຂອງທ່ານ./.
ສານສະແດງຄວາມເຫັນໃຈ
(21/11/2013)
ຂປລ. ທ່ານ ອີບບຣາຮີມ ບູບາຄາຣ ເຄຕາ ປະທານາທິບໍດີ ແຫ່ງ ສາທາລະນະລັດ ມາລີ ໄດ້ສົ່ງສານສະແດງຄວາມເຫັນໃຈ ເຖິງທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ຕໍ່ເຫດການເຮືອບິນຕົກຢູ່ທາງພາກໃຕ້ຂອງລາວ.
ເນື້ອໃນສານລະບຸວ່າ: ຂ້າພະເຈົ້າໄດ້ຊາບຂ່າວດ້ວຍຄວາມເສົ້າສະຫລົດໃຈ ຈາກອຸປະຕິເຫດເຮືອບິນຕົກຢູ່ທາງພາກໃຕ້ປະເທດຂອງທ່ານ ໃນວັນພຸດ ທີ 16 ຕຸລາ 2013 ຜ່ານມາ ເປັນເຫດໃຫ້ມີການສູນເສຍຊີວິດເປັນຈຳນວນຫລວງຫລາຍ.
ໃນນາມລັດຖະບານ, ປະຊາຊົນ ມາລີ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເຫັນອົກເຫັນໃຈຢ່າງ ຊຸດຊຶ້ງ ມາຍັງຍາດພີ່ນ້ອງຂອງປະຊາຊົນລາວ ເຊັ່ນດຽວກັບທ່ານ ບົນພື້ນຖານແຫ່ງຄວາມເຫັນອົກເຫັນໃຈ ແລະ ຂໍສະແດງຄວາມເສຍໃຈຢ່າງຊຸດຊຶ້ງ ມານະໂອກາດນີ້ດ້ວຍ./.
ໂທລະເລກສະແດງຄວາມເຫັນໃຈ
(19/11/2013)
ຂປລ. ໃນວັນທີ 19 ພະຈິກ 2013 ນີ້ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກສະແດງ ຄວາມເຫັນໃຈ ເຖິງທ່ານ ຫງວຽນ ເຕິນ ຢຸງ ນາຍົກລັດຖະມົນຕີ ແຫ່ງ ສາທາລະນະລັດ ສັງຄົມນິຍົມ ຫວຽດນາມ ທີ່ນະຄອນຫລວງ ຮ່າໂນ້ຍ.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ມີຄວາມໂສກເສົ້າເສຍໃຈເປັນຢ່າງຍິ່ງ ທີ່ໄດ້ຮູ້ຂ່າວວ່າ: ໃນວັນທີ 15 ພະຈິກ 2013 ນີ້ ໄດ້ເກີດພາຍຸໃຕ້ຝຸ່ນເລກ 15 ພັດເຂົ້າບັນດາ ແຂວງພາກກາງຂອງຫວຽດນາມຢ່າງຮ້າຍແຮງ ອັນໄດ້ສ້າງ ຄວາມເສຍຫາຍທາງດ້ານຊີວິດ ແລະ ຊັບສິນຂອງປະຊາຊົນຫວຽດນາມ ເປັນຈຳນວນຫລວງຫລາຍ.
ຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມ ເຫັນອົກເຫັນໃຈ ຢ່າງສຸດຊຶ້ງໄປຍັງ ພັກ, ລັດຖະບານ ແລະ ປະຊາຊົນຫວຽດນາມ ອ້າຍນ້ອງ ແລະ ຂໍຜ່ານທ່ານ ໄປຍັງ ບັນດາທ້ອງຖິ່ນ ແລະ ຄອບຄົວຜູ້ທີ່ປະສົບເຄາະຮ້າຍ ຈາກໄພທຳມະຊາດໃນຄັ້ງນີ້ ມານະໂອກາດນີ້ດ້ວຍ.
ຂ້າພະເຈົ້າ ມີຄວາມເຊື່ອໝັ້ນວ່າ: ພາຍໃຕ້ການນຳພາ ແລະ ດ້ວຍຄວາມເອົາໃຈໃສ່ຂອງ ພັກ ແລະ ລັດຖະບານ ສສ.ຫວຽດນາມ ກໍຄືມູນເຊື້ອແຫ່ງການອູ້ມຊູຊ່ວຍເຫລືອເພື່ອແຜ່ ເຊິ່ງກັນ ແລະ ກັນ ຂອງປະຊາຊົນຫວຽດນາມອ້າຍນ້ອງ, ບັນດາທ່ານຈະສາມາດຜ່ານຜ່າສະພາບຄວາມຫຍຸ້ງຍາກ ຢູ່ບັນດາແຂວງດັ່ງກ່າວ ແລະ ຊີວິດການເປັນຢູ່ຂອງປະຊາ ຊົນໃນເຂດປະສົບໄພທຳມະຊາດໃນຄັ້ງນີ້ ຈະໄດ້ຮັບການແກ້ໄຂ ແລະ ເຮັດໃຫ້ຊີວິດການເປັນຢູ່ ໄດ້ຮັບການຟື້ນຄືນສູ່ຄວາມປົກ ກະຕິໂດຍໄວ./.
ໂທລະເລກສະແດງຄວາມເສົ້າສະຫລົດໃຈ
(18/11/2013)
ຂປລ. ໃນຕອນແລງວັນທີ 18 ພະຈິກ 2013 ນີ້ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກ ເສົ້າສະຫລົດໃຈ ເຖິງທ່ານ ວາລາດີເມຍ ປູຕິນ ປະທານາທິບໍດີ ແຫ່ງ ສະຫະພັນ ຣັດເຊຍ ທີ່ນະຄອນຫລວງ ມົດສະກູ.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ຂໍສະແດງຄວາມເສົ້າສະຫລົດໃຈ ເປັນຢ່າງຍິ່ງ ທີ່ໄດ້ຮູ້ຂ່າວວ່າ: ໃນວັນທີ 17 ພະຈິກ 2013 ນີ້ ໄດ້ເກີດອຸປະຕິເຫດຍົນໂດຍສານ ໂບອິງ 737 ຂອງສາຍການບິນ ຕາຕາສຕານ ຕົກທີ່ສະໜາມບິນສາກົນ ກາຊານ ລັດຕາຕາສຕານ ສ. ຣັດເຊຍ ຊຶ່ງໄດ້ເຮັດໃຫ້ມີຜູ້ເສຍຊີວິດ ເປັນຈຳນວນຫລວງຫລາຍ.
ຕາງໜ້າໃຫ້ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເສົ້າສະຫລົດໃຈ ແລະ ຂໍແບ່ງເບົາຄວາມທຸກໂສກ ອັນສຸດຊຶ້ງມາຍັງທ່ານ ນະໂອກາດນີ້ ແລະ ຜ່ານທ່ານໄປຍັງລັດຖະບານ ແລະ ປະຊາຊົນ ຣັດເຊຍ ໂດຍສະເພາະ ຕໍ່ຄອບຄົວ ແລະ ຍາດຕິພີ່ນ້ອງຂອງຜູ້ທີ່ເສຍຊີວິດ ຈາກອຸປະຕິເຫດຍົນຕົກ ໃນຄັ້ງນີ້ດ້ວຍ./.
ໂທລະເລກສະແດງຄວາມເຫັນໃຈ
(14/11/2013)
ຂປລ. ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງໂທລະເລກສະແດງຄວາມເຫັນໃຈ ເຖິງທ່ານ ອາລເບີດ ເດວ ໂຣສາຣອຍ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ຟິລິບປິນ ຕໍ່ການເກີດພາຍຸໃຕ້ຝຸ່ນ ຮ້າຍອ້ຽນ.
ເນື້ອໂທລະເລກລະບຸວ່າ: ຂ້າພະເຈົ້າ ໄດ້ຮັບຂ່າວດ້ວຍຄວາມເສົ້າສະຫລົດໃຈ ຕໍ່ການເກີດພາຍຸໃຕ້ຝຸ່ນ ຮ້າຍອ້ຽນ (Haiyan) ທີ່ພັດເຂົ້າແຂວງ Leyte ແລະ Samar ຂອງ ຟິລິປິນ, ເປັນພາຍຸທີ່ຮ້າຍແຮງ, ເຊິ່ງໄດ້ສ້າງຄວາມເສຍຫາຍຢ່າງໃຫຍ່ຫລວງແກ່ຊີວິດ ແລະ ຊັບສິນຂອງປະຊາຊົນ.
ຂ້າພະເຈົ້າ ຂໍສະແດງຄວາມເຫັນອົກເຫັນໃຈ ແລະ ຄວາມເສົ້າໂສກມາຍັງທ່ານ ກໍຄື ປະຊາຊົນ ຟີລິບປິນ ໂດຍສະເພາະບັນດາຄອບຄົວຂອງຜູ້ທີ່ໄດ້ຮັບເຄາະຮ້າຍ ຈາກໄພພິບັດ ທາງທຳມະຊາດໃນຄັ້ງນີ້.
ຂ້າພະເຈົ້າເຊື່ອໝັ້ນວ່າ: ລັດຖະບານຂອງ ຟີລິບປິນ ແລະ ໂດຍການຮ່ວມມືຊ່ວຍເຫລືອຈາກວົງຄານະຍາດສາກົນ, ປະຊາຊົນ ຟີລິບປິນ ຈະສາມາດຜ່ານຜ່າໄພພິບັດໃນຄັ້ງນີ້ ແລະ ຈະສາມາດຟື້ນຟູເຂດທີ່ຖືກເສຍຫາຍ ຈາກພາຍຸດັ່ງກ່າວ ກັບຄືນສູ່ສະພາບປົກກະຕິໂດຍໄວ./.
ໂທລະເລກຊົມເຊີຍ
(13/11/2013)
ຂປລ. ສະຫາຍ ທອງລຸນ ສີສຸລິດ ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ.ລາວ ໄດ້ສະແດງ ຄວາມຊົມເຊີຍຢ່າງສຸດອົກສຸດໃຈ ຜ່ານທາງໂທລະເລກ ເຖິງສະຫາຍ ຟາມ ບິງ ມິງ ກຳມະການສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະ ເທດ ແຫ່ງ ສສ. ຫວຽດນາມ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດທີ່ສະຫາຍ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສສ. ຫວຽດນາມ ຂ້າພະເຈົ້າ ຂໍສະແດງຄວາມຊົມເຊີຍຢ່າງສຸດອົກສຸດໃຈມາຍັງສະຫາຍ. ພ້ອມທັງເຊື່ອໝັ້ນວ່າ: ດ້ວຍຄວາມຮູ້ຄວາມສາມາດ ແລະ ປະສົບການອັນຫລວງ ຫລາຍ ຂອງສະຫາຍ, ສະຫາຍຈະສືບຕໍ່ປະກອບສ່ວນອັນໃຫຍ່ຫລວງ ເຂົ້າໃນການປະຕິບັດແນວທາງການຕ່າງປະເທດ ທີ່ນັບມື້ນັບພົ້ນເດັ່ນ ຂອງການຍົກຖານະບົດບາດ ຂອງ ສສ.ຫວຽດນາມ ໃນເວທີສາກົນຢ່າງບໍ່ຢຸດຢັ້ງ.
ຂ້າພະເຈົ້າ ພ້ອມແລ້ວທີ່ຈະຮ່ວມມືຢ່າງໃກ້ຊິດກັບສະຫາຍ ເພື່ອເສີມສ້າງສາຍພົວພັນມິດຕະພາບອັນເປັນມູນເຊື້ອ ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ-ສອງລັດ ແລະ ປະຊາຊົນສອງຊາດ ລາວ-ຫວຽດນາມ ກໍຄື ການຮ່ວມມືອັນສະໜິດສະໜົມ ແລະ ແໜ້ນແຟ້ນ ລະຫວ່າງ ສອງກະຊວງການຕ່າງປະເທດພວກເຮົາ ຈົ່ງນັບມື້ນັບ ໄດ້ຮັບການເສີມຂະຫຍາຍ ແລະ ພັດທະນາຂຶ້ນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດ, ເພື່ອສັນຕິພາບ, ສະຖຽນລະພາບ ແລະ ການຮ່ວມມື ເພື່ອພັດທະນາໃນພາກພື້ນ ແລະ ໃນໂລກ.
ອວຍພອນໃຫ້ສະຫາຍ ແລະ ຄອບຄົວ ຈົ່ງມີພະລານາໄມເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນ ໜ້າທີ່ອັນສູງສົ່ງຂອງຕົນ./.
ໂທລະເລກສະແດງຄວາມເຫັນໃຈ
(11/11/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ.ລາວ ໄດ້ສົ່ງໂທລະສະແດງຄວາມເຫັນໃຈເຖິງທ່ານ ເບນິກໂນ ເອັສ ອາຄີໂນ III ປະທານາທິບໍດີ ແຫ່ງ ສາທາ ລະນະລັດຟິລິບປິນ ຕໍ່ເຫດການພະຍຸຮ່າຍຢານ (Haiyan) ພັດເຂົ້າ ສ.ຟິລິບປິນ.
ຂ້າພະເຈົ້າ ໄດ້ຊາບຂ່າວ ການເກີດພາຍຸໃຕ້ຝຸ່ນ ຮ່າຍຢານ (Haiyan) ທີ່ພັດເຂົ້າແຂວງ Leyte ແລະ ແຂວງ Samar ຂອງຟິລິບປີນ ທີ່ເປັນພາຍຸຮ້າຍແຮງໃນຮອບຫລາຍປີ, ຊຶ່ງໄດ້ສ້າງຄວາມເສຍຫາຍຢ່າງໃຫຍ່ຫລວງແກ່ຊີວິດ ແລະ ຊັບສິນຂອງປະຊາຊົນ.
ຂ້າພະເຈົ້າ ຂໍຕາງໜ້າໃຫ້ລັດຖະບານ ແລະ ປະຊາຊົນແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ,ສະແດງຄວາມເຫັນໃຈຢ່າງຈິງໃຈມາຍັງທ່ານ ກໍຄື ປະຊາຊົນ ຟິລິບປີນ, ໂດຍສະເພາະບັນດາຄອບຄົວຂອງຜູ້ທີ່ໄດ້ຮັບເຄາະຮ້າຍຈາກໄພທຳມະຊາດໃນຄັ້ງນີ້.
ຂ້າພະເຈົ້າ ເຊື່ອໜັ່ນວ່າ ລັດຖະບານ ແລະ ປະຊາຊົນ ຂອງທ່ານ ຈະສາມາດຜ່ານຜ່າຄວາມຫຍຸ້ງຍາກ ເນື້ອງຈາກໄພທຳມະຊາດຄັ້ງຮ້າຍແຮງນີ້ ແລະ ຟື້ນຟູຊີວິດການເປັນຢູ່ ຂອງ ຜູ້ໄດ້ຮັບເຄາະຮ້າຍ ໃຫ້ກັບຄືນສູ່ສະພາບປົກກະຕິໂດຍໄວ.
ໂທລະເລກຊົມເຊີຍຄູ່ຮ່ວມຕຳແໜ່ງ ສ.ຕາຊີກີສະຖາ
(11/11/2013)
ຂປລ.ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກ ເຖິງທ່ານ ເອມໂມມາລີ ຣັກຄະມອນ ປະທາ ນາທິບໍດີ ແຫ່ງ ສາທາລະລັດ ຕາຊີກີສະຖານ ເນື່ອງໃນໂອກາດທີ່ຖືກເລືອກຕັ້ງໃຫ້ດຳລົງຕຳແໜ່ງປະທານາທິບໍດີອີກໜຶ່ງສະໄໝ.
ເນື້ອໃນໂທລະເລກໄດ້ລະບຸວ່າ: ໃນໂອກາດທີ່ທ່ານ ໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ຕາຊີກີ ສະຖານ ອີກສະໄໝໜຶ່ງ, ໃນນາມ ປະຊາຊົນລາວ ແລະ ໃນນານສ່ວນຕົວ ຂ້າພະເຈົ້າຂໍສົ່ງຄວາມຊົມເຊີຍຢ່າງຈິງໃຈ ແລະ ພອນໄຊອັນປະເສີດມາຍັງ ທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບ ຜົນສຳເລັດອັນໃຫຍ່ຫລວງ ໃນການນຳພາປະເທດຊາດໄປສູ່ຄວາມວັດທະນາຖາວອນ.
ຂ້າພະເຂົ້າເຊື້ອໝັ້ນວ່າພາຍໃຕ້ການນຳພາຂອງທ່ານ ສາຍພົວພັນ ແລະ ການຮ່ວມມື ລະຫວ່າງ ສປປ.ລາວ ແລະ ສ. ຕາຊີກີສະຖານ ທັງໃນກອບສອງຝ່າຍແລະ ຫລາຍຝ່າຍ ຈະໄດ້ຮັບການເສີມຂະຫຍາຍ ແລະ ເກີດດອກອອກຜົນ ຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງພວກເຮົາ ກໍຄືສັນຕິພາບໂລກ./.
ໂທລະເລກອວຍພອນ
(11/11/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງ ໂທລະເລກອວຍພອນວັນຊາດ ເຖິງ ພະບາດສົມເດັດ ພະບໍຣົມມະນຽດ ໂນໂຣດົມ ສີຫະໂມນີ ພະມະຫາກະສັດ ແລະ ສົມເດັດ ອັກຄະມະຫາ ເສນາບໍດີ ເຕໂຈຮຸນເຊັນ ນາຍົກລັດຖະມົນຕີແຫ່ງ ຣາຊະອານາ ຈັກກຳປູເຈຍ ເນື່ອງໃນໂອກາດວັນຊາດ ແຫ່ງ ກຳປູເຈຍ.
ເນື້ອໃນໂທລະເລກລະບຸວ່າ: ເນື່ອງໃນໂອກາດ ອັນສະຫງ່າລາສີ ແຫ່ງວັນປະກາດເອກະລາດ ຂອງຣາຊະອານາຈັກ ກຳປູເຈຍ ຄົບຮອບ 60 ປີ, ໃນນາມປະຊາຊົນ ແຫ່ງ ສາທາລະນະລັດ ປະຊາຊົນທິປະໄຕ ປະຊາຊົນລາວ ກໍຄືໃນນາມສ່ວນຕົວ, ພວກຂ້າພະເຈົ້າມີຄວາມປິຕິຍີນດີ ເປັນຢ່າງຍິ່ງ ສົ່ງຄຳຊົມເຊີຍອັນຈິງໃຈ ແລະ ພອນໄຊອັນປະ ເສີດມາຍັງ ພະບາດສົມເດັດ ແລະ ປະຊາຊົນ ແຫ່ງ ຣາຊະອານາຈັກ ກຳປູເຈຍ ທຸກຖ້ວນໜ້າ.
ພວກຂ້າພະເຈົ້າ ມີຄວາມປິຕິຊົມຊື່ນ ທີ່ເຫັນວ່າສາຍພົວພັນມິດຕະພາບ, ຄວາມສາມັກຄີ ແລະ ການຮ່ວມມືຖານບ້ານໃກ້ເຮືອນຄຽງ ທີ່ເປັນມູນເຊື້ອອັນດີງາມມາແຕ່ບູຮານນະການ ລະຫວ່າງສອງປະເທດພວກເຮົາ ໄດ້ຮັບການເພີ່ມພູນຄູນສ້າງ ແລະ ເສີມຂະຫຍາຍຢ່າງຕໍ່ເນື່ອງ, ການແລກປ່ຽນການຢ້ຽມຢາມ ລະຫ່ວາງ ການນຳ ແລະ ຄະນະຜູ້ແທນ ຂັ້ນສູງຂອງສອງຝ່າຍ ກໍຄືການພົວພັນໄປມາຫາສູ່ ລະຫ່ວາງ ປະຊາຊົນສອງຊາດ ລາວ-ກຳປູເຈຍ ໃຫ້ນັບມື້ເພີ່ມທະວີຂຶ້ນຢ່າງບໍ່ຢຸດຢັ້ງ ອັນໄດ້ນຳເອົາຜົນປະໂຫຍດຕົວຈິງ ມາສູ່ປະຊາຊົນສອງຊາດພວກເຮົາ.
ພວກຂ້າພະເຈົ້າ ເຊື່ອໜັ້ນວ່າ ພາຍໃຕ້ພະບໍຣົມໂພທິສົມພານ ຂອງພະບາດສົມເດັດ, ປະຊາຊົນຣາຊະອານາຈັກ ກຳປູເຈຍ ຈະສືບຕໍ່ຄວາມຮົ່ມເຢັນເປັນສຸກ, ຈະເລີນຮຸ່ງເຮືອງ ແລະ ມີຄວາມພັດທະນາຖາວອນຍິ່ງຂຶ້ນໄປ.
ຂໍຖວາຍພອນແຕ່ ພະບາດສົມເດັດ ຊົງມີພະລານາໄມ ສົມບູນ, ມີຄວາມຜາສຸກ ແລະ ມີພະຊົນຢືນຍາວນານເປັນຮົ່ມໂພຮົ່ມໄຊໃຫ້ແກ່ປະຊາຊົນ ກຳປູເຈຍຕໍ່ໄປ.
ໂອກາດດັ່ງກ່າວ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສົ່ງໂທລະເລກອວຍພອນ, ສົ່ງພອນ ໄຊອັນປະເສີດ ໄປຍັງ ທ່ານ ຮໍ ນຳຮົງ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ແລະ ຮ່ວມມືສາກົນ ແຫ່ງຣາຊະອານາຈັກກຳປູເຈຍ ເຊັ່ນ ດຽວກັນ./.
ສານສະແດງຄວາມເສົ້າສະຫລົດໃຈ
(01/11/2013)
ຂປລ. ທ່ານ ໂທນີ ອັບບອດ ນາຍົກລັດຖະມົນຕີ ອົດສະຕຣາລີ ໄດ້ສົ່ງສານສະແດງຄວາມເສົ້າສະຫລົດໃຈ ມາຍັງທ່ານ ທອງສິງ ນາຍົກລັດຖະມົນຕີ ແຫ່ງ ສປປ.ລາວ ແລະ ຕໍ່ເຫດການອຸປະຕິເຫດເຮືອບິນຕົກຢູ່ແຂວງຈຳປາສັກ.
ເໜືອໃນສານລະບຸວ່າ: ໃນນາມລັດຖະບານ ແລະ ປະຊາຊົນ ອົດສະຕຣາລີ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈຕໍ່ການສູນເສຍຊີວິດຂອງຊາວລາວ ໃນເຫດການເຮືອ ບິນຕົກຢູ່ພາກໃຕ້ຂອງລາວ ໃນວັນທີ 16 ຕຸລາ 2013. ອົດ ສະຕຣາລີ ຮູ້ບຸນຄຸນ ຕໍ່ການຊ່ວຍເຫລືອຂອງລັດຖະບານລາວ ໃຫ້ແກ່ການສູນເສຍຄອບຄົວຂອງຊາວອົດສະຕຣາລີ ຈຳນວນ 6 ຄົນ ໄດ້ສູນ ເສຍຊີວິດໃນມື້ນັ້ນ. ພວກເຮົາໄດ້ສະແດງຄວາມຮູ້ບຸນຄຸນ ທີ່ທາງເຈົ້າໜ້າທີ່ຂອງລາວໄດ້ໃຫ້ການ ຊ່ວຍເຫລືອ ພະນັກງານກົງສູນ ອົດສະຕຣາລີ ຢູ່ລາວ ແລະ ສະມາຊິກຂອງທິມງານສະຫະພັນຕຳຫລວດ ອົດສະຕຣາລີ ຜູ້ທີ່ ກຳລັງຊ່ວຍເຫລືອ ຮ່ວມກັບທິມສັນ ລະສູດຊາກສົບ ຂອງຜູ້ທີ່ໄດ້ຮັບເຄາະຮ້າຍຈາກໄພພິບັດ.
ໄລຍະດຽວກັນນີ້ ທ່ານ ຈອນ ຄີ ນາຍົກລັດຖະມົນຕີ ນິວຊີແລນ ກໍໄດ້ສົ່ງສານສະແດງຄວາມເສົ້າສະຫລົດໃຈ ມາຍັງທ່ານ ທອງສິງ ນາຍົກລັດຖະມົນຕີ ແຫ່ງ ສປປ.ລາວ ຕໍ່ເຫດການອຸປະຕີເຫດເຮືອບິນຕົກ ທີ່ແຂວງຈຳປາສັກ ເຊັ່ນດຽວ ກັນ./.
ສານສະແດງຄວາມຊົມເຊີຍ
(30/10/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງສານສະແດງຄວາມຊົມເຊີຍ ເຖິງທ່ານ ກີອໍຣກີ ມາກເວລາສວີລີ ປະທານາທິບໍດີ ແຫ່ງ ຈໍເຈຍ ເນື່ອງໃນໂອກາດທີ່ທ່ານໄດ້ຖືກເລືອກຕັ້ງ ໃຫ້ດຳລົງຕຳແໜ່ງເປັນປະທານາທິບໍດີ.
ເນື້ອໃນສານລະບຸວ່າ: ເນື່ອງໃນໂອກາດທີ່ທ່ານ ໄດ້ຖືກເລືອກຕັ້ງໃຫ້ດຳລົງຕຳແໜ່ງ ເປັນປະທານາທິບໍດີ ແຫ່ງ ຈໍເຈຍ ໃນນາມປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄວາມຊົມເຊີຍຢ່າງຈິງໃຈ ແລະ ພອນໄຊອັນປະເສີດມາຍັງທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດອັນໃຫຍ່ຫລວງ ໃນການນຳພາປະເທດ ຊາດໄປສູ່ຄວາມວັດທະນາຖາວອນ.
ຂ້າພະເຈົ້າເຊື່ອໝັ້ນວ່າ. ພາຍໃຕ້ການນຳພາຂອງທ່ານ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ຈໍເຈຍ ທັງໃນຂອບສອງຝ່າຍ ແລະ ຫລາຍຝ່າຍ ຈະໄດ້ຮັບການເສີມຂະຫຍາຍ ແລະ ເກີດດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ສັນຕິ ພາບໂລກ./.
ສານສະແດງຄວາມເສົ້າສະຫລົດໃຈ
(30/10/2013)
ຂປລ. ທ່ານ ອິວິກາ ດາຊິກ ນາຍົກລັດຖະມົນຕີ ແຫ່ງ ສ. ເຊີເບຍ ໄດ້ສົ່ງສານສະແດງຄວາມເສົ້າສະຫລົດໃຈ ເຖິງທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ຕໍ່ເຫດການເຮືອບິນຕົກທີ່ແຂວງຈຳປາສັກ.
ເນື້ອໃນສານລະບຸວ່າ: ໃນນາມລັດຖະບານ ແຫ່ງ ສາທາລະນະລັດ ເຊີເບຍ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເສົ້າສະຫລົດໃຈ ແລະ ເຫັນອົກເຫັນໃຈຢ່າງຈິງໃຈ ມາຍັງທ່ານ ຕໍ່ກັບເຫດການອຸປະຕິເຫດເຮືອບິນຕົກ ຊຶ່ງເຮັດໃຫ້ມີຜູ້ເສຍຊີວິດ ຈຳນວນ 49 ຄົນ./
ສານສະແດງຄວາມເສົ້າສະຫລົດໃຈ
(29/10/2013)
ຂປລ. ທ່ານ ອັບດຸ ດີອຸຟ ເລຂາທິການໃຫຍ່ ອົງການຟຣັງໂກໂຟນີ ໄດ້ສົ່ງສານສະແດງຄວາມເສົ້າສະຫລົດໃຈ ມາຍັງ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ຕໍ່ເຫດການເຮືອບິນຕົກ ທີ່ແຂວງຈຳປາສັກ.
ເນື້ອໃນຂອງສານ ລະບຸວ່າ: ຂ້າພະເຈົ້າ ໄດ້ຮັບຊາບດ້ວຍຄວາມເສົ້າສະຫລົດໃຈທີ່ສຸດ ກ່ຽວກັບອຸປະຕິເຫດເຮືອບິນ ຕົກທີ່ຮ້າຍແຮງ ຊຶ່ງເກີດຂຶ້ນໃນວັນທີ 16 ຕຸລາ 2013 ຢູ່ແມ່ນ້ຳຂອງ. ຢູໃນສະພາບການທີ່ໂສກເສົ້າສະຫລົດໃຈນີ້ , ໃນນາມ ສ່ວນຕົວ ແລະ ໃນນາມປະຊາຄົມຟຣັງໂກໂຟນ, ຂ້າພະເຈົ້າຂໍສະແດງຄວາມສາມັກຄີອັນເຕັມປ່ຽມ ແລະ ຂໍສະແດງຄວາມເສຍໃຈຢ່າງຈິງໃຈ ມາຍັງທ່ານ ແລະ ຄອບຄົວຜູ້ປະສົບເຄາະຮ້າຍ ແລະ ພີ່ນ້ອງຂອງເຂົາເຈົ້າ. ຂ້າພະເຈົ້າ ຂໍສະແດງຄວາມ ເຫັນອົກເຫັນໃຈ ແລະ ຄວາມນັບຖືຢ່າງສູງມາຍັງທ່ານ ມານະໂອກາດນີ້ດ້ວຍ.
ໄລຍະດຽວກັນນີ້ ທ່ານ ຈອງ ຮົງວອນ ນາຍົກລັດຖະມົນຕີ ແຫ່ງ ສາທາລະນະລັດ ເກົາຫລີ ໄດ້ສົ່ງສານສະແດງຄວາມເສົ້າສະຫລົດໃຈ ມາຍັງ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ຕໍ່ເຫດການເຮືອບິນຕົກທີ່ແຂວງຈຳປາສັກ.
ເນື້ອໃນສານລະບຸວ່າ: ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ເກົາຫລີ ຂ້າພະເຈົ້າຂໍສະແດງຄວາມເສົ້າສະຫລົດໃຈຢ່າງເລິກເຊິງຕໍ່ທ່ານ, ລັດຖະບານ ແຫ່ງ ສປປ. ລາວ ແລະ ຄອບຄົວຜູ້ສູນເສຍໃນເຫດການອຸປະຕິເຫດເຮືອບິນຂອງສາຍການບິນລາວ ຕົກຢູ່ແຂວງຈຳປາສັກ.
ຂ້າພະເຈົ້າຫວັງຢ່າງຍິ່ງວ່າລັດຖະບານ ແລະ ປະຊາຊົນລາວ ຈະຜ່ານຜ່າການສູນເສຍຈາກອຸປະຕິເຫດໃນຄັ້ງນີ້ ແລະ ສືບຕໍ່ໄປຂ້າງໜ້າໃນການພັດທະນາສັງຄົມ ແລະ ເສດຖະກິດຂອງທ່ານ./.
ຜູ້ນຳລາວອວຍພອນວັນຊາດຕວັກກີ
(29/10/2013)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ.ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດ ຕ່າງກໍໄດ້ສະແດງຄວາມຊົມເຊີຍ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານ ອັບດຸນລາ ກລູ ປະທານາທິບໍດີ ສາທາລະນະລັດ ຕວັກກີ, ທ່ານ ເຣີເຊັບ ໄຕຢິບ ແອກໂດການ ນາຍົກລັດຖະມົນຕີ ແລະ ທ່ານ ອາເມັດ ດາວູໂຕກູ ລັດຖະມົນ ຕີວ່າການກະຊວງການຕ່າງປະເທດ ສ. ຕວັກກີ ໃນໂອກາດວັນຊາດຂອງປະເທດດັ່ງກ່າວ.
ເນື້ອໃນໂທລະເລກ ລະບຸວ່າ: ໃນນາມລັດຖະບານ, ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ ພວກຂ້າ ພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດ ມາຍັງທ່ານ ແລະ ປະຊາຊົນຕວັກກີທຸກຖ້ວນໜ້າ. ພ້ອມທັງ ເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະ ໄດ້ຮັບການເສີມຂະຫຍາຍ ຂຶ້ນສູ່ອັນດັບໃໝ່ໃນອະນາຄົດ ເພື່ອຜົນປະໂຫຍດຮ່ວມກັນຂອງປະຊາຊົນສອງຊາດພວກເຮົາ.
ພວກຂ້າພະເຈົ້າ ຂໍຖືໂອກາດນີ້ ອວຍພອນໄຊໃຫ້ທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນ ຕວັກກີ ຈົ່ງມີແຕ່ຄວາມວັດທະນາຖາວອນ ແລະ ຄວາມສົມບູນພູນສຸກ./.
ໂທລະເລກສະແດງຄວາມເສົ້າສະຫລົດໃຈ
(28/10/2013)
ຂປລ. ທ່ານ ຣາອູນ ກາສໂຕ ຣຸດສ ປະທານສະພາແຫ່ງລັດ ແລະ ສະພາລັດຖະມົນຕີ ແຫ່ງ ສາທາລະນະລັດ ກູບາ ໄດ້ສົ່ງໂທລະເລກສະແດງຄວາມເສົ້າສະຫລົດໃຈ ມາຍັງທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ຕໍ່ເຫດການເຮືອບິນຕົກ ທີ່ແຂວງຈຳປາສັກ.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ຂໍສະແດງຄວາມເສຍໃຈຢ່າງສຸດຊຶ້ງ ທີ່ໄດ້ຮັບຂ່າວກ່ຽວກັບການສູນເສຍຊີວິດ ຍ້ອນອຸປະຕິເຫດເຮືອບິນໂດຍສານ ຂອງສານການ ບິນລາວ ຕົກຢູ່ກາງແມ່ນ້ຳຂອງ. ພ້ອມດຽວກັນນັ້ນ ຂ້າພະເຈົ້າ ຂໍ ສະແດງຄວາມເສຍໃຈ ໄປຍັງຄອບຄົວຜູ້ປະສົບເຄາະຮ້າຍ ໃນເຫດການໂສກອະນາດຕະກຳ ດັ່ງກ່າວ.
ອີກເທື່ອໜຶ່ງ ຂ້າພະເຈົ້າ ຂໍສະແດງຄວາມນັບຖືຢ່າງສູງ ມາຍັງພະນະທ່ານ./.
ຜູ້ນຳລາວອວຍພອນວັນຊາດປະເທດເພື່ອນມິດ
(25/10/2013)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ.ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຕ່າງກໍໄດ້ສະແດງຄວາມຊົມເຊີຍ ແລະ ພອນໄຊອັນປະເສີດ ຜ່ານທາງໂທລະເລກ ເຖິງຄູ່ຮ່ວມຕຳແໜ່ງປະ ເທດເພື່ອນມິດ ຊຶ່ງມີທ່ານ ມີລອສ ຊີແມນ ປະທານາທິບໍດີ ສ.ເຊັກ, ທ່ານ ຈີຣິ ຮຸສນອກ ນາຍົກລັດຖະມົນຕີ ແລະ ທ່ານ ເຈນ ໂຄອຸດ ລັດຖະມົນຕີວ່າ ການກະຊວງ ການຕ່າງປະເທດ ສ. ເຊັກ; ທ່ານ ກູບັກ ກູລີ ເບີດິນ ມູຮາເມັດໂດບ ປະທານາທິບໍດີ ແຫ່ງສ. ຕວກເມນີສະຖານ ແລະ ທ່ານ ຣາຊິດ ເມເຣໂດບ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສ. ຕວກເມນີສະຖານ ໃນໂອກາດວັນຊາດຂອງປະເທດດັ່ງກ່າວ.
ບັນດາທ່ານຜູ້ນຳລາວ ຕ່າງກໍມີຄວາມປິຕິຍິນດີ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງຄູ່ຮ່ວມຕຳແໜ່ງ ແລະ ປະຊາຊົນທຸກຖ້ວນໜ້າ ຂອງປະເທດເພື່ອນມິດ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດຍິ່ງໃຫຍ່ກວ່າເກົ່າ ໃນພາລະກິດສ້າງສາພັດທະນາປະເທດ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປ.ລາວ ແລະ ສອງປະເທດເພື່ອນມິດດັ່ງກ່າວ ຈະໄດ້ສືບຕໍ່ຮັດແໜ້ນ ແລະ ຂະຫຍາຍຕົວໃນອະນາຄົດ ເພື່ອຜົນປະໂຫຍດຂອງ ປະຊາຊົນຂອງພວກເຮົາ, ເພື່ອສັນຕິພາບ, ສະຖຽນລະພາບ ກໍຄື ການຮ່ວມມືເພື່ອການພັດທະນາໃນພາກພື້ນ ແລະ ໃນໂລກ./.
ຜູ້ນຳລາວຊົມເຊີຍຄູ່ຮ່ວມຕຳແໜ່ງ ແຫ່ງ ໂມຣົກໂກ
(25/10/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ໄດ້ສົ່ງສານສະແດງຄວາມຊົມເຊີຍ ເຖິງທ່ານ ອັບເດລີລາ ເບນກີລາເນ ໃນໂອກາດທີ່ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ຣາຊະອານາຈັກ ໂມຣົກໂກ.
ເນື້ອໃນສານເຊົມເຊີຍ ລະບຸວ່າ: ໃນໂອກາດທີ່ທ່ານໄດ້ຖືດແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດ ຖະມົນຕີອີກ ຄັ້ງໜຶ່ງ ໃນນາມລັດຖະບານ ແລະ ປະຊາຊົນ ແຫ່ງ ສປປ.ລາວ ແລະ ໃນນາມສ່ວນຕົວ ຂ້າພະເຈົ້າມີຄວາມຍິນດີເປັນຢ່າງ ຍິ່ງ ສົ່ງຄຳຊົມເຊີຍອັນອົບອຸ່ນມາຍັງທ່ານ.
ຂ້າພະເຈົ້າເຊື່ອໝັ້ນວ່າ: ດ້ວຍປະສົບການຂອງທ່ານ ຈະສາມາດສືບຕໍ່ນຳພາປະເທດຊາດ ໃຫ້ຈະເລີນຮຸ່ງເຮືອງໄປຢ່າງບໍ່ຢຸດຢັ້ງ ແລະ ຫວັງວ່າ ຈະໄດ້ເຮັດວຽກຮ່ວມກັບທ່ານ ເພື່ອສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ໃຫ້ຂະຫຍາຍຕົວຢ່າງເປັນຮູບປະທຳ ເພື່ອຜົນປະໂຫຍດຂອງສອງປະເທດ ແລະ ປະຊາຊົນສອງຊາດ ກໍຄື ເພື່ອສັນຕິພາບ ແລະ ການຮ່ວມມືເພື່ອການພັດທະນາໃນພາກພື້ ແລະ ສາກົນ.
ຂໍອວຍພອນໃຫ້ທ່ານ ຈົ່ງມີຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດອັນຈົບງາມ ໃນການປະຕິບັດໜ້າທີ່ອັນມີກຽດ ແລະ ສູງສົ່ງຂອງທ່ານ ແລະ ຂໍໃຫ້ ປະຊາຊົນໂມຣົກໂກ ຈົ່ງມີສັນຕິພາບ, ຄວາມກ້າວໜ້າ ແລະ ວັດທະນາຖາວອນ.
ໄລຍະດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ.ລາວ ກໍໄດ້ສົ່ງສານສະແດງຄວາມປິຕິ ຍິນດີເປັນຢ່າງຍິ່ງ ແລະ ສົ່ງຄຳຊົມເຊີຍອັນຈິງໃຈ ເຖິງທ່ານ ຊາລາເຮດດິນ ເມຊູອາກ ລັດຖະມົນຕີວ່າການກະຊວງການຕ່າງປະທດ ແລະ ການຮ່ວມມື ແຫ່ງ ຣາຊະອານາຈັກ ໂມຣົກໂກ ໃນໂອກາດທີ່ທ່ານໄດ້ຮັບແຕ່ງຕັ້ງ ໃຫ້ດຳລົງຕຳແໜ່ງເປັນລັດຖະມົນຕີວ່າການກະຊວງການຕ່າງປະເທດ ແລະ ການຮ່ວມມື ແຫ່ງ ລາຊະອານາຈັກ ໂມຣົກໂກ ຄົນໃໝ່./.
ສານອວຍພອນວັນຊາດໂອຕຣິດ
(24/10/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ຕ່າງກໍໄດ້ສົ່ງສານອວຍພອນ ເຖິງທ່ານ ໄຮ ຟິເຊີ ປະທານາທິບໍດີ, ທ່ານ ແວເນີ ໄຟມັນ ນາຍົກລັດຖະມົນຕີ ແລະ ທ່ານ ດຣ. ມິຄາແອນ ຊະປິນແດນເລກເກີ ຮອງນາຍົກລັດຖະມົນຕີ, ລັດຖະມົນຕີກິດຈະກຳເອີຣົບ ແລະ ສາກົນ ແຫ່ງ ສາທາລະນະລັດ ໂອຕຣິດ ໃນໂອກາດວັນຊາດ ປະເທດດັ່ງກ່າວ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ໂອຕຣິດ ໃນນາມລັດຖະບານ, ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງ ຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງບັນດາທ່ານ ແລະ ຜ່ານບັນດາທ່ານໄປຍັງປະຊາຊົນໂອຕຣິດ ທຸກຖ້ວນໜ້າ.
ພວກຂ້າພະເຈົ້າ ເຊື່ອໝັ້ນວ່າສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດຂອງພວກເຮົາ ຈະໄດ້ຮັບການຂະຫຍາຍຕົວ ແລະ ແຕກດອກອອກຜົນ ຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືສາກົນເພື່ອການພັດທະນາ./.
ສານສະແດງຄວາມເສົ້າສະຫລົດໃຈຈາກສະຖານທູດ ອັກຊັງຕິນ
(24/10/2013)
ຂປລ. ສະຖານເອກອັກຄະລັດຖະທູດ ແຫ່ງ ສ.ອັກຊັງຕິນ ທີ່ມີສຳນັກງານຕັ້ງຢູ່ບາງກອກ ໄດ້ສົ່ງສານສະແດງຄວາມເສົ້າສະຫລົດໃຈ ເຖິງສະຖານເອກອັກຄະລັດຖະທູດແຫ່ງ ສປປ ລາວ ປະຈຳບາງກອກ ປະເທດໄທ ຕໍ່ເຫດການອຸບັດຕິເຫດເຮືອບິນຕົກ ທີ່ແຂວງຈຳປາສັກ.
ເນື້ອໃນຂອງສານລະບຸວ່າ: ສະຖານເອກອັກຄະລັດຖະທູດ ແຫ່ງ ສ.ອັກຊັງຕິນ ທີ່ມີສຳນັກງານຕັ້ງຢູ່ບາງກອກ, ຂໍສະແດງຄວາມນັບຖືມາຍັງສະຖານເອກອັກຄະລັດຖະທູດ ແຫ່ງ ສປປ.ລາວ ປະຈຳບາງກອກ ແລະ ຂໍຖືເປັນກຽດສະແດງຄວາມໂສກເສົ້າ ແລະ ເສຍໃຈເປັນຢ່າງຍິ່ງຕໍ່ການສູນເສຍຊີວິດອັນເກີດຈາກອຸບັເຫດທາງອາກາດ ຂອງສາຍການບິນລາວ ແອລາຍ ຖ້ຽວບິນ QV 301.
ສະຖານເອກອັກຄະລັດຖະທູດ ແຫ່ງ ສ.ອັກຊັງຕິນ ທີ່ບາງກອກ ຂໍສະແດງຄວາມນັບຖືຢ່າງສູງມາຍັງສະຖານເອກອັກຄະລັດຖະທູດ ແຫ່ງ ສປປ.ລາວ ປະຈຳບາງກອກມານະ ໂອກາດນີ້./.
ສານສະແດງຄວາມເສົ້າສະຫລົດໃຈ
(23/10/2013)
ຂປລ. ສົມເດັດ ຊຸນຕານ ຮາຈິ ຮັດຊານານ ໂບນເກຍ ແຫ່ງ ບຣູໄນດາຣູຊາລາມ ໄດ້ສົ່ງສານສະແດງຄວາມເສົ້າສະຫລົດໃຈ ມາຍັງທ່ານ ທອງສິງ ທຳມະວົງ ນາຍົກ ລັດຖະມົນຕີ ແຫ່ງ ສປປ. ລາວ ຕໍ່ເຫດການເຮືອບິນຂອງສາຍການ ບິນລາວຕົກ ທີ່ແຂວງຈຳປາສັກ.
ເນື້ອໃນຂອງສານລະບຸວ່າ: ຂ້າພະເຈົ້າຮູ້ສຶກເສົ້າໃຈຢ່າງສຸດຊຶ້ງ ທີ່ໄດ້ຮັບຂ່າວກ່ຽວກັບການສູນເສຍຊີຊິດ ຍ້ອນອຸປະຕິເຫດເຮືອບິນຕົກທີ່ພາກໃຕ້ຂອງລາວ.
ຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ມາຍັງທ່ານ, ລັດຖະບານ ແລະ ປະຊາຊົນລາວ ໂດຍສະເພາະ ຕໍ່ກັບສະມາຊິກຄອບຄົວຂອງຜູ້ປະສົບເຄາະຮ້າຍ ໃນເຫດການໂສກອະນາດຕະກຳ ດັ່ງກ່າວ./.
ຜູ້ນຳລາວຊົມເຊີຍຄູ່ຮ່ວມຕຳແໜ່ງ ທີ່ນອກແວ
(23/10/2013)
ຂປລ. ບັນດາທ່ານຜູ້ນຳລາວ ຊຶ່ງມີ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສປປ.ລາວ ຕ່າງກໍໄດ້ສົ່ງສານຊົມເຊີຍ ເຖິງທ່ານ ນາງ ເອີນາ ໂຊເບີກ ນາຍົກລັດຖະມົນຕີ ແລະ ທ່ານ ເບີກເຈີ ແບນເດີ ລັດຖະມົນຕີ ວ່າການກະຊວງ ການຕ່າງປະເທດ ແຫ່ງ ຣາຊະອານາຈັກ ນອກແວ ໃນໂອກາດທີ່ເພີ່ນຖືກແຕ່ງຕັ້ງເປັນນາຍົກລັດຖະມົນຕີ ແລະ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອາ ນາຈັກ ນອກແວ.
ເນື້ອໃນຂອງສານລະບຸວ່າ: ເນື່ອງໃນໂອກາດທີ່ທ່ານ ໄດ້ຮັບການແຕ່ງຕັ້ງໃຫ້ດຳລົງແໜ່ງເປັນນາຍົກລັດຖະມົນຕີ ແລະ ລັດຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກ ນອກແວ, ພວກຂ້າພະເຈົ້າ ຂໍສົ່ງຄຳຊົມເຊີຍ ຢ່າງຈິງໃຈ ແລະ ຄຳອວຍພອນໄຊອັນປະເສີດ ມາຍັງທ່ານ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບ ຜົນສຳເລັດອັນຍິ່ງໃຫຍ່ ໃນໜ້າທີ່ວຽກງານອັນສູງສົ່ງຂອງຕົນ.
ພວກຂ້າພະເຈົ້າຫວັງວ່າ: ຈະໄດ້ຮ່ວມເຮັດວຽກກັບທ່ານ ເພື່ອສືບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງລັດຖະບານ ກໍຄື ສອງປະ ເທດພວກເຮົາ ໃຫ້ນັບມື້ຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດ ຂອງປະຊາຊົນສອງຊາດພວກເຮົາ ກໍຄື ສັນຕີພາບໂລກ ແລະ ການຮ່ວມມື ເພື່ອການພັດທະນາ./.
ໂທລະເລກສະແດງຄວາມເຫັນໃຈ
(23/10/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ.ລາວ ໄດ້ຮັບໂທລະເລກສະແດງຄວາມເຫັນໃຈ ຈາກສົມເດັດ ອັກຄະມະຫາ ເສນາບໍດີ ເຕໂຈ ຮຸນເຊັນ ນາຍົກລັດຖະມົນຕີ ແຫ່ງ ຣາຊະອານາຈັກ ກຳປູເຈຍ ຕໍ່ເຫດການເຮືອ ບິນ ຂອງສາຍການບິນລາວ ໄດ້ປະສົບອຸປະຕິເຫດ.
ເໜືອໃນໂທລະເລກຂຽນວ່າ: ຂ້າພະເຈົ້າຮູ້ສຶກຕົກໃຈ ແລະ ເສົ້າໃຈເປັນຢ່າງຍິ່ງ ທີ່ໄດ້ຮັບຂ່າວວ່າ ເຮຶອບິນຂອງ ສາຍການບິນລາວ ໄດ້ປະສົບອຸປະຕິເຫດຕົກຢູ່ທາງພາກໃຕ້ ຂອງ ສປປ.ລາວ ຊຶ່ງເຮັດໃຫ້ມີຜູ້ເສຍຊີວິດທັງໝົດ. ໃນທ່າມ ກາງແຫ່ງຄວາມເສົ້າເສຍໃຈນີ້, ໃນນາມ ລັດຖະບານ ແລະ ປະຊາຊົນກຳປູເຈຍ ຂ້າພະເຈົ້າຂໍສະແດງຄວາມເຫັນໃຈ ແລະ ເສົ້າສະຫລົດໃຈຢ່າງສຸດຊຶ້ງ ມາຍັງທ່ານ ແລະ ຂໍຜ່ານທ່ານໄປຍັງລັດຖະບານ ແລະ ປະຊາຊົນ ແຫ່ງ ສປປ.ລາວ ກໍຄື ຄອບຄົວຜູ້ປະສົບເຄາະຮ້າຍ ຕໍ່ການສູນເສຍອັນໃຫຍ່ ຫລວງໃນອຸປະຕິເຫດຄັ້ງນີ້./.
ໂທລະເລກສະແດງຄວາມເຫັນໃຈ
(23/10/2013)
ຂປລ. ສະຖານເອກອັກຄະລັດຖະທູດ ແຫ່ງ ສາທາລະນະລັດ ສະຫະພາບ ມຽນມາ ໄດ້ສົ່ງໂທລະເລກສະແດງ ຄວາມເຫັນໃຈ ເຖິງກະຊວງການຕ່າງປະເທດ ແຫ່ງ ສປປ. ລາວ ຕໍ່ກັບເຫດການອຸປະຕິເຫດເຮືອບິນຂອງສາຍການບິນລາວ ຕົກຢູ່ແຂວງຈຳປາສັກ.
ເນື້ອໃນໂທລະເລກກຂຽນວ່າ: ສະຖານທູດ, ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ສະຫະພາບ ມຽນມາ ຂໍສະແດງຄວາມເສົ້າສະຫລັດໃຈຢ່າງສຸດຊຶ້ງ ຕໍ່ເຫດການອຸປະຕິເຫດເຮືອບິນ ຂອງສາຍການບິນລາວ ຖ້ຽວ ບິນ QV 301 ຕົກຢູ່ແຂວງຈຳປາສັກ ເຮັດໃຫ້ມີຜູ້ເສຍຊີວິດຈາກຫລາຍປະເທດ ຈຳນວນຫລວງຫລາຍ. ພວກຂ້າ ພະເຈົ້າ ຂໍສະແດງຄວາມໂສກເສົ້າ ມາຍັງຄອບຄົວຜູ້ປະສົບເຄາະຮ້າຍຄັ້ງນີ້ ແລະ ຂໍໃຫ້ດວງວິນຍານຂອງຜູ້ເສຍຊີວິດ ຈົ່ງໄປສູ່ສຸຂະຕິ.
ອີກເທື່ອໜຶ່ງ ສະຖານເອກອັກຄະລັດຖະທູດ ຂໍສະແດງຄວາມເສົ້າສະຫລົດໃຈ ມາຍັງລັດຖະບານ ແຫ່ງ ສປປ. ລາວ ແລະ ຜ່ານລັດຖະບານ ໄປຍັງປະຊາຊົນລາວ ໂດຍສະເພາະ ຄອບຄົວຂອງຜູ້ປະສົບເຄາະຮ້າຍ./.
ສານສະແດງຄວາມເສົ້າສະຫລົດໃຈ
(22/10/2013)
ຂປລ. ທ່ານ ດາໂຕະ ສຣິ ໂມດ ນາຈິບ ນາຍົກລັດຖະມົນຕີ ແລະ ທ່ານ ອານິຟຣາອາມານ ລັດຖະມົນຕີວ່າການກະຊວງການຕ່າງປະເທດ ແຫ່ງ ມາເລເຊຍ ໄດ້ສົ່ງສານ ສະແດງຄວາມເສົ້າສະຫລົດໃຈ ມາຍັງ ທ່ານ ທອງສິງ ທຳມະວົງ ນາຍົກລົດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງ ການຕ່າງປະເທດ ແຫ່ງ ສປປ. ລາວ ຕໍ່ເຫດການເຮືອບິນຂອງສາຍການບິນລາວແອລາຍ ຕົກທີ່ແຂວງຈຳປາສັກ.
ເນ້ືອໃນໂທລະເລກລະບຸວ່າ: ພວກຂ້າພະເຈົ້າ ໃນນາມລັດຖະບານ ແລະ ປະຊາຊົນມາເລເຊຍ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ແລະ ຄວາມເຫັນໃຈຢ່າງຈິງໃຈ ມາຍັງທ່ານ, ລັດຖະບານ, ປະຊາຊົນແຫ່ງ ສປປ. ລາວ ຕໍ່ເຫດການອຸບັດຕິເຫດເຮືອບິນຕົກຢູ່ເມືອງໂພນທອງ ແຂວງຈຳປາສັກ ຂອງລາວ ເມື່ອບໍ່ດົນມານີ້ ອັນເຮັດໃຫ້ມີປະຊາຊົນ ລາວເສຍຊີວິດ 17 ຄົນ.
ພວກຂ້າພະເຈົ້າມີຄວາມຫວັງ ແລະ ພາວະນາໃຫ້ບັນດາຄອບຄົວຂອງຜູ້ປະສົບເຄາະຮ້າຍໃຫ້ຜ່ານຜ່າໄລຍະເວລາທີ່ໂສກເສົ້າ ແລະ ສະພາບການທີ່ລຳບາກໄປໄດ້./.
ໂທລະເລກສະແດງຄວາມເສົ້າສະຫລົດໃຈ
(21/10/2013)
ຂປລ. ທ່ານ ອາເລັກຊານເດີ ລູກາເຊນໂກ ປະທານາທິບໍດີ ແຫ່ງ ສາທາລະນະລັດ ເບລາຣຸສ ໄດ້ສົ່ງໂທລະເລກສະແດງຄວາມເສົ້າສະຫລົດໃຈ ມາຍັງ ທ່ານ ຈູມມາລີ ໄຊຍະ ສອນ ປະທານປະເທດ ແຫ່ງ ສປປ. ລາວ ຕໍ່ເຫດການເຮືອບິນຕົກທີ່ແຂວງຈຳປາສັກ.
ເນື້ອໃນໂທລະເລກ ລະບຸວ່າ: ສາທາລະນະລັດ ເບລາຣຸສ ມີຄວາມຮູ້ສຶກໂສກເສົ້າ ແລະ ເສຍໃຈຢ່າງສຸດຊຶ້ງ ທີ່ໄດ້ຮັບຂ່າວ ກ່ຽວກັບເຮືອບິນໂດຍສານຂອງສານການບິນລາວ ໄດ້ປະສົບອຸປະຕິເຫດຕົກຢູ່ໃກ້ຕົວເມືອງປາກເຊ ອັນໄດ້ເຮັດໃຫ້ມີຜູ້ເສຍຊີວິດຈຳນວນຫລວງຫລາຍ.
ໃນໂອກາດທີ່ໂສກເສົ້າໃຈຂອງປະເທດລາວນີ້, ໃນນາມປະຊາຊົນ ສາທາລະນະລັດ ເບລາຣຸສ ແລະ ໃນນາມສ່ວນຕົວ ຂ້າພະເຈົ້າຂໍສະແດງຄວາມເຫັນອົກເຫັນໃຈ ແລະ ໃຫ້ກຳ ລັງໃຈຕໍ່ທ່ານ, ຄອບຄົວ ແລະ ຍາດຕິພີ່ນ້ອງຂອງຜູ້ເສຍຊີວິດ ກໍຄືປະຊາຊົນລາວ./.
ຜູ້ນຳລາວໄດ້ຮັບສານສະແດງຄວາມເສົ້າສະຫລົດໃຈ ຈາກປະເທດເພື່ອນມິດ
(20/10/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ຮັບສານສະແດງຄວາມເສົ້າສະຫລົດ ໃຈ ຈາກທ່ານ ວາລາດີເມຍ ວີ ປູຕິນ ປະທານາທິບໍດີ ແຫ່ງ ສ. ຣັດເຊຍ ຕໍ່ເຫດການສາຍການບິນລາວແອລາຍ ປະສົບອຸປະຕິເຫດ ຢູ່ພາກໃຕ້ຂອງລາວ ຊຶ່ງມີເນື້ອໃນ ວ່າ: ຂ້າພະເຈົ້າ ຂໍສະແດງຄວາມເສຍໃຈຢ່າງສຸດຊຶ້ງ ຕໍ່ການເສຍ ຊີວິດຂອງຜູ້ໂດຍສານ ຂອງສາຍການບິນ ລາວແອລາຍ ທີ່ປະສົບອຸປະຕິເຫດໃນບໍລິເວນຕົວເມືອງປາກເຊ.
ຂ້າພະເຈົ້າ ຂໍສະແດງຄວາມເຫັນອົກເຫັນໃຈ ແລະ ໃຫ້ກຳລັງໃຈຍາດຕິພີ່ນ້ອງ ແລະ ເພື່ອນມິດສະຫາຍຂອງຜູ້ປະສົບໄພ.
ສ່ວນທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ.ລາວ ກໍໄດ້ຮັບສານສະແດງຄວາມເສົ້າສະຫລົດ ໃຈ ຈາກ ທ່ານ ລີ ຊຽນ ລຸງ ນາຍົກລັດຖະມົນຕີ ສິງກະໂປ ຊຶ່ງມີເນື້ອໃນ ວ່າ: ຂ້າພະເຈົ້າ ຮູ້ສຶກເສົ້າໃຈເປັນຢ່າງຍິ່ງ ທີ່ໄດ້ຮັບຂ່າວວ່າເຮືອບິນສາຍການບິນ ລາວແອລາຍ ໄດ້ປະສົບອຸບັດຕິເຫດຕົກໃກ້ສະໜາມບິນປາກເຊ ໃນວັນທີ 16 ຕຸລາ 2013. ໃນນາມລັດຖະບານ ແລະ ປະຊາຊົນ ແຫ່ງ ສິງກະໂປ ຂ້າພະເຈົ້າ ຂໍສະແດງຄວາມເສຍໃຈຢ່າງສຸດຊຶ້ງ ມາຍັງທ່ານ, ສະມາຊິກຄອບຄົວຂອງຜູ້ປະສົບເຄາະຮ້າຍ ແລະ ປະຊາຊົນຂອງ ສປປ. ລາວ. ຄວາມເປັນຫ່ວງຂອງພວກຂ້າພະເຈົ້າ ຈະມີຕໍ່ທ່ານ ແລະ ປະຊາຊົນຂອງທ່ານໃນເວລາທີ່ເສົ້າສະຫລົດໃຈນີ້.
ໄລຍະດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ,ລັດຖະມົນຕີວ່າການກະຊວງການຕ່າງປະ ເທດ ແຫ່ງ ສປປ.ລາວ ກໍໄດ້ຮັບສານສະແດງຄວາມເສົ້າສະຫລົດໃຈ ຈາກສົມເດັດ ເຈົ້າຊາຍ ໂມຮາເມັດ ໂບນເກຍ ລັດ ຖະມົນຕີວ່າການກະຊວງການຕ່າງປະເທດ ແລະ ການຄ້າ ແຫ່ງ ບຣູໄນ ດາຣູຊາລາມ ຊຶ່ງມີເນື້ອໃນ ວ່າ: ຂ້າພະເຈົ້າ ຂໍສະ ແດງຄວາມເສຍໃຈຢ່າງສຸດຊຶ້ງ ມາຍັງລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຕໍ່ການສູນເສຍຊີວິດ ໃນອຸປະຕິເຫດ ເຮືອບິນ ຕົກທີ່ພາກໃຕ້ຂອງລາວ./.
ຈົດໝາຍສະແດງຄວາມເຫັນໃຈ
(20/10/2013)
ຂປລ. ບັນດາຜູ້ນຳລາວ ຊຶ່ງມີສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງ ພັກ ປປ.ລາວ,ປະທານປະເທດ ແຫ່ງ ສປປ. ລາວ; ສະຫາຍ ທອງສິງ ທຳມະວົງ ນາຍົກລັດຖະມົນຕີ, ສະຫາຍນາງ ປານີ ຢາທໍ່ຕູ້ ປະທານສະພາແຫ່ງຊາກລາວ ແລະ ສະຫາຍ ພັນດວງຈິດ ວົງສາ ປະທານຄະ ນະກຳມະ ການສູນ ກາງແນວລາວ ສ້າງຊາດ ຕ່າງກໍໄດ້ຮັບຈົດໝາຍສະແດງຄວາມເຫັນໃຈ ຈາກສະຫາຍ ເລ ແທງ ຫາຍ ກຳມະການກົມການເມືອງ, ສະ ມາຊິກສະພາແຫ່ງຊາດ, ເລຂາຄະນະພັກ ນະຄອນໂຮ່ຈິມິນ ຊຶ່ງມີເນື້ອໃນ ວ່າ:
ບັນດາສະຫາຍທີ່ນັບຖື.
ຂ້າພະເຈົ້າສຸດທີ່ສະເທືອນໃຈ ແລະ ມີຄວາມໂສກເສົ້າເປັນຢ່າງຍິ່ງ ທີ່ໄດ້ຮັບຂ່າວກ່ຽວກັບເລືອງ ເຮືອບິນຂອງ ບໍລິສັດການບິນລາວຕົກ ໃນວັນທີ 16 ຕຸລາ 2013 ຊຶ່ງໄດ້ເຮັດ ໃຫ້ມີຜູ້ເສຍຊີວິດ 40 ກວ່າຄົນ. ຕາງໜ້າໃຫ້ຄະນະພັກ, ສະ ພາປະຊາຊົນ, ຄະນະກຳມະການປະຊາຊົນ, ຄະນະກຳມະການແນວໂຮມປະເທດຊາດຫວຽດນາມ ນະຄອນໂຮ່ຈິມິນ ແລະ ປະຊາຊົນຊາວນະຄອນໂຮ່ຈິມິນ. ຂ້າພະເຈົ້າຂໍສົ່ງຄວາມຢ້ຽມຢາມຖາມຂ່າວຢ່າງຈິງໃຈ ແລະ ສະແດງຄວາມເສົ້າ ສະຫລົດໃຈຢ່າງສຸດຊຶ້ງ ມາຍັງບັນດາສະຫາຍ ແລະ ໂດຍຜ່ານບັນດາສະຫາຍ ໄປຍັງຄອບຄົວທີ່ປະສົບເຄາະຮ້າຍ ແລະ ປະຊາຊົນລາວບັນດາເຜົ່າ.
ດ້ວຍຄວາມຮັກແພງຖານມິດສະຫາຍອ້າຍນ້ອງພິເສດ, ສັດຊື່ບໍລິສຸດ,ຂ້າພະເຈົ້າ ຂໍໃຫ້ດວງວິນຍານຂອງຜູ້ທີ່ ປະສົບເຄາະຮ້າຍ ຈົ່ງໄປສູ່ສຸຂະຕິເຖີ້ນ. ຂ້າພະເຈົ້າມີຄວາມ ເຊື່ອ ໝັ້ນວ່າ: ພັກ, ລັດ ແລະ ປະຊາຊົນລາວບັນດາເຜົ່າອ້າຍ ນ້ອງ ຈະຜ່ານຜ່າຄວາມທຸກໂສກ ແລະ ຄວາມເສຍຫາຍອັນໃຫຍ່ຫລວງນີ້ໂດຍໄວ. ອົງຄະນະພັກ, ອຳນາດການ ປົກ ຄອງ ແລະ ປະຊາຊົນຊາວນະຄອນໂຮ່ຈິມິນ ໃຫ້ຄຳໝັ້ນສັນຍາວ່າ: ຈະຄຽງບ່າຄຽງໄຫລ່ກັບບັນດາສະຫາຍ ຊຶ່ງເປັນເພື່ອນມິດ ສະຫາຍ ອ້າຍນ້ອງລາວສຸດທີ່ຮັກແພງ ສະໜິດສະໜົມ ໃນໄລຍະທີ່ທຸກໂສກນີ້.
ໄລຍະດຽວກັນນີ້ ສະຫາຍ ສຸກັນ ມະຫາລາດ ເລຂາທິການສູນກາງພັກ,ເລຂາຄະນະພັກ,ເຈົ້າຄອງນະຄອນ ຫລວງວຽງຈັນ ແລະ ສະຫາຍສອນໄຊ ສີພັນດອນ ກຳມະການ ສູນ ກາງພັກ,ເລຂາພັກແຂວງ,ເຈົ້າແຂວງໆຈຳປາສັກ ຕ່າງກໍໄດ້ຮັບຈົດໝາຍສະແດງຄວາມເຫັນໃຈ ຈາກສະຫາຍ ເລ ແທງ ຫາຍ ກຳມະການກົມການເມືອງ, ສະມາ ຊິກສະ ພາແຫ່ງ ຊາດ, ເລຂາຄະນະພັກ ນະຄອນໂຮ່ຈິມິນ ເຊັ່ນດຽວກັນ./.
ໂທລະເລກສະແດງຄວາມເຫັນໃຈ
(18/10/2013)
ຂປລ. ທ່ານ ເຈືອງ ເຕິນ ຊາງ ປະທານປະເທດ, ທ່ານ ຫງວຽນ ເຕິນ ຢຸງ ນາຍົກລັດຖະມົນຕີ ແລະ ທ່ານ ຟາມ ບິງ ມິງ ລັດຖະມົນຕີວ່າການກະຊວງການຕ່າງປະເທດ ແຫ່ງ ສສ. ຫວຽດນາມ ຕ່າງກໍໄດ້ສົ່ງໂທລະເລກສະແດງຄວາມເຫັນໃຈ ເຖິງທ່ານ ຈູມມາລີ ໄຊຍະສອນ ປະທານປະເທດ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ຕໍ່ອຸປະຕິເຫດເຮືອບິນໂດຍສານຕົກ ຢູ່ແຂວງຈຳປາສັກ.
ເນື້ອໃນໂທລະເລກລະບຸວ່າ: ພວກຂ້າພະເຈົ້າ ມີຄວາມໂສກເສົ້າເປັນຢ່າງຍິ່ງ ທີ່ໄດ້ຮັບຂ່າວກ່ຽວກັບການເກີດອຸປະຕິເຫດຍົນໂດຍສານຕົກ ຢູ່ແຂວງຈຳປາສັກ ສປປ. ລາວ ໃນວັນທີ 16 ຕຸລາ 2013. ຕາງໜ້າໃຫ້ ລັດຖະບານ, ປະຊາຊົນຫວຽດນາມ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສະແດງຄວາມເສົ້າສະຫລົດໃຈຢ່າງສຸດຊຶ້ງ ມາຍັງທ່ານ, ລັດຖະບານ ແລະ ປະຊາຊົນລາວອ້າຍນ້ອງ ແລະ ຄອບຄົວຜູ້ປະສົບເຄາະຮ້າຍ ຈາກອຸປະຕິເຫດເຮືອບິນໂດຍສານຕົກຄັ້ງນີ້ດ້ວຍ.
ພວກຂ້າພະເຈົ້າ ມີຄວາມເຊື່ອໝັ້ນວ່າ: ລັດຖະບານ, ປະຊາຊົນລາວອ້າຍນ້ອງ ແລະ ຄອບຄົວຜູ້ທີ່ປະສົບເຄາະຮ້າຍຈະຜ່ານຜ່າຄວາມເສຍຫາຍນີ້ໂດຍໄວ./.
ໂທລະເລກສະແດງຄວາມເຫັນໃຈ
(18/10/2013)
ຂປລ. ວັນທີ 17 ຕຸລາ 2013 ນີ້ ທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ແລະ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ຕ່າງກໍໄດ້ສົ່ງໂທລະເລກສະແດງຄວາມເຫັນໃຈ ເຖິງທ່ານ ເບນິກໂນ ເອັສ ອາຄີໂນ ປະທານາທິບໍດີ ແຫ່ງ ສາທາລະນະລັດ ຟີລິບປິນ ຊຶ່ງມີເນື້ອໃນວ່າ: ພວກຂ້າພະເຈົ້າ ໄດ້ຮັບຊາບ ຂ່າວດ້ວຍຄວາມເສົ້າສະຫລົດໃຈ ແລະ ມີຄວາມເປັນຫ່ວງຕໍ່ເຫດການແຜ່ນດິນໄຫວອັນຮ້າຍແຮງ ທີ່ເກີດຂຶ້ນຢູ່ ໂບໂຮນ ແລະ ເຊບູ ໃນວັນທີ 15 ຕຸລາ 2013 ຊຶ່ງໄດ້ສ້າງຄວາມເສຍຫາຍຢ່າງໃຫຍ່ຫລວງແກ່ຊີວິດ ແລະ ຊັບສິນຂອງປະຊາຊົນ ຟີລິບປິນ.
ພວກຂ້າພະເຈົ້າ ຂໍຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນ ລາວ ສະແດງຄວາມເຫັນໃຈຢ່າງຈິງໃຈ ມາຍັງທ່ານ ກໍຄື ລັດຖະບານ ແລະ ປະຊາຊົນ ຟີລິບປິນ ໂດຍສະເພາະຕໍ່ຄອບ ຄົວຂອງຜູ້ທີ່ຮັບເຄາະຮ້າຍ ຈາກໄພພິບັດທຳມະຊາດອັນຮ້າຍແຮງໃນຄັ້ງນີ້.
ພວກຂ້າພະເຈົ້າເຊື່ອໝັ້ນວ່າ:ລັດຖະບານ ແລະ ປະຊາຊົນຂອງທ່ານ ຈະສາມາດຜ່ານຜ່າຄວາມຫຍຸ້ງຍາກ ແລະ ຟື້ນຟູຄືນຊີວິດການເປັນຢູ່ ຂອງຜູ້ທີ່ໄດ້ຮັບເຄາະຮ້າຍຈາກ ໄພພິບັດໃນຄັ້ງນີ້ ໃຫ້ກັບຄືນສູ່ສະພາບປົກກະຕິໂດຍໄວ./.
ໂທລະເລກສະແດງຄວາມເຫັນໃຈ
(17/10/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງໂທລະເລກສະແດງຄວາມເຫັນໃຈ ເຖິງ ທ່ານ ມານໂມຮານ ຊິງ ນາຍົກລັດຖະມົນຕີ ແຫ່ງ ສາທາລະນະລັດ ອິນເດຍ ຕໍ່ເຫດການໂສກອະນາດຕະກຳ ຢູ່ເທິງຂົວຂ້າມແມ່ ນ້ຳ ເຂດວັດລັດນາກາດ ເມືອງດາເຕຍ.
ເນື້ອໃນໂທລະເລກລະບຸໄວ້ວ່າ: ຂ້າພະເຈົ້າ ໄດ້ຮັບຂ່າວດ້ວຍຄວາມເສົ້າສະຫລົດໃຈ ຕໍ່ເຫດການໂສກອະນາດຕະກຳ ຢູ່ເທິງຂົວຂ້າມແມ່ນ້ຳ ຢູ່ໃນເຂດວັດລັດນາກາດ ເມືອງດາເຕຍ ໃນວັນອາທິດທີ 13 ຕຸລາ 2013 ທີ່ຜ່ານມາ ອັນເປັນເຫດເຮັດ ໃຫ້ມີຜູ້ເສຍຊີວິດ ແລະ ໄດ້ຮັບບາດເຈັບເປັນຈຳນວນຫລວງຫລາຍ.
ຂ້າພະເຈົ້າ ຂໍຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ສະແດງ ຄວາມເສົ້າສະຫລົດໃຈມາຍັງທ່ານ, ລັດຖະບານ ແລະ ປະຊາຊົນ ອິນເດຍ, ໂດຍສະເພາະ ແມ່ນຄອບຄົວຂອງຜູ້ທີ່ ໄດ້ຮັບເຄາະ ຮ້າຍ ຈາກໂສກອະນາດຕະກຳໃນຄັ້ງນີ້.
ຂ້າພະເຈົ້າ ເຊື່ອໝັ້ນວ່າ: ພາຍໃຕ້ການນຳພາຂອງທ່ານ, ລັດຖະບານ ອິນເດຍ ຈະສາມາດພື້ນຟູຈິດໃຈ ຂອງຜູ້ໄດ້ຮັບ ບາດເຈັບ ແລະ ຄອບຄົວຂອງຜູ້ໄດ້ຮັບເຄາະຮ້າຍ ໃຫ້ກັບຄືນສູ່ສະພາບປົກກະຕິໂດຍໄວ./.
ໂທລະເລກສະແດງຄວາມເຫັນໃຈ
(17/10/2013)
ຂປລ. ທ່ານ ຟຣັງຊົວ ໂຮນລັງ ປະທານປະເທດ ແຫ່ງ ສາທາລະນະລັດ ຝຣັ່ງ ໄດ້ສົ່ງໂທລະເລກສະແດງຄວາມເສົ້າສະຫລົດໃຈ ມາຍັງທ່ານ ຈູມມາລີ ໄຊຍະສອນ ປະ ທານປະເທດ ແຫ່ງ ສປປ. ລາວ ຊຶ່ງເນື້ອໃນລະບຸວ່າ: ຂ້າພະເຈົ້າໄດ້ຮັບຊາບ ດ້ວຍຄວາມເສົ້າສະຫລົດໃຈເປັນຢ່າງຍິ່ງ ກ່ຽວກັບອຸປະຕິເຫດທາງການບິນ ຊຶ່ງໄດ້ເຮັດ ໃຫ້ຄົນໂດຍສານ ແລະ ເຈົ້າໜ້າທີ່ຂອງສາຍການບິນລາວ ທີ່ເດີນທາງໄປປາກເຊໄດ້ຈົບຊີວິດລົງ.
ຂ້າພະເຈົ້າຂໍສະແດງຄວາມເສົ້າສະຫລົດໃຈ ຕໍ່ຄອບຄົວ ແລະ ພີ່ນ້ອງໃກ້ຊິດຂອງຜູ້ປະສົບເຄາະຮ້າຍ ແລະ ຂໍສະແດງຄວາມເຫັນໃຈຂອງພວກເຮົາ.
ຕໍ່ໂສກອະນາດຕະກຳດັ່ງກ່າວ, ຊຶ່ງທັງສອງປະເທດພວກເຮົາພວມຢູ່ໃນການໄວ້ທຸກ, ເຈົ້າໜ້າທີ່ຝຣັ່ງໄດ້ເຕົ້າໂຮມກັນ ແລະ ກຽມພ້ອມທີ່ຈະໃຫ້ການຊ່ວຍເຫລືອແກ່ຄອບຄົວ ຂອງຜູ້ປະສົບເຄາະຮ້າຍ, ບັນເທົາທຸກໃຫ້ແກ່ເຂົາເຈົ້າ ແລະ ໃຫ້ການຊ່ວຍເຫລືອທີ່ຈຳເປັນແກ່ທ່ານ.
ຝຣັ່ງ ຫວັງວ່າ ຈະໄດ້ຮັບການຮ່ວມມືຈາກທ່ານ ແລະ ຈາກ ສປປ. ລາວ ເພື່ອອຳນວຍຄວາມສະດວກໃຫ້ແກ່ທຸກການຮ່ວມມືທີ່ກ່ຽວຂ້ອງ, ການສືບສວນເຫດການທີ່ໜ້າເສົ້າໃຈ ດັ່ງກ່າວ ຂ້າພະເຈົ້າໄດ້ໃຫ້ທ່ານທູດຝຣັ່ງ ອີວ ກາກໂມນາ ໃຫ້ການຊ່ວຍເຫລືອຂອງພວກເຮົາ ແກ່ເຈົ້າໜ້າທີ່ລາວທີ່ກ່ຽວຂ້ອງ.
ໂດຍໃຫ້ຄວາມສຳຄັນ ການຢ້ຽມຢາມທາງການຄັ້ງປະຫວັດສາດຂອງທ່ານ ທີ່ຝຣັ່ງໃນອາທິດໜ້າ, ຂ້າພະເຈົ້າ ຂໍສະແດງຄວາມນັບຖືເປັນຢ່າງສູງມາຍັງທ່ານ ມານະໂອກາດນີ້./.
ສະຫາຍເລຂາທິການໃຫຍ່ ອວຍພອນ
ວັນສ້າງຕັ້ງພັກແຮງງານເກົາຫລີ ຄົບຮອບ 68 ປີ
(09/10/2013)
ຂປລ. ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ປະທານປະເທດ ແຫ່ງ ສປປ. ລາວ ໄດ້ສົ່ງໂທລະ ເລກອວຍພອນເຖິງ ສະຫາຍ ກິມ ເຈິງອຸນ, ເລຂາທິການທີໜຶ່ງ ພັກແຮງງານ ເກົາຫລີ, ປະທານທີໜຶ່ງ ຄະນະກຳມາທິການປ້ອງກັນຊາດ ແຫ່ງ ສປປ. ເກົາຫລີ ໃນໂອ ກາດວັນສ້າງຕັ້ງພັກແຮງງານເກົາຫລີ ຄົບຮອບ 68 ປີ.
ເນືອໃນໂທລະເລກ ລະບຸວ່າ: ເນື່ອງໃນໂອກາດວັນສ້າງຕັ້ງພັກແຮງງານເກົາຫລີ ຄົບຮອບ 68 ປີ (10/10/1945-10/10/2013) ໃນນາມ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະມາຊິກ ແລະ ປະຊາຊົນບັນດາເຜົ່າໃນທົ່ວ ປະເທດ, ຂ້າພະເຈົ້າ ຂໍສົ່ງຄຳອວຍພອນອັນອົບອຸນ ແລະ ພອນໄຊອັນປະເສີດ ມາຍັງສະຫາຍ ພ້ອມດ້ວຍບັນດາສະຫາຍໃນຄະນະບໍລິຫານງານ ສູນກາງພັກແຮງງານເກົາຫລີ, ສະມາຊິກພັກແຮງງານເກົາຫລີ ແລະ ປະຊາຊົນ ແຫ່ງ ສາທາລະນະລັດ ປະຊາຊົນ ປະຊາ ທິປະໄຕ ເກົາຫລີ ອ້າຍນ້ອງ.
ຂ້າພະເຈົ້າ ມີຄວາມພູມໃຈເປັນຢ່າງຍິ່ງທີ່ເປັນເຫັນວ່າ ຕະຫລອດໄລຍະ 68 ປີ ຜ່ານມາ ພັກແຮງງານເກົາຫລີ ອັນມີ ປະທານ ກິມ ອິນຊຸງ ແລະ ສະຫາຍ ກິມ ເຈິງອິນ ຜູ້ນຳຍິ່ງໃຫຍ່ຂອງປະຊາຊົນ ສປປ. ເກົາຫລີ ເປັນຜູ້ນຳໃນເມື່ອກ່ອນນັ້ນ, ກໍຄື ສະຫາຍ ກິມ ເຈິງອຸນ ທີ່ເປັນຜູ້ສືບທອດພາລະກິດການປະຕິວັດອັນຍິ່ງໃຫຍ່ໃນປະຈຸບັນ ຕາມ ແນວຄິດຈຸເຊ ແລະ ແນວທາງ ຊົງກຸນນັ້ນ, ປະຊາຊົນ ສປປ. ເກົາຫລີອ້າຍນ້ອງ ສາມາດຍາດໄດ້ຜົນສຳເລັດອັນໃຫຍ່ຫລວງຮອບດ້ານເປັນກ້າວໆມາ ໃນການຈັດຕັ້ງປະ ຕິບັດແນວທາງນະໂຍບາຍຂອງພັກ, ຮັບປະກັນໄດ້ມີຄວາມສະຖຽນລະພາບທາງດ້ານການເມືອງ, ເສດຖະກິດມີການຂະຫຍາຍຕົວຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນ ໄດ້ຮັບການປັບປຸງດີຂຶ້ນເທີ່ອລະກ້າວ.
ຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ: ດ້ວຍມູນເຊື້ອການນຳພາອັນສະຫລາດສ່ອງໄສ ແລະ ເດັດດ່ຽວໜຽວແໜ້ນ ຂອງພັກແຮງງານເກົາຫລີ, ປະຊາຊົນ ສປປ. ເກົາຫລີ ຈະ ສືບຕໍ່ຍາດໄດ້ຜົສຳເລັດໃຫຍ່ຫລວງຮອບດ້ານ ໃນການປົກປັກຮັກສາ ແລະ ກໍ່ສ້າງ ສປປ. ເກົາຫລີ ສັງຄົມນິຍົມທີ່ຮັ່ງມີເຂັ້ມແຂງ ນຳເອົາຄວາມສົມບູນພູນສຸກມາໃຫ້ປະຊາຊົນ ສປປ. ເກົາຫລີ ແລະ ບັນລຸການທ້ອນໂຮມປະເທດຊາດໂດຍສັນຕິວິທີ ປາສະຈາກການແຊກແຊງຂອງພາຍນອກ.
ເນື່ອງໃນໂອກາດອັນສະຫງ່າລາສີນີ້ ຂໍອວຍພອນໃຫ້ສາຍພົວພັນມິດຕະພາບ ອັນເປັນມູນເຊື້ອ, ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ສປປ.ລາວ-ສປປ. ເກົາຫລີ ຈົ່ງສືບຕໍ່ໄດ້ຮັບການເສີມຂະຫຍາຍ ໃຫ້ເກີດດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງສອງປະເທດ ກໍຄື ເພື່ອພາລະກິດສັນຕິພາບ, ມິດຕະພາບ ແລະ ການຮ່ວມ ມືໃນພາກພື້ນ ແລະ ໃນໂລກ.
ຂໍອວຍພອນໃຫ້ສະຫາຍ ຈົ່ງມີພະລານາໄມສົມບູນ, ມີຄວາມຜາສຸກ ແລະ ມີຜົນສຳເລັດອັນຍິ່ງໃຫຍ່ ໃນພາລະກິດອັນ ສູງສົ່ງຂອງສະຫາຍ./.
ໂທລະເລກສະແດງຄວາມເຫັນໃຈ
(08/10/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງໂທລະເລກສະແດງຄວາມ ເຫັນໃຈ ເຖິງສົມເດັດ ອັກຄະມະຫາເສນາບໍດີ ເຕໂຈ ຣຸນເຊັນ ນາຍົກລັດຖະມົນຕີ ແຫ່ງ ຣາຊະອານາຈັກ ກຳປູເຈຍ.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ມີຄວາມໂສກເສົ້າເປັນຢ່າງຍິ່ງ ທີ່ໄດ້ຮັບຂ່າວວ່າ: ໃນທ້າຍເດືອນກັນຍາ 2013 ທີ່ຜ່ານມາ ໄດ້ມີຝົນຕົກໜັກຕິດຕໍ່ກັນຫລາຍວັນ ອັນໄດ້ເກີດມີນ້ຳຖ້ວມຢູ່ຫລາຍແຂວງ ຂອງຣາຊະອານາຈັກ ກຳປູ ເຈຍ ອັນໄດ້ສ້າງຄວາມເສຍຫາຍຢ່າງໜັກໜ່ວງ ຕໍ່ຊັບສິນ ແລະ ຊີວິດຂອງປະຊາຊົນ ກຳປູເຈຍ.
ຕາງໜ້າໃຫ້ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມເຫັນໃຈຢ່າງສຸດຊຶ້ງ ມາຍັງລັດຖະບານ ແລະ ປະຊາຊົນ ແຫ່ງ ຣາຊະອານາຈັກ ກຳປູເຈຍ ແລະ ຜ່ານສົມ ເດັດໄປຍັງບັນດາການນຳຂອງແຂວງ ແລະ ຄອບຄົວຜູ້ປະສົບເຄາະຮ້າຍ ຈາກໄພນ້ຳຖ້ວມຄັ້ງນີ້ດ້ວຍ.
ຂ້າພະເຈົ້າ ມີຄວາມເຊື່ອໝັ້ນວ່າ: ພາຍໃຕ້ການຊີ້ນຳ ແລະ ດ້ວຍຄວາມເອົາໃຈໃສ່ຢ່າງສູງ ຂອງລັດຖະບານ ຣາຊະອານາຈັກ ກຳປູເຈຍ ກໍຄື ດ້ວຍມູນເຊື້ອແຫ່ງການອຸ້ມ ຊູຊ່ວຍເຫລືອ ເຊິ່ງກັນ ແລະ ກັນ ຂອງປະຊາຊົນ ກຳປູເຈຍ. ລັດຖະບານ ແຫ່ງ ຣາຊະອານາຈັກ ກຳປູເຈຍ ຈະແກ້ໄຂສະພາບຄວາມຫຍຸ້ງຍາກດັ່ງກ່າວ ເພື່ອເຮັດໃຫ້ ຊີວິດການເປັນຢູ່ຂອງ ປະຊາຊົນ ໃນຂົງເຂດທີ່ປະສົບໄພໃນຄັ້ງນີ້ ໄດ້ຮັບການຟື້ນຄືນສູ່ຄວາມເປັນປົກກະຕິໂດຍໄວ./.
ໂທລະເລກສະແດງຄວາມເສົ້າສະຫລົດໃຈ
(07/10/2013)
ຂປລ. ໃນວັນທີ 7 ຕຸລາ 2013 ນີ້ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະພາແຫ່ງ ຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະ ຊາຊົນລາວ, ຄະນະກຳມະການປ້ອງກັນຊາດ-ປ້ອງກັນຄວາມສະຫງົບສູນກາງ, ແນວລາວສ້າງຊາດ ແຫ່ງ ສາທາ ລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກເສົ້າສະຫລົດໃຈເຖິງ ຄະນະບໍລິຫານງານ ສູນກາງພັກກອມມູນິດຫວຽດນາມ, ສະພາແຫ່ງ ຊາດ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ລັດຖະບານ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ແນວໂຮມປະເທດຊາດຫວຽດນາມ, ຄະນະພັກການທະຫານສູນກາງ ຫວຽດນາມ ທີ່ນະຄອນຫລວງຮ່າໂນ້ຍ.
ເນື້ອໃນສຳຄັນຂອງໂທລະເລກ ລະບຸວ່າ: ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະພາແຫ່ງຊາດ, ລັດຖະບານ, ຄະນະກຳມະການປ້ອງກັນຊາດ-ປ້ອງ ກັນຄວາມສະຫງົບສູນກາງ ແລະ ແນວລາວສ້າງຊາດ ຮູ້ສຶກເສົ້າໂສກເສຍດາຍເປັນຢ່າງຍິ່ງ ເມື່ອໄດ້ຮັບຂ່າວການຈາກໄປຢ່າງບໍ່ມີວັນກັບຄືນ ຂອງສະຫາຍ ພົນເອກ ຫວໍ ຫງວຽນຢາບ, ອະດີດກຳມະການກົມການເມືອງສູນກາງພັກ, ອະດີດເລຂາຄະນະພັກການທະຫານສູນກາງ, ອະດີດຮອງນາຍົກລັດຖະມົນຕີ ຜູ້ປະຈຳການ, ອະດີດລັດຖະ ມົນຕີວ່າການກະຊວງປ້ອງກັນປະເທດ, ອະດີດຜູ້ບັນຊາການສູງສຸດ ກອງທັບປະຊາຊົນຫວຽດນາມ, ຜູ້ແທນສະພາແຫ່ງຊາດຫວຽດນາມ ແຕ່ຊຸດທີ I ເຖິງຊຸດທີ VII, ວິລະ ບູລຸດແຫ່ງຊາດຫວຽດນາມ.
ຕະຫລອດໄລຍະ 80 ກວ່າປີ ແຫ່ງການເຄື່ອນໄຫວປະຕິວັດ, ສະຫາຍໄດ້ສຸມທຸກສະຕິປັນຍາ ແລະ ເຫື່ອແຮງເຂົ້າໃນພາລະກິດຕໍ່ສູ້ປະຕິວັດ ເພື່ອປົດປ່ອຍຊາດອອກຈາກ ແອກຄອບຄອງ ຂອງລ່າເມືອງຂຶ້ນແບບເກົ່າ ແລະ ແບບໃໝ່; ສະຫາຍເປັນນັກປະຕິວັດຜູ້ອົງອາດກ້າແກ່ນ, ເດັດດ່ຽວໜຽວແໜ້ນ, ຈົງຮັກພັກດີ ຕໍ່ພາລະກິດປະຕິວັດ ຂອງປະເທດຊາດ ແລະ ປະຊາຊົນຫວຽດນາມ, ເປັນລູກສິດທີ່ດີເດັ່ນ ແລະ ໃກ້ຊິດຂອງປະທານ ໂຮ່ຈິມິນ ຜູ້ຍິ່ງໃຫຍ່; ເປັນນາຍທະຫານຊັ້ນພົນເອກຄົນທຳອິດຂອງຫວຽດນາມ; ເປັນຜູ້ບັນຊາການສູງສຸດກອງທັບປະຊາຊົນຫວຽດນາມ ວິລະຊົນ ທີ່ໄດ້ຮັບການເຄົາລົບນັບຖື ແລະ ຮັກແພງຈາກປະຊາຊົນຫວຽດນາມ ແລະ ເພື່ອນມິດສາກົນ ຍ້ອນຄວາມ ເກັ່ງກ້າສາມາດໃນການບັນຊາສູ້ຮົບ ຕີເອົາຊະນະຜູ້ຮຸກຮານຕ່າງຊາດ ອັນໄດ້ນຳເອົາເອກະລາດຢ່າງສົມບູນ ມາໃຫ້ປະຊາຊົນຫວຽດນາມອ້າຍນ້ອງ; ສະຫາຍເປັນຜູ້ໜຶ່ງທີ່ ໄດ້ປະກອບສ່ວນຢ່າງຫ້າວຫັນ, ໃຫຍ່ຫລວງເຂົ້າໃນການຖະໜຸຖະໜອມ, ເພີ່ມພູນຄູນສ້າງ ແລະ ເສີມຂະຫຍາຍສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ຫວຽດນາມ-ລາວ ຕະຫລອດມາ.
ການຈາກໄປຂອງສະຫາຍ ບໍ່ພຽງແຕ່ເປັນການສູນເສຍຢ່າງໃຫຍ່ຫລວງຂອງພັກ, ລັດ, ກອງທັບ ແລະ ປະ ຊາຊົນຫວຽດນາມອ້າຍນ້ອງເທົ່ານັ້ນ, ແຕ່ຫາກຍັງເປັນການສູນ ເສຍເພື່ອນມິດຜູ້ຍິ່ງໃຫຍ່, ສະໜິດສະໜົມ ແລະ ໃກ້ ຊິດຂອງພັກ, ລັດ, ກອງທັບ ແລະ ປະຊາຊົນລາວ ຂອງພວກຂ້າພະເຈົ້າ ອີກດ້ວຍ.
ໃນວາລະອັນເສົ້າໂສກເສຍດາຍນີ້, ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະພາແຫ່ງ ຊາດ, ລັດຖະບານ, ຄະນະກຳມະການປ້ອງກັນຊາດ-ປ້ອງກັນ ຄວາມສະຫງົບສູນກາງ ແລະ ແນວລາວສ້າງຊາດ ຂໍແບ່ງເບົາຄວາມເສົ້າສະຫລົດໃຈອັນສຸດຊຶ້ງ, ຄວາມທຸກໂສກອັນໃຫຍ່ຫລວງ ມາຍັງຄະນະບໍລິຫານງານກອມມູນິດ ຫວຽດ ນາມ, ສະພາແຫ່ງຊາດ, ລັດຖະບານ, ແນວໂຮມປະເທດຊາດຫວຽດນາມ, ຄະນະກຳມະການທະຫານຂັ້ນສູນກາງ, ກອງບັນຊາການສູງສຸດກອງທັບປະຊາຊົນຫວຽດນາມ ພ້ອມ ດ້ວຍປະຊາຊົນຫວຽດນາມອ້າຍນ້ອງ ແລະ ຄອບຄົວສະຫາຍ ຫວໍຫງວຽນຢາບ ມານະໂອກາດນີ້ດ້ວຍ. ພວກຂ້າພະເຈົ້າ ມີຄວາມເຊື່ອໝັ້ນວ່າ: ພັກ, ລັດ ແລະ ປະຊາຊົນ ຫວຽດນາມ ຈະຫັນຄວາມເສົ້າໂສກເສຍດາຍຕໍ່ການສູນເສຍຄັ້ງນີ້ ເປັນພະລັງອັນແຮງກ້າ ເພື່ອສືບຕໍ່ພາລະກິດພັດທະນາ ແລະ ປົກປັກຮັກສາປະເທດຊາດ ກ້າວຂຶ້ນຢ່າງ ບໍ່ຢຸດຢັ້ງຕາມ ທິດສັງຄົມນິຍົມ./.
ຜູ້ນຳລາວອວຍພອນວັນຊາດ ສ. ເກົາຫລີ
(04/10/2013)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ.ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ຕ່າງກໍໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງທ່ານ ນາງ ປາກ ກິນເຮ, ປະທານາທິບໍດີ ແຫ່ງ ສາທາລະນະລັດ ເກົາຫລີ, ທ່ານ ຊອງ ຮົງວອນ ນາຍົກລັດຖະມົນຕີ ແລະ ທ່ານ ກິມ ຊັງ ຮວານ, ລັດຖະມົນຕີວ່າການກະຊວງການຕ່າງປະເທດ ແລະ ການຄ້າ ສ. ເກົາຫລີ ໃນໂອກາດວັນຊາດປະເທດດັ່ງ ກ່າວ.
ເນື້ອໃນໂທລະເລກ ລະບຸວ່າ : ເນື່ອງໃນໂອກາດສະເຫລີມສະຫລອງວັນຊາດ ແຫ່ງ ສາທາລະນະລັດ ເກົາຫລີ, ໃນນາມລັດຖະບານ, ປະຊາຊົນລາວ ແລະ ໃນນາມສ່ວນຕົວ ພວກຂ້າພະເຈົ້າ ມີຄວາມປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ປະຊາຊົນ ສ.ເກົາຫລີ ເພື່ອນມິດທຸກຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືທີ່ໃກ້ຊິດ ແລະ ມີປະສິດທິຜົນ ລະຫວ່າງສອງປະເທດພວກເຮົາ ຈະສືບຕໍ່ໄດ້ຮັບການຮັດແໜ້ນ ແລະ ເສີມຂະຫຍາຍໃຫ້ກວ້າງຂວາງ ແລະ ເລິກເຊິ່ງຍິ່ງໆຂຶ້ນ ໂດຍສະເພາະ ການເດີນທາງຢ້ຽມຢາມ ສ. ເກົາຫລີ ຢ່າງເປັນທາງການ ແຕ່ວັນທີ 21-23 ພະຈິກ 2013 ທີ່ຈະມາເຖິງ ນີ້ ຂອງທ່ານປະທານປະເທດ ຊຶ່ງຈະເຮັດໃຫ້ປະຊາຊົນສອງຊາດພວກເຮົາເຂົ້າໃຈເຊິ່ງກັນ ແລະ ກັນຫລາຍຂຶ້ນ ເພື່ອນຳເອົາຜົນປະໂຫຍດມາສູ່ປະຊາຊົນສອງຊາດ ສປປ.ລາວ- ສ.ເກົາຫລີ ກໍຄື ເພື່ອສັນຕິພາບ, ສະຖຽນລະພາບ ແລະ ຄວາມເຂັ້ມແຂງຂອງສາກົນ.
ພວກຂ້າພະເຈົ້າ ຂໍຖືໂອກາດອັນສະຫງ່າລາສີນີ້ ອວຍພອນໄຊໃຫ້ທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນສູງສົ່ງຂອງທ່ານ ແລະ ຂໍໃຫ້ປະຊາຊົນ ແລະ ສາທາລະນະລັດ ເກົາຫລີ ຈົ່ງມີຄວາມຈະເລີນຍິ່ງໆຂຶ້ນ./.
ຜູ້ນຳລາວອວຍພອນວັນຊາດເຢຍລະມັນ
(02/10/2013)
ຂປລ. ບັນດາທ່ານຜູ້ນຳລາວ ຊຶ່ງມີທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ.ລາວ, ທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານອວຍພອນເຖິງທ່ານ ໂຈອາຄິມ ເກົາ ປະທານາທິບໍດີ ແຫ່ງ ສາທາລະນະລັດ ສະຫະພັນ ເຢຍລະມັນ, ທ່ານນາງ ອັງແກນລາ ແມກແກນ ນາຍົກລັດຖະມົນຕີ ແລະ ທ່ານ ກິໂດ ແວັດສເຕີແວນເລີ ລັດຖະ ມົນຕີວ່າການກະຊວງການຕ່າງ ປະເທດ ແຫ່ງ ສາທາລະນະລັດ ສະຫະພັນ ເຢຍລະມັນ ໃນໂອກາດວັນຊາດປະເທດດັ່ງ ກ່າວ.
ເນື້ອໃນຂອງສານອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ສະຫະພັນ ເຢຍລະມັນ, ໃນນາມລັດຖະບານ, ປະຊາຊົນລາວ ແລະ ໃນນາມສ່ວນ ຕົວພວກຂ້າພະເຈົ້າ ມີຄວາມປິຕິຍິນດີສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງທ່ານ ແລະ ປະຊາຊົນເຢຍລະມັນ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບ ຜົນສຳເລັດຍິ່ງໃຫຍ່ກວ່າເກົ່າ ໃນພາລະກິດສ້າງສາພັດທະນາປະເທດຊາດ.
ພວກຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະໄດ້ ຮັບການຮັດແໜ້ນ ແລະ ເສີມຂະຫຍາຍໃຫ້ແຕກດອກອອກ ຜົນຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນທັງ ສອງຊາດພວກເຮົາ, ເພື່ອສັນຕິພາບ, ສະຖຽນລະພາບ ກໍຄື ການຮ່ວມມືພັດທະນາໃນແຕ່ລະພາກພື້ນຂອງ ພວກເຮົາ ແລະ ໃນໂລກ./.
ສານສະແດງຄວາມເຫັນໃຈ
(27/09/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານສະແດງຄວາມເຫັນໃຈ ເຖິງທ່ານ ນາວາສ໌ ຊາລີຟ ນາຍົກລັດຖະມົນຕີ ແຫ່ງ ສາທາລະນະລັດ ອິດສະລາມ ປາກິດສະຖານ ຕໍ່ກັບເຫດການແຜນດິນໄຫວຢ່າງຮຸ່ນແຮງ ໃນຫລາຍຕົວເມືອງ ຂອງແຂວງບາໂລຄິສຕັນ ເມື່ອວັນທີ 24 ກັນຍາ 2013 ອັນໄດ້ສ້າງຄວາມເສຍຫາຍຕໍ່ຊີວິດ ແລະ ຊັບສິນຂອງປະຊາຊົນ ປາກິດສະຖານ ເປັນຈຳນວນຫລວງຫລາຍ.
ເນື້ອໃນຂອງສານລະບຸວ່າ: ຕາງໜ້າໃຫ້ລັດຖະບານ ແລະ ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າ ຂໍສະແດງຄວາມເຫັນອົກເຫັນໃຈ ຕໍ່ທ່ານນາຍົກ, ລັດຖະບານ ແລະ ປະຊາຊົນ ປາກິດສະຖານ ໂດຍສະເພາະຕໍ່ບັນດາຄອບຄົວຜູ້ທີ່ໄດ້ຮັບເຄາະຮ້າຍຈາກໄພທຳມະຊາດ ທີ່ເສົ້າສະຫລົດໃຈໃນຄັ້ງນີ້. ພ້ອມທັງສະແດງຄວາມເຊື້ອໝັ້ນວ່າ: ພາຍໃຕ້ ການນຳພາອັນປີຊາສາມາດ ຂອງທ່ານາຍົກ ກໍຄື ລັດຖະບານ ປາກິດສະຖານຈະສາມາດຜ່ານຜ່າຄວາມຫຍຸ້ງຍາກຕ່າງໆ ແລະ ເຮັດໃຫ້ຊີວິດການເປັນຢູ່ຂອງປະຊາຊົນ ໃນເຂດ ທີ່ຖືກເສຍຫາຍຈາກໄພພິບັດຄັ້ງນີ້ ກັບຄືນສູ່ສະພາບປົກກະຕິໂດຍໄວ./.
ສານອວຍພອນວັນຊາດໄຊປຣັດ
(27/09/2013)
ຂປລ. ທ່ານ ຈູມມາລີ ໄຊຍະສອນ ປະທານປະເທດ ໄດ້ສົ່ງສານອວຍພອນ ເຖິງທ່ານ ນິຄອສ໌ ອານັດຕາເຊຍເດຊ໌ ປະທານາທິບໍດີ ແຫ່ງ ສາທາລະນະລັດ ໄຊປຣັດ ເນື່ອງໃນ ໂອກາດວັນຊາດປະເທດດັ່ງກ່າວ
ເນື້ອໃນຂອງສານອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ໄຊປຣັດ ຂ້າພະເຈົ້າ ຂໍຖື ເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດ ມາຍັງທ່ານ ແລະ ຜ່ານທ່ານໄປຍັງລັດຖະບານ ແລະ ປະຊາຊົນ ໄຊປຣັດ ທຸກຖ້ວນໜ້າ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສປປ.ລາວ ແລະ ສາທາລະນະລັດ ໄຊປຣັດ ທັງໃນຂອບສອງຝ່າຍ ແລະ ຫລາຍຝ່າຍ ຈະໄດ້ຮັບການເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດ ຂອງປະຊາຊົນ ສອງຊາດພວກເຮົາ ກໍຄື ເພື່ອສັນຕິພາບ ແລະ ການຮ່ວມມືເພື່ອການພັດທະນາ ໃນພາກພື້ນ ແລະ ໃນໂລກ.
ໂອກາດດຽວກັນນີ້ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ສປປ.ລາວ ກໍໄດ້ສົ່ງສານອວຍພອນ ເຖິງທ່ານ ໄອໂອນິສ໌ ຄາສຸລິເດຊ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ໄຊປຣັດ ເຊັ່ນດຽວກັນ./.
ສານສະແດງຄວາມເຫັນໃຈ
(25/09/2013)
ຂປລ. ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານສະແດງຄວາມເຫັນໃຈເຖິງ ທ່ານ ໂຈເຊ ອານໂຕນີໂອ ມີເອເດ ກູຣີບຣີນາ ລັດຖະມົນຕີວ່າການກະຊວງການຕ່າງປະເທດ ແຫ່ງສະຫະລັດແມັກຊິໂກ ຕໍ່ເຫດການລົມ ພະຍຸໄດ້ພັດເຂົ້າ ສະຫະລັດ ແມັກຊິໂກ.
ເນື້ອໃນສານລະບຸວ່າ: ຂ້າພະເຈົ້າໄດ້ຊາບຂ່າວດ້ວຍຄວາມໂສກເສົ້າ ແລະ ເສຍໃຈເປັນຢ່າງຍິ່ງ ຕໍ່ເຫດການລົມພະຍຸມານູເອລ ແລະ ອິນກຣິດ ໄດ້ພັດເຂົ້າສູສະຫະລັດ ແມັກຊິໂກ ແລະ ໄດ້ສ້າງຄວາມເສຍຫາຍແກ່ຊີວິດ ແລະ ຊັບສິນຢ່າງຫລວງຫລາຍ.
ໃນນາມລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວຂ້າພະເຈົ້າຂໍສະແດງຄວາມເຫັນໃຈຢ່າງສຸດຊຶ້ງມາຍັງທ່ານ ແລະ ຜ່ານທ່ານໄປຍັງລັດຖະບານ ແລະ ປະຊາຊົນ ແມັກຊິໂກ ກໍຄືຄອບຄົວຂອງຜູ້ປະສົບເຄາະຮ້າຍຈາກໄພທຳມະຊາດຄັ້ງນີ້ດ້ວຍ ແລະ ເຊື່ອໝັ້ນວ່າສະພາບຄວາມຫຍຸ້ງຍາກ ແລະ ອຸປະສັກທັງໝົດຈະກັບສູ່ສະພາບປົກກະຕິໄດ້ ເປັນຢ່າງດີ ແລະ ໄວທີ່ສຸດ./.
ສານຊົມເຊີຍ
(24/09/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງສານຊົມເຊີຍ ເຖິງ ສົມເດັດ ອັກຄະມະຫາ ເສນາບໍດີ ເຕໂຈ ຮຸນແຊນ ນາຍົກລັດຖະມົນຕີ ແຫ່ງ ຣາຊະອານາຈັກກຳປູເຈຍ ເນື່ອງໃນ ໂອກາດທີ່ສົມເດັດໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີ ອີກຄັ້ງໃໝ່.
ເນື້ອໃນສານລະບຸວ່າ: ຂ້າພະເຈົ້າຂໍສະແດງຄວາມຊົມເຊີຍຢ່າງຈິງໃຈ ແລະ ສົ່ງພອນໄຊອັນປະເສີດມາຍັງ ສົມເດັດເນື່ອງໃນໂອກາດທີ່ສົມເດັດໄດ້ຮັບການແຕ່ງຕັ້ງໃຫ້ດຳລົງ ຕຳແໜ່ງເປັນນາຍົກລັດຖະມົນຕີແຫ່ງ ຣາຊະອາ ນາຈັກກຳປູເຈຍ ອີກຄັ້ງໃໝ່.
ຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບທີ່ມີມູນເຊື້ອ ແລະ ການຮ່ວມມືທີ່ມີມານຳກັນແຕ່ດົນນານ ລະຫວ່າງສອງປະເທດກໍຄືປະຊາຊົນສອງຊາດພວກເຮົາຈະສືບຕໍ່ ຮັດແໜ້ນ ແລະ ພັດທະນາຕໍ່ໄປຢ່າງບ່ໍຢຸດຢັ້ງ. ບົນຈິດໃຈດັ່ງກ່າວນີ້ ຂ້າພະເຈົ້າຫວັງຢ່າງຍິ່ງວ່າຈະໄດ້ສືບຕໍ່ເຮັດວຽກຮ່ວມກັບສົມເດັດຢ່າງໃກ້ຊິດ ເພື່ອຜົນປະໂຫຍດຂອງ ປະຊາຊົນສອງຊາດພວກເຮົາ ແລະ ເພື່ອຄວາມມັ່ງຄັ່ງເຂັ້ມແຂງຂອງຄອບຄົວອາຊຽນ ກໍຄືເພື່ອສັນ ຕິພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ.
ໃນໂອກາດດຽວກັນທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ໄປຍັງພະນະທ່ານ ຮໍ ນຳຮົງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແລະ ຮ່ວມມືສາກົນ ແຫ່ງ ຣາຊະອານາຈັກກຳປູ ເຈຍເນື່ອງໃນໂອກາດທີ່ທ່ານໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແລະ ຮ່ວມມືສາກົນ ແຫ່ງ ຣາຊະ ອານາຈັກກຳ ປູເຈຍ ອີກຄັ້ງໃໝ່ ເຊັ່ນດຽວກັນ./.
ທ່ານນາຍົກລັດຖະມົນຕີ ອວຍພອນຄູ່ຮ່ວມຕຳແໜ່ງ ແຫ່ງ ສສ.ເຢຍລະມັນ
(24/09/2013)
ຂປລ. ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ.ລາວ ໄດ້ສົ່ງສານຊົມເຊີຍ ເຖິງ ທ່ານນາງ ອັງແກນລາ ແມັກແກນ ນາຍົກລັດຖະມົນຕີ ແຫ່ງ ສາທາລະນະລັດ ສະຫະພັນ ເຢຍລະມັນ, ໃນໂອກາດທີ່ທ່ານໄດ້ຖືກແຕ່ງຕ້ັງໃຫ້ດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ສາທາລະນະລັດ ສະຫະພັນ ເຢຍລະມັນ ອີກຄັ້ງໃໝ່.
ໃນໂອກາດນີ້ ທ່ານນາຍົກລັດຖະມົນຕີ ແຫ່ງ ສປປ.ລາວ ໄດ້ສະແດງຄວາມຊົມເຊີຍຢ່າງຈິງໃຈ ແລະ ອວຍພອນໄຊອັນປະເສີດ ມາຍັງທ່ານນາຍົກລັດຖະມົນຕີ ແຫ່ງສາ ທາລະນະລັດ ສະຫະພັນ ເຢຍລະມັນ ຈົ່ງມີພະລາໄມສົມບູນ, ມີຄວາມຜາສຸກ ແລະ ໄດ້ຮັບຜົນສຳເລັດໃນໜ້າທີ່ວຽກງານອັນສູງສົ່ງຂອງຕົນ, ປະຊາຊົນເຢຍລະມັນ ຈົ່ງປະສົບ ແຕ່ຄວາມຈະເລີນຮຸ່ງເຮືອງ ແລະ ວັດທະນາຖາວອນ. ພ້ອມທັງ ຫວັງຢ່າງຍິ່ງວ່າສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດພວກເຮົາ ຈະໄດ້ຮັບການ ສືບຕໍ່ເສີມຂະຫຍາຍ ເພື່ອຜົນປະໂຫຍດຂອງປະຊາຊົນສອງຊາດ ແລະ ເພື່ອສັນຕິພາບໂລກ./.
ສານອວຍພອນວັນຊາດແຫ່ງສ.ອາກເມນີ
(20/09/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສິສຸລິດ ຮອງນາຍົກລັດຖະມົນ ຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານອວຍພອນເຖິງ ພະນະທ່ານ ເຊີດຈ ຊາກສຢານ ປະທານາທິບໍດີ ແຫ່ງ ສາທາລະນະລັດ ອາກເມນີ, ພະນະທ່ານ ຕິກຣານ ຊາກສຢານ ນາຍົກລັດຖະມົນຕີ ແລະ ພະນະທ່ານ ເອດວາດ ນາລບານດຽນ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ອາກເມນີ ເນື່ອງໃນໂອກາດວັນຊາດ ແຫ່ງ ສາທາລະນະລັດ ອາກເມນີ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ອາກເມນີ ໃນນາມປະຊາຊົນລາວ ແລະ ໃນນາມສ່ວນຕົວ ພວກຂ້າພະເຈົ້າຂໍສົ່ງຄຳຊົມເຊີມອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານໄປຍັງປະຊາຊົນອາກເມນີ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ຄວາມຈະເລີນກ້າວໜ້າ.
ພວກຂ້າພະເຈົ້າເຊື່ອໝັ້ນວ່າສາຍພົວພັນມິດຕະພາບແລະການຮ່ວມມື ລະຫວ່າງສອງປະເທດພວກເຮົາ ຈະໄດ້ຮັບການສືບຕໍ່ຮັດແໜ້ນ ແລະ ແຕກດອກອອກຜົນຍິ່ງໆຂຶ້ນ ໃນອະນາຄົດເພື່ອຜົນປະໂຫຍດຂອງປະຊາຊົນທັງ ສອງຊາດພວກເຮົາກໍຄືເພື່ອສັນຕິພາບ,ສະຖຽນລະພາບ ແລະ ການຮ່ວມມືໃນການພັດທະນາຢູ່ພາກພື້ນຂອງພວກເຮົາ ແລະ ໃນທົ່ວໂລກ./.
ໂທລະເລກຊົມເຊີຍ
(19/09/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ໄດ້ສົ່ງໂທລະເລກຊົມເຊີຍ ເຖິງພະນະທ່ານ ໂທນີ ອັບບອດ ໃນໂອກາດໄດ້ຮັບການເລືອກຕັ້ງ ໃຫ້ດຳລົງຕຳແໜ່ງ ເປັນນາຍົກລັດຖະມົນຕີຂອງອົດສະຕຣາລີຄົນໃໝ່.
ໂທລະເລກໄດ້ລະບຸວ່າ: ໃນໂອກາດ ທີ່ພະນະທ່ານຖືກເລືອກຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ອົດສະຕຣາລີ, ຂ້າພະເຈົ້າ, ຂໍຕາງໜ້າໃຫ້ລັດຖະບານ, ປະຊາຊົນ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊປະເສີດມາຍັງພະນະທ່ານ.
ຂ້າພະເຈົ້າມີຄວາມເຊື່ອໜັ້ນວ່າດ້ວຍບົດຮຽນອັນມີຄ່າສະສົມມາຂອງພະນະທ່ານ, ພະນະທ່ານຈະພາປະເທດອົດສະຕຣາລີໄປສູ່ຄວາມກ້າວໜ້າ ແລະ ວັດທະນາຖາວອນຍິ່ງໆຂື້ນ. ຂ້າພະເຈົ້າຫວັງວ່າຈະໄດ້ຮ່ວມກັບ ພະນະທ່ານ ເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີງາມທີ່ມີມາແລ້ວລະຫວ່າງສອງປະເທດພວກເຮົາ ໃຫ້ຂະ ຫຍາຍຕົວຍິ່ງໆ ຂື້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບຂອງໂລກ ແລະ ການຮ່ວມມືເພື່ອການພັດທະນາ.
ຂ້າພະເຈົ້າ ຂໍອວຍພອນໄຊໃຫ້ພະນະທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດອັນຈົບງາມໃນການປະຕິບັດໜ້າທີ່ອັນມີກຽດ ແລະ ສູງສົ່ງຂອງ ພະນະທ່ານ ພ້ອມດຽວກັນກໍໃຫ້ປະຊາຊົນອົດສະຕຣາລິຈົ່ງມີຄວາມວັດທະນາຖາວອນ.
ໃນໂອກາດດຽວກັນພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ກໍໄດ້ສົ່ງໂທລະເລກ ສະແດງຄວາມຊົມເຊີຍເຖິງ ພະນະທ່ານ ນາງ ຈຸລິ ບິຊອບ ລັດຖະມົນຕີວ່າການກະຊວງການຕ່າງປະເທດ ອົດສະຕຣາລີ ຄົນໃໝ່ເຊັນດຽວກັນ.
ຜູ້ນຳລາວອວຍພອນວັນຊາດ ປາປົວນິວກິນິ
(18/09/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ, ພະນະທ່ານ ທອງລຸນ ສີສຸລິດ ຮອງ ນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ, ໄດ້ສົ່ງສານອວຍພອນ ເຖິງ ພະນະທ່ານ ໄມເກິນ ໂອກິໂອ ຜູ້ສຳເລັດຣາສະການ ແຫ່ງ ປາປົວນິວກິນິ, ພະນະທ່ານ ປິເຕີ ໂອ ເນອິລ ນາຍົກລັດຖະມົນຕີ, ພະນະທ່ານ ຣິບບິງ ປາໂຕ ລັດຖະມົນຕີວ່າການກະຊວງການຕ່າງປະເທດ ແລະ ກວດຄົນເຂົ້າເມືອງ ເນື່ອງໃນໂອກາດ ວັນຊາດ ແຫ່ງ ປາປົວນິວກິນິຄົບຮອບ 38 ປີ .
ເນື້ອໃນສານລະບຸວ່າ: ເນື່ອງໃນໂອກາດ ວັນປະກາດເອກະລາດ ແຫ່ງ ປາປົວນິວກິນິ ຄົບຮອບ 38 ປີ, ໃນ ນາມປະຊາຊົນ ແຫ່ງ ສາທາລະນາລັດ ປະຊາທິປະໄຕ ປະຊາ ຊົນລາວ ແລະ ໃນນາມສ່ວນຕົວ, ພວກຂ້າ ພະເຈົ້າ ຂໍຖືເປັນກຽດສົ່ງພອນໄຊອັນປະເສີດ ມາຍັງພະນະທ່ານ ແລະ ປະຊາຊົນ ແຫ່ງ ປາປົວນິວກິນິທຸກຖ້ວນໜ້າ.
ພວກຂ້າພະເຈົ້າເຊື່ອໜັ້ນວ່າ ພາຍໃຕ້ການນຳພາຂອງພະນະທ່ານ, ລັດເອກະລາດ ແຫ່ງ ປາປົວນິວກິນິ ຈະໄດ້ຮັບການພັດທະນາ ແລະ ຂະຫຍາຍຕົວຍິ່ງໆຂຶ້ນໄປ ແລະ ຖືໂອກາດນີ້ ອວຍພອນໃຫ້ສາຍພົວພັນມິດຕະພາບ ແລະ ການຮ່ວມມືລະຫວ່າງ ສປປ. ລາວ ແລະ ປາປົວນິວກິນິ ໄດ້ຮັບການຂະຫຍາຍຕົວຍິ່ງໆຂຶ້ນ ໃນຊຸມປີຕໍ່ໜ້າ.
ໃນໂອກາດອັນສະງ່າລາສີນີ້, ພວກຂ້າພະເຈົ້າຂໍອວຍພອນໄຊໃຫ້ພະນະທ່ານ ຈົ່ງມີພາລະນາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີວຽກງານອັນມີກຽດ ຂອງພະນະທ່ານ.
ສານອວຍພອນວັນຊາດ
(14/09/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານອວຍພອນ ເຖິງພະນະທ່ານ ເອນຣິເກ ປີນາ ນີເອໂຕ ປະທານາທິບໍດີ ແຫ່ງ ສະຫະລັດ ແມັກຊິໂກ ແລະ ພະນະທ່ານ ໂຈເຊ ອານໂຕນີໂອ ມີເອເດ ກູຣີບຣີນາ ລັດຖະມົນຕີວ່າການກະຊວງການຕ່າງປະເທດ ແຫ່ງ ສະຫະລັດ ແມັກຊິໂກ ເນື່ອງໃນໂອກາດ ວັນຊາດ ແຫ່ງ ແມັກຊິໂກ.
ເນື້ອໃນສານລະບຸວ່າ: ເນື່ອງໃນໂອກາດ ວັນຊາດ ແຫ່ງ ແມັກຊິໂກ ໃນນາມຕາງໜ້າໃຫ້ລັດຖະບານ, ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ ພວກ ຂ້າພະເຈົ້າຂໍຖືເປັນກຽດສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດມາຍັງພະນະທ່ານແລະຜ່ານພະນະທ່ານໄປຍັງລັດຖະບານແລະປະຊາຊົນແມັກຊິໂກ ທຸກຖ້ວນ ໜ້າ.
ສານສະແດງຄວາມຊົມເຊີຍ
(13/09/2013)
ຂປລ.ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານສະແດງຄວາມຊົມເຊີຍ ເຖິງພະນະທ່ານ ມາມ ນູນ ຮັດຊຽນ ປະທານາທິບໍດີ ແຫ່ງ ສາທາລະນະລັດອິດສະລາມປາກິດສະຖານເນື່ອງໃນໂອກາດທີ່ພະນະທ່ານ ໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນ ປະທານາທິບໍດີ ແຫ່ງ ສາທາລະນະລັດ ອິດສະລາມ ປາກິດສະຖານຄົນໃໝ່.
ເນື້ອໃນສານລະບຸວ່າ: ໃນນາມລັດລັດຖະບານ ແລະ ປະຊາຊົນ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າຂໍສົ່ງຄຳຊົມເຊີຍອັນ ອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ເນື່ອງໃນໂອກາດທີ່ພະນະທ່ານ ໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ອິດສະ ລາມ ປາກິດສະຖານຄົນໃໝ່.
ຂ້າພະເຈົ້າຫວັງວ່າຈະໄດ້ເຮັດວຽກຮ່ວມກັບພະນະທ່ານເພື່ອສືບຕໍ່ຮັດແໜ້ນ ແລະ ເສີມຂະຫຍາຍສາຍພົວ ພັນມິດຕະພາບ, ການຮ່ວມມືສອງຝ່າຍ ແລະ ການສະໜັບສະໜູນ ເຊິ່ງກັນ ແລະ ກັນໃນເວທີພາກພື້ນ ແລະ ສາກົນເພື່ອຜົນປະໂຫຍດຂອງປະຊາຊົນສອງຊາດກໍຄືສັນຕິພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ ອວຍພອນໄຊໃຫ້ພະນະທ່ານ ຈົ່ງມີພະລະນາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທ່ີອັນສູງສົ່ງຂອງພະນະທ່ານ./.
ໂທລະເລກສະແດງຄວາມເຫັນໃຈ
(12/09/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກສະແດງຄວາມເຫັນໃຈ ເຖິງພະນະທ່ານ ຫງວຽນ ເຕິ້ນ ຢຸງ ນາຍົກລັດຖະມົນຕີ ສາທາລະນະລັດ ສັງຄົມນິຍົມ ຫວຽດນາມ.
ເນື້ອໃນໂທລະເລກໄດ້ລະບຸວ່າ: ພວກຂ້າພະເຈົ້າ ມີຄວາມໂສກເສົ້າເປັນຢ່າງຍິ່ງທີ່ໄດ້ຮັບຂ່າວ ໃນຊ່ວງໄລຍະຕົ້ນເດືອນກັນຍາ 2013 ທີ່ຜ່ານມາ ໄດ້ມີພະຍຸພັດເຂົ້າບັນດາ ແຂວງພາກເໜືອຂອງ ສສ. ຫວຽດນາມ ອັນໄດ້ສ້າງຄວາມເສຍຫາຍຢ່າງໜັກ ໜ່ວງຕໍ່ຊັບສິນ ແລະ ຊີວິດຂອງປະຊາຊົນຫວຽດນາມອ້າຍນ້ອງ. ຕາງໜ້າໃຫ້ລັດຖະບານແຫ່ງ ສາທາລະນາລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສະແດງຄວາມເຫັນໃຈຢ່າງສຸດຊຶ້ງມາຍັງພັກ, ລັດຖະບານ ແລະ ປະຊາຊົນຫວຽດ ນາມອ້າຍນ້ອງ ແລະ ຜ່ານສະຫາຍ ໄປຍັງການນຳຂອງແຂວງ ແລະ ຄອບຄົວຜູ້ປະສົບເຄາະຮ້າຍຈາກໄພທຳມະຊາດຄັ້ງນີ້ດ້ວຍ.
ຂ້າພະເຈົ້າມີຄວາມເຊື່ອໜັ້ນວ່າ ພາຍໃຕ້ການຊີ້ນຳ ແລະ ດ້ວຍຄວາມເອົາໃຈໃສ່ຂອງພັກ ແລະ ລັດຖະບານ ສສ. ຫວຽດນາມ ກໍ່ຄືມູນເຊື້ອແຫ່ງການອູ້ມຊູຊ່ວຍເຫລືອເຜື່ອ ແຜ່ກັນຂອງປະຊາຊົນຫວຽດນາມ, ບັນດາສະຫາຍ ຈະແກ້ໄຂສະພາບຄວາມຫຍຸ້ງຍາກຢູ່ແຂວງດັ່ງກ່າວ, ເຮັດໃຫ້ຊີວິດການເປັນຢູ່ຂອງປະຊາຊົນໃນຂົງເຂດທີ່ປະສົບໄພໃນ ຄັ້ງນີ້ໄດ້ຮັບການຟື້ນຄືນສູ່ ຄວາມເປັນປົກກະຕິໂດຍໄວ.
ສານອວຍພອນວັນຊາດ ສ. ນິກາຣາກົວ
(12/09/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງ ການຕ່າງປະເທດ ໄດ້ສົ່ງສານອວຍພອນ ເຖິງ ພະນະທ່ານ ດານິເອລ ອໍເຕກາ ຊາອາເວດຣາ ປະທານາທິບໍດີ ແຫ່ງ ສາທາລະນາລັດ ນິກາຣາກົວ ແລະ ພະນະທ່ານ ຊາມູລ ຊັນໂຕສ ໂລເປສ ລັດຖະມົນຕີວ່າການກະຊວງການຕ່າງປະເທດ ແຫ່ງ ສ. ນິກາຣາກົວ ເນື່ອງໃນວັນຊາດປະເທດ.
ເນື້ອໃນສານໄດ້ລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນາລັດ ນິກາຣາກົວ, ໃນນາມລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວ, ພວກຂ້າພະເຈົ້າຂໍຖື ເປັນກຽດສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານໄປຍັງລັດຖະບານ ແລະ ປະຊາຊົນ ນິກາຣາກົວ ເພື່ອນມິດທຸກ ຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດພວກເຮົາຈະໄດ້ຮັບການເສີມຂະຫຍາຍ ໃນຊຸມປີຕໍ່ໜ້າເພື່ອຜົນປະໂຫຍດລວມ ຂອງສອງຊາດພວກເຮົາກໍຄືເພື່ອ ສັນຕິພາບໂລກ ແລະ ການຮ່ວມມືສາກົນ.
ແຈ້ງການ
(10/09/2013)
ຂປລ. ໂດຍຕອບສະໜອງຕາມການເຊື້ອເຊີນຂອງພະນະທ່ານ ກັງ ຊັງຮີ ປະທານສະພາແຫ່ງຊາດ ແຫ່ງ ສ.ເກົາຫລີ, ພະນະທ່ານນາງ ປານີ ຢາທໍ່ຕູ້ ປະທານສະພາ ແຫ່ງຊາດແຫ່ງ ສປປ.ລາວ ພ້ອມດ້ວຍຄະນະຜູ້ແທນຂັ້ນສູງ ສະພາແຫ່ງຊາດລາວ ຈະເດີນທາງໄປຢ້ຽມຢາມທີ່ ສ.ເກົາຫລີ ໃນລະຫວ່າງວັນທີ 12-14 ກັນຍາ 2013 ນີ້, ເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີ ຂອງສອງປະເທດ ລາວ-ສ.ເກົາຫລີ ເວົ້າລວມເວົ້າສະເພາະແມ່ນເພີ່ມທະວີການຮ່ວມມືລະຫວ່າງ ສອງສະ ພາແຫ່ງຊາດ ລາວ-ສ.ເກົາຫລີ ໃຫ້ແໜ້ນແຟ້ນຍິ່ງຂຶ້ນທັງເປັນການແລກປ່ຽນ ແລະ ຖອດຖອນບົດຮຽນເຊິ່ງກັນ ແລະ ກັນກ່ຽວກັບບົດບາດ ແລະ ການປະຕິບັດໜ້າທີ່ ຂອງອົງການນິຕິບັນຍັດຂອງສອງປະເທດ ແລະ ບັນຫາອື່ນໆທີ່ທັງສອງຝ່າຍມີ ຄວາມສົນໃຈນຳກັນ./.
ສານອວຍພອນ
(05/09/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງສານອວຍພອນ ເຖິງພະນະ ທ່ານ ນາງ ດີນມາ ວານາ ຣູດເຊຟ ປະທານາທິບໍດີ ແຫ່ງ ສສ. ເບຣຊິນ ເນື່ອງໃນໂອກາດວັນຊາດ ປະເທດດັ່ງກ່າວ.
ເນື້ອໃນສານອວຍພອນລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ສະຫະພັນ ເບຣຊິນ, ໃນນາມ ຕາງໜ້າໃຫ້ລັດຖະບານ, ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານໄປຍັງລັດຖະບານ ແລະ ປະຊາຊົນ ເບຣຊິນ ທຸກຖ້ວນໜ້າ.
ພວກຂ້າພະເຈົ້າ ເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນດີທີ່ມີຢູ່ ລະຫວ່າງ ສອງປະເທດພວກ ເຮົາຈະໄດ້ຮັບການສືບຕໍ່ເສີມຂະຫຍາຍຍິ່ງໆຂຶ້ນ ເພື່ອຜົນ ປະໂຫຍດຮ່ວມກັນຂອງສອງປະເທດ ກໍຄື ເພື່ອສັນຕິພາບໂລກ ແລະ ການຮ່ວມມືເພື່ອການພັດທະນາ.
ໃນໂອກາດດຽວກັນນີ້ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດ ແຫ່ງ ສປປ. ລາວ ກໍໄດ້ສົ່ງສານອວຍພອນ ເຖິງພະນະທ່ານ ລຸຍສ ອາລເບໂຕ ຟີເກອິເຮໂດ ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສສ. ເບຣຊິນ ເຊັ່ນດຽວກັນ./.
ຜູ້ນຳລາວອວຍພອນວັນຊາດ ສ. ອູຊເບັກກີສຖານ
(05/09/2013)
ຂປລ. ບັນດາຜູ້ນຳລາວ ຊຶ່ງມີພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ.ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສປປ. ລາວ ຕ່າງກໍໄດ້ສົ່ງໂທລະເລກອວຍພອນເຖິງ ພະນະທ່ານ ອິສະລາມ ກາຣີມົບ ປະທານາທິບໍດີ ປະທານາທິບໍດີ ແຫ່ງສາທາລະນະລັດ ອູຊເບັກກິສຖານ, ພະນະທ່ານ ຊາບກັດ ມິຣຊິຢາເຢບ, ນາຍົກລັດຖະມົນຕີ ແລະ ພະນະທ່ານ ອັບດູລາຊິສ ໂກມິລົບ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນາລັດ ອູຊເບັກ ກີສຖານ ໃນໂອກາດວັນຊາດປະເທດດັ່ງກ່າວ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນາລັດ ອູຊເບັກກີສຖານ, ຕາງໜ້າໃຫ້ລັດຖະບານ, ປະຊາຊົນລາວ ແລະ ໃນນາມສ່ວນຕົວ, ພວກຂ້າ ພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາ ຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ອູຊເບັກກິສຖານ ເພື່ອນມິດ ທຸກຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນາລັດ ປະຊາທິປະໄຕ ປະຊາຊົນລາວ ແລະ ສາທາລະນາລັດ ອູຊເບັກກິສຖານ ຈະສຶບຕໍ່ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ມີຜົນຢ່າງບໍ່ຍຸດຢັ້ງ ເພື່ອຜົນປະໂຫຍດຂອງສອງຊາດພວກເຮົາ ແລະ ເພື່ອສັນຕິພາບໂລກ ແລະ ການຮ່ວມມືສາກົນ ເພື່ອການພັດທະນາ./.
ສານຊົມເຊີຍ
(03/09/2013)
ຂປລ. ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານຊົມເຊີຍ ເຖິງພະນະທ່ານ ລຸຍສ ອາລເບໂຕ ຟີເກອິເຣໂດ ລັດຖະມົນຕີວ່າການກະຊວງການຕ່າງປະເທດ ແຫ່ງ ສສ. ເບຣຊິນ ໃນໂອກາດທີ່ພະນະທ່ານໄດ້ຮັບການແຕ່ງຕັ້ງໃຫ້ດຳລົງຕຳແໜ່ງ ເປັນລັດຖະ ມົນຕີວ່າການກະຊວງການຕ່າງປະເທດຄົນໃໝ່.
ເນື້ອໃນສານຊົມເຊີຍລະບຸວ່າ: ເນື່ອງໃນໂອກາດທີ່ພະນະທ່ານໄດ້ຮັບການແຕ່ງຕັ້ງ ໃຫ້ດຳລົງຕຳແໜ່ງ ເປັນລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ສະຫະພັນ ບຣາຊິນ ຄົນໃໝ່ ຂ້າພະ ເຈົ້າຂໍຖືເປັນກຽດ ແລະ ມີຄວາມຍິນດີເປັນຢ່າງຍິ່ງ ສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ.
ຂ້າພະເຈົ້າເຊື່ອໝັ້ນວ່າ: ສາຍພົວພັນ ແລະ ການຮ່ວມມືອັນດີ ລະຫວ່າງ ສອງປະເທດ ກໍຄື ສອງກະຊວງການຕ່າງປະເທດພວກເຮົາ ທີ່ໄດ້ສ້າງມາບົນພື້ນຖານຄວາມເຂົ້າອົກ ເຂົ້າໃຈ ຈະໄດ້ຮັບການສືບຕໍ່ເສີມຂະ ຫຍາຍຢ່າງມີຜົນສຳເລັດ ເພື່ອຜົນປະໂຫຍດຂອງສອງຊາດພວກເຮົາ, ເພື່ອການຮ່ວມມືສາກົນ ແລະ ສັນຕິພາບ ໂລກ.
ຂ້າພະເຈົ້າຫວັງວ່າ ຈະໄດ້ຮ່ວມມືກັບພະນະທ່ານຢ່າງໃກ້ຊິດ ແລະ ຂໍສະແດງຄວາມນັບຖືຢ່າງສູງມາຍັງພະນະທ່ານ./.
ໂທລະເລກສະແດງຄວາມເສົ້າສະຫຼົດໃຈ
(03/09/2013)
ຂປລ. ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງໂທລະເລກ ສະແດງຄວາມເສົ້າ ສະຫຼົດໃຈ ເຖິງພະນະທ່ານ ດຣ. ອາຊິມ ອາເມັດ ຮັກສາການລັດຖະມົນຕີວ່າ ການກະຊວງການຕ່າງປະເທດ ແຫ່ງ ສາທາລະນະລັດ ມາລດິບ ຊຶ່ງມີເນື້ອຄວາມວ່າ: ຂ້າພະເຈົ້າມີ ຄວາມເສົ້າສະຫຼົດໃຈເປັນຢ່າງຍິ່ງ ທີ່ໄດ້ຮັບຂ່າວວ່າ: ພະນະທ່ານ ດຣ. ອັບດຸນ ຊາມັດ ອັບດຸນລາ, ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສາທາລະນາລັດ ມາລ ດິບ ໄດ້ເຖິງແກ່ມໍລະນາກຳ ໃນວັນທີ 25 ສິງຫາ 2013.
ໃນນາມຕາງໜ້າລັດຖະບານ, ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າຂໍສະແດງຄວາມເສົ້າສະຫຼົດໃຈຢ່າງສຸດຊຶ້ງມາຍັງພະນະທ່ານ ແລະ ຂໍແບ່ງປັນຄວາມທຸກ ໂສກ ແລະ ຄວາມເຫັນອົກເຫັນໃຈ ມາຍັງປະຊາຊົນມານດິບເພື່ອນມິດ ໂດຍສະເພາະແມ່ນ ຄອບຄົວຂອງພະນະທ່ານ ດຣ. ອັບດຸນ ຊາມັດ ອັບດຸນລາ, ຍາດພີ່ນ້ອງ ແລະ ເພື່ອນ ມິດທັງຫຼາຍ ມາໃນໂອ ກາດນີ້ດ້ວຍ.
ຂ້າພະເຈົ້າເຊື່ອໝັ້ນວ່າ: ລັດຖະບານ ແລະ ປະຊາຊົນ ມານດີບ ເພື່ອນມິດໂດຍສະເພາະ ກະຊວງການຕ່າງປະເທດ ມານ ດິບ ພາຍໃຕ້ການນຳພາຂອງພະນະທ່ານ ຈະສຶບ ຕໍ່ເຮັດວຽກງານທີ່ພະນະທ່ານ ດຣ. ອັນດຸນ ຊາມັດ ປະໄວ້ນັ້ນ ໃຫ້ປະສົບຜົນສຳເລັດ ແລະ ສາມາດຜ່ານຜ່າອຸປະສັກໄປໄດ້ໂດຍໄວ./.
ໂທລະເລກອວຍພອນ
(02/09/2013)
ຂປລ. ພະນະທ່ານ ທອງລຸນ ສິສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກອວຍພອນເຖິງ ພະນະທ່ານ ຟາມ ບິ່ງ ມິງ ລັດຖະມົນຕີວ່າການກະຊວງການຕ່າງປະເທດ ແຫ່ງສາທາລະນະລັດ ສັງຄົມນິຍົມ ຫວຽດນາມ ໃນໂອກາດວັນຊາດ ສສ. ຫວຽດນາມ ຄົບຮອບ 68 ປີ.
ເນື້ອໃນໂທລະເລກໄດ້ລະບຸວ່າ: ເນື່ອງໃນໂອກາດສະເຫລີມສະຫລອງວັນຊາດ ແຫ່ງ ສາທາລະນະລັດ ສັງຄົມນິຍົມຫວຽດນາມ ຄົບຮອບ 68 ປີ ຕາງໃຫ້ຄະນະນຳ ແລະ ພະ ນັກງານກະຊວງການຕ່າງປະເທດ ແຫ່ງ ສປປ.ລາວ ກໍຄື ໃນນາມສ່ວນຕົວ ຂ້າພະເຈົ້າ ຂໍສົ່ງຄວາມຊົມເຊີຍອັນອົບອຸ່ນ ຄວາມສາມັກຄີຮັກແພງອັນສະນິດສະໜົມຖານສະຫາຍ ອ້າຍນ້ອງ ແລະ ຄຳອວຍພອນໄຊອັນປະເສີດ ມາຍັງພະນະທ່ານ ແລະ ໂດຍຜ່ານພະນະທ່ານໄປຍັງຄະນະ ແລະ ພະນັກງານກະຊວງການຕ່າງປະເທດ ແຫ່ງ ສາທາລະນະ ລັດ ສັງຄົມນິຍົມຫວຽດນາມ ທຸກຖ້ວນໜ້າ.
ຂ້າພະເຈົ້າມີຄວາມເອກອ້າງທະນົງໃຈເປັນຢ່າງຍິ່ງ ທີ່ເຫັນວ່າ ຕະຫລອດໄລຍະ 68 ປີ ຜ່ານມາ ຂະແໜງການຕ່າງປະເທດຫວຽດນາມ ໄດ້ປະກອບສ່ວນຢ່າງສຳຄັນເຂົ້າໃນ ການເຊີດຊູບົດບາດ, ອິດທິພົນ ແລະ ຊື່ສຽງຂອງ ສສ. ຫວຽດນາມ ໃຫ້ສູງເດັ່ນຂຶ້ນຢ່າງບໍ່ຢຸດຢັ້ງ ໃນເວທີພາກພື້ນ ແລະ ໃນໂລກ. ຂ້າພະເຈົ້າຕີລາຄາສູງການພົວພັນຮ່ວມມື, ຊ່ວຍເຫລືອ ເຊິ່ງກັນ ແລະ ກັນ, ການປະສານງານຂອງສອງກະຊວງການຕ່າງປະເທດ ລາວ-ຫວຽດນາມ ໃນໄລຍະຜ່ານມາ ກໍຄື ປະຈຸບັນ ອັນເປັນການປະກອບສ່ວນ ອັນສຳຄັນເຂົ້າໃນການຮັດແໜ້ນ ສາຍພົວພັນມິດຕະພາບທີ່ຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງ ຊາດ ລາວ-ຫວຽດນາມ ໃຫ້ນັບມື້ນັບມີປະສິດທິຜົນ ແລະ ກ້າວຂຶ້ນສູ່ຈຸດສູງອັນໃໝ່ຍິ່ງໃຫຍ່ກວ່າເກົ່າ.
ໃນໂອກາດອັນສະຫງ່າລາສີນີ້, ຂ້າພະເຈົ້າ ຂໍຢືນຢັນຢ່າງໜັກແໜ້ນອີກເທື່ອໜຶ່ງວ່າ ຈະສືບຕໍ່ຮ່ວມມືຢ່າງແໜ້ນ ແຟ້ນກັບພະນະທ່ານ ເພື່ອປະກອບສ່ວນເຂົ້າໃນການຮັດແໜ້ນ ແລະ ເພີ່ມທະວີຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ກໍຄື ລະຫວ່າງ ສອງຂະແໜງການຕ່າງປະ ເທດພວກເຮົາ ໃຫ້ມີປະສິດຜົນ ແລະ ຈະເລີນງອກງາມຍິ່ງໆຂຶ້ນ ເພື່ອຜົນປະໂຫຍດຂອງສອງປະເທດລາວ ແລະ ຫວຽດນາມ ກໍຄື ເພື່ອສັນຕິພາບ, ມິດຕະພາບ ແລະ ການຮ່ວມມືພັດທະນາໃນພາກພື້ນ ແລະ ໃນໂລກ.
ອວຍພອນໃຫ້ການຮ່ວມມື ລະຫວ່າງ ສອງກະຊວງການຕ່າງປະເທດພວກເຮົາ ຈົ່ງນັບມື້ໄດ້ຮັບການເພີ່ມທະວີ ຢ່າງແໜ້ນແຟ້ນ ແລະ ມີປະສິດທິຜົນຍິ່ງໆຂຶ້ນ. ອວຍພອນ ໃຫ້ພະນະທ່ານ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດໃໝ່ໃຫຍ່ຫລວງກວ່າເກົ່າ ໃນໜ້າທີ່ອັນສູງສົ່ງຂອງຕົນ./.
ຜູ້ນຳລາວອວຍພອນວັນຊາດ ສ. ສະໂລວັກ
(02/09/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງການຕ່າງ ປະເທດ ແຫ່ງ ສປປ. ລາວ ໄດ້ສົ່ງສານອວຍພອນ ເຖິງ ພະນະທ່ານ ອີວານ ກັດສປາໂຣວິກ ປະທານາທິບໍດີ ແຫ່ງ ສາທາລະນະລັດ ສະໂລວັກ, ພະນະທ່ານ ໂຣເບີດ ຟີໂກ ນາຍົກລັດຖະມົນຕີ ແລະ ພະນະທ່ານ ມິໂຣສລັບ ລາຈກັກ ຮອງນາຍົກລັດຖະມົນຕີ, ລັດຖະມົນຕີ ວ່າການກະຊວງການຕ່າງປະເທດ ແຫ່ງ ສາທາລະນະລັດ ສະໂລວັກ ເນື່ອງໃນໂອກາດວັນຊາດ ແຫ່ງ ສາທາລະນະລັດ ສະໂລວັກ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ສະໂລວັກ, ໃນນາມລັດຖະບານ, ປະຊາຊົນ ແຫ່ງ ສປປ.ລາວ ແລະ ໃນນາມສ່ວນຕົວ, ພວກ ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານໄປຍັງລັດຖະບານ ແລະ ປະຊາຊົນສະໂລວັກ ຈົ່ງມີສຸຂະພາບ ເຂັ້ມແຂງ, ມີຄວາມຜາສຸກ ແລະ ຈະເລີນກ້າວໜ້າ.
ພວກຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະໄດ້ຮັບການສືບຕໍ່ຮັດແໜ້ນ ແລະ ແຕກດອກອອກຜົນ ຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນສອງຊາດພວກ ເຮົາກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືໃນການພັດທະນາຢູ່ພາກພື້ນຂອງພວກເຮົາ ແລະ ໃນທົ່ວໂລກ./.
ຜູ້ນຳພັກ-ລັດ ອວຍພອນວັນຊາດ ສສ. ຫວຽດນາມ ຄົບຮອບ 68 ປີ
(30/08/2013)
ຂປລ. ບັນດາຜູ້ນຳພັກ-ລັດຂອງລາວ ຊຶ່ງປະກອບມີ ສະຫາຍ ຈູມມາລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກ ປປ. ລາວ, ປະທານປະເທດ ແຫ່ງ ສປປ. ລາວ, ສະຫາຍ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ. ລາວ ແລະ ສະຫາຍ ນາງ ປານີ ຢາທໍ່ຕູ້, ປະທານສະພາແຫ່ງຊາດລາວ ຕ່າງກໍໄດ້ ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງສະຫາຍ ຫງວຽນ ຝູ ຈ້ອງ, ເລຂາທິການໃຫຍ່ ຄະນະບໍລິຫານງານສູນກາງ ພັກກອມມູນິດຫວຽດນາມ, ສະຫາຍ ເຈື່ອງ ເຕີ້ນ ຊາງ, ປະທານປະເທດ ແຫ່ງ ສສ. ຫວຽດນາມ, ສະຫາຍ ຫງວຽນ ເຕີ້ນ ຢຸງ, ນາຍົກລັດຖະມົນຕີ ແຫ່ງ ສສ. ຫວຽດນາມ ແລະ ສະຫາຍ ຫງວຽນ ຊິງ ຮຸ່ງ, ປະທານສະພາແຫ່ງຊາດ ສສ. ຫວຽດນາມ ໃນໂອກາດ ສະເຫລີມສະຫລອງຄົບຮອບ 68 ປີ ແຫ່ງການສະຖາປະນາ ສາທາລະນະລັດ ສັງຄົມນິຍົມຫວຽດນາມ.
ເນື້ອໃນສຳຄັນຂອງໂທລະເລກ ລະບຸວ່າ: ໃນນາມຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະພາແຫ່ງຊາດ, ລັດຖະບານ ແຫ່ງ ສາທາລະນະລັດ ປະຊາ ທິປະໄຕ ປະຊາຊົນລາວ ແລະ ປະຊາຊົນລາວບັນດາເຜົ່າ ກໍຄື ໃນນາມສ່ວນຕົວ ພວກຂ້າພະເຈົ້າ ຂໍສົ່ງຄວາມຊົມເຊີຍອັນອົບອຸ່ນ, ຄວາມສາມັກຄີຮັກແພງອັນສະໜິດສະໜົມ ຖານສະຫາຍອ້າຍນ້ອງ ແລະ ພອນໄຊອັນປະເສີດ ມາຍັງບັນດາສະຫາຍ ແລະ ໂດຍຜ່ານບັນດາສະຫາຍ ໄປຍັງຄະນະບໍລິຫານງານສູນກາງພັກກອມມູນິກຫວຽດນາມ, ສະພາແຫ່ງຊາດ, ລັດຖະບານ ແຫ່ງ ສາທາລະນະລັດ ສັງຄົມນິຍົມ ຫວຽດນາມ ຕະຫລອດເຖິງ ປະຊາຊົນຫວຽດນາມອ້າຍນ້ອງ ທຸກຖ້ວນໜ້າ.
ພວກຂ້າພະເຈົ້າ ມີຄວາມປະຕິຍິນດີ ແລະ ພາກພູມໃຈເປັນຢ່າງຍິ່ງ ທີ່ເຫັນວ່າ: ຕະຫລອດໄລຍະ 68 ປີ, ພາຍໃຕ້ການນຳພາອັນປີຊາສາມາດ ແລະ ສະຫລາດສ່ອງໃສ ຂອງພັກກອມມູນິດຫວຽດນາມ ທີ່ມີກຽດສະຫງ່າ ທີ່ປະທານ ໂຮ່ ຈິມິນ ຜູ້ຍິ່ງໃຫຍ່ເປັນຜູ້ກໍ່ຕັ້ງ, ຝຶກຝົນຫລໍ່ຫລອມ ແລະ ດ້ວຍຈິດໃຈຮັກຊາດອັນດູດດື່ມ ສົມທົບກຳລັງແຮງ ສັງລວມຂອງປວງຊົນທັງຊາດ ບວກກັບມູນເຊື້ອການຕໍ່ສູ້ອັນອົງອາດກ້າແກ່ນ ປະຊາຊົນຫວຽດນາມອ້າຍນ້ອງ ໄດ້ດຳເນີນການຕໍ່ສູ້ຢ່າງພິລະອາດຫານ ຕ້ານພວກຈັກກະພັດຜູ້ ຮຸກຮານ ຈົນສາມາດຍາດໄດ້ໄຊຊະນະອັນໃຫຍ່ຫລວງ ໃນການປົດປ່ອຍປະເທດຊາດ, ຍາດເອົາຄວາມເປັນເອກະລາດແຫ່ງຊາດ ແລະ ຜືນແຜ່ນດິນອັນຄົບຖ້ວນຂອງຕົນ ຈົນກ້າວໄປເຖິງການທ້ອນໂຮມປະເທດຊາດ ເປັນເອກະພາບຢ່າງສົມບູນ.
ນັບແຕ່ການປະຕິບັດແນວທາງປ່ຽນແປງໃໝ່ ປີ 1986 ເປັນຕົ້ນມາ, ປະຊາຊົນຫວຽດນາມອ້າຍນ້ອງ ສາມາດຍາດໄດ້ຜົນສຳເລັດອັນໃຫຍ່ຫລວງສຳຄັນ ແລະ ຮອບດ້ານ ອັນໄດ້ເຮັດໃຫ້ທົ່ວປະເທດ ມີຄວາມສະຖຽນລະພາບທາງດ້ານການເມືອງໜັກແໜ້ນ ແລະ ມີຄວາມເປັນລະບຽບຮຽບຮ້ອຍທາງສັງຄົມ, ເສດຖະກິດສືບຕໍ່ໄດ້ຮັບການຂະຫຍາຍ ຕົວໃນລະດັບສູງ ຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນນັບມື້ໄດ້ຮັບການຍົກສູງຂຶ້ນຢ່າງເດັ່ນຊັດ, ຖານະບົດບາດ, ອິດທິພົນ ຊື່ສຽງຂອງສາທາລະນະລັດ ສັງຄົມນິຍົມ ຫວຽດນາມ ໄດ້ຮັບການເຊີດຊູສູງເດັ່ນຂຶ້ນຢ່າງບໍ່ຢຸດຢັ້ງ ໃນເວທີພາກພື້ນ ແລະ ສາກົນ.
ພັກ, ລັດຖະບານ ແລະ ປະຊາຊົນລາວບັນດາເຜົ່າ ພວກຂ້າພະເຈົ້າ ຂໍສະແດງຄວາມຊົມເຊີຍຢ່າງສຸດອົກສຸດໃຈ ຕໍ່ບັນດາຜົນສຳເລັດອັນໃຫຍ່ຫລວງ ຂອງປະຊາຊົນຫວຽດນາມ ອ້າຍນ້ອງ ແລະ ເຊື່ອໝັ້ນຢ່າງໜັກແໜ້ນວ່າ: ພາຍໃຕ້ການນຳພາອັນຖືກຕ້ອງ ແລະ ສະຫລາດສ່ອງໃສ ຂອງພັກກອມມູນິດຫວຽດນາມ, ອັນມີສະຫາຍເລຂາທິການໃຫຍ່ ຫງວຽນ ຝູ ຈ໋ອງ ເປັນຜູ້ນຳໜ້ານັ້ນ, ປະຊາຊົນຫວຽດນາມອ້າຍນ້ອງ ຈະສືບຕໍ່ຍາດໄດ້ຜົນສຳເລັດອັນໃຫຍ່ຫລວງ ແລະ ໜັກແໜ້ນກວ່າເກົ່າໃນພາລະກິດປ່ຽນແປງໃໝ່ ເພື່ອນຳ ເອົາປະເທດຊາດກ້າວຂຶ້ນຕາມທິດສັງຄົມນິຍົມ, ບັນລຸເປົ້າໝາຍສ້າງປະເທດຫວຽດ ນາມ ໃຫ້ກາຍເປັນປະເທດອຸດສາຫະກຳໂດຍພື້ນຖານ ຕາມທິດທັນສະໄໝໃນປີ 2020, ປະຕິບັດບັນດາມະຕິຂອງກອງປະຊຸມໃຫຍ່ ຄັ້ງທີ XI ຂອງພັກກອມມູນິດຫວຽດນາມຢ່າງມີໄຊ, ບັນລຸຈຸດໝາຍປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸຕິທຳ ແລະ ສີວິໄລ, ປະກອບສ່ວນຢ່າງຕັ້ງໜ້າ ເຂົ້າໃນພາລະກິດສັນຕິພາບ, ສະຖຽນລະພາບ, ການຮ່ວມມືພັດທະນາ ແລະ ຄວາມກ້າວໜ້າທາງສັງຄົມ ຢູ່ໃນພາກພື້ນ ແລະ ໃນໂລກ.
ພວກຂ້າພະເຈົ້າ ມີຄວາມເອກອ້າງທະນົງໃຈເປັນຢ່າງຍິ່ງ ທີ່ເຫັນວ່າ: ຕະຫລອດໄລຍະຜ່ານມາ, ມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ- ຫວຽດນາມ ທີ່ມີປະທານ ໂຮ່ ຈິ ມິນ ຜູ້ຍິ່ງໃຫຍ່, ປະທານ ໄກສອນ ພົມວິຫານ ແລະ ປະທານ ສຸພານຸວົງ ທີ່ເຄົາລົບຮັກ ພ້ອມດ້ວຍບັນດາການນຳຮຸ່ນສືບທອດຂອງ ສອງພັກ, ສອງລັດ ຂອງພວກເຮົາໄດ້ອອກເຫື່ອເທແຮງ, ຝິກຝົນຫລໍ່ຫລອມ, ເພີ່ມພູນຄູນສ້າງໄດ້ຮັບການເສີມ ຂະຫຍາຍ ທັງທາງເລິກ ແລະ ທາງກວ້າງ, ກາຍເປັນກົດເກນແຫ່ງການຄົງຕົວ, ເປັນມູນມໍລະດົກອັນລຳຄ່າ ແລະ ເປັນໜຶ່ງໃນບັນດາປັດໄຈຕັດສິນໄຊຊະນະ ຂອງການປະ ຕິວັດຂອງສອງຊາດ ລາວ-ຫວຽດນາມ.
ໃນໂອກາດອັນສະຫງ່າລາສີ ແລະ ມີຄວາມໝາຍສຳຄັນຍິ່ງນີ້, ອີກເທື່ອໜຶ່ງ ພັກ, ລັດ ແລະ ປະຊາຊົນລາວບັນດາເຜົ່າ ພວກຂ້າພະເຈົ້າ ຂໍສະແດງຄວາມຂອບໃຈຢ່າງຈິງໃຈ ແລະ ຄວາມຮູ້ບຸນຄຸນຢ່າງເລິກເຊິ່ງ ມາຍັງ ພັກ, ລັດ ແລະ ປະຊາ ຊົນຫວຽດນາມອ້າຍນ້ອງ ທີ່ໄດ້ໃຫ້ການສະໜັບສະໜູນຢ່າງແຂງແຮງ, ການຊ່ວຍເຫລືອອັນໃຫຍ່ຫລວງ, ລ້ຳຄ່າ, ທັນການ ແລະ ມີຜົນສັກສິດ ແກ່ພາລະກິດຕໍ່ສູ້ປົດປ່ອຍຊາດ ໃນເມື່ອກ່ອນ ກໍຄື ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດຂອງປະຊາຊົນລາວ ໃນປະຈຸບັນ.
ອວຍພອນໃຫ້ສາຍພົວພັນມິດຕະພາບ ອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະ ຫວ່າງ ສອງພັກ, ສອງລັດ ແລະ ປະຊາຊົນສອງຊາດພວກເຮົາ ຈົ່ງນັບມື້ໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ແລະ ມີປະສິດທິຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ.
ອວຍພອນໃຫ້ບັນດາສະຫາຍ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດໃໝ່ ໃຫຍ່ຫລວງກວ່າເກົ່າ ໃນໜ້າທີ່ອັນສູງສົ່ງຂອງຕົນ./.
ສານອວຍພອນ
(30/08/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ຕ່າງກໍໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານສານອວຍພອນ ເຖິງພະນະທ່ານ ອາລມັດ ສເບັກ ອາຕາມບາເຢັບ ປະທານາທິບໍດີ ແຫ່ງ ສາທາລະນະລັດ ກຽກກິດສະຖານ, ພະນະທ່ານ ຊານໂຕຣາ ຊາຕິບບານດີ ເຢັບ ນາຍົກລັດຖະມົນຕີ ແລະ ພະນະ ທ່ານ ອາບດິນດາເອັບ ເບເກໂຊວິກຈ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ກຽກກິດສະຖານ ເນື່ອງໃນໂອກາດວັນຊາດປະເທດດັາງກ່າວ.
ເນື້ອໃນສານອວຍພອນລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ກຽກກິດສະຖານ, ຕາງໜ້າໃຫ້ ລັດຖະບານ, ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງປະຊາຊົນ ກຽກກິດສະຖານ ເພື່ອນມິດທຸກຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ກຽກກິດສະ ຖານ ຈະສືບຕໍ່ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງສອງຊາດພວກເຮົາ ແລະ ເພື່ອສັນຕິພາບໂລກ ແລະ ການຮ່ວມມື ສາກົນເພື່ອການພັດທະນາ./.
ໂທລະເລກອວຍພອນ
(29/08/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງໂທລະເລກອວຍພອນ ເຖິງ ສົມເດັດ ຕວນກູ ອານຮາຈິ ອັບດູນ ຮາລີມ ມູ ອາຊາມ ຊາ, ຣາຊາທິບໍດີ ອົງທີ XIV ແຫ່ງ ມາເລເຊຍ ເນື່ອງໃນໂອກາດວັນປະກາດເອກະລາດ ຄົບຮອບ 56 ປີ.
ເນື້ອໃນໂທລະເລກລະບຸວ່າ: ເນື່ອງໃນໂອກາດອັນສະຫງ່າລາສີ ແຫ່ງ ວັນປະກາດເອກະລາດ ຄົບຮອບ 56 ປີ ຂອງມາເລເຊຍໃນນາມປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວທຸກຖ້ວນໜ້າ ກໍຄື ໃນນາມສ່ວນຕົວ, ຂ້າພະເຈົ້າຂໍຖືປັນກຽດຢ່າງສູງສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງສົມເດັດ ພ້ອມດ້ວຍພະບໍລົມວົງສານຸວົງ ແລະ ຜ່ານສົມເດັດ ໄປຍັງປະຊາຊົນມາເລເຊຍ ທຸກຖ້ວນໜ້າ.
ຂ້າພະເຈົ້າມີຄວາມປິຕິຊົມຊື່ນຕໍ່ສາຍພົວພັນມິດຕະພາບ ແລະ ການຮ່ວມມື ລະຫວ່າງສອງປະເທດທີ່ໄດ້ຮັບ ການຂະຫຍາຍຕົວ ແລະ ກຳລັງແຕກດອກອອກຜົນຍິ່ງຂຶ້ນໃນ ຫລາຍຂົງເຂດ.
ຂ້າພະເຈົ້າຫວັງຢ່າງຍິ່ງວ່າສາຍພົວພັນມິດຕະພາບ ແລະ ການຮ່ວມມືອັນດີງາມທີ່ມີມານັ້ນ ຈະໄດ້ຮັບການສືບຕໍ່ເສີມຂະຫຍາຍຂຶ້ນເປັນກ້າວໆ ບົນພື້ນຖານຕ່າງຝ່າຍຕ່າງມີຜົນ ປະໂຫຍດ, ເພື່ອສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາຢູ່ໃນພາກພື້ນ ແລະ ໃນໂລກ.
ຂ້າພະເຈົ້າຂໍອວຍພອນໃຫ້ສົມເດັດຈົ່ງມີພະກະເສມສຳລານ ແລະ ຂໍອວຍພອນໃຫ້ປະເທດມາເລເຊຍ ຈົ່ງວັດທະນາຖາວອນຕະຫລອດໄປ.
ໃນໂອກາດດຽວກັນນີ້,ພະນະທ່ານທອງສິງທຳມະວົງນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການ ຕ່າງປະເທດ ແຫ່ງ ສປປ. ລາວ ກໍໄດ້ສົ່ງຄຳຊົມເຊີຍ, ຄວາມປິຕິຊົມຊື່ນ ແລະ ພອນໄຊອັນປະເສີດ ມາຍັງ ພະນະທ່ານ ດາໂຕະ ສຣິ ໂມຮາມັດ ນາຈິບ ບິນ ຕູນ ຮາຈິ ອັບດູນຣາຊັກ ນາຍົກລັດຖະມົນຕີ ແລະ ພະນະທ່ານ ດາໂຕະ ສຣິ ອານິຟາຮາຈິອາມານ ລັດຖະມົນຕີວ່າການກະຊວງການຕ່າງປະເທດ ແຫ່ງ ມາເລເຊຍ ເຊັ່ນດຽວກັນ./.
ສານອວຍພອນ
(26/08/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະ ມົນຕີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານອວຍພອນເຖິງພະນະທ່ານ ນິໂຄແລ ຕີມັອບຟຕິ ປະທານາທິບໍດີ ແຫ່ງ ສາທາລະນະລັດ ມອນໂດວາ, ພະນະທ່ານ ລູຣີ ລີນກາ ນາຍົກລັດຖະມົນຕີ ແລະ ພະນະທ່ານ ນາງ ນາດາເລຍ ເກີແມນ ຮອງນາຍົກລັດຖະມົນຕີ ແຫ່ງ ສ. ມອນໂດວາ ເນື່ອງໃນໂອກາດວັນ ຊາດ ແຫ່ງ ສ. ມອນໂດວາ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ມອນໂດວາ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າຂໍສົ່ງຄຳຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະ ນະທ່ານ ແລະ ຜ່ານພະນະທ່ານ ໄປຍັງປະຊາຊົນ ມອນໂດວາ ເພື່ອນມິດທຸກຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າ, ສາຍພົວພັນມິດຕະພາບ ແລະ ການຮ່ວມມືລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ມອນໂດວາ ຈະສືບຕໍ່ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງສອງຊາດພວກເຮົາ ແລະ ເພື່ອສັນຕິພາບໂລກ ແລະ ການຮ່ວມ ມືສາກົນເພື່ອການພັດທະນາ./.
ຜູ້ນຳລາວອວຍພອນວັນຊາດຮົງກາລີ
(21/08/2013)
ຂປລ. ບັນດາທ່ານຜູ້ນຳລາວ ຊຶ່ງມີພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ; ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ.ລາວ ຕ່າງກໍໄດ້ສະແດງ ຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງສານອວຍພອນ ເຖິງພະນະທ່ານ ຈານົດສ ອາເດີຣ ປະທານາທິບໍດີ ແຫ່ງ ຮົງກາລີ; ພະນະທ່ານ ວິກຕໍ ອໍບານ ນາຍົກລັດຖະມົນຕີ ແລະ ພະນະທ່ານ ຈານົດສ ມາຣໂທນີ ລັດຖະມົນຕີວ່າການກະຊວງການຕ່າງປະເທດ ແຫ່ງ ຮົງກາລີ ໃນໂອກາດວັນຊາດຂອງປະເທດດັ່ງກ່າວ.
ເນື້ອໃນຂອງສານອວຍພອນລະບຸວ່າ: ໃນນາມຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍຄື ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ຮົງກາລີ ທຸກຖ້ວນໜ້າ. ພ້ອມທັງເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ຮົງກາລີ ຈະໄດ້ຮັບການເສີມຂະຫຍາຍ ໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ./.
ຜູ້ນຳລາວອວຍພອນວັນຊາດອິນໂດເນເຊຍ
(15/08/2013)
ຂປລ. ບັນດາທ່ານຜູ້ນຳລາວ ຊຶ່ງມີພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງສາທາລະນາລັດ ປະຊາທິປະໄຕ ປະຊາຊົນລາວ; ພະນະທ່ານ ບຸນຍັງ ວໍລະຈິດ ຮອງປະທານປະເທດ; ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສປປ.ລາວ ຕ່າງກໍໄດ້ສະແດງຄວາມຊົມເຊີຍອັນອົບອຸ່ນ ຜ່ານທາງໂທລະເລກ ເຖິງພະນະທ່ານ ດຣ. ຊູຊິໂລ ບຳບັງ ຢຸດໂດໂຢໂນ ປະທານາທິບໍດີ ແຫ່ງສາທາລະນາລັດ ອິນໂດເນເຊຍ; ພະນະທ່ານ ໂບເອດີໂອໂນ ຮອງປະທານາທິບໍດີ ແລະ ພະນະທ່ານ ດຣ. ຣາເດນ ມຸລາເມັດ ມາກຕີ ມຸເລຍນາ ນາຕາເລກາວາ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນາລັດ ອິນໂດເນເຊຍ ໃນໂອກາດວັນຊາດຂອງປະເທດດັ່ງກ່າວ.
ເນື້ອໃນໂທລະເລກລະບຸວ່າ: ໃນໂອກາດສະເຫລີມສະຫລອງວັນຊາດ ແຫ່ງ ສາທາລະນະລັດ ອິນໂດເນເຊຍ ຄົບຮອບ 68 ປີ ໃນນາມລັດຖະບານ ແລະ ປະຊາຊົນ ແຫ່ງ ສາທາລະນາລັດ ປະຊາທິປະໄຕ ປະຊາຊົນລາວ ກໍຄື ໃນນາມສ່ວນຕົວ, ພວກຂ້າພະເຈົ້າ ມີຄວາມປິຕິຊົມຊື່ນເປັນຢ່າງຍິ່ງ ແລະ ຖືເປັນກຽດຢ່າງສູງສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ, ລັດຖະບານ ແລະ ປະຊາຊົນອິນໂດເນເຊຍ ທຸກຖ້ວນໜ້າ.
ພວກຂ້າພະເຈົ້າມີຄວາມຍິນດີເປັນຢ່າງຍິ່ງ ທີ່ເຫັນວ່າສາຍພົວພັນມິດຕະພາບ ທີ່ມີມູນເຊື້ອ ແລະ ການຮ່ວມມືອັນດີງາມ ລະຫວ່າງ ສາທາລະນາລັດ ປະຊາທິປະໄຕ ປະຊາຊົນ ລາວ ແລະ ສາທາລະນາລັດ ອິນໂດເນເຊຍ ໄດ້ຮັບການຂະຫຍາຍຕົວຢ່າງຕໍ່ເນື່ອງ ຕະຫລອດໄລຍະເວລາກວ່າເຄິ່ງສັດຕະວັດ ນັບແຕ່ມີການສ້າງຕັ້ງສາຍພົວພັນການທູດ ລາວ ແລະ ອິນໂດເນເຊຍ ເປັນຕົ້ນມາ ພວກຂ້າພະເຈົ້າຫວັງວ່າ ຈະໄດ້ສຶບຕໍ່ເຮັດວຽກຮ່ວມກັບພະນະທ່ານ ເພື່ອຊຸກຍູ້ສົ່ງເສີມສາຍພົວພັນມິດຕະພາບ ແລະ ການຮ່ວມມືອັນດີທີ່ມີມາ ດັ່ງກ່າວນັ້ນ ໃຫ້ໄດ້ການພັດທະນາ ແລະ ຂະຫຍາຍຕົວຍິ່ງໆຂຶ້ນ ເພື່ອນຳຜົນປະໂຫຍດຕົວຈິງ ມາສູ່ປະຊາຊົນສອງຊາດຂອງພວກເຮົາ ກໍຄື ເພື່ອສັນຕິພາບ, ສະຖຽນລະພາບ ແລະ ການພັດຖະນາຢູ່ໃນພາກພຶ້ນ ແລະ ໃນໂລກ.
ພວກຂ້າພະເຈົ້າຂໍຖືໂອກາດນີ້ ອວຍພອນໄຊອັນປະເສີດມາຍັງພະນະທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ, ປະສົບຜົນສຳເລັດໃນພາລະກິດ ອັນມີກຽດສູງສົ່ງ ຂອງ ພະນະທ່ານ./.
ສານຊົມເຊີຍ
(9/08/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສະແດງຄຳຊົມເຊີຍອັນອົບ ອຸ່ນ ແລະ ພອນໄຊອັນປະເສີດ ຜ່ານສານເຖິງສົມເດັດ ເຊອິກ ຈາເບີ ອານ-ມູບາຣັກ ອານ-ຮາມັດ ອານ-ຊາບາ ນາຍົກລັດຖະມົນ ຕີ ແຫ່ງ ລັດ ກູເວດ. ເໜືອໃນຂອງສານຊົມເຊີຍ ລະບຸວ່າ:
ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ມີຄວາມຍິນດີສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງສົມເດັດ, ເນື່ອງໃນໂອກາດທີ່ສົມເດັດ ໄດ້ຖືກແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ລັດ ກູເວດ.
ການທີ່ ສົມເດັດ ໄດ້ຖືກແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ລັດກູເວດ ອີກໜຶ່ງສະໄໝ ໄດ້ເປັນການສະແດງເຖິງຄວາມໄວ້ເນື້ອເຊື່ອໃຈ ຂອງປະຊາຊົນ ໃນການນຳພາ ແລະ ການປະກອບສ່ວນອັນສຳຄັນ ຂອງສົມເດັດເຂົ້າໃນພາລະກິດສ້າງສາ ແລະ ພັດທະນາປະເທດຊາດ. ຂ້າພະເຈົ້າຫວັງວ່າ ຈະໄດ້ເຮັດວຽກຮ່ວມກັບສົມເດັດ ໃນການສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບ ລະຫວ່າງ ສອງປະເທດ ລາວ-ກູເວດ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອຜົນປະໂຫຍດຂອງສັນຕິພາບ, ມິດຕະພາບ ແລະ ການຮ່ວມມືພາກພື້ນ ແລະ ສາກົນ.
ຂ້າພະເຈົ້າຂໍຖືໂອກາດນີ້, ອວຍພອນໃຫ້ສົມເດັດ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳ ເລັດໃນການປະຕິບັດໜ້າທີ່ອັນສູງສົ່ງ ຂອງສົມເດັດ./.
ຜູ້ນຳລາວ ອວຍພອນວັນຊາດ ສິງກະໂປ
(8/08/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ ຮອງນາ ຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ.ລາວ ໄດ້ສົ່ງສານອວຍພອນ ໃນໂອກາດສະເຫລີມສະຫລອງວັນຊາດ ຂອງສິງກະໂປ ເຖິງ ພະນະ ທ່ານ ໂທນີ ຕັນ ເກັງຢ໋າ ປະທານາທິບໍດີ, ພະນະທ່ານ ລີ ຊ່ຽນ ລຸງ ນາຍົກລັດຖະມົນຕີ ແລະ ພະນະທ່ານ ເຄ ຊານ ມູກາມ ລັດຖະມົນຕີວ່າການກະຊວງການຕ່າງປະເທດ ແລະ ກະຊວງກົດໜາຍ ແຫ່ງ ສາທາລະນະລັດ ສິງກະໂປ ຕາມລຳດັບ.
ເນື້ອໃນໄດ້ລະບຸວ່າ: ເນື່ອງໃນໂອກາດສະເຫລີມສະຫລອງວັນຊາດຂອງ ສາທາລະນາລັດ ສິງກະໂປ ຄົບ ຮອບ 48 ປີ, ໃນນາມປະຊາຊົນແຫ່ງ ສາທາລະນາລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸນ ແລະ ພອນໄຊອັນປະເສີດມາຍັງພະນະ ທ່ານ ແລະ ປະຊາຊົນສິງກະໂປ ເພື່ອນມິດທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືທີ່ໃກ້ຊິດ ແລະ ມີປະສິດທິຜົນ ລະຫວ່າງສອປະເທດພວກເຮົາ ຈະສຶບຕໍ່ໄດ້ຮັບເສີມຂະຫຍາຍໃຫ້ກ້ວາງຂວາງ ແລະ ຮັດແໜ້ນໃຫ້ເລິກເຊິ່ງຍິ່ງໆຂຶ້ນ, ທັງໃນຂອບສອງຝ່າຍ ແລະ ໃນຂອບອາຊຽນ ເພື່ອເອົາຜົນປະໂຫຍດມາສູ່ປະຊາຊົນສອງຊາດ ລາວ ແລະ ສິງກະໂປ ກໍຄືເພື່ອສັນຕິພາບ ແລະ ຄວາມເຂັ້ມແຂງຂອງຄອບຄົວອາຊຽນ
ຂ້າພະເຈົ້າ ຂໍຖືໂອກາດອັນສະຫງ່າລາສີນີ້ ອວຍພອນໃຫ້ພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບສຳເລັດໃນໜ້າທີ ອັນສູງສົ່ງຂອງພະນະທ່ານ ແລະ ຂໍໃຫ້ປະຊາຊົນສິງກະໂປ ຈົ່ງມີຄວາມຈະເລີນຍິ່ງໆຂຶ້ນ.
ສານສະແດງຄວາມຊົມເຊີຍ
(6/08/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງສານສະແດງຄວາມຊົມເຊີຍ ເຖິງ ພະນະທ່ານ ຮັດຊັນ ຣູຮານີ ປະທານາທິບໍດີ ແຫ່ງ ສາທາລະນະລັດ ອິສລາມ ອິຣານ ເນື່ອງໃນໂອກາດທີ່ພະນະທ່ານ ໄດ້ຮັບການເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສ. ອິດສະລາມ ອິຣານ.
ເນື້ອໃນສານລະບຸວ່າ: ໃນນາມລັດຖະບານ ແລະ ປະຊາຊົນລາວ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍ ອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ເນື່ອງໃນໂອກາດທີ່ພະນະທ່ານ ໄດ້ຖືກເລືອກຕັ້ງໃຫ້ດຳລົງຕຳແໜ່ງເປັນປະທານນາທິບໍດີ ແຫ່ງ ສາທາລະນະລັດ ອິສລາມ ອິຣານ.
ການທີ່ພະນະທ່ານ ໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ອິຣານ ຄົນໃໝ່ ໄດ້ເປັນການສະແດງເຖິງຄວາມໄວເນື້ອເຊື່ອໃຈຂອງປະຊາຊົນໃນການນຳພາ ແລະ ການປະກອບສ່ວນອັນສຳຄັນຂອງພະນະທ່ານ ເຂົ້າໃນພາລະກິດສ້າງສາພັດທະນາປະເທດຊາດ. ຂ້າພະເຈົ້າຫວັງວ່າຈະໄດ້ເຮັດວຽກຮ່ວມກັບພະນະທ່ານ ໃນການສືບຕໍ່ຮັດແໜ້ນ ແລະ ເສີມຂະຫຍາຍສາຍພົວພັນມິດຕະພາບລະຫວ່າງສອງປະເທດ ລາວ-ອິຣານ ແລະ ການຮ່ວມມືເພື່ອການພັດທະນາໃນເວທີພາກພື້ນ ແລະ ສາກົນ ເພື່ອຜົນປະໂຫຍດ ຂອງປະຊາຊົນສອງຊາດພວກເຮົາກໍຄືເພື່ອຜົນປະໂຫຍດຂອງສັນຕິພາບ, ມິດຕະພາບ ແລະ ການຮ່ວມມື.
ຂ້າພະເຈົ້າຂໍຖືໂອກາດນີ້ ອວຍພອນໃຫ້ພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນການປະຕິບັດໜ້າທີ່ອັນສູງສົ່ງຂອງພະນະທ່ານ./.
ຜູ້ນຳລາວອວຍພອນວັນຊາດເອກົວດໍ
(6/08/2013)
ຂປລ. ພະນະທ່ານ ຈູມມາລີ ໄຊຍະສອນປະທານປະເທດ ແລະ ພະນະທ່ານ ດຣ.ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງສານອວຍພອນເຖິງ ພະນະທ່ານ ຣາຟາເອລ ໂກເຣອາ ປະທານາທິບໍດີ ແລະ ພະນະທ່ານ ຣີກາຣໂດ ປາຕິໂຢ ອາໂຣກາ ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສ.ເອກົວດໍ
ເນື່ອງໃນໂອກາດວັນຊາດ ແຫ່ງ ສາທາລະນະລັດ ເອກົວດໍ, ໃນນາມລັດຖະບານ ແລະ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍຖືເປັນກຽດສົ່ງຄວາມຊົມເຊີຍ ອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະທ່ານ ໄປຍັງລັດຖະບານ ແລະ ປະຊາຊົນເອກົວດໍທຸກຖ້ວນໜ້າ.
ຂ້າພະເຈົ້າເຊື້ອໝັ້ນວ່າສາຍພົວພັນ ແລະ ການຮ່ວມມື ລະຫວ່າງສອງປະເທດພວດເຮົາ ຈະໄດ້ຮັບການເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດລວມຂອງສອງຊາດພວກເຮົາ ກໍຄືເພືອສັນຕິພາບໂລກ ແລະ ການຮ່ວມມືເພື່ອພັດທະນາ./.
ໂທລະເລກຊົມເຊີຍ
(5/08/2013)
ຂປລ. ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໄດ້ສະແດງຄວາມຊົມເຊີຍ ແລະ ຄວາມປິຕິຍິນດີ ຜ່ານທາງໂທລະເລກເຖິງຄະນະບໍລິຫານງານສູນກາງພັກ ປະຊາຊົນກຳປູເຈຍ ເນື່ອງໃນໂອກາດທີ່ພັກປະຊາຊົນກຳປູເຈຍ ໄດ້ຮັບໄຊຊະນະ ໃນການເລືອກຕັ້ງທົ່ວໄປ.
ເນື້ອໃນສຳຄັນຂອງໂທລະເລກ ລະບຸວ່າ: ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ຂໍສະແດງຄວາມຊົມເຊີຍ ແລະ ມີຄວາມປິຕິຍິນດີເປັນຢ່າງຍິ່ງ ມາຍັງ ຄະນະບໍລິຫານງານພັກປະຊາຊົນກຳປູເຈຍ ທີໄດ້ຮັບໄຊສະ ນະໃນການ ເລືອກຕັ້ງທົ່ວໄປ ຄັ້ງທີ 5 ໃນວັນທີ 28 ກໍລະກົດ 2013 ທີ່ຜ່ານມາ.
ຜົນສຳເລັດຂອງພັກປະຊາຊົນກຳປູເຈຍ ໃນການເລືອກຕັ້ງສະພາ ໃນຄັ້ງນີ້, ອີກເທື່ອໜຶ່ງໄດ້ເປັນການສະແດງເຖິງຄວາມໄວ້ວາງໃຈຂອງປະຊາຊົນກຳປູເຈຍ ທີ່ມີຕໍ່ພັກປະຊາຊົນ ກຳປູເຈຍ ຜູ້ທີ່ໄດ້ນຳພາປະຊາຊົນກຳປູເຈຍ ເຮັດສຳເລັດພາລະກິດຕໍ່ສູ້ປົດປ່ອຍຊາດ ເພື່ອຄວາມເປັນເອກະລາດແຫ່ງຊາດໃນເມ່ືອກ່ອນ ກໍຄືການສ້າງສາປະເທດຊາດ ໃນປະ ຈຸບັນ.
ພວກຂ້າພະເຈົ້າເຊື່ອໝັ້ນວ່າ ພາຍໃຕ້ການນຳພາຂອງພັກປະຊາຊົນກຳປູເຈຍ ອັນມີສົມເດັດ ເຈຍຊິມ ເປັນຜູ້ນຳໜ້ານັ້ນ, ປະຊາຊົນກຳປູເຈຍອ້າຍນ້ອງ ຈະສືບຕໍ່ປະສົບຜົນສຳເລັດ ອັນໃຫຍ່ຫລວງກວ່າເກົ່າ ໃນການພັດທະນາປະເທດຊາດກຳປູເຈຍ ກ້າວຂຶ້ນຢ່າງໜັກແໜ້ນ.
ຂໍອວຍພອນໃຫ້ສານພົວພັນມິດຕະພາບ ທີ່ເປັນມູນເຊື້ອອັນດີງາມ ລະຫວ່າງ ສອງພັກ ແລະ ປະຊາຊົນ ສອງຊາດ ລາວ-ກຳປູເຈຍ ຈົ່ງໄດ້ຮັບການເສີມຂະຫຍາຍໃຫ້ຈະເລີນ ງອກງາມຍິ່ງໆຂຶ້ນ ເພື່ອຜົນປະໂຫຍດຂອງສອງຊາດ ລາວ-ກຳປູເຈຍ, ເພື່ອພາລະກິດສັນຕິພາບ, ມິດຕະພາບ ແລະ ການຮ່ວມມືໃນພາກພື້ນ ແລະ ໃນໂລກ./.
ໂທລະເລກຊົມເຊີຍສົມເດັດເຕໂຈຮຸນແຊນໄດ້ຮັບເລືອກຕັ້ງເປັນນາຍົກລັດຖະມົນຕີ
ຣາຊະອານາຈັກກຳປູເຈຍອີກເທື່ອໃໝ່
(3/08/2013)
ຂປລ . ໃນວັນທີ 31 ກໍລະກົດນີ້ , ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກ ສະແດງ ຄວາມຊົມເຊີຍ ເຖິງ ສົມເດັດອັກຄະມະຫາເສບໍດີ ເຕໂຈ ຮຸນ ແຊນ ນາຍົກລັດຖະມົນຕີ ແຫ່ງ ຣາຊະອານາຈັກ ກຳປູເຈຍ ທີ່ມີເນື້ອໃນວ່າ : ໃນນາມລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ , ຂ້າພະເຈົ້າ ຂໍສະແດງຄວາມຊົມເຊີຍຢ່າງອົບອຸ່ນ ໃນໂອກາດທີ່ ພັກປະຊາຊົນ ກຳປູເຈຍ ໄດ ້ຮັບໄຊຊະນະ ໃນການເລືອກຕັ້ງ ສະມາຊິກສະພາແຫ່ງຊາດ ຊຸດທີ 5 ເມື່ອວັນທີ 28 ກໍລະກົດ ຜ່ານມາ .
ຂ້າພະເຈົ້າເຊື່ອໝັ້ນວ່າ ພາຍໃຕ້ການນຳພາຂອງ ສົມເດັດ ກໍຄືການນຳຂອງພັກປະຊາຊົນກຳປູເຈຍ ຈະເຮັດໃຫ້ຣາຊະອານາຈັກກຳປູເຈຍ ສືບຕໍ່ຂະຫຍາຍຕົວ ແລະ ມີຄວາມ ຈະເລີນວັດທະນະຂຶ້ນ ຢ່າງບໍ່ຢຸດຢັ້ງ .
ຂ້າພະເຈົ້າຫວັງວ່າ ຈະໄດ້ສືບຕໍ່ ຮ່ວມງານກັບສົມເດັດຢ່າງໃກ້ຊິດ ເພື່ອຮັດແໜ້ນສາຍພົວພັນມິດຕະພາບ , ຄວາມສາມັກຄີ ແລະ ການຮ່ວມມື ທີ່ເຄີຍ ມີມູນເຊື້ອມາແຕ່ດົນນານ ລະຫວ່າງ ສອງປະເທດ ໃຫ້ແຕກດອກອອກຜົນ ຍິ່ງຂຶ້ນ ເພື່ອນຳເອົາຜົນປະໂຫຍດມາສູ່ປະຊາຊົນ ສອງຊາດຂອງພວກເຮົາ . ຂ້າພະເຈົ້າ ຂໍອວຍພອນໃຫ້ ສົມເດັດ ຈົ່ງມີ ພະ ລະນາໄມສົມບູນ ແລະ ມີ ຄວາມຜາສຸກຕະຫລອດໄປ .
ສານອວຍພອນວັນຊາດ ສະມາພັນທະລັດ ສະວິດ
(31/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ.ລາວ ໄດ້ສົ່ງສານອວຍພອນ ເຖິງພະ ນະທ່ານ ອຸລິ ເມົາເຣິ ປະທານາທິບໍດີ ແຫ່ງ ສະມາພັນທະລັດ ສະວິດ ເນື່ອງໃນໂອກາດວັນຊາດ ປະເທດດັ່ງກ່າວ.
ເນື້ອໃນສານອວຍພອນ ລະບຸວ່າ: ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະຈົ້າ ຂໍສົ່ງຄຳຊົມເຊີຍອັນອົບ ອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງປະຊາຊົນສະວິດ ທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກຮົາ, ທັງໃນຂອບສອງຝ່າຍ ແລະ ຫລາຍຝ່າຍ ຈະໄດ້ສືບຕໍ່ຮັດແໜ້ນ ແລະ ແຕກດອກອອກຜົນຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຂອງປະຊາຊົນ ທັງສອງຊາດພວກເຮົາ ກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມື ເພື່ອການ ພັດທະນາ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດ ກໍໄດ້ສງົ່ຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ເຖິງພະນະທ່ານ ດິດິແອ ບວກຄາວເທິ ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສະມາພັນທະລັດ ສະວິດ ເຊັ່ນດຽວກັນ./.
ສານອວຍພອນວັນຊາດ ສ.ເປຣູ
(30/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ.ລາວ ໄດ້ສົ່ງສານອວຍພອນເຖິງພະນະທ່ານ ໂອລານຕາ ຮູມາລາ ຕາສໂຊ ປະທານາທິບໍດີ ແຫ່ງ ສາທາລະນາລັດ ເປຣູ ເນື່ອງໃນໂອກາດວັນຊາດ ປະເທດດັ່ງກ່າວ.
ເນື້ອໃນສານອວຍພອນ ລະບຸວ່າ: ໃນນາມລັດຖະບານລາວ, ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍຖືເປັນກຽດສົ່ງຄວາມຊົມເຊີຍອັນອົບອຸ່ນ ແລະ ພອນໄຊ ອັນປະເສີດມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະ ບານ ແລະ ປະຊາຊົນ ເປຣູ ທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫ່ວາງ ສອງປະເທດພວກເຮົາທີ່ມີຢູ່ແລ້ວນັ້ນ ຈະໄດ້ຮັບການເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດ ຮ່ວມກັນຂອງສອງປະເທດ ກໍຄື ເພື່ອນສັນຕິພາບໂລກ ແລະ ການຮ່ວມມືເພື່ອການພັດທະນາສາກົນ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່ການກະຊວງການຕ່າງປະເທດ ແຫ່ງ ສປປ.ລາວ ກໍໄດ້ສົ່ງຄຳຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານນາງ ເອດາ ຣິວາສ ຟຣັນຈີນີ ລັດຖະມົນວ່າການກະຊວງການຕ່າງປະເທດ ແຫ່ງ ສ.ເປຣູ ເຊັ່ນດຽວກັນ./.
ໂທລະເລກສະແດງຄວາມເສົ້າສະຫລົດໃຈ
(30/07/2013)
ຂປລ. ທ່ານ ດຣ.ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງໂທລະເລກສະແດງຄວາມເສົ້າສະຫລົດ ໃຈ ມາຍັງທ່ານ ໂຈເຊ່ ມານູແອນ ກາເຊຍ ມາກກາໂລ ລັດຖະມົນ ຕີວ່າການກະຊວງການຕ່າງປະເທດ ແລະ ການຮ່ວມມື ແຫ່ງ ຣາຊະອານາຈັກ ແອັສປາຍ ກ່ຽວກັບເຫດ ໂສກນາດຕະກຳ ອຸປະຕິເຫດທາງລົດໄຟ ທີ່ເກີດຂຶ້ນຢູ່ເມືອງຊານຕິອາໂກ້ ເດິ ກ້ອມປົສເຕນລາ.
ເນື້ອໃນຂອງໂທລະເລກໄດ້ລະບຸວ່າ: ຂ້າພະເຈົ້າ ໄດ້ຊາບຂ່າວດ້ວຍຄວາມເສົ້າໂສກເປັນຢ່າງຍິ່ງ ກ່ຽວກັບເຫດໂສກນາດຕະກຳອຸປະຕິເຫດທາງລົດໄຟ ທີ່ເກີດຂຶ້ນຢູ່ເມືອງ ຊານ ຕິອາໂກ້ ເດິ ກ້ອມປົສເຕນລາ, ອັນເປັນສາເຫດໃຫ້ມີການສູນເສຍທາງດ້ານຊີວິດຢ່າງຫລວງຫລາຍ.
ໃນນາມລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍຄື ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈ ອັນຈິງໃຈ ແລະ ຄວາມ ເຫັນໃຈຕໍ່ລັດຖະບານ ແລະ ປະຊາຊົນ ແຫ່ງ ຣາຊະອານາຈັກ ແອັສປາຍ ໂດຍສະເພາະ ຕໍ່ຄອບຄົວຜູ້ປະສົບເຄາະຮ້າຍຈາດເຫດໂສກນາດຕະກຳ ດັ່ງກ່າວ./.
ໂທລະເລກສະແດງຄວາມເຫັນໃຈ
(23/07/2013)
ຂປລ. ເມື່ອວັນທີ 23 ກໍລະກົດ 2013 ນີ້ ທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ.ລາວ ໄດ້ສະແດງຄວາມເຫັນໃຈ ຜ່ານທາງໂທລະເລກເຖິງ ທ່ານ ລີ ເຄີ ສຽງ ນາຍົກລັດຖະມົນຕີ ແຫ່ງ ສປ. ຈີນ ຊຶ່ງມີເນື້ອໃນສຳຄັນວ່າ: ໃນນາມຕາງໜ້າ ລັດຖະບານ ແລະ ປະຊາຊົນລາວ ບັນດາເຜົ່າ, ຂ້າພະເຈົ້າ ຂໍສະແດງຄວາມເສົ້າສະຫລົດໃຈ ມາຍັງລັດຖະບານ ແລະ ປະຊາຊົນຈີນ ໂດຍສະເພາະຄອບຄົວຜູ້ທີ່ໄດ້ຮັບຜົນກະທົບ ຈາກເຫດການແຜ່ນດິນໄຫວ ທີ່ເກີດຂຶ້ນຢູ່ພາກຕາເວັນຕົກສ່ຽງເໜືອຂອງ ສາທາລະນາລັດ ປະຊາຊົນຈີນ (ແຂວງ ການຊຸ) ໃນຕ້ອນເຊົ້າ ຂອງວັນທີ 22 ກໍລະກົດ 2013 ຊຶ່ງໄດ້ສ້າງຄວາມເສຍຫາຍໃຫ້ແກ່ຊີວິດ ແລະ ຊັບສິນຂອງປະຊາຊົນ ທີ່ອາໄສຢູ່ເຂດດັ່ງກ່າວ ຢ່າງຫລວງຫລາຍ.
ຂ້າພະເຈົ້າເຊື່ອໝັ້ນວ່າ: ພາຍໃຕ້ການຊີນຳ ນຳພາ ແລະ ເອົາໃຈໃສ່ຢ່າງໃກ້ຊິດ ຂອງບັນດາສະຫາຍການນຳຂັ້ນສູນກາງ ກໍຄືທ້ອງຖິ່ນ ຂອງສາທາລະນາລັດ ປະຊາຊົນຈີນ, ເຫດການ ໄພພິບັດທາງທຳມະຊາດດັ່ງກ່າວ ຈະໄດ້ຮັບການແກ້ໄຂ ເພື່ອໃຫ້ຊີວິດການເປັນຢູ່ຂອງປະຊາຊົນ ກັບເຂົ້າສູ່ສະພາບປົກກະຕິໂດຍໄວ.
ໄລຍະດຽວກັນນີ້ ທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສະແດງຄວາມເຫັນໃຈ ຜ່ານທາງໂທລະເລກເຖິງ ທ່ານ ຫວາງ ອີ້ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາຊົນ ຈີນ ເຊັ່ນດຽວກັນ./.
ສານຊົມເຊີຍ
(22/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງສານຊົມເຊີຍ ເຖິງສົມເດັດພະລາຊາ ຟີລິບ ແຫ່ງ ລາຊາອານາຈັກ ແບນຊິກ ເນື່ອງໃນໂອກາດ ທີ່ສົມເດັດ ໄດ້ຂຶ້ນຄອງລາດຊະບັນລັງ ເປັນພະລາ ຊາ ແຫ່ງ ລາຊະອານາຈັກ ແບນຊິກ.
ເນື້ອໃນຂອງສານ ລະບຸວ່າ: ຂ້າພະເຈົ້າຂໍສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດ ມາຍັງສົມເດັດພາລະຊາ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ, ໄດ້ຮັບ ຜົນສຳເລັດອັນຍິ່ງໃຫ່ຍ ໃນພາລະກິດອັນສູງສົ່ງຂອງສົມເດັດ ແລະ ປະຊາຊົນແບນຊິກ ມີຄວາມວັດທະນາຖາວອນ.
ຂ້າພະເຈົ້າຫວັງເປັນຢ່າງຍິ່ງວ່າ: ຈະໄດ້ຮ່ວມເຮັດວຽກກັບອົງສົມເດັດ ເພື່ອສຶບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສາທາລະນະລັດ ປະຊາ ທິປະໄຕ ປະຊາຊົນລາວ ແລະ ລາຊະອານາຈັກແບນຊິກ ໃນອະນາຄົດ ເພື່ອຜົນປະໂຫຍດລວມຂອງປະຊາຊົນສອງຊາດພວກເຮົາ ກໍຄື ວົງຄະນາຍາດສາກົນທັງມວນ./.
ຜູ້ນຳລາວອວຍພອນວັນຊາດແບນຊິກ
(18/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນ ອົບອຸ່ນ ແລະ ພອນໄຊອັນປະເສີດ ຜ່ານທາງສານອວຍພອນ ເຖິງ ສົມເດັດພະລາຊາ ອານແບກ II ແຫ່ງ ຣາຊະອານາຈັກ ແບນຊິກ ໃນໂອກາດວັນຊາດ ຂອງປະເທດດັ່ງກ່າວ.
ເນື້ອໃນຂອງສານອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງຣາຊະອານາຈັກ ແບນຊິກ, ຕາງໜ້າໃຫ້ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍຖືເປັນ ກຽດສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງສົມເດັດພະລາຊາ ແລະ ປະຊາຊົນແບນຊິກທຸກຖ້ວນໜ້າ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ຣາຊະອານາຈັກ ແບນຊິກ ມີຄວາມຈະເລີນຮຸ່ງເຮືອງ. ພ້ອມທັງຫວັງວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສປປ.ລາວ ແລະ ຣາຊະອານາຈັກ ແບນຊິກ ຈະໄດ້ຮັບການເສີມສ້າງໃຫ້ເຂັ້ມແຂງ ແລະ ແຕກດອກອອກຜົນຍິ່ງໆຂຶ້ນ ໃນຊຸມປີຕໍ່ໜ້າ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືວົງຄະນາຍາດສາ ກົນທັງມວນ.
ສ່ວນເນື້ອໃນຂອງສານອວຍພອນ ທີ່ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ສົ່ງເຖິງພະນະທ່ານ ອີລີໂອ ດີ ຣຸໂປ ນາຍົກລັດຖະມົນຕີ ແຫ່ງ ຣາຊະອານາຈັກ ແບນຊິກ ລະບຸວ່າ: ຕາງໜ້າໃຫ້ລັດຖະບານ ແລະ ໃນນາມສ່ວນຕົວ ຂ້າພະເຈົ້າ ຂໍຖືເປັນກຽດສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ແບນຊິກ ທຸກຖ້ວນໜ້າ. ພ້ອມທັງຫວັງຢ່າງຍິ່ງວ່າ: ສາຍພົວ ພັນມິດຕະພາບ ແລະ ການຮ່ວມ ມືອັນດງາມີ ລະຫວ່າງ ສອງປະເທດພວກເຮົາ ຈະໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມມືເພື່ອການພັດທະນາ.
ໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດ ແຫ່ງ ສປປ. ລາວ ກໍໄດ້ສົ່ງສານອວຍພອນ ເຖິງພະນະທ່ານ ດີດີເອີ ເຣັນເດິສ ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກ ແບນຊິກ ເຊັ່ນດຽວກັນ./.
ສານອວຍພອນວັນຊາດ ສ.ໂກລົມບີ
(18/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍ ໂດຍຜ່ານສານ ອວຍພອນ ເຖິງພະນະທ່ານ ຈວນ ມານູແອລ ຊັນໂຕສ ປະທານາທິບໍດີ ແຫ່ງ ສາທາລະນະລັດ ໂກລົມບີ ເນື່ອງໃນໂອກາດວັນຊາດ ປະ ເທດດັ່ງກ່າວ.
ເນື້ອໃນຂອງສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ໂກລົມບີ, ໃນນາມລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນ ນາມສ່ວນຕົວ ຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ໂດຍຜ່ານພະນະທ່ານ ໄປຍັງປະຊາຊົນໂກລົມບີ ທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ : ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະໄດ້ຮັບການສືບ ຕໍ່ເສີມຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຮ່ວມ ກັນຂອງສອງປະເທດ ກໍຄື ເພື່ອສັນຕິພາບໂລກ ແລະ ການຮ່ວມມືເພື່ອການພັດທະນາ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສປປ. ລາວ ກໍໄດ້ສົ່ງສານອວຍ ພອນເຖິງພະນະທ່ານ ນາງ ມາເລຍ ອັນເຈລາ ໂຮນກິງ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ໂກລົມບີ ເຊັ່ນດຽວກັນ./.
ທ່ານນາຍົກລັດຖະມົນຕີຊົມເຊີຍຄູ່ຮວ່ມຕຳແໜ່ງ ທີ່ສ.ເຊັກ
(12/07/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສະແດງຄວາມຊົມເຊີຍ ຜ່ານທາງໂທລະເລກ ເຖິງພະນະທ່ານ ຈິຣິ ຣຸສນົກ ໃນໂອກາດ ທີ່ພະນະທ່ານ ຖືກເລືອກຕັ້ງໃຫ້ດຳລົງຕຳແໜ່ງ ເປັນນາຍົກ ລັດຖະມົນຕີ ແຫ່ງ ສາທາລະນະລັດ ເຊັກ ຊຶ່ງມີເນື້ອໃນລະບຸວ່າ:
ເນື່ອງໃນໂອກາດທີ່ພະນະທ່ານ ໄດ້ຖືກແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງ ສາທາລະນະລັດ ເຊັກ ຂ້າພະເຈົ້າ ຂໍສົ່ງຄຳຊົມເຊີຍອັນຈິງໃຈ ແລະ ພອນໄຊອັນ ປະເສີດມາຍັງພະນະທ່ານ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດທຸກປະການ ໃນໜ້າທີ່ວຽກງານອັນມີກຽດຂອງພະນະທ່ານ.
ຂ້າພະເຈົ້າຫວັງວ່າ: ຈະໄດ້ເຮັດວຽກຮ່ວມກັບພະນະທ່ານ ເພື່ອເສີມຂະຫຍາຍສາຍພົວພັນມິດຕະພາບ ແລະ ການ ຮ່ວມມື ລະຫວ່າງ ສອງປະເທດ ກໍຄື ສອງລັດຖະບານ ຂອງພວກເຮົາ ໃຫ້ແໜ້ນແຟ້ນຍິ່ງຂຶ້ນໃນອະນາຄົດ ເພື່ອຜົນປະໂຫຍດ ຂອງປະຊາຊົນລາວ ແລະ ປະຊາຊົນເຊັກ ເພື່ອສັນຕິພາບ ແລະ ການຮ່ວມມືສາກົນ./.
ສານອວຍພອນວັນຊາດສ.ຝຣັ່ງ
(12/07/2013)
ຂປລ. ບັນດາທ່ານຜູ້ນຳລາວ ຊຶ່ງມີພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍ ໂດຍຜ່ານສານຊົມເຊີຍ ເຖິງພະນະທ່ານ ຝຣັງຊົວ ໂອລອງເດີ ປະທານາທິບໍດີ ແຫ່ງ ສາທາລະນະລັດ ຝຣັ່ງເນື່ອງໃນໂອກາດວັນຊາດປະເທດດັ່ງກ່າວ.
ເນື້ອໃນຂອງສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ຝຣັ່ງ, ໃນນາມປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ປະຊາຊົນ ຝຣັ່ງທຸກຖ້ວນໜ້າ ຈົ່ງມີແຕ່ຄວາມຜາສຸກ, ມີຜົນສຳເລັດ ແລະ ຄວາມວັດທະນາຖາວອນ.
ຂ້າພະເຈົ້າ ມີຄວາມເພິ່ງພໍໃຈເປັນຢ່າງຍິ່ງ ຕໍ່ການພົວພັນ ແລະ ຮ່ວມມື ລະຫວ່າງ ສອງປະເທດ ລາວ-ຝຣັ່ງ ໂດຍ ສະເພາະການເຂົ້າຮ່ວມ ຂອງພະນະທ່ານ ໃນກອງປະ ຊຸມ ສຸດຍອດບັນດາປະເທດ ອາຊີ-ເອີຣົບ ຄັ້ງທີ 9 ຊຶ່ງຈັດຂຶ້ນທີ່ນະ ຄອນຫລວງວຽງຈັນ ໃນເດືອນພະຈິກທີ່ຜ່ານມາ ໄດ້ເປັນເຫດການສຳຄັນແຫ່ງການພົວພັນ ຂອງສອງປະເທດ ພວກ ເຮົາ.
ຂ້າເພະເຈົ້າເຊື່ອໝັ້ນເຊັ່ນດຽວກັນວ່າ ສາຍພົວພັນມິດຕະພາບ ແລະ ການຮ່ວມມືດັ່ງກ່າວ ຈະສືບຕໍ່ເສີມຂະຫຍາຍ ຢ່າງບໍ່ຢຸດຢັ້ງ ໃນຂອບສອງຝ່າຍ, ຂອບຂອງປະເທດ ທີ່ໃຊ້ພາ ສາຝຣັ່ງ ກໍຄື ໃນຂອບສະຫະພາບເອີຣົບ ເພື່ອຜົນປະໂຫຍດ ຂອງປະຊາຊົນສອງຊາດ ເພື່ອການຮ່ວມມືສາກົນ, ການພັດທະນາ ແລະ ເພື່ອສັນຕິພາບໂລກ.
ສ່ວນເນື້ອໃນສານອວຍພອນ ຂອງພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ທີ່ສົ່ງ ເຖິງພະນະທ່ານ ຊອງ-ມາກ ແອໂຣລ໌ທ ນາຍົກລັດຖະມົນຕີ ແຫ່ງ ສາທາລະນະລັດຝຣັ່ງລະບຸວ່າ: ລັດຖະບານ ແຫ່ງ ສປປ. ລາວ ມີຄວາມຍິນດີທີ່ເຫັນວ່າ ການຮ່ວມມື ລະຫວ່າງສອງປະເທດພວກເຮົາ ສືບຕໍ່ໄດ້ຮັບການເສີມຂະຫຍາຍຢ່າງມີໝາກ ຜົນ ໃນຂົງເຂດຕ່າງໆ ເຊັ່ນ: ເສດຖະກິດ, ສຶກສາ, ສາທາລະນະສຸກ, ວັດທະນະທຳ ແລະ ການພັດທະນາກົດໝາຍ. ພ້ອມ ທັງເຊື່ອໝັ້ນວ່າ : ສາຍພົວພັນມິດຕະພາບ ແລະ ການ ຮ່ວມມື ລະຫວ່າງ ລາວ-ຝຣັ່ງ ຈະໄດ້ຮັບການເສີມຂະຫຍາຍ ເພື່ອຜົນ ປະໂຫຍດ ຂອງປະຊາຊົນສອງຊາດ ພວກເຮົາ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສົ່ງສານ ອວຍພອນ ເຖິງພະນະທ່ານ ໂລຣອງ ຟາບີອຸດ ລັດຖະມົນຕີວ່າການກະ ຊວງການຕ່າງປະເທດ ແຫ່ງ ສາທາລະນະລັດ ຝຣັ່ງ ເຊັ່ນດຽວກັນ./.
ສານອວຍພອນວັນສ້າງຕັ້ງລັດ ມົງໂກລີ ຄົບຮອບ 807 ປີ
(10/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ໂດຍຜ່ານສານອວຍພອນ ເຖິງ ພະນະທ່ານ Tsakhiagiin ELBGDORJ ປະທານາທິບໍດີ ແຫ່ງ ມົງໂກລີ ເນື່ອງໃນໂອກາດສະຫລອງວັນສ້າງຕັ້ງລັດມົງໂກລີ ຄົບຮອບ 807 ປີ ແລະ ວັນໄຊຊະນະ ການປະຕິວັດ ຂອງປະຊາຊົນມົງໂກລີ ຄົບຮອບ 92 ປີ.
ເນື້ອໃນຂອງສານລະບຸວ່າ: ໃນນາມລັດຖະບານ ແຫ່ງ ສປປ.ລາວ ແລະ ໃນນາມສ່ວນຕົວ ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ມົງໂກລີ. ພວກຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືທີ່ເປັນມູນເຊື້ອອັນດີງາມລະຫວ່າງ ສປປ.ລາວ ແລະ ມົງໂກລີ ຈະເໄດ້ຮັບການພັດທະນາ ດ້ວຍບາດກ້າວອັນໃໝ່ທີ່ໜັກແໜ້ນ, ເຂັ້ມແຂງ ແລະ ເປັນຮູບປະທຳຍິ່ງຂຶ້ນ ເພື່ອຜົນປະໂຫຍດຂອງປະຊາຊົນສອງຊາດ ລາວ-ມົງໂກລີ. ຂໍອວຍພອນໃຫ້ພະນະທ່ານ ຈົ່ງມີພະລານາໄມສົມບູນ ແລະ ສືບຕໍ່ປະສົບຜົນສຳເລັດ ໃນການປະຕິບັດໜ້າທີ່ວຽກງານອັນມີກຽດ ແລະ ສູງສົ່ງ ຂອງພະນະທ່ານ.
ສ່ວນເນື້ອໃນຂອງສານອວຍພອນ ຂອງພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ທີ່ສົ່ງເຖິງພະນະທ່ານ Norov Altankhuyag ນາຍົກລັດຖະ ມົນຕີ ແຫ່ງ ມົງໂກລີ ລະບຸວ່າ: ພວກຂ້າພະເຈົ້າ ເຊື່ອໝັ້ນວ່າ: ສາຍພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືທີ່ດີ ລະຫວ່າງ ສປປ.ລາວ ແລະ ມົງໂກລີ ຈະເປັນ ປັດໃຈອັນສຳຄັນ ໃຫ້ແກ່ການພັດທະນາໃນຂະແໜງການຕ່າງໆທີ່ສອງຝ່າຍໄດ້ກຳນົດໄວ້ໃຫ້ແຕກດອກອອກຜົນຢ່າງບໍ່ຢຸດຢັ້ງ ເພື່ອນຳເອົາຜົນປະໂຫຍດຕົວຈິງມາສູ່ປະຊາຊົນ ສອງຊາດລາວ-ມົງໂກລີ ກໍຄື ຜົນປະໂຫຍດ ແຫ່ງສັນຕິພາບ ແລະ ການພັດທະນາຂອງຂົງເຂດ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສົ່ງສານອວຍພອນ ເຖິງພະນະທ່ານ Luvsanvandagiin BOLD ລັດຖະມົນຕີວ່າການກະຊວງການຕ່າງປະເທດ ແຫ່ງ ມົງໂກລີ ເຊັ່ນດຽວກັນ./.
ໂທລະເລກຊົມເຊີຍ
(09/07/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງ ພະນະທ່ານ Tsakhiagiin ELBEGDORJ ປະທານາທິບໍດີ ແຫ່ງ ມົງ ໂກລີ ເນື່ອງໃນໂອກາດທີ່ພະນະທ່ານ ໄດ້ຮັບການເລືອກຕັ້ງໃຫ້ດຳລົງຕຳແໜ່ງ ເປັນປະທານາທິບໍດີ ແຫ່ງ ມົງໂກລີ ອີກວາ ລະໜຶ່ງ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດທີ່ພະນະທ່ານ ໄດ້ຮັບການເລືອກຕັ້ງໃຫ້ດຳລົງຕຳແໜ່ງ ເປັນປະທານາທິບໍດີ ແຫ່ງ ມົງໂກລີ ອີກວາລະໜຶ່ງ, ຂ້າພະເຈົ້າ ຂໍສະແດງ ຄວາມຊົມເຊີຍອັນຈິງໃຈ ແລະ ພອນໄຊອັນປະເສີດ ມາຍັງພະນະທ່ານ ແລະ ຫວັງຢ່າງຍິ່ງວ່າ ຈະໄດ້ຮ່ວມກັບພະນະທ່ານ ເພື່ອສືບຕໍ່ເຮັດໃຫ້ສາຍພົວພັນມິດຕະພາບ ແລະ ການ ຮ່ວມມືທີ່ດີ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ມົງໂກລີ ສືບຕໍ່ໄດ້ຮັບການພັດທະນາ ໃນບາດກ້າວອັນໃໝ່ທີ່ໜັກແໜ້ນ ແລະ ເຂັ້ມແຂງໃນຊຸມປີ ຕໍ່ໜ້າ.
ຂໍອວຍພອນໃຫ້ພະນະທ່ານ ຈົ່ງມີພະລານາໄມສົມບູນ ແລະ ສືບຕໍ່ປະສົບຜົນສຳເລັດ ໃນໜ້າທີ່ວຽກງານອັນສູງສົ່ງຂອງພະນະທ່ານ./.
ສານອວຍພອນວັນຊາດອາເມລິກາ
(03/07/2013)
ຂປລ. ບັນດາທ່ານຜູ້ນຳລາວ ຊຶ່ງມີພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມ ຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານສານອວຍພອນ ເຖິງພະນະທ່ານ ບາລັກ ໂອບາມາ ປະທານາທິບໍດີ ແຫ່ງ ສະຫະລັດ ອາເມລິກາ ເນື່ອງໃນໂອກາດວັນຊາດ ແຫ່ງ ສະຫະລັດ ອາເມລິກາ ຄົບຮອບ 237 ປີ.
ເນື້ອໃນຂອງສານລະບຸວ່າ: ເນື່ອງໃນໂອກາດວັນຊາດ ແຫ່ງ ສະຫະລັດ ອາເມລິກາ ຄົບຮອບ 237 ປີ, ໃນນາມລັດຖະບານ, ປະຊາຊົນລາວ ແລະ ໃນນາມສ່ວນຕົວ ຂ້າພະ ເຈົ້າຂໍຖືເປັນກຽດ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ອະເມລິກາ ທຸກຖ້ວນໜ້າ.
ຂ້າພະເຈົ້າຫວັງວ່າ ບົນພື້ນຖານ ແຫ່ງຄວາມເຂົ້າໃຈ ແລະ ຈິງໃຈ ບວກໃສ່ຄວາມພະຍາຍາມຮ່ວມກັນ ຂອງທັງສອງຝ່າຍ, ການພົວພັນ ແລະ ການຮ່ວມມືທີ່ມີຢູ່ ລະຫວ່າງ ສປປ. ລາວ ແລະ ສະຫະລັດ ອາເມລິກາ ຈະໄດ້ຮັບການສືບຕໍ່ພັດທະນາ ໄປສູ່ບາດກ້າວອັນໃໝ່ ເພື່ອຜົນປະໂຫຍດລວມຂອງປະຊາຊົນສອງຊາດພວກເຮົາ ກໍຄືສັນຕິພາບໂລກ ແລະ ການຮ່ວມມືສາກົນ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງ ປະເທດ ແຫ່ງ ສປປ. ລາວ ກໍໄດ້ສົ່ງສານອວຍພອນ ເຖິງ ພະນະທ່ານ ຈອນ ເຄີລີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສະຫະລັດອາເມລິກາ ເຊັ່ນດຽວກັນ./.
ສານຊົມເຊີຍວັນຊາດເບລາຣຸສ
(02/07/2013)
ຂປລ. ບັນດາທ່ານຜູ້ນຳລາວ ຊຶ່ງມີພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນ ຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ຕ່າງກໍໄດ້ສະແດງຄວາມຊົມເຊີຍ ໂດຍຜ່ານ ສານຊົມເຊີຍ ເຖິງພະນະທ່ານ ອາເລັກຊັນເດີ ລູກາເຊັນໂກ ປະທານາທິບໍດີ ແຫ່ງ ສາທາລະນະລັດ ເບລາຣຸສ; ພະ ນະທ່ານ ມີຄາຍອິນ ເມຍສຍີໂກວິຈ ນາຍົກລັດຖະມົນຕີ ແລະ ພະນະທ່ານ ວະລາດີເມຍ ມາກເກ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ເບລາຣຸສ ເນື່ອງໃນໂອກາດວັນຊາດປະເທດດັ່ງກ່າວ.
ເນື້ອໃນສານລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ເບລາຣຸສ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງປະຊາຊົນ ເບລາ ຣຸສ ເພື່ອນມິດທຸກຖ້ວນໜ້າ ຈົ່ງມີຄວາມຜາສຸກ ແລະ ຄວາມວັດທະນາຖາວອນ ຕະຫລອດໄປ.
ພວກຂ້າພະເຈົ້າ ຂໍຖືໂອກາດອັນມີຄວາມໝາຍສຳຄັນ ແລະ ສະຫງ່າລາສີນີ້, ສະແດງຄວາມປິຕິຊົມຊຶ່ນ ຕໍ່ ສາຍພົວພັນມິດຕະພາບ ທີ່ມີມູນເຊື້ອອັນຍາວນານ ລະຫວ່າງ ສປປ. ລາວ ແລະ ສ. ເບລາຣຸສ ໄດ້ນັບມື້ນັບຮັດແໜ້ນ ແລະ ຂະຫຍາຍຕົວຢ່າງຕໍ່ເນື່ອງ ໂດຍສອດຄ່ອງກັບຄວາມມຸ້ງມາດປາຖະໜາ ຂອງປະຊາຊົນສອງຊາດພວກເຮົາ. ພວກຂ້າພະເຈົ້າ ເຊື່ອໝັ້ນວ່າ: ດ້ວຍຄວາມພະຍາຍາມຮ່ວມກັນ ແລະ ການສະໜັບສະໜູນຊ່ວຍເຫລືອ ເຊິ່ງກັນ ແລະ ກັນ ພວກເຮົາຈະສາມາດບັນລຸຜົນສຳເລັດໃໝ່ ອັນໃຫ່ຍຫລວງກວ່າເກົ່າ ໃນການເສີມຂະຫຍາຍສາຍພົວພັນມິດຕະ ພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ເພື່ອຜົນປະໂຫຍດຂອງປະຊາຊົນລາວ ແລະ ປະຊາຊົນ ເບລາຣຸສ, ເພື່ອສັນຕິພາບ ແລະ ສະເຖຍລະພາບໃນພາກພື້ນ ແລະ ໃນໂລກ.
ພວກຂ້າພະເຈົ້າ ຂໍອວຍພອນໄຊໃຫ້ພະນະທ່ານ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດອັນໃຫ່ຍ ຫລວງ ໃນການນຳພາປະເທດຊາດຂອງພະນະທ່ານ ແລະ ປະຊາ ຊົນເບລາຣຸສ ມີຄວາມສົມບູນພູນສຸກຢ່າງບໍ່ຢຸດຢັ້ງ. ຂໍອວຍພອນໃຫ້ມິດຕະພາບ ແລະ ການຮ່ວມມືອັນມີມູນເຊື້ອດີງາມ ລະຫວ່າງ ປະຊາຊົນສອງຊາດ ລາວ-ເບລາ ຣຸສ ຈົ່ງຢືນ ຍົງຕະຫລອດໄປ./.
ຄະນະບໍລິຫານງານສູນກາງພັກ ປປ.ລາວ ອວຍພອນວັນສ້າງຕັ້ງພັກກອມມູນິດຈີນ
(28/06/2013)
ຂປລ. ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໄດ້ສົ່ງໂທລະເລກອວຍພອນ ເຖິງຄະນະບໍລິຫານງານສູນກາງພັກກອມມູນິດຈີນ ເນື່ອງໃນໂອກາດວັນສ້າງຕັ້ງພັກ ກອມມູນິດຈີນ ຄົບຮອບ 92 ປີ ( 01/07/1921-01/07/2013 ).
ເນື້ອໃນສານລະບຸວ່າ: ເນື່ອງໃນໂອກາດວັນສ້າງຕັ້ງພັກກອມມູນິດຈີນ ຄົບຮອບ 92 ປີ, ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ສະມາຊິກພັກ ແລະ ປະຊາ ຊົນບັນລາວດາເຜົ່າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງຄະນະບໍລິຫານງານສູນກາງພັກກອມມູນິດຈີນ, ສະມາຊິກພັກ ແລະ ປະຊາຊົນຈີນ ອ້າຍນ້ອງ ທຸກຖ້ວນໜ້າ.
ໃນຕະຫລອດໄລຍະ 92 ປີ ທີ່ຜ່ານມານີ້, ພາຍໃຕ້ການນຳພາອັນສະຫລາດສ່ອງໄສ ຂອງພັກກອມມູນິດຈີນ, ປະຊາຊົນຈີນອ້ານນ້ອງ ໄດ້ຮັບຜົນສຳເລັດຢ່າງໃຫ່ຍຫລວງ ໃນພາລະ ກິດຕໍ່ສູ້ຍາດເອົາເອກະລາດແຫ່ງຊາດ, ຕໍ່ມາແມ່ນໃນພາລະກິດດຳເນີນການປະຕິຮູບ ແລະ ເປີດປະຕູສູ່ພາຍນອກ, ອັນເຮັດໃຫ້ ສປ. ຈີນ ມີສະເຖຍລະພາບ ທາງດ້ານການເມືອງ, ເສດຖະກິດຂະຫຍາຍຕົວຢ່າງໝັ້ນທ່ຽງ, ຕໍ່ເນື່ອງ ແລະ ໄວວາ, ສັງຄົມມີຄວາມປອງດອງ ແລະ ຊີວິດການເປັນຢູ່ຂອງປະຊາຊົນ ໄດ້ຮັບການປັບປຸງດີຂຶ້ນເລື້ອຍໆ ຊຶ່ງໄດ້ເປັນ ການສ້າງວັດຖຸປັດໃຈອັນໜັກແໜ້ນ ໃຫ້ແກ້ການປະຕິບັດບັນດາເປົ້າໜາຍ ທີ່ກອງປະຊຸມໃຫ່ຍຄັ້ງທີ 18 ຂອງ ພັກ ກໍຄື ກອງປະຊຸມສະພາທີ່ປຶກສາການເມືອງທົ່ວປະເທດຈີນ ແລະ ສະພາຜູ້ແທນປະຊາຊົນທົ່ວປະເທດຈີນ ສະໄໝທີ 12 ໄດ້ວາງອອກໃຫ້ບັນລຸເປັນຈິງ, ສືບຕໍ່ນຳເອົາປະເທດກ້າວຂຶ້ນຢ່າງໜັກແໜ້ນໃນພາລະກິດສ້າງສັງຄົມນິຍົມຕາມສີສັນ ຂອງຈີນ.
ພັກປະຊາຊົນ ປະຕິວັດລາວ ແລະ ປະຊາຊົນລາວບັນດາເຜົ່າ ຂໍສະແດງຄວາມຊົມເຊີຍ ຕໍ່ບັນດາຜົນສຳເລັດອັນໃຫ່ຍຫລວງ ທີ່ປະຊາຊົນຈີນອ້າຍນ້ອງຍາດມາໄດ້ ໃນຕະຫລອດ ໄລຍະຜ່ານມາ ແລະ ຖືສິ່ງນີ້ເປັນການປຸກ ລະດົມ ແລະ ໃຫ້ກຳລັງໃຈອັນໃຫ່ຍຫລວງແກ່ພັກ, ລັດ ແລະ ປະຊາຊົນລາວ ໃນພາລະກິດປົກປັກຮັກສາ ແລະ ສ້າງສາພັດທະນາ ປະເທດຊາດຂອງຕົນ.
ພັກປະຊາຊົນ ປະຕິວັດລາວ ຈະສືບຕໍ່ຮ່ວມມືກັບພັກກອມມູນິດຈີນ ເພື່ອເຮັດໃຫ້ສາຍພົວພັນລະຫ່ວາງ 2 ປະເທດ ທີ່ມີມູນເຊື້ອຫລາຍກ່ວາ 60 ປີຜ່ານມານັ້ນໃຫ້ນັບມື້ນັບ ມີການແຕກດອກອອກຜົນ ບົນພື້ນຖານການພົວພັນຮ່ວມມືແບບຄູ່ຮ່ວມຍຸດທະສາດຮອບດ້ານທີ່ຈິງໃຈ, ເປັນບ້ານໃກ້ເຮືອນຄຽງທີ່ດີ, ເພື່ອນມິດທີ່ດີ, ສະຫາຍທີ່ດີ ແລະ ຄູ່ຮ່ວມ ມືທີດີຢ່າງຈິງໃຈ ເພື່ອຜົນປະໂຫຍດຂອງສອງປະເທດ ກໍຄື ເພື່ອສັນຕິພາບ, ມິດຕະພາບ ແລະ ການຮ່ວມມື ໃນພາກພື້ນ ແລະ ໃນໂລກ.
ເນື່ອງໃນໂອກາດອັນສະຫງ່າລາສີນີ້, ພັກ ປປ. ລາວ ຂໍອວຍພອນໃຫ້ພັກກອມມູນິດຈີນ ຈົ່ງສືບຕໍ່ບັນລຸຜົນສຳເລັດໃໝ່ໃຫຍ່ຫລວງກ່ວາເກົ່າ ໃນການສ້າງພາລະກິດແຫ່ງການສ້າງ ປະເທດຈີນ ທີ່ອີ່ມໜຳສຳລານຮອບດ້ານ ແລະ ປະຕິບັດຄວາມຝັນຂອງຈີນໃຫ້ປະກົດຜົນເປັນຈິງ. ຂໍອວຍພອນ ໃຫ້ສາຍພົວພັນ ມິດຕະພາບ ອັນເປັນມູນເຊື້ອ, ການຮ່ວມມື ຮອບດ້ານ ແລະ ການເປັນຄູ່ຮ່ວມມືແບບຍຸດທະສາດ ຮອບດ້ານໝັ້ນຄົງຍາວນານ ລະຫ່ວາງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ ຈົ່ງໝັ້ນຄົງທະນົງແກ່ນ ຕະຫລອດ ໄປ./.
ໂທລະເລກຊົມເຊີຍ
(28/06/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສົ່ງໂທລະເລກ ຊົມເຊີຍ ເຖິງສົມເດັດ ເຊອິກ ຕາມິມ ບິນຮາມັດ ອານທານີ ກະສັດ ແຫ່ງ ລັດ ກາຕາ ເນື່ອງໃນໂອກາດ ທີ່ສົມເດັດ ໄດ້ຂຶ້ນເປັນ ກະສັດອົງໃໝ່ ແຫ່ງລັດ ກາຕາ.
ເນື້ອໃນໂທລະເລກລະບຸວ່າ: ເນື່ອງໃນໂອກາດທີ່ສົມເດັດ ໄດ້ຂຶ້ນເປັນກະສັດອົງໃໝ່ ແຫ່ງ ລັດ ກາຕາ, ຂ້າ ພະເຈົ້າຂໍຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນ ນາມສ່ວນຕົວ ຂໍຖືເປັນກຽດສະແດງຄວາມຍິນດີ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງສົມ ເດັດ.
ຂ້າພະເຈົ້າມີຄວາມເຊື່ອໝັ້ນວ່າ: ດ້ວຍປະສົບການອັນອຸດົມຮັ່ງມີຂອງສົມເດັດ, ສົມເດັດຈະນຳພາ ປະເທດ ຊາດ ແລະ ປະຊາຊົນ ກາຕາ ໄປສູ່ການພັດທະນາ ແລະ ວັດທະ ນາຖາວອນຍິ່ງໆຂຶ້ນໄປ. ພ້ອມດຽວກັນນີ້ ຂ້າພະເຈົ້າຫວັງວ່າ: ຈະໄດ້ເຮັດວຽກຮ່ວມກັບສົມເດັດ ເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີ ງາມ ທີ່ມີ ຢູ່ແລ້ວ ລະຫວ່າງ ສອງປະເທດພວກເຮົາ ໃຫ້ຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນ ສອງຊາດພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມ ມືເພື່ອ ການພັດທະນາ.
ຂ້າພະເຈົ້າຂໍຖືໂອກາດນີ້ ອວຍພອນໃຫ້ສົມເດັດ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນ ສຳເລັດໃນໜ້າທີ່ອັນສູງສົ່ງຂອງສົມເດັດ ແລະ ຂໍໃຫ້ປະຊາຊົນ ກາຕາ ຈົ່ງສືບຕໍ່ມີຄວາມວັດທະນາຖາວອນ./.
ຜູ້ນຳລາວອວຍພອນວັນຊາດການາດາ
(28/06/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນ ອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກເຖິງ ພະນະທ່ານ ເດວິດ ຈອນສະຕັນ ຜູ້ສຳເລັດຣາຊະການ ແຫ່ງ ການາດາ ໃນໂອກາດວັນຊາດ ຂອງປະເທດດັ່ງກ່າວ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນຊາດ ແຫ່ງ ການາດາ, ຂ້າພະເຈົ້າ ຂໍສົ່ງດງຄວາມຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ. ພ້ອມທັງເຊື່ອໝັ້ນວ່າ: ການພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງຊາດພວກເຮົາ ຈະສືບຕໍ່ຮັດແໜ້ນຍິ່ງຂຶ້ນໃນຕໍ່ໜ້າ ແລະ ຫວັງວ່າ: ການາດາ ແລະ ລາວ ຈະສືບຕໍ່ເຮັດວຽກຮ່ວມກັນຢ່າງໃກ້ຊິດ ເພື່ອສົ່ງເສີມຄວາມວັດທະນາຖາວອນຂອງພວກເຮົາ.
ສ້ວນເນື້ອໃນໂທລະເລກທີ່ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ສົ່ງເຖິງພະນະທ່ານ ສະເຕຟານ ໂຈເຊັບ ຮາເປີ ນາຍົກລັດຖະມົນຕີ ແຫ່ງການາດາ ລະບຸວ່າ:ຂ້າພະເຈົ້າມີຄວາມປິຕິຊົມຊື່ນເປັນຢ່າງຍິ່ງທີ່ເຫັນວ່າ:ປີນີ້ສາຍພົວພັນມິດຕະພາບແລະການຮ່ວມມືອັນດີລະຫວ່າງສອງປະເທດຂອງພວກເຮົາທີ່ມີຢູ່ນັ້ນໄດ້ມ ີການຄືບໜ້າ ອັນດີ ແລະ ຫວັງວ່າ: ສາຍພົວພັນມິດຕະພາບ ແລະ ການຮ່ວມມືທີ່ດີນີ້ ຈະສືບຕໍ່ຂະຫຍາຍຕົວ ແລະ ຮັດແໜ້ນຍິ່ງໆຂຶ້ນ ເພື່ອຜົນປະໂຫຍດ ຂອງປະ ຊາຊົນ ສອງ ຊາດ ພວກເຮົາ, ເພື່ອສັນຕິ ພາບໂລກ ແລະ ການຮ່ວມມືເພື່ອການພັດທະນາສາກົນ.
ໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດ ແຫ່ງ ສປປ. ລາວ ກໍໄດ້ສົ່ງໂທລະເລກອວຍພອນ ເຖິງພະນະທ່ານ ຈອນ ແບລ ລັດຖະມົນຕີວ່າການ ກະຊວງການຕ່າງປະເທດ ແຫ່ງ ການາດາ ເຊັ່ນດຽວກັນ./.
ທ່ານນາຍົກລັດຖະມົນຕີ ຊົມເຊີຍຄູ່ຮວ່ມຕຳແໜ່ງ ທີ່ອົສຕຣາລີ
(28/06/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສະແດງຄວາມຊົມເຊີຍ ຜ່ານທາງໂທລະເລກ ເຖິງພະນະທ່ານ ເຄວິນ ຣູດ ໃນໂອກາດທີ່ພະນະ ທ່ານ ຖືກເລືອກຕັ້ງໃຫ້ດຳລົງຕຳແໜ່ງ ເປັນ ນາຍົກລັດຖະມົນຕີ ແຫ່ງ ອົສຕຣາລີ ຊຶ່ງມີເນື້ອໃນລະບຸວ່າ: ຂ້າພະເຈົ້າຂໍຕາງໜ້າໃຫ້ລັດຖະບານ ແຫ່ງ ສປປ. ລາວ ແລະ ໃນ ນາມສ່ວນຕົວ ຂໍຖືເປັນກຽດສະແດງຄວາມປິຕິຍິນດີ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ, ຂໍໃຫ້ພະນະທ່ານ ຈົ່ງມີພະລານາໄມສົມບູນ, ມີ ຄວາມຜາສຸກ ແລະ ປະສົບຜົນສຳເລັດ ໃນການ ປະຕິບັດໜ້າທີ່ອັຮສູງສົ່ງ ແລະ ຂໍໃຫ້ປະຊາຊົນ ອົສຕຣາລີ ຈົ່ງມີແຕ່ຄວາມວັດທະນາຖາວອນ.
ຂ້າພະເຈົ້າມີຄວາມເຊື່ອໝັ້ນວ່າ: ດ້ວຍປະສົບການອັນອຸດົມຮັ່ງມີ ຂອງພະນາທ່ານ, ພະນະທ່ານ ຈະນຳພາ ປະເທດອົສຕຣາລີ ໄປສູ່ຄວາມກ້າວໜ້າ ແລະ ວັດທະນາຖາວອນຍິ່ງໆ ຂຶ້ນ. ພ້ອມກັນນີ້ ຂ້າພະເຈົ້າຫວັງວ່າຈະໄດ້ເຮັດວຽກຮ່ວມກັນ ກັບພະນະທ່ານເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີງາມທີ່ມີຢູ່ແລ້ວ ລະຫວ່າງ ສອງ ປະເທດຂອງພວກເຮົາ ໃຫ້ຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດ ພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມມືເພື່ອການພັດທະນາ./.
ໂທລະເລກສະແດງຄວາມເຫັນໃຈ
(21/06/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສະແດງຄວາມເຫັນ ໃຈ ຜ່ານທາງໂທລະເລກ ເຖິງພະນະທ່ານ ດຣ. ມານໂມຮັນ ຊິງ ນາຍົກ ລັດ ຖະມົນຕີ ແຫ່ງ ສາທາລະນະລັດ ອິນເດຍ ຊຶ່ງມີເນື້ອໃນລະບຸວ່າ: ຂ້າພະເຈົ້າມີຄວາມເສົ້າເສຍໃຈເປັນຢ່າງຍິ່ງ ທີ່ໄດ້ຊາບຂ່າວວ່າ ມີຝົນຕົກໜັກ ຢ່າງຕໍ່ເນື່ອງຫລາຍວັນ ໄດ້ເຮັດໃຫ້ເກີດ ໄພນ້ຳຖ້ວມຢ່າງຮ້າຍແຮງ ຢູ່ທາງພາກເໜືອຂອງອິນເດຍ ເມື່ອບໍ່ດົນ ມານີ້ ອັນໄດ້ສົ່ງຜົນກະທົບ ແລະ ສ້າງຄວາມເສຍຫາຍຕໍ່ຊີວິດ ແລະ ຊັບສິນຂອງປະຊາຊົນຢ່າງໜັກໜ່ວງ.
ຕາງໜ້າໃຫ້ລັດຖະບານ ແລະ ປະຊາຊົນ ແຫ່ງ ສປປ. ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະ ແດງຄວາມເຫັນໃຈຢ່າງສຸດຊຶ້ງ ມາຍັງພະນະທ່ານ ແລະ ຜ່ານພະນະທ່ານ ໄປ ຍັງຄອບຄົວຜູ້ປະສົບເຄາະຮ້າຍ ຈາກໄພພິບັດຄັ້ງນີ້ດ້ວຍ. ພ້ອມທັງເຊື່ອໝັ້ນວ່າ: ພາຍໃຕ້ການນຳພາຂອງພະນະທ່ານ ແລະ ດ້ວຍຄວາມເອົາໃຈ ໃສ່ ຂອງລັດຖະບານ ແຫ່ງ ສາທາ ລະ ນະລັດ ອິນເດຍ ຈະສາມາດຟື້ນຟູຊີວິດການເປັນຢູ່ ຂອງປະຊາຊົນ ໃນ ເຂດທີ່ປະສົບໄພພິບັດຄັ້ງນີ້ ໃຫ້ກັບຄືນສູ່ສະພາບປົກກະຕິໂດຍໄວ./.
ຜູ້ນຳລາວອວຍພອນວັນຊາດ ລຸກຊຳບວກ
(20/06/2013)
ຂປລ. ເນື່ອງໃນໂອກາດວັນຊາດ ແຫ່ງ ຣາຊະອານາຈັກ ລຸກຊຳບວກ, ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນອົບ ອຸ່ນ ແລະ ພອນໄຊອັນປະເສີດ ຜ່ານສານອວຍພອນ ເຖິງເຈົ້າຊາຍແກຣນດຣຸກ ແຫ່ງ ຣາຊະອານາຈັກ ລຸກຊຳບວກ.
ເນື້ອໃນຂອງສານລະບຸວ່າ: ເນື່ອງໃນໂອກາດວັນຊາດ ແຫ່ງຣາຊະອານາຈັກ ລຸກຊຳບວກ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍຖືເປັນກຽດສົ່ງຄຳຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະອົງ ແລະ ຜ່ານພະອົງໄປຍັງປະຊາຊົນລຸກຊຳບວກທຸກຖ້ວນໜ້າ ຈົ່ງມີພະລານາໄມສົມບູນ ແລະ ມີຄວາມຜາສຸກ ຕະຫລອດ ກາລະນານ. ຂໍໃຫ້ສາຍພົວພັນມິດຕະພາບອັນສະໜິດສະໜົມ ແລະ ການຮ່ວມມືອັນດີງາມ ລະຫວ່າງ ສປປ. ລາວ ແລະ ຣາຊະອານາຈັກລຸກຊຳບວກ ໄດ້ຮັບການສືບຕໍ່ເສີມສ້າງ ໃຫ້ເຂັ້ມແຂງ ແລະ ແຕກດອກອອກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ.
ສ່ວນເນື້ອໃນສານອວຍພອນ ຂອງພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ທີ່ສົ່ງເຖິງ ພະນະທ່ານ ຊັງ ໂກຣດເດິ ຈຸງເກີ ນາຍົກລັດຖະມົນຕີ ແຫ່ງ ຣາຊະອານາຈັກ ລຸກຊຳບວກ ລະບຸວ່າ: ໃນນາມລັດຖະບານ ແຫ່ງ ສປປ. ລາວ ແລະ ນາມສ່ວນຕົວ ຂ້າພະເຈົ້າ ຂໍຖືເປັນກຽດສົ່ງຄຳຊົມເຊີຍອັນ ອົບອຸ່ນ ແລະ ພອນໄຊອັນປະ ເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ລຸກຊຳບວກ ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດພວກເຮົາ ຈະໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດລວມຂອງປະຊາຊົນສອງຊາດ ພວກເຮົາກໍຄືເພື່ອສັນຕິພາບໂລກ ແລະ ການຮ່ວມ ມືສາກົນເພື່ອການພັດທະນາ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ກໍໄດ້ສົ່ງຄຳອວຍພອນອັນອົບອຸ່ນ ແລະ ພອນ ໄຊອັນປະເສີດໄປຍັງ ພະນະທ່ານ ຊັງ ອາສແຊນບອນ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງຣາຊະອານາຈັກລຸກຊຳບວກ ເຊັ່ນດຽວ ກັນ./.
ຜູ້ນຳລາວອວຍພອນວັນຊາດຟີລິບປິນ
(18/06/2013)
ຂປລ. ເນື່ອງໃນໂອກາດສະເຫລີມສະຫລອງວັນຊາດ ຂອງສາທາລະນະລັດ ຟີລິບປິນ ຄົບຮອບ 115 ປີ, ບັນດາຜູ້ນຳລາວ ຊຶ່ງມີ ພະນະທ່ານ ຈູມມາລີໄຊຍະສອນ ປະທານປະເທດ ແຫ່ງ ສປປ ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງ ການ ຕ່າງປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍ ແລະ ພອນໄຊອັນ ປະເສີດ ຜ່ານທາງໂທລະເລກເຖິງ ບັນດາຜູ້ນຳ ແຫ່ງ ສາທາລະນະລັດ ຟີລິບປິນ ຊຶ່ງມີ ພະນະທ່ານ ເບນິກໂນ ເອັສ ອາຄີໂນ III ປະທານາທິບໍດີ ແລະ ພະນະທ່ານ ອອນເບີດ ເອບ ເດວ ໂຣສາລອຍ ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສາທາລະນະລັດ ຟິລິບປິນ.
ບັນດາຜູ້ນຳລາວ ຕ່າງກໍໄດ້ສົ່ງຄຳອວຍພອນໄຊອັນປະເສີດ ເຖິງຜູ້ນຳຟິລິບປິນ ຈົ່ງມີພະລາໄມທີ່ເຂັ້ມ ແຂງ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ວຽກງານອັນສູງສົ່ງ ພ້ອມ ທັງຕີລາຄາສູງ ຕໍ່ສາຍພົວ ພັນມິດຕະພາບ ແລະ ການຮ່ວມມືຢ່າງໃກ້ຊິດ ລະຫວ່າງ ສອງປະເທດ ທີ່ໄດ້ເຕີບໃຫຍ່ຂະຫຍາຍຕົວກວ້າງ ຂວາງຂຶ້ນຢ່າງບໍ່ຢຸດຢັ້ງ ແລະ ສະແດງ ຄວາມ ເຊື່ອໝັ້ນວ່າ ການພົວພັນຮ່ວມມື ແລະ ການເຮັດວຽກຮ່ວມກັນ ຢ່າງໃກ້ຊິດນັ້ນ ຈະສືບຕໍ່ນຳເອົາຜົນປະໂຫຍດຕົວຈິງ ມາສູ່ປະຊາຊົນສອງຊາດ ລາວ ແລະ ຟີລິບປິນ ໃຫ້ນັບມື້ ສູງ ຂຶ້ນ ເພື່ອຄວາມເຂັ້ມແຂງ ແລະ ຄວາມຈະເລີນກ້າວໜ້າ ຂອງຄອບຄົວອາຊຽນ, ພາກພື້ນ ແລະ ໃນໂລກ./.
ສານຊົມເຊີຍ
(18/06/2013)
ຂປລ. ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການ ຕ່າງປະເທດ ແຫ່ງ ສປປ. ລາວ ໄດ້ສົ່ງສານອວຍພອນ ເຖິງພະນະທ່ານ ໄອ ໂອນິສ ຄາສຸລິເດັສ ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສາທາລະນະລັດ ໄຊປຣັດ ເນື່ອງໃນໂອກາດທີ່ພະນະທ່ານ ໄດ້ຮັບການ ແຕ່ງຕັ້ງໃຫ້ດຳລົງຕຳແໜ່ງ ເປັນ ລັດ ຖະມົນຕີວ່າການກະຊວງການຕ່າງປະເທດ.
ເນື້ອໃນສານລະບຸວ່າ: ເນື່ອງໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ໄຊປຣັດ ຂ້າ ພະເຈົ້າຂໍສົ່ງຄຳຊົມເຊີຍ ຢ່າງຈິງໃຈ ແລະ ພອນໄຊອັນປະເສີດ ມາຍັງພະນະທ່ານ ຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດອັນຍິ່ງໃຫ່ຍ ໃນໜ້າ ທີ່ ວຽກງານອັນສູງສົ່ງຂອງຕົນ, ຄວາມຜາສຸກ ແລະ ຄວາມຈະ ເລີນຮຸ່ງເຮືອງ ຈົ່ງມີແກ່ປະເທດ ແລະ ປະຊາຊົນໄຊປຣັດ.
ຂ້າພະເຈົ້າຫວັງວ່າ ຈະໄດ້ຮ່ວມເຮັດວຽກກັບພະນະທ່ານ ເພື່ອສືບຕໍ່ຮັດແໜ້ນ ແລະ ເພີ່ມພູນຄູນສ້າງ ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງ ປະ ເທດ ຂອງພວກເຮົາ ທັງໃນຂອບສອງ ຝ່າຍ ແລະ ຫຼາຍຝ່າຍ ໃຫ້ຈະເລີນງອກງາມຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບໂລກ ແລະ ການ ຮ່ວມ ມືສາກົນ./.
ສານອວຍພອນວັນຊາດ
(13/06/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງສານອວຍພອນ ເຖິງສົມເດັດພະຣາຊີນີ ເອລີຊາເບດ ທີ II ແຫ່ງ ສະຫະຣາຊະອານາຈັກ ອັງກິດ ແລະ ອຽກລັງເໜືອ ໃນໂອກາດວັນຊາດ ປະເທດດັ່ງກ່າວ.
ເນື້ອໃນສານອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງ ສະຫະຣາຊະອານາຈັກ ອັງກິດ ແລະ ອຽກລັງເໜືອ, ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດ ມາຍັງສົມເດັດພະຣາຊີນີ ແລະ ປະຊາຊົນອັງກິດ ທຸກທົ່ວໜ້າ. ຂໍໃຫ້ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສອງປະເທດຂອງພວກເຮົາ ຈົ່ງໄດ້ຮັບ ການເສີມຂະຫຍາຍຂຶ້ນໄປເລື້ອຍໆ ເພື່ອຜົນປະໂຫຍດຂອງປະຊາຊົນສອງຊາດ ແລະ ເພື່ອສັນຕິພາບໂລກ.
ສ່ວນເນື້ອໃນສານອວຍພອນ ຂອງພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ.ລາວ ທີ່ສົ່ງເຖິງພະນະທ່ານ ເດວິດ ຄາເມຣອນ ນາຍົກລັດຖະມົນຕີ ແຫ່ງ ຣາຊະອານາຈັກອັງກິດ ແລະ ອຽກລັງເໜືອ ລະບຸວ່າ: ໃນນາມລັດຖະບານ ແຫ່ງ ສປປ.ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດ ມາຍັງພະນະທ່ານ ແລະ ໂດຍຜ່ານພະນະທ່ານ ໄປຍັງລັດຖະບານ ແລະ ປະຊາຊົນອັງກິດທຸກຖ້ວນໜ້າ ຈົ່ງມີ່ຄວາມຜາສຸກ ແລະ ຄວາມວັດທະນາຖາວອນ. ພ້ອມທັງຫວັງວ່າ: ສາຍພົວພັນ ແລະ ການຮ່ວມມືອັນດີງາມ ລະຫວ່າງສອງປະເທດພວກເຮົາ ຈະໄດ້ຮັບການສືບຕໍ່ເສີມຂະຫຍາຍ ເພື່ອຜົນປະໂຫຍດຂອງປະຊາຊົນທັງສອງຊາດ ພວກເຮົາ ແລະ ການຮ່ວມມືສາກົນ ເພື່ອການພັດທະນາ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສົ່ງສານອວຍພອນ ເຖິງພະນະທ່ານ ວິນລຽມ ເຮັກ ລັດ ຖະມົນຕີວ່າການກະຊວງການຕ່າງປະເທດ ແຫ່ງ ຣາຊະອານາຈັກ ອັງກິດ ແລະ ອຽກລັງເໜືອ ເຊັ່ນດຽວກັນ./.
ໂທລະເລກອວຍພອນວັນຊາດສະຫະພັນຣັດເຊຍ
(11/06/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງໂທລະເລກອວຍພອນ ເຖິງພະນະທ່ານ ວະລາດີເມຍຣ ປູຕິນ ປະທານາທິບໍດີ, ພະນະທ່ານ ເດີມີຕຼີ ເມັດເວເດັບ ນາຍົກລັດຖະມົນຕີ ແລະ ພະນະທ່ານ ເຊຣເກລາວະຣົບລັດຖະມົນຕີວ່າການກະຊວງການຕ່າງປະເທດແຫ່ງ ສະຫະພັນຣັດເຊຍ ເນື່ອງໃນ ໂອກາດວັນຊາດ ແຫ່ງ ສະຫະພັນ ຣັດເຊຍ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງສະຫະພັນ ຣັດເຊຍ ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານໄປຍັງປະຊາຊົນຣັດເຊຍເພື່ອນມິດທຸກທົ່ວໜ້າ.
ພວກຂ້າພະເຈົ້າມີຄວາມດີໃຈເປັນຢາງຍິ່ງທີ່ເຫັນວ່າຜົນສຳເລັດອັນຈົບງາມທີ່ຍາດມາໄດ້ໃນການພັດທະນາການພົວພັນ ແລະ ການຮ່ວມມື ລະຫວ່າງ ສປປ. ລາວ ແລະ ສະຫະພັນ ຣັດເຊຍ ໃນໄລຍະໃໝ່ແມ່ນໝາກຜົນຂອງຄວາມພະຍາຍາມຮ່ວມກັນ, ຄວາມເຂົ້າໃຈກັນ ແລະ ການສະໜັບສະໜູນຊ່ວຍເຫລືອເຊິ່ງກັນ ແລະ ກັນ ບົນພື້ນຖານການເປັນຄູ່ຮ່ວມ ຍຸດທະສາດ.
ພວກຂ້າພະເຈົ້າເຊື່ອໝັ້ນວ່າ, ສາຍພົວພັນມິດຕະພາບທີ່ມີມູນເຊື້ອອັນດີງາມ ແລະ ການຮ່ວມມືທີ່ຕ່າງຝ່າຍຕ່າງໄດ້ຮັບຜົນປະໂຫຍດລະຫວ່າງສອງ ປະເທດພວກເຮົາຈະໄດ້ຮັບ ການເສີມຂະຫຍາຍຢ່າງມີໝາກມີຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ,ເພື່ອສັນຕິພາບ,ສະຖຽນລະພາບ ແລະ ການຮ່ວມມືເພື່ອການພັດທະນາຢູ່ໃນ ພາກພື້ນ ແລະ ໃນໂລກ.
ພວກຂ້າພະເຈົ້າຂໍອວຍພອນໄຊໃຫ້ພະນະທ່ານຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດອັນໃຫ່ຍຫລວງ ໃນການນຳພາປະເທດຊາດ ຂອງພະນະທ່ານໄປສູ່ຄວາມ ວັດທະນາຖາວອນ ແລະ ປະຊາຊົນ ຣັດເຊຍ ມີຄວາມສົມບູນພູນສຸກຢ່າງບໍ່ຢຸດຢັ້ງ.
ສານອວຍພອນວັນຊາດ
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມ ເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງ ສົມເດັດ ຄາລ ກຸດສຕາຟ ແຫ່ງຣາຊະອານາຈັກຊູແອດ ເນື່ອງໃນໂອກາດວັນຊາດ ປະເທດດັ່ງກ່າວ.
ເນື້ອໃນສານອວຍພອນລະບຸວ່າ: ເນື່ອງໃນໂອກາດວັນຊາດ ແຫ່ງຣາຊະອານາຈັກຊູແອດ, ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ມີຄວາມປື້ມປິຕິຍິນດີ ເປັນ ຢ່າງຍິ່ງ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະອົງ ຈົ່ງມີພະລານາໄມສົມບູນ, ອາຍຸໝັ້ນຂວັນຍືນ ແລະ ປະຊາຊົນຊູແອດ ຈົ່ງມີແຕ່ຄວາມຜາສຸກ ແລະ ຄວາມ ວັດທະນາຖາວອນ ຕະຫລອດກາລະນານ.
ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືທີ່ດີ ຊຶ່ງມີມາຢ່າງຍາວນານ ລະຫວ່າງ ສອງປະເທດຂອງພວກເຮົາ ຈະໄດ້ຮັບການສືບຕໍ່ຮັດແໜ້ນ ແລະ ຂະຫຍາຍ ຕົວຍິ່ງໆຂຶ້ນ ເພື່ອຜົນປະ ໂຫຍດຂອງປະຊາຊົນທັງສອງຊາດພວກເຮົາ ກໍຄືເພື່ອສັນຕິພາບ ແລະ ການຮ່ວມມືສາກົນ.
ສ່ວນເນື້ອໃນສານອວຍພອນ ຂອງພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ທີ່ສົ່ງເຖິງພະນະທ່ານ ເຟຣດຣິກ ເຮນແຟນ, ນາຍົກລັດຖະມົນຕີ ແຫ່ງ ຣາຊະອານາຈັກຊູແອດ ລະບຸວ່າ: ໃນນາມລັດຖະບານແຫ່ງ ສປປ. ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາ ຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນຊູແອດທຸກຖ້ວນໜ້າ ຈົ່ງມີ່ຄວາມຜາສຸກ ແລະ ຄວາມວັດທະນາຖາວອນ. ພ້ອມທັງເຊື່ອໝັ້ນວ່າ: ສາຍພົວພັນ ມິດຕະພາບ ແລະ ການຮ່ວມມື ລະຫວ່າງ ສອງປະເທດພວກເຮົາ ຈະໄດ້ຮັບການເສີມສ້າງໃຫ້ເຂັ້ມແຂງ ແລະ ແຕກດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງ ປະຊາຊົນທັງສອງ ຊາດພວກເຮົາ, ເພື່ອສັນຕິພາບໂລກ ແລະ ການຮ່ວມມືສາກົນ ເພື່ອການພັດທະນາແບບຍືນຍົງ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສປປ. ລາວ ກໍໄດ້ສົ່ງສານອວຍພອນ ເຖິງພະນະທ່ານ ຄາລ ບິນທ໌, ລັດຖະມົນຕີວ່າການກະຊວງການຕ່າງປະເທດ ແຫ່ງຣາຊະອານາຈັກຊູແອດ ເຊັ່ນດຽວກັນ.
ໂທລະເລກສະແດງຄວາມເຫັນໃຈ
ຂປລ. ວັນທີ 2 ມິຖຸນາ 2013 ນີ້, ສະຫາຍ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສະແດງຄວາມເຫັນໃຈ ຜ່ານທາງໂທລະເລກ ເຖິງສະຫາຍ ລີ ເຄີສຽງ ນາຍົກລັດຖະມົນຕີ ແຫ່ງ ສປ. ຈີນ ຊຶ່ງມີເນື້ອຄວາມສຳຄັນວ່າ: ຂ້າພະເຈົ້າ ໄດ້ຮັບຊາບຂ່າວວ່າ: ໃນຕອນເຊົ້າຂອງວັນທີ 3 ມິຖຸນາ 2013 ໄດ້ເກີດເຫດໄຟໄໝ້ ໂຮງງານຂ້າສັດ ແລະ ຜະລິດຊີ້ນໄກ່ ຢູ່ເມືອງເຕີ້ຫຸ້ຍ ແຂວງຈີ້ລິນ ສປ.ຈີນ ອັນໄດ້ສ້າງຄວາມເສຍຫາຍໃຫ້ແກ່ຊີວິດ ແລະ ຊັບສິນຂອງປະຊາຊົນ ກໍຄືກຳມະກອນພາຍໃນໂຮງງານຢ່າງຫລວງ ຫລາຍ.
ໃນຈຸດເວລາອັນເສົ້າໃຈນີ້ ຂ້າພະເຈົ້າ ໃນນາມຕາງໜ້າລັດຖະບານ ແລະ ປະຊາຊົນລາວບັນດາເຜົ່າ ຂໍສະແດງຄວາມເສຍໃຈຢ່າງສຸດຊຶ້ງ ມາຍັງລັດຖະບານຈີນ ໂດຍສະເພາະຕໍ່ ຄອບຄົວຂອງຜູ້ທີ່ໄດ້ຮັບເຄາະຮ້າຍ ແລະ ຂໍແບ່ງເບົາຄວາມທຸກໂສກດັ່ງກ່າວ ນຳບັນດາຄອບຄົວຜູ້ທີ່ໄດ້ຮັບຄວາມຫາຍະນະ ຈາກອັກຄີໄພ ຮ້າຍແຮງໃນຄັ້ງນີ້.
ພ້ອມດຽວກັນນີ້ ຂ້າພະເຈົ້າເຊື່ອໝັ້ນວ່າ: ພາຍໃຕ້ການນຳພາ ແລະ ເອົາໃຈໃສ່ຢ່າງໃກ້ຊິດຂອງບັນດາ ສະຫາຍການນຳຂັ້ນສູນກາງ ກໍຄືທ້ອງຖິ່ນ ຂອງສາທາລະນະລັດ ປະຊາຊົນ ຈີນ ເຫດການ ທີ່ບໍ່ຄາດຝັນດັ່ງກ່າວ ຈະໄດ້ແກ້ໄຂເຂົ້າສູ່ສະພາບປົກກະຕິໂດຍໄວ.
ໂທລະເລກອວຍພອນ
(28/05/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ; ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ.ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງພະນະທ່ານ ອິນຮາມ ອາລິເຢບ ປະທານາທິບໍດີ ແຫ່ງ ສາ ທາລະນະລັດ ອາແຊກບາຍຊານ; ພະນະທ່ານ ອາຕູ ຣາຊີຊາເດ ນາຍົກລັດຖະມົນຕີ ແລະ ພະນະທ່ານ ເອນ ມາ ມັມມາເດຍຣົບ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ອາແຊກບາຍ ຊານ ເນື່ອງໃນໂອກາດວັນຊາດ ປະເທດດັ່ງກ່າວ..
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ອາແຊກບາຍຊານ, ຕາງໜ້າໃຫ້ລັດຖະບານ, ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍ ອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງປະຊາຊົນ ອາແຊກ ບາຍຊານ ເພື່ອນມິດທຸກຖ້ວນໜ້າ.
ພວກຂ້າພະເຈົ້າຫວັງວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ອາແຊກບາຍຊານ ຈະໄດ້ຮັບການເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບ ແລະ ການຮ່ວມມືຢູ່ໃນພາກພື້ນ ແລະ ໃນໂລກ.
ພວກຂ້າພະເຈົ້າ ຂໍຖືໂອກາດນີ້, ອວຍພອນມາຍັງພະນະທ່ານ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດອັນໃຫ່ຍຫຼວງກວ່າເກົ່າ ໃນໜ້າທີ່ອັນມີກຽດຂອງພະນະທ່ານ./.
ໂທລະເລກຊົມເຊີຍ
(24/05/2013)
ຂປລ. ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະ ເທດ ແຫ່ງ ສປປ.ລາວ ໄດ້ສົ່ງໂທລະເລກຊົມເຊີຍ ເຖິງພະນະທ່ານ ນາງ ເອດາ ອາເດຣຍ ຣີວາສ ຟຣັງຈິນິ ລັດຖະມົນຕີ ວ່າການກະຊວງກະຕ່າງປະເທດ ແຫ່ງ ສ.ເປຣູ ເນື່ອງໃນໂອກາດທີ່ພະນະທ່ານ ຖືກແຕ່ງຕັ້ງໃຫ້ດຳລົງຕຳແໜ່ງ ເປັນລັດ ຖະມົນຕີວ່າການກະຊວງການຕ່າງປະເທດ ແຫ່ງ ສ.ເປຣູ ຄົນໃໝ່.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດທີ່ພະນະທ່ານ ຖືກແຕ່ງຕັ້ງໃຫ້ດຳລົງຕຳແໜ່ງ ເປັນລັດຖະມົນຕີ ວ່າການກະຊວງການຕ່າງປະເທດ ແຫ່ງ ສາທາລະນະລັດ ເປຣູ ຄົນໃໝ່, ຂ້າພະເຈົ້າ ຂໍຖືເປັນກຽດ ແລະ ມີຄວາມຍິນດີເປັນຢ່າງຍິ່ງ ສົ່ງຄວາມຊົມເຊີຍອັນອົບອຸ່ນ ມາຍັງພະນະທ່ານ. ຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງ ສອງປະເທດ ກໍຄື ສອງປະຊວງການຕ່າງປະເທດພວກເຮົາ ຈະໄດ້ຮັບການເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດຂອງສອງຊາດພວກເຮົາ, ການຮ່ວມມືສາກົນ ແລະ ສັນຕິພາບໂລກ. ພ້ອມທັງຫວັງວ່າ ຈະໄດ້ຮ່ວມມືກັບພະນະທ່ານຢ່າງໃກ້ຊິດ ແລະ ຂໍສະແດງຄວາມນັບຖືຢ່າງສູງ ມາຍັງພະນະທ່ານ./.
ຜູ້ນຳລາວຊົມເຊີຍວັນຊາດປະເທດເພື່ອນມິດ
(24/05/2013)
ຂປລ. ບັນດາທ່ານຜູ້ນຳລາວ ປະກອບມີ ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຕ່າງກໍໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງພະນະທ່ານ ມີຄາອິນ ຊາກາສວີລີ ປະທານາທິບໍດີ ແຫ່ງ ຈໍເຈຍ, ພະນະທ່ານ ປີຊີນາ ອີວາ ນິສວີລີ ນາຍົກລັດຖະມົນຕີ ແລະ ພະນະທ່ານ ນາງ ມາຍອາປານ ຈິກິດເຊ ລັດຖະມົນຕີວ່າການກະຊວງການຕ່າງປະເທດ ແຫ່ງ ຈໍເຈຍ; ພະນະທ່ານນາງ ກຣິດສະຕີນາ ເຟີນານເດສ ເດິ ກຣິເນີ ປະທານາທິບໍດີ ແຫ່ງ ສາທາລະນະລັດ ອາກຊັງຕິນ, ພະນະທ່ານ ແຮກເຕີ ຕີເມີແມນ ລັດຖະມົນຕີວ່າການກະຊວງການຕ່າງປະເທດ ແຫ່ງ ສ. ອາກຊັງຕິ ໃນໂອກາດ ວັນຊາດຂອງປະເທດດັ່ງກ່າວ.
ເນື້ອໃນໂທລະເລກຂອງບັນດາທ່ານຜູ້ນຳລາວ ລ້ວນແຕ່ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊ ອັນປະເສີດ ມາຍັງການນຳ ແລະ ປະຊາຊົນ ປະເທດເພື່ອນມິດດັ່ງກ່າວ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດຍິ່ງໃຫຍ່ກວ່າເກົ່າ ໃນພາລະກິດສ້າງສາພັດທະນາປະເທດຊາດ. ພ້ອມທັງເຊື່ອໝັ້ນວ່າ: ສາຍພົວພັນ ມິດຕະພາບ ແລະ ການຮ່ວມມືອັນດີ ລະຫວ່າງ ສປປ. ລາວ-ຈໍເຍ ແລະ ລະຫວ່າງ ສປປ. ລາວ-ສ. ອາກຊັງຕິນ ຈະໄດ້ຮັບການສືບຕໍ່ຂະຫຍາຍຕົວຍິ່ງໆຂຶ້ນໃນອະນາຄົດ ເພື່ອຜົນປະໂຫຍດຮ່ວມ ກັນ ຂອງປະຊາຊົນໃນປະເທດຂອງພວກເຮົາ ເພື່ອສັນຕິພາບ, ສະເຖຍລະພາບ ກໍຄື ການຮ່ວມມືເພື່ອການພັດທະນາໃນພາກພື້ນ ແລະ ໃນໂລກ./.
ສານສະແດງຄວາມຊົມເຊີຍ ນາຍົກລັດຖະມົນຕີ ປາກິດສະຖານຄົນໃໝ່
(23/05/2013)
ຂປລ. ພະນະທ່ານ ທອງສິງທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານສະແດງຄວາມຊົມເຊີຍເຖິງພະນະ ທ່ານ ນາວາສ ຊາຣີຟ ນາຍົກລັດຖະມົນຕີ ແຫ່ງ ສາທາລະນະລັດ ອິສລາມ ປາກິດສະຖານ ຄົນໃໝ່.
ເນື້ອໃນສານສະແດງຄວາມຊົມເຊີຍໄດ້ລະບຸວ່າ:ໃນນາມລັດຖະບານແລະ ປະຊາຊົນລາວສາທາລະນະລັດປະຊາທິປະໄຕປະຊາຊົນລາວແລະໃນາມສ່ວນຕົວຂ້າພະເຈົ້າຂສົ່ງຄຳຊົມ ເຊີຍ ອັນອົບອຸ່ນແລະພອນໄຊອັນປະເສີດມາຍັງພະນະທ່ານເນື່ອງໃນໂອກາດທີ່ພະນະທ່ານໄດ້ຖືກແຕ່ງຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີແຫ່ງສາທາລະນະລັດອິສລາມປາກິດ ສະ ຖານ.
ຂ້າພະເຈົ້າຕີລາຄາສູງທີ່ພະນະທ່ານໄດ້ຮັບເລືອກຕັ້ງໃຫ້ດຳລົງຕຳແໜ່ງເປັນນາຍົລັດຖະມົນຕີສະໄໝທີ3ຊຶ່ງຖືເປັນຄວາມຮັບຜິດຊອບອັນສູງສົ່ງແລະ ສະແດງເຖິງຄວາມໄວ້ເນື້ອເຊື່ອ ໃຈ ຂອງປະຊາຊົນໃນການນຳພາ ແລະ ປະກອບສ່ວນຂອງພະນະທ່ານເຂົ້າໃນພາລະກິດສ້າງສາ ແລະ ພັດທະນາປະເທດຊາດ. ຂ້າພະເຈົ້າຫວັງວ່າຈະໄດ້ເຮັດວຽກຮ່ວມກັບພະນະທ່ານ ໃນ ການສືບຕໍ່ຮັດແໜ້ນແລະເສີມຂະຫຍາຍສາຍພົວພັນມິດຕະພາບແລະ ການຮ່ວມມືເພື່ອ ການພັດທະນາໃນເວທີພາກພື້ນແລະສາກົນເພື່ອຜົນປະໂຫຍດຂອງປະຊາຊົນສອງຊາດ ພວກ ເຮົາ. ຂ້າພະເຈົ້າຖືໂອກາດນີ້ອວຍພອນໃຫ້ພະນະທ່ານຈົ່ງມີພະລະນາໄມສົມບູນ, ມີຄວາມ ຜາສຸກ ແລະ ຜົນສຳເລັດໃນການປະຕິບັດໜ້າທີ່ອັນສູງສົ່ງຂອງພະນະທ່ານ.
ໂທລະເລກຊົມເຊີຍ
(20/05/2013)
ຂປລ. ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງໂທລະເລກຊົມເຊີຍ ເຖິງ ພະນະທ່ານ ດາຕຸກ ເສຣິ ອານນິຟາ ອາມານ ລັດຖະມົນຕີວ່າການກະຊວງການຕ່າງປະເທດ ແຫ່ງ ມາເລເຊຍ ເນື່ອງໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງ ເປັນລັດຖະ ມົນ ຕີ ວ່າ ການກະຊວງການຕ່າງປະເທດ ແຫ່ງ ມາເລເຊຍ ອີກເທື່ອໜຶ່ງ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງ ເປັນລັດຖະມົນຕີວ່າການກະຊວງການຕ່າງປະເທດ ແຫ່ງ ມາເລເຊຍ ອີກເທື່ອໜຶ່ງ, ຂ້າພະເຈົ້າ ມີຄວາມຍິນດີເປັນຢ່າງຍິ່ງສົ່ງຄຳຊົມເຊີຍອັນຈິງໃຈ ແລະ ພອນໄຊອັນປະເສີດ ມາຍັງພະນະທ່ານ.
ຂ້າພະເຈົ້າ ຫວັງຢ່າງຍິ່ງວ່າ ຈະໄດ້ເຮັດວຽກຢ່າງໃກ້ຊິດຮ່ວມກັບພະນະທ່ານ ໃນຂອບສອງ ຝ່າຍ, ຂອບອາຊຽນ, ກໍຄືໃນເວທີພາກພື້ນ ແລະ ສາກົນ ເພື່ອສືບຕໍ່ສົ່ງເສີມ ສາຍ ພົວ ພັນ ມິດຕະພາບ ແລະ ການຮ່ວມມື ລະຫວ່າງ ສອງປະເທດ ລາວ-ມາເລເຊຍ ກໍຄື ການຮ່ວມມື ລະຫວ່າງ ສອງກະ ຊວງການຕ່າງປະເທດພວກເຮົາ ເພື່ອນຳເອົາຜົນປະໂຫຍດຕົວຈິງ ມາ ສູ່ ປະຊາຊົນສອງຊາດ ກໍຄື ເພື່ອສັນຕິພາບ, ສະຖຽນລະພາບ ແລະ ການພັດທະນາຢູ່ໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້, ສົ່ງຄຳອວຍພອນອັນປະເສີດ ມາຍັງພະນະທ່ານ ຂໍຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນການປະຕິບັດພາລະກິດອັນມີກຽດ ແລະ ສູງສົ່ງຂອງພະນະທ່ານ./.
ຜູ້ນຳລາວສົ່ງສານອວຍພອນວັນຊາດລາຊະອານາຈັກນອກແວ
(16/05/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ.ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ . ລາວໄດ້ສົ່ງສານອວຍພອນວັນຊາດ ເຖິງ ທ່ານ ສົມເດັດ ຮາຣານ ທີ V ເຈົ້າຊິວິດ, ຄູ່ຮ່ວມຕຳແໜ່ງນາຍົລັດຖະມົນຕີ ແລະ ລັດຖະມົນຕີການຕ່າງປະທດ ແຫ່ງ ລາຊະອານາຈັກ ນອກແວ.
ໃນໂອກາດວັນຊາດແຫ່ງ ລາຊະອານາຈັກ ນອກແວ, ຕາງໜ້າໃຫ້ປະຊາຊົນລາວແລະ ໃນນາມສ່ວນຕົວ,ພວກຂ້າພະເຈົ້າຂໍສົ່ງຄຳອວຍພອນອັນປະເສີດ ມາຍັງ ສົມເດັດ ພະລາຊາ ແລະ ປະຊາຊົນນອກແວ ທຸກທົ່ວໜ້າ.
ພວກຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມື ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ລາຊະອານາຈັກ ນອກແວ ຈະສຶບຕໍ່ໄດ້ຮັບການເສີມຂະ ຫຍາຍເພື່ອຜົນປະໂຫຍດຂອງສອງປະເທດ ແລະ ປະຊາຊົນສອງຊາດ, ເພື່ອສັນຕິພາບ ແລະ ການຮ່ວມມືສາກົນເພື່ອພັດທະນາ./.
ສານຊົມເຊີຍ
(07/05/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງສານສະແດງຄວາມຊົມເຊີຍເຖິງພະນະທ່ານ ດາໂຕ ສຣິ ໂມດ ນາຈິບ ບິນ ຕຸນ ຮາຈິ ອັບດຸນ ຣາຊັກ ນາຍົກລັດຖະມົນຕີ ແຫ່ງມາເລເຊຍ ເນື່ອງໃນໂອກາດທີ່ ພະນະທ່ານຖືກແຕ່ງຕັ້ງໃຫ້ດຳລົງຕຳແໜ່ງ ເປັນນາຍົກລັດຖະມົນຕີ ແຫ່ງມາເລເຊຍ ອີກຄັ້ງໜຶ່ງ.
ເນື້ອໃນຂອງສານລະບຸວ່າ: ຂ້າພະເຈົ້າຂໍສົ່ງຄຳຊົມເຊີຍອັນຈິງໃຈ ແລະ ພອນໄຊອັນປະເສີດ ມາຍັງພະນະທ່ານ ເນື່ອງໃນໂອກາດທີ່ພະນະທ່ານຖືກແຕ່ງຕັ້ງໃຫ້ດຳລົງຕຳແໜ່ງເປັນ ນາຍົກລັດຖະມົນຕີ ແຫ່ງ ມາເລເຊຍ ອີກຄັ້ງໜຶ່ງ.
ຂ້າພະເຈົ້າມມີຄວາມພາກພູມໃຈເປັນຢ່າງຍິ່ງທີ່ເຫັນວ່າ ສາຍພົວພັນມິດຕະພາບ ແລະ ການພົວພັນຮ່ວມມືທີ່ດີງາມ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ມາເລເຊຍ ໄດ້ຮັບການພັດທະນາຢ່າງກວ້າງຂວາງ ແລະ ຕໍ່ເນື່ອງ, ຂ້າພະເຈົ້າຫວັງຢ່າງຍິ່ງວ່າ: ຈະໄດ້ເຮັດວຽກຢ່າງໃກ້ຊິດຮ່ວມກັບພະນະທ່ານ ເພື່ອສືບຕໍ່ຜັນຂະຫຍາຍ ສາຍພົວພັນ ທີ່ດີດັ່ງກ່າວ ທັງໃນຂອບສອງຝ່າຍ ແລະ ໃນຂອບອາຊຽນ ເພື່ອຜົນປະໂຫຍດລວມຂອງປະຊາຊົນສອງຊາດພວກເຮົາກໍຄື ເພື່ອສັນຕິພາບ, ສະເຖຍລະພາບ ແລະ ການຮ່ວມມືເພື່ອ ພັດທະນາໃນພາກພື້ນ ແລະ ໃນໂລກ.
ຂ້າພະເຈົ້າ ຂໍຖືໂອກາດອັນສະຫງ່າລາສີນີ້ ອວຍພອນໃຫ້ພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນສູງສົ່ງ ຂອງພະນະທ່ານ./.
ສານຊົມເຊີຍ
(07/05/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ. ລາວ ໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງສານຊົມເຊີຍ ເຖິງພະນະທ່ານ ໂຫຣາຊີໂອ ກາຣເຕັສ (Horacio Cartes) ໃນໂອກາດທີ່ພະນະທ່ານ ໄດ້ຮັບການເລືອກຕັ້ງເປັນປະທານາທິບໍດີ ແຫ່ງ ສາທາລະນະລັດ ປາຣາກວາຍ.
ເນື້ອໃນຂອງສານ ລະບຸວ່າ: ເນື່ອງໃນໂອກາດທີ່ພະນະທ່ານ ຖືກເລືອກຕັ້ງເປັນປະທານາທິບໍດີ ແຫ່ງ ສ. ປາຣາ ກວາຍ, ຕາງໜ້າໃຫ້ລັດຖະບານ ສປປ. ລາວ ແລະ ໃນນາມສ່ວນຕົວ ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງຄະນະລັດຖະບານ ປາຣາກວາຍທຸກຖ້ວນໜ້າ.
ຂ້າພະເຈົ້າຫວັງວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງສອງປະເທດພວກເຮົາ ຈະໄດ້ຮັບການເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດ ພວກເຮົາ ກໍຄືເພື່ອສັນຕິພາບໂລກ ແລະ ການຮ່ວມມືເພື່ອການພັດທະນາສາກົນ./.
ໂທລະເລກອວຍພອນ
(06/05/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແລະ ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກອວຍພອນ ເຖິງ ພະນະທ່ານ ໂບຣນີສະລໍ ໂກໂມໂຣສະກີ ປະທານາທິບໍດີ ແຫ່ງ ສາທາລະນະລັດໂປໂລຍແລະ ພະນະທ່ານ ໂດນັນ ເຕີກ ນາຍົກລັດຖະມົນຕີ ແຫ່ງ ສາທາລະນະລັດ ໂປໂລຍ ເນື່ອງໃນໂອກາດວັນຊາດ ແຫ່ງ ສາທາລະນະລັດ ໂປໂລຍ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດໂປໂລຍ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ ຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານໄປຍັງປະຊາຊົນໂປໂລຍເພື່ອນມິດທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ,ສາຍພົວພັນມິດຕະພາບອັນເປັນມູນເຊື້ອລະຫວ່າງສອງປະເທດພວກເຮົາຈະໄດ້ຮັບການສືບຕໍ່ເສີມຂະຫຍາຍເພື່ອຜົນປະໂຫຍດຂອງປະຊາຊົນລາວແລະໂປ ໂລຍ ກໍຄື ເພື່ອສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ.%
ສານຊົມເຊີຍ
(06/05/2013)
ຂປລ.ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງສານຊົມເຊີຍ ເຖິງພະນະທ່ານ ແຮັກມັນ ວານ ຣົມປຸຍ ປະທານສະພາສະຫະພາບເອີຣົບ, ພະນະທ່ານ ໂຈເຊ ມານູແອວ ດູຣາວ ບາໂຣໂຊ ປະທານຄະນະກຳມາທິການສະຫະພາບເອີຣົບ ແລະ ພະນະທ່ານ ນ. ແຄັດເທີລີນ ແອັສຕັນ ຮອງປະທານຄະນະກຳມາທິການເອີຣົບ ແລະ ຜູ້ຕາງໜ້າສູງສຸດດ້ານວຽກງານການຕ່າງປະເທດ ແລະ ຄວາມໝັ້ນຄົງສະຫະພາບເອີຣົບ ເນື່ອງໃນວັນສ້າງຕັ້ງສະຫະພາບເອີຣົບ.
ເນື້ອໃນສານລະບຸວ່າ:ເນື່ອງໃນວັນສ້າງຕັ້ງສະຫະພາບເອີຣົບ,ໃນນາມລັດຖະບານແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານໄປຍັງລັດຖະບານ ແລະ ປະຊາຊົນສະຫະພາບເອີຣົບ.
ຂໍໃຫ້ທ່ານໝັ້ນໃຈວ່າ ພວກເຮົາຈະສືບຕໍ່ຄວາມພະຍາຍາມຂອງຕົນ ເພື່ອເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືອັນດີງາມລະຫວ່າງ ສປປ. ລາວ ແລະ ສະຫະພາບເອີຣົບ ທັງໃນຂອບສອງຝ່າຍ ແລະ ຫຼາຍຝ່າຍ ໃຫ້ເຕີບໃຫ່ຍຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນລາວ ແລະ ປະຊາຊົນສະຫະພາບເອີຣົບ ກໍຄືສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ.%
ຜູ້ນຳລາວອວຍພອນວັນຊາດລາຊະອານາຈັກເນເທີແລນ
(29/04/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານ ປະເທດ, ພະນະທ່ານ ທອງສິງທຳມະວົງ ນາຍົກລັດຖະມົນຕີ ແລະ ພະນະທ່ານ ດຣ.ທອງລຸນ ສີສຸລິດ ຮອງນາຍົກລັດຖະມົນຕີ ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ.ລາວໄດ້ສົ່ງສານອວຍພອນເຖິງ ພະລາຊີນີ ເບອາທຣິກ ວິນເຮມມີນາ ອາມກາດ ແຫ່ງລາຊະອານາຈັກເນເທີແລນ, ພະນະທ່ານ ມາກຣຸດເຕ ນາຍົກລັດຖະມົນຕີແລະ ພະນະທ່ານຟຣານ ທີມເມິແມນ, ລັດຖະມົນຕີວ່າກະຊວງການຕ່າງປະເທດ ແຫ່ງລາຊະອານາຈັກ ເທີແລນໃນໂອກາດວັນຊາດ.
ສານອວຍພອນໄດ້ລະບຸວ່າ: ເນື່ອງໃນໂອກາດວັນຊາດ ແຫ່ງລາຊະອານາຈັກ ເນເທີແລນ, ຕາງໜ້າໃຫ້ປະຊາຊົນ ແລະ ໃນນາມສ່ວນຕົວ, ຂ້າພະເຈົ້າຂໍຖືເປັຮກຽດສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງສົມເດັດລາຊີນີ ແລະ ປະຊາຊົນເນເທີແລນທຸກຖ້ວນໜ້າ ຈົ່ງມີສຸຂະພາບເຂັ້ມແຂງ, ມີພາລະນາໄມສົມບູນ ແລະ ປະເທດຊາດຂອງພະອົງມີຄວາມຈະເລີນຮຸ່ງເຮືອງ.
ຂ້າພະເຈົ້າຫວັງວ່າ ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ລາຊະອານາຈັກ ເນເທີແລນ ຈະໄດ້ຮັບການເສີມສ້າງໃຫ້ເຂັ້ມແຂງ ແລະ ແຕກດອກອອກຜົນຍິ່ງໆຂື້ນໃນຊຸມປີຕໍ່ໜ້າ ເພື່ອຜົນປະໂຫຍດ ຂອງປະຊາຊົນສອງຊາດພວກເຮົາ ກໍຄືວົງຄະນະຍາດສາກົນທັງມວນ.%
ສານສະແດງຄວາມເຫັນໃຈ
(26/04/2013)
ຂປລ.ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງສານສະແດງ ຄວາມເຫັນໃຈ ເຖິງ ພະນະທ່ານ ນາງ ຊິກ ຮາຊິນາ ນາຍົກລັດຖະມົນ ແຫ່ງ ສາທາລະນະລັດ ປະຊາຊົນ ບັງກະລາເທດ ຕໍ່ເຫດການຕຶກຖະຫລົ່ມ.
ເນື້ອໃນສານລະບຸວ່າ: ຂ້າພະເຈົ້າໄດ້ຊາບຂ່າວວ່າ ໃນວັນທີ 24 ເມສາ 2013 ໄດ້ເກີດເຫດການ ຕຶກຍຸບຖະຫລົ່ມ ຢູ່ນະຄອນຫລວງດາກາ ສາທາລະນະລັດ ປະຊາຊົນ ບັງກະລາເທດ ອັນໄດ້ສ້າງຄວາມ ເສຍຫາຍຕໍ່ຊີວິດ ແລະ ຊັບສິນຂອງປະຊາຊົນບັງກະລາເທດເປັນຈຳນວນຫລວງຫລາຍ.
ຕາງໜ້າໃຫ້ລັດຖະບານ ແລະ ປະຊາຊົນແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສະແດງ ຄວາມເຫັນອົກເຫັນໃຈມາຍັງ ພະນະທ່ານ, ລັດຖະບານ ແລະ ປະຊາຊົນ ບັງກະລາເທດໂດຍສະເພາະຕໍ່ບັນດາຄອບຄົວຂອງຜູ້ທີ່ໄດ້ຮັບເຄາະຮ້າຍ ຈາກອຸປະຕິເຫດ ທີ່ເສົ້າ ສະຫລົດໃຈນີ້.
ຂ້າພະເຈົ້າເຊື່ອໝັ້ນວ່າ ລັດຖະບານບັງກະລາເທດ ພາຍໃຕ້ການນຳພາຂອງພະນະທ່ານ ຈະສາມາດກອບກູ້ ແລະ ຊ່ວຍເຫຼືອຊີວິດຂອງປະຊາຊົນ ທີ່ຍັງຕິດຄ້າງ ຢູ່ໃນຊາກປະຫຼັກຫັກພັງ ໃຫ້ກັບຄືນມາສູ່ຄອບຄົວ ຂອງເຂົາເຈົ້າໂດຍປອດໄພ.
ທ່ານປະທານປະເທດຊົມເຊີຍຄູ່ຮ່ວມຕຳແໜ່ງທີ່ອີຕາລີ
(22/04/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງສານຊົມເຊີຍເຖິງພະນະທ່ານ ຈີອໍຈີໂອ ນາໂປລີຕາໂນ ໃນໂອ ກາດທີ່ພະນະທ່ານໄດ້ຮັບ ການເລືອກຕັ້ງອີກເທື່ອໃໝ່ ໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ອີຕາລີ ຊຶ່ງມີເນື້ອ ໃນລະບຸວ່າ: ຂ້າພະເຈົ້າ ຂໍສົ່ງ ຄຳຊົມ ເຊີຍ ຢ່າງ ຈິງໃຈ ແລະ ພອນໄຊອັນປະເສີດ ມາຍັງພະນະທ່ານ ຈົ່ງມີສຸຂະ ພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບຜົນສຳເລັດອັນຍິ່ງໃຫຍ່ ໃນໜ້າທີ່ວຽກງານອັນສູງສົ່ງຂອງ ຕົນ.
ຂ້າພະເຈົ້າ ຫວັງວ່າ: ຈະໄດ້ຮ່ວມເຮັດວຽກກັບພະນະທ່ານ ເພື່ອສືບຕໍ່ເສີມຂະຫຍາຍສາຍພົວພັນ ມິດ ຕະພາບ ແລະການຮ່ວມມືອັນດີ ລະຫວ່າງ ສອງປະເທດພວກເຮົາ ໃຫ້ ຈະເລີນ ງອກງາມຍິ່ງໆຂຶ້ນ ເພື່ອຜົນປະ ໂຫຍດ ຂອງປະຊາຊົນສອງຊາດພວກເຮົາ ກໍຄື ເພື່ອສັນຕິພາບໂລກ ແລະ ການຮ່ວມມືສາກົນ ເພື່ອການພັດທະ ນາ./.
ໂທລະເລກສະແດງຄວາມເຫັນໃຈ
(22/04/2013)
ຂປລ. ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ. ລາວ ໄດ້ສົ່ງໂທ ລະ ເລກ ສະ ແດງ ຄວາມເຫັນໃຈ ເຖິງ ພະນະທ່ານ ຈອນ ເຄີຣີ ລັດຖະ ມົນຕີຕ່າງປະເທດ ແຫ່ງ ສະຫະລັດ ອາເມລິກາ ທີ່ວໍຊີງຕັນ ດີຊີ ຕໍ່ເຫດການລະເບີດແຕກທີ່ເມືອງບອດສ໌ຕັນ, ລັດ ມັດຊາຈູເຊັດ ຊຶ່ງມ ີເນື້ອ ໃນ ດັ່ງນີ້:
ຂ້າພະເຈົ້າມີຄວາມໂສກເສົ້າ ແລະ ເສຍໃຈ ເປັນຢ່າງຍິ່ງທີ່ໄດ້ຮັບຂ່າວເຫດການລະເບີດແຕກເມື່ອບໍ່ດົນມານີ້ ທີ່ເມືອງບອດສ໌ຕັນ, ລັດມັດຊາຈູເຊັດ ສະຫະລັດ ອາ ເມລິກາ ອັນເປັນ ເຫດເຮັດໃຫ້ມີຜູ້ເສຍຊີວິດ ແລະ ບາດເຈັບ ເປັນຈຳນວນຫລວງຫລາຍ.
ໃນນາມປະຊາຊົນລາວ ກໍຄື ໃນນາມສ່ວນຕົວ, ຂ້າພະເຈົ້າຂໍສະແດງຄວາມເຫັນໃຈ ແລະ ເສຍໃຈຢ່າງສຸດຊຶ້ງມາຍັງພະນະທ່ານ ແລະ ຜ່ານພະນະ ທ່ານ ໄປຍັງ ລັດ ຖະບານ ແລະ ປະ ຊາຊົນອາເມລິກາ ກໍຄື ຄອບຄົວຂອງຜູ້ເສຍຊີວິດ ແລະ ປະສົບເຄາະຮ້າຍໃນຄັ້ງນີ້ດ້ວຍ ແລະ ເຊື່ອໝັ້ນວ່າ ທຸກຢ່າງຈະ ກັບສູ່ສະ ພາບ ປົກ ກະ ຕິເປັນຢ່າງດີ./.
ໂທລະເລກສະແດງຄວາມເຫັນໃຈ
(21/04/2013)
* ໃນວັນທີ 21 ເມສານີ້ ສະຫາຍ ຈູມມາລີ ໄຊຍະສອນ ປະທານປະເທດ , ສະຫາຍ ທອງສິງ ທຳມະວົງ ນາຍົກລັດ ຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກສະແດງຄວາມເຫັນໃຈໄປຍັງສະ ຫາຍ ສີ ຈິນຜິງ , ປະທານປະເທດ , ສະຫາຍ ຫລິ ເຄີ້ຊຽງ , ນາຍົກລັດຖະມົນຕີ ແຫ່ງ ສາທາລະນະລັດ ປະຊາຊົນຈີນ .
ພວກຂ້າພະເຈົ້າໄດ້ຮັບຂ່າວດ້ວຍຄວາມເສົ້າສະຫລົດໃຈວ່າ ໃນເວລາ 8:02 ໂມງ ຂອງ ວັນທີ 20 ເມສາ 2013, ໄດ້ເກີດເຫດແຜ່ນດິນໄຫວຢ່າງຮ້າຍແຮງຢູ່ເມືອງລູຊານ ນະຄອນ ຢາ ອ່ານ ແຂວງເສຊວນ ຂອງ ສປ ຈີນ ໄດ້ສ້າງຄວາມ ເສຍຫາຍ ຢ່າງຫລວງຫລາຍຕໍ່ຊີວິດ ແລະ ຊັບສິນຂອງປະຊາຊົນກໍຄືພື້ນຖານໂຄງລ່າງຂອງເຂດດັ່ງກ່າວ .
ໃນນາມພັກ , ລັດຖະບານ ແລະປະຊາຊົນລາວບັນດາເຜົ່າ ກໍຄືໃນນາມສ່ວນຕົວ ພວກເຂົາພະເຈົ້າ ຂໍສະແດງຄວາມ ເສຍໃຈ ແລະເຫັນອົກເຫັນໃຈ ຢ່າງຈິງ ໃຈມາຍັງພວກສະຫາຍ ໂດຍຜ່ານພວກ ສະຫາຍ ໄປຍັງພັກ , ລັດຖະບານ ແລະ ປະຊາຊົນຈີນ ອ້າຍນ້ອງ ໂດຍສະເພາະ ໄປຍັງຄອບຄົວຜູ້ປະສົບເຄາະຮ້າຍ ຈາກໄພພິບັດໃນຄັ້ງນີ້ .
ພວກຂ້າພະເຈົ້າ ເຊ່ືອໝັ້ນວ່າ : ດ້ວຍ ຄວາມເອົາໃຈໃສ່ຊ່ວຍເຫລືອຢ່າງທັນ ການຂອງສູນກາງພັກ , ລັດຖະບານ ກາງກໍຄືອຳນາດການປົກຄອງທ້ອງ ຖິ່ນ ແລະດ້ວຍ ມູນເຊື້ອ ອັນ ດຸໝັ້ນຂະ ຫຍັນພຽນ ທ່ີບໍ່ເຄີຍຍອມຈຳນົນຕໍ່ໄພ ທຳມະຊາດ ຂອງປະຊາຊົນຈີນ ອ້າຍ ນ້ອງນັ້ນ , ຄວາມເສຍຫາຍດັ່ງກ່າວ ຈະໄດ້ຮັບການປົວແປງ ແລະຊີວິດການ ເປັນຢູ່ ຂອງປະ ຊາ ຊົນໃນເຂດໄດ້ຮັບ ຜົນກະທົບຈາກໄພພິບັດທາງທຳມະ ຊາດໃນຄັ້ງນີ້ ຈະໄດ້ຮັບການບູລະນະ , ຟື້ນຟູ ແລະ ກັບຄືນສູ່ສະພາບປົກກະຕິ ໂດຍໄວ .
ປະທານປະເທດແຫ່ງ ສປປ. ລາວ ຊົມເຊີຍ ປະທານາທິບໍດີ ເວເນຊູເອລາ
(16/04/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດແຫ່ງ ສປປ. ລາວ ໄດ້ສົ່ງສານຊົມເຊີຍ ເຖິງພະນະທ່ານ ນີໂກລາສ ມາດຸໂຣ ເນື່ອງໃນໂອກາດ ທີ່ໄດ້ ຮັບການ ເລືອກ ຕັ້ງໃຫ້ ດຳລົງຕຳແໜ່ງ ເປັນປະທານາທິບໍດີ ແຫ່ງ ສາທາລະນະລັດ ເວເນຊູເອລາ.
ເນື້ອໃນສານຊົມເຊີຍ ພະນະທ່ານ ຈູມມາລີ ໄຊຍະສອນ ໄດ້ສະແດງຄວາມຊົມເຊີຍຢ່າງຈິງໃຈ ແລະ ອວຍພອນໄຊອັນປະເສີດໃຫ້ພະນະທ່ານ ນີໂກລາສ ມາດຸໂຣ ຊຶ່ງແມ່ນຄວາມ ຮັບຜິດຊອບອັນສູງສົ່ງເປັນການສະແດງເຖິງຄວາມໄວ້ເນື້ອເຊື່ອໃຈຂອງປະຊາຊົນເວເນຊູເອລາ ຕໍ່ບົດບາດການນຳພາ ແລະ ການປະກອບສ່ວນຂອງພະນະທ່ານເຂົ້າໃນພາລະກິດສ້າງສາ ແລະ ພັດທະນາປະເທດຊາດ. ພ້ອມນີ້ ພະນະທ່ານ ຈູມມາລີ ໄຊຍະສອນ ຍັງສະແດງຄວາມຍິນດີທີ່ຈະໄດ້ຮ່ວມມືກັບພະນະທ່ານ ນີໂກລາສ ມາດຸໂຣ ເພື່ອເສີມຂະ ຫຍາຍ ສາຍ ພົວພັນມິດຕະພາບ ແລະ ການຮ່ວມມືທີ່ມີຢູ່ ລະຫວ່າງ ສປປ. ລາວ ແລະ ເວເນຊູເອລາ ໃຫ້ມີບາດກ້າວໃໝ່ໃນອານາຄົດ ເພື່ອຜົນປະໂຫຍດລວມຂອງປະຊາຊົນສອງຊາດ ກໍຄື ເພື່ອ ສັນຕິພາບໂລກ ແລະ ການຮ່ວມມືເພື່ອພັດທະນາສາກົນ ./.
ສານອວຍພອນວັນຊາດ
(16/04/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແລະ ພະນະທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າ ການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງ ສານອວຍພອນ ເຖິງພະນະທ່ານ ສົມເດັດ ມາກເກຣັດ ທີ II ລາຊີນີ ແຫ່ງ ລາຊະອານາຈັກ ເດັນມາກ, ພະນະທ່ານ ນາງ ເຮວເລ ທໍນິງ ສມິດທ໌ ນາຍົກລັດຖະມົນຕີ ແຫ່ງລາຊະອານາຈັກເດັນມາກ ແລະ ພະນະທ່ານ ວິລີ ໂຊເວິນດານ ລັດຖະມົນ ຕີວ່າການກະຊວງການຕ່າງປະເທດ ແຫ່ງ ລາຊະອານາຈັກ ເດັນມາກ ເນື່ອງໃນໂອກາດວັນຊາດ ແຫ່ງ ລາຊະອານາຈັກ ເດັນມາກ.
ເນື້ອໃນສານ ລະບຸວ່າ: ເນື່ອງໃນໂອກາດວັນຊາດ ແຫ່ງ ລາຊະອານາຈັກ ເດັນມາກ ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະອົງ ແລະ ຜ່ານພະອົງໄປຍັງປະຊາຊົນເດັນມາກ, ຈົ່ງມີພະລານາໄມສົມບູນ, ມີຄວາມຜາສຸກ ແລະ ຄວາມວັດທະນາ ຖາວອນ.
ຂ້າພະເຈົ້າເຊື່ອໝັ້ນວ່າສາຍພົວພັນມິດຕະພາບທີ່ມີມາຍາວນານ ແລະ ການຮ່ວມມືອັນດີງາມລະ ຫວ່າງສອງປະເທດພວກເຮົາຈະສືບຕໍ່ໄດ້ຮັບການເສີມຂະຫຍາຍໃຫ້ເຂັ້ມແຂງ ແລະ ເລິກເຊິ່ງຍິ່ງຂຶ້ນໃນອານາ ຄົດ ເພື່ອຜົນປະໂຫຍດຂອງປະຊາຊົນທັງສອງປະເທດພວກເຮົາ ກໍຄືຂອງວົງຄະນາຍາດສາກົນໂດຍລວມ./.
ໂທລະເລກຊົມເຊີຍ
(05/04/2013)
ຂປລ. ສະຫາຍ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະ ຊາຊົນລາວ ໄດ້ສົ່ງໂທລະເລກຊົມເຊີຍ ເຖິງສະຫາຍ ປັກ ປອງ ຈູ ນາຍົກລັດ ຖະ ມົນຕີ ແຫ່ງ ສາທາລະນະລັດ ປະຊາຊົນ ປະຊາທິປະໄຕ ເກົາຫຼີ ເນື່ອງໃນໂອກາດ ທີ່ສະຫາຍໄດ້ຖືກເລືອກຕັ້ງ ໃຫ້ດຳລົງຕຳແໜ່ງ ເປັນນາ ຍົກລັດຖະມົນຕີ.
ເນື້ອໃນໂທລະເລກ ລະບຸວ່າ: ຂ້າພະເຈົ້າ ຕາງໜ້າໃຫ້ລັດຖະບານ ແລະ ປະຊາຊົນລາວ ກໍຄື ໃນນາມ ສ່ວນຕົວ ຂໍສະແດງຄວາມຊົມເຊີຍຢ່າງຈິງໃຈ ແລະ ອົບອຸ່ນ ມາຍັງສະຫາຍ ທີ່ໄດ້ຖືກເລືອກຕັ້ງ ໃຫ້ດຳລົງຕຳ ແໜ່ງເປັນນາຍົກລັດຖະມົນຕີ ແຫ່ງ ສາທາລະນະລັດ ປະຊາຊົນ ປະຊາທິປະໄຕ ເກົາຫຼີ.
ຂ້າພະເຈົ້າເຊື່ອໝັ້ນວ່າ: ພາຍໃຕ້ການຊີ້ນຳນຳພາຂອງສະຫາຍ ກິມ ເຈິງ ອຸນ ເລຂາທິການທີໜຶ່ງ ພັກ ແຮງງານເກົາຫຼີ, ປະທານທີໜຶ່ງຄະນະກຳມາທິການປ້ອງກັນຊາດ ແຫ່ງ ສປປ. ເກົາ ຫຼີ, ລັດຖະບານ ສປປ. ເກົາຫຼີ ຈະສືບຕໍ່ນຳພາປະຊາຊົນ ສປປ. ເກົາຫຼີ ພັດທະນາປະເທດຊາດໃຫ້ຈະເລີນ, ເຂັ້ມແຂງ ແລະ ປະກອບ ສ່ວນເຂົ້າໃນພາລະກິດເສີມສ້າງສັນຕິພາບ, ສະ ຖຽນລະພາບໃນພາກພື້ນ ແລະ ໃນໂລກ.
ອວຍພອນໃຫ້ສາຍພົວພັນມິດຕະພາບອັນເປັນມູນເຊື້ອ ລະຫວ່າງ ສປປ. ລາວ ແລະ ສປປ. ເກົາຫຼີ ຈົ່ງ ໄດ້ຮັບການເສີມສ້າງ ໃຫ້ແຕກດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງ ປະຊາຊົນສອງຊາດຂອງພວກ ເຮົາ. ອວຍພອນໃຫ້ສະຫາຍ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດໃໝ່ໃຫ່ຍຫຼວງກວ່າເກົ່າ ໃນ ພາລະກິດອັນສູງສົ່ງຂອງສະຫາຍ.
ຈົດໝາຍຕອບຂອບໃຈ
(27/03/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສປປ ລາວ ໄດ້ຮັບຈົດໝາຍຕອບຂອບໃຈ ຈາກ ພະນະທ່ານ ສີ ຈິນຜິງ ປະທານປະເທດ ແຫ່ງ ສາທາລະນະລັດ ປະຊາຊົນ ຈີນ.
ເນື້ອໃນຈົດໝາຍລະບຸວ່າ: ຂ້າພະເຈົ້າຂໍສະແດງຄວາມຂອບອົກຂອບໃຈຢ່າງຈິງໃຈມາຍັງ ສະຫາຍ ທີ່ໄດ້ສົ່ງໂທລະເລກຊົມເຊີຍ ມາຍັງຂ້າພະເຈົ້າໃນໂອກາດ ໄດ້ຮັບເລືອກ ຕັ້ງເປັນ ປະ ທານປະເທດ ແຫ່ງ ສາທາລະນະລັດ ປະຊາຊົນຈີນ.
ຈີນ ແລະ ລາວ ເປັນປະເທດບ້ານໃກ້ເຮືອນຄຽງທີ່ມີພູຜາປ່າໄມ້ ແລະ ແມ່ນ້ຳລຳເຊຕິດຈອດກັນ, ມີສາຍພົວພັນມິດຕະພາບອັນເປັນມູນເຊື້ອຢ່າງເລິກເຊິ່ງ, ມີຄວາມໄວ້ເນື້ອ ເຊື່ອໃຈ ເຊິ່ງກັນ ແລະ ກັນ ທີ່ມີລັກສະນະຍຸດທະສາດຢ່າງໜັກແໜ້ນ, ເປີດກວ້າງການຮ່ວມມືຮອບດ້ານ ໃນທຸກຂະແໜງການທີ່ຕ່າງຝ່າຍຕ່າງມີຜົນປະໂຫຍດ. ຝ່າຍຈີນເອົາ ໃຈໃສ່ເສີມ ຂະ ຫຍາຍສາຍພົວພັນລະຫວ່າງ ຈີນ ກັບ ລາວ, ຍາມໃດກໍ່ພະຍາຍາມຮ່ວມກັນກັບຝ່າຍລາວ ເພື່ອປະຕິບັດທິດນຳທີ່ວ່າ “ ໝັ້ນຄົງຍາວນານ, ມິດຕະພາບຖານບ້ານໃກ້ເຮືອນຄຽງ, ໄວ ້ເນື້ອ ເຊື່ອໃຈເຊິ່ງກັນ ແລະ ກັນ ແລະ ຮ່ວມມືຮອບດ້ານ ” ຊຸກຍູ້ສາຍພົວພັນແບບຄູ່ຮ່ວມມືຍຸດທະສາດຮອບດ້ານ ລະຫວ່າງ ຈີນ-ລາວ ໃຫ້ໄດ້ຮັບການພັດທະນາເຂົ້າສູ່ລ່ວງ ເລິກຢ່າງ ຕໍ່ ເນື່ອງ, ເຮັດໃຫ້ສອງປະເທດກາຍເປັນບ້ານໃກ້ເຮືອນຄຽງທີ່ດີ, ເພື່ອນທີ່ດີ, ສະຫາຍທີ່ດີ ແລະ ຄູ່ຮ່ວມມືທີ່ດີຕະຫຼອດກາລະນານ.
ສະຫາຍ ປະທານປະເທດ ເປັນເພື່ອນມິດເກົ່າທີ່ປະຊາຊົນຈີນຮູ້ຈັກກັນເປັນຢ່າງດີ, ຂ້າພະເຈົ້າໄດ້ພົບກັບສະຫາຍຫຼາຍຄັ້ງແລ້ວ, ໄດ້ສ້າງຄວາມຊົງຈຳອັນຈົບງາມແກ່ຂ້າພະເຈົ້າ. ຂ້າພະ ເຈົ້າມີຄວາມຍິນດີເປັນຢ່າງຍິ່ງເພື່ອສ້າງ ສາຍພົວພັນດ້ານວຽກງານເປັນຢ່າງດີຮ່ວມກັບສະຫາຍປະທານປະເທດ ເພື່ອພ້ອມກັນພະຍາຍາມຊຸກຍູ້ ສາຍພົວພັນ ຈີນ-ລາວ ໃຫ້ໄດ້ຮັບການ ເສີມຂະຫຍາຍຢ່າງຕໍ່ເນື່ອງ.
ຂໍອວຍພອນໃຫ້ສະຫາຍຈົ່ງມີສຸຂະພາບເຂັ້ມແຂງ, ປະສົບຜົນສຳເລັດໃນໜ້າທີ່ວຽກງານຂອງສະຫາຍ.
ຜູ້ນຳລາວ ຊົມເຊີຍຜູ້ນຳປາກິດສະຖານ
(27/03/2013)
ຂປລ. ໃນວັນທີ 27 ມີນາ 2013, ບັນດາຜູ້ນຳລາວປະກອບດ້ວຍ ພະນະທ່ານ ຈູມມາລີ ໄຊຍະ ສອນ ປະທານປະເທດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ, ພະ ນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ, ພະນະທ່ານ ທອງ ລຸນ ສີສຸລິດ ຮອງນາຍົກລັດຖະມົນຕີ, ລັດ ຖະ ມົນ ຕີ ວ່າການກະຊວງການຕ່າງປະເທດ ແຫ່ງ ສາທາລະນະ ລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກຊົມເຊີຍເຖິງຄູ່ຮ່ວມຕຳແໜ່ງ ປະກອບດ້ວຍ ພະນະທ່ານ ອາຊິບ ອາລິ ຊາ ດາຣິ ປະທານາທິບໍດີແຫ່ງສາທາລະນະລັດ ອິດສະລາມ ປາກິດສະຖານ, ພະນະທ່ານ ຣາຈາ ເປີເວສ ອາດສະຣັຟ ນາຍົກລັດຖະມົນຕີ ແຫ່ງສາທາລະນະລັດ ອິດສະລາມ ປາກິດ ສະ ຖານ ແລະ ພະນະທ່ານນາງ ຮິນາ ຣັບບານີ ຄາຣ ລັດຖະມົນຕີວ່າການກະຊວງ ການຕ່າງປະ ເທດ ແຫ່ງສາທາລະນະລັດ ອິດສະລາມ ປາກິດສະຖານ ຊຶ່ງມີເນື້ອຄວາມລະບຸວ່າ.
ໃນນາມລັດຖະບານ ແລະ ປະຊາຊົນແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ພວກຂ້າພະເຈົ້າມີຄວາມຍິນດີສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງ ພະນະ ທ່ານ ແລະ ປະຊາຊົນປາກິດສະຖານ ເພື່ອນມິດທຸກຖ້ວນໜ້າ ເນື່ອງໃນໂອກາດວັນຊາດ ແຫ່ງສາທາ ລະນະລັດ ອິດສະລາມ ປາກິດສະຖານ ຄົບຮອບ 57 ປີ. ຫວັງ ຢ່າງ ຍິ່ງ ວ່າສາຍພົວພັນມິດຕະພາບ ແລະ ການຮ່ວມມືລະຫວ່າງສອງຊາດລາວ-ປາກິດສະຖານ ທີ່ມີມາແລ້ວ ຈະສືບຕໍ່ຮັດແໜ້ນ ແລະ ເສີມຂະ ຫຍາຍໃນທຸກດ້ານໃນຊຸມປີຕໍ່ໜ້າ ເພື່ອຜົນ ປະໂຫຍດຂອງສອງຊາດ ກໍຄືເພື່ອສັນຕິພາບ ແລະ ການຮ່ວມ ມືເພື່ອການພັດທະນາ ທີ່ຍືນຍົງໃນພາກພື້ນ ແລະ ໃນໂລກ. ຂ້າພະເຈົ້າ ຂໍຖືໂອກາດນີ້ ອວຍພອນໄຊອັນປະເສີດ ໃຫ້ພະ ນະທ່ານຈົ່ງມີສຸຂະພາບເຂັ້ມແຂງ ມີຄວາມຜາສຸກ ແລະ ຂໍໃຫ້ປະຊາຊົນ ປາກິດສະຖານເພື່ອນມິດ ຈົ່ງມີຄວາມກ້າວໜ້າ ແລະ ມີຄວາມວັດທະນາຖາວອນ.
ສານຊົມເຊີຍວັນຊາດບັງກະລາເທດ
(27/03/2013)
ຂປລ. ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ. ລາວ ໄດ້ສົ່ງສານສະແດງຄວາມຊົມເຊີຍ ເຖິງ ພະນະທ່ານ ນາງ ຊິກ ຣາຊິນາ ນາຍົກລັດຖະມົນຕີ ແຫ່ງ ສປ. ບັງກະລາເທດ ເນື່ອງໃນໂອກາດວັນຊາດ ຄົບຮອບ 42 ປີ ແຫ່ງ ສປ. ບັງກະລາເທດ.
ເນື້ອໃນສານ ລະບຸວ່າ: ເນື່ອງໃນໂອກາດວັນຊາດ ແຫ່ງ ສປ. ບັງກະລາເທດ ຄົບຮອບ 42 ປີ, ໃນນາມລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວ, ຂ້າພະ ເຈົ້າ ຂໍສົ່ງ ຄຳ ຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານ ໄປຍັງປະຊາຊົນບັງກະລາເທດເພື່ອນມິດທຸກຖ້ວນໜ້າ.
ຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືລະຫວ່າງສອງປະເທດພວກເຮົາຈະໄດ້ຮັບການສືບຕໍ່ຮັດແໜ້ນ ແລະ ແຕກດອກອອກຜົນຍິ່ງໆຂຶ້ນໃນຊຸມປີຕໍ່ໜ້າ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາທີ່ຍືນຍົງຢູ່ໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ ອວຍພອນໃຫ້ພະນະທ່ານ ຈົ່ງມີພະລານາໄມສົມບູນ ແລະ ມີຄວາມຜາສຸກ ແລະ ຂໍໃຫ້ປະຊາຊົນບັງກະລາເທດເພື່ອນມິດ ຈົ່ງສືບຕໍ່ມີຄວາມກ້າວໜ້າ ແລະ ມີ ຄວາມວັດທະນາ ຖາວອນ.%
ສານອວຍພອນວັນຊາດ
(26/03/2013)
ຂປລ. ພະນະທ່ານ ຈູມມາລີ ໄຊຍະສອນ ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ແລະ ພະນະທ່ານ ດຣ. ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງ ສານອວຍພອນ ເຖິງ ພະນະທ່ານ ຄາໂຣລົສ ປາປູລີອັສ ປະທານາທິບໍດີ ແຫ່ງ ສາທາລະນະລັດ ເກຣັກ, ພະນະທ່ານ ອັນໂທນີສ ຊາມາຣັສ ນາຍົກລັດຖະມົນຕີ ແຫ່ງ ສາທາລະນະລັດເກຣັກ ແລະ ພະນະທ່ານ ດິມິຕຣິສ ອາວຣາໂມປູລົສ ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ເກຣັກ ເນື່ອງໃນໂອກາດວັນຊາດ ແຫ່ງ ສາທາລະນະລັດເກຣັກ.
ເນື້ອໃນສານອວຍພອນ ລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ເກຣັກ, ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານໄປຍັງປະຊາຊົນເກຣັກ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ຄວາມຈະເລີນກ້າວໜ້າ.
ຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືີລະຫວ່າງສອງປະເທດພວກເຮົາ ຈະໄດ້ຮັບການສືບຕໍ່ຮັດແໜ້ນ ແລະ ແຕກດອກອອກຜົນຍິ່ງໆຂຶ້ນໃນອານາຄົດ ເພື່ອຜົນປະໂຫຍດຂອງປະຊາຊົນສອງປະເທດພວກເຮົາ ກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືໃນການພັດທະນາຢູ່ໃນພາກພື້ນຂອງພວກເຮົາ ແລະ ໃນທົ່ວໂລກ.
ໂທລະເລກອວຍພອນ
(22/03/2013)
ຂປລ. ຄະນະບໍລິຫານງານສູນກາງພັກແຮງງານເກົາຫລີ ໄດ້ສົ່ງ ໂທລະເລກອວຍພອນ ເຖິງ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ເນື່ອງໃນໂອກາດ ວັນສ້າງຕັ້ງພັກ ປະຊາຊົນ ປະຕິວັດລາວ ຄົບຮອບ 58 ປີ.
ເນື້ອໃນໂທລະເລກລະບຸວ່າ: ຄະນະບໍລິຫານງານສູນກາງພັກເກົາຫລີ ຂໍສົ່ງຄວາມຊົມເຊີຍອັນອົບອຸ່ນ ແລະ ຄວາມຂ່ຳນັບມາຍັງຄະນະບໍລິຫານງານສູນກາງພັກພວກສະຫາຍ ແລະ ສະມາຊິກພັກ ທຸກທົ່ວໜ້າ ເນື່ອງໃນໂອກາດ ວັນສ້າງຕັ້ງພັກ ປະຊາຊົນ ປະຕິວັດລາວ ຄົບຮອບ 58 ປີ.
ພວກຂ້າພະເຈົ້າມີຄວາມພາກພູມໃຈເປັນຢ່າງຍິ່ງທີ່ເຫັນວ່າ ປະຊາຊົນລາວ ກຳລັງປະສົບຜົນສຳເລັດອັນໃຫ່ຍຫຼວງໃນການຕໍ່ສູ່ເພື່ອປົກປັກຮັກສາໝາກຜົນຂອງການປະຕິວັດ ແລະ ເສີມຂະຫຍາຍລະບອບປະຊາທິປະໄຕ ປະຊາຊົນ ແລະ ເພີ່ມທະວີກຳລັງແຮງລວມຂອງປະເທດ ພາຍໃຕ້ການນຳພາຂອງພັກປະຊາຊົນ ປະຕິວັດລາວ ໂດຍມີສະຫາຍ ຈູມມາລີ ໄຊຍະສອນ, ເລຂາທິການໃຫ່ຍຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ປະທານປະເທດ ແຫ່ງ ສປປ ລາວ ເປັນຜູ້ນຳໜ້າ.
ນະໂອກາດນີ້, ພວກຂ້າພະເຈົ້າ ຂໍສະແດງຄວາມເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືອັນດີງາມທີ່ໄດ້ຮັບການສ້າງຕັ້ງຂຶ້ນ ລະຫວ່າງສອງພັກ ແລະ ສອງປະເທດພວກເຮົາຈະໄດ້ຮັບການສືບຕໍ່ເພີ່ມທະວີ ແລະ ຂະຫຍາຍຍິ່ງໆຂຶ້ນ ແລະ ຫວັງຢ່າງຈິງໃຈວ່າ ພັກປະຊາຊົນ ປະຕິວັດລາວ, ປະຊາຊົນລາວ ທີ່ເປັນເພື່ອນມິດ ຈົ່ງປະສົບຜົນສຳເລັດອັນໃຫ່ຍຫຼວງ ໃນການປະຕິບັດມະຕິກອງປະຊຸມໃຫ່ຍຄັ້ງທີ 9 ຂອງພັກປະຊາຊົນ ປະຕິວັດລາວ.
ສານຂອງ ທ່ານ ທອງສິງ ທຳມະວົງ, ນາຍົກລັດຖະມົນຕີແຫ່ງ ສປປ ລາວ ເນື່ອງໃນ
ໂອກາດ ວັນນ້ຳໂລກ, ວັນທີ 22 ມີນາ 2013
(21/03/2013)
ບັນດາທ່ານທີ່ນັບຖື,
ພີ່ນ້ອງຮ່ວມຊາດທີ່ຮັກແພງທັງຫຼາຍ ,
ໃນທ່າມກາງບັນຍາກາດທີ່ທົ່ວພັກທົ່ວກອງທັບ ແລະ ທົ່ວປວງຊົນລາວທັງຊາດພວມເບີກບານມ່ວນຊື່ນ ສະເຫຼີມສະຫຼອງວັນສ້າງຕັ້ງພັກປະຊາຊົນ ປະຕິວັດລາວຄົບຮອບ 58 ປີ, ປະຊາຊົນລາວບັນດາເຜົ່າຮ່ວມກັບປະຊາຄົມໂລກ ພ້ອມກັນສະເຫຼີມສະຫຼອງວັນນໍ້າໂລກ ວັນທີ 22 ມີນາ 2013 ພາຍໃຕ້ຫົວຂໍ້ “ປີສາກົນແຫ່ງການຮ່ວມມືດ້ານນ້ຳ”. ເຫດການ ດັ່ງກ່າວ ເປັນຂີດໝາຍ ແລະ ບາດກ້າວສຳຄັນອັນໜຶ່ງເພື່ອປຸກລະດົມຈິດສຳນຶກ ໃນທົ່ວປວງຊົນໃຫ້ເຫັນບົດບາດຄວາມສຳຄັນຂອງນ້ຳ.
ຄືໄດ້ຮູ້ນຳກັນແລ້ວວ່າ ນ້ຳເປັນອົງປະກອບພື້ນຖານທີ່ຂາດບໍ່ໄດ້ ຂອງສິ່ງທີ່ມີຊີວິດໃນໂລກ. ຍິ່ງໄປກວ່ານັ້ນ ນ້ຳຍັງເປັນໜຶ່ງໃນຊັບພະຍາກອນ ຍຸດທະສາດທີ່ປະກອບສ່ວນເຂົ້າໃນ ການ ພັດທະນາ ເສດຖະກິດແຫ່ງຊາດ ແນໃສ່ເຮັດໃຫ້ຊີວິດການເປັນຢູ່ ຂອງປະຊາຊົນບັນດາເຜົ່າດີຂຶ້ນເທື່ອລະກ້າວ. ພ້ອມດຽວກັນນີ້, ຍ້ອນປະຊາກອນໂລກ ໄດ້ມີການເພີ່ມຂຶ້ນ ຢ່າງໄວວາ, ຊັບພະຍາກອນນ້ຳ ສະເລ່ຍຕໍ່ຫົວຄົນ ກໍຫຼຸດໜ້ອຍຖອຍລົງອັນໄດ້ກໍ່ໃຫ້ເກີດ ບັນຫາຂາດແຄນນ້ຳຢູ່ຫຼາຍແຫ່ງໃນທົ່ວໂລກ. ໃນຂະນະດຽວກັນຊັບພະຍາກອນນ້ຳກໍຍັງ ຖືກຄຸກຄາມ ແລະ ບັນຫາມົນລະພິດທາງນ້ຳໄດ້ເພີ່ມຂຶ້ນຈາກການປ່ຽນແປງດິນຟ້າອາກາດ ແລະ ກິດຈະກຳຕ່າງໆທີ່ສ້າງຂຶ້ນຈາກຄົນເຮົາ. ຄຽງຄູ່ກັນນີ້ນໍ້າກໍຍັງເປັນສາເຫດແຫ່ງ ໄພພິບັດ ທາງທໍາມະຊາດ ເຊັ່ນ: ໄພນໍ້າຖ້ວມ ແລະ ໄພແຫ້ງແລ້ງ ຊຶ່ງເປັນການຂົ່ມຂູ່ຕໍ່ການດຳລົງຊີວິດຂອງມະນຸດຊາດ. ດ້ວຍເຫດຜົນຄືດັ່ງກ່າວ ພວກເຮົາຈຶ່ງໃຫ້ຄວາມສຳຄັນເປັນ ພິເສດຕໍ່ການສະເຫຼີມສະຫຼອງ ວັນນ້ຳໂລກ ເພື່ອໃຫ້ເຫັນໄດ້ບົດບາດ ແລະ ຄວາມສຳຄັນຂອງຊັບພະຍາກອນນ້ຳ.
ບັນດາທ່ານທີ່ນັບຖື ແລະ ຮັກແພງ,
ສປປ ລາວ ເປັນປະເທດ ທີ່ອຸດົມສົມບູນ ດ້ວຍຊັບພະຍາກອນນ້ຳ ທັງນ້ຳໜ້າດິນ ແລະ ນໍ້າໃຕ້ດິນ, ມີສາຍນ້ຳຂອງໄຫຼຜ່ານແຕ່ເໜືອຮອດໃຕ້, ມີບັນດາສາຂາ ທີ່ມີຕົ້ນກຳເນີດ ໃນດິນ ແດນ ສປປ ລາວ, ມີປະລິມານນ້ຳຝົນທີ່ອຸດົມສົມບູນ. ຄວາມອຸດົມສົມບູນທາງດ້ານຊັບພະຍາກອນນ້ຳ ແລະ ສະພາບພູມີປະເທດຂອງ ສປປ ລາວ ໄດ້ເປັນປັດໄຈອັນ ສຳຄັນ ທີ່ເອື້ອອຳນວຍ ໃຫ້ແກ່ການຜະລິດໄຟຟ້ານໍ້າຕົກ, ຊຶ່ງເປັນການປະກອບສ່ວນອັນສຳຄັນແກ່ການພັດທະນາເສດຖະກິດ-ສັງຄົມແຫ່ງຊາດ. ພ້ອມກັນນັ້ນຊັບພະຍາກອນນ້ຳ ຍັງເປັນ ປັດໄຈທີ່ສຳຄັນ ຮັບໃຊ້ໃຫ້ແກ່ການພັດທະນາ ໃນຂະແໜງການຕ່າງໆເຊັ່ນ: ຊົນລະປະທານ, ການສະໜອງນ້ຳໃນຕົວເມືອງ ແລະ ຊົນນະບົດ, ການປະມົງ, ການທ່ອງທ່ຽວ, ອຸດສາຫະ ກຳ, ການຂົນສົ່ງ ແລະ ອື່ນໆ. ເຖິງຢ່າງໃດກໍຕາມເນື່ອງຈາກຜົນກະທົບລວມ ຈາກການປ່ຽນແປງຂອງສະພາບດິນຟ້າອາກາດ ສະພາບການຂາດເຂີນນ້ຳໃນໂລກມີທ່າອ່ຽງ ເພີ່ມຂຶ້ນ ຊຶ່ງກາຍເປັນບັນຫາທ້າ ທາຍຕໍ່ການດຳລົງຄົງຕົວຂອງມະນຸດຊາດ ໃນທົ່ວໂລກ. ສຳລັບຢູ່ ສປປ ລາວ ໃນໄລຍະຜ່ານມາກໍໄດ້ປະເຊີນໜ້າກັບໄພນ້ຳຖ້ວມ ແລະ ໄພແຫ້ງ ແລ້ງ ທີ່ເກີດຂຶ້ນ ຢູ່ບາງເຂດໃນດິນແດນຂອງປະເທດເຮົາ. ໄພທໍາມະຊາດດັ່ງກ່າວ ໄດ້ສ້າງຄວາມເສຍຫາຍໃຫ້ແກ່ປະຊາຊົນຢ່າງຫຼວງຫຼາຍ ເປັນຕົ້ນແມ່ນຊາວກະສິກອນ; ແມ່ນ້ຳບາງສາຍ ເກີດມີສະ ພາບບົກແຫ້ງຜິດປົກກະຕິ ເນື່ອງຈາກລະດູຝົນບາງປີສີ້ນສຸດໄວກ່ວາປົກກະຕິ, ທັງໜົດນີ້ໄດ້ເປັນໄພຂົ່ມຂູ່ຕໍ່ການດໍາລົງຊີວິດ, ການເປັນຢູ່ ແລະ ການຜະລິດຂອງປະຊາຊົນ. ຕໍ່ບັນຫາ ດັ່ງກ່າວ, ລັດຖະບານກໍໄດ້ເອົາ ໃຈໃສ່ຕິດຕາມຢ່າງໃກ້ຊິດ ແລະ ມີມາດຕະການແກ້ໄຂສະເພາະໜ້າ ແລະ ຍາວນານຢ່າງທັນເວລາ.
ອີງໃສ່ຫົວຂໍ້ຂອງວັນນ້ຳໂລກ ໃນປີນີ້ທີ່ມີຄຳຂວັນ ວ່າ “ ປີສາກົນແຫ່ງການຮ່ວມມືດ້ານນ້ຳ ” ຂ້າພະເຈົ້າເຫັນວ່າ ການຮ່ວມມືເພື່ອພັດທະນາຊັບພະຍາກອນນ້ຳໃຫ້ມີຄວາມ ຍືນຍົງ ແມ່ນສຳຄັນຫຼາຍ; ດັ່ງນັ້ນ, ມັນຮຽກຮ້ອງໃຫ້ທຸກພາກສ່ວນ ແລະ ອົງການຈັດຕັ້ງສາກົນ ທີ່ກ່ຽວຂ້ອງຈົ່ງຕັ້ງໜ້າປະກອບສ່ວນ ເຂົ້າຮ່ວມໃນການປົກປັກຮັກສາ ແລະ ຄຸ້ມ ຄອງອ່າງ ແມ່ນ້ຳ, ໂດຍສະເພາະສາຍນ້ຳ, ແຫຼ່ງກຳເນີດຂອງນ້ຳ, ນໍ້າໃຕ້ດິນ ແລະ ຊັບພະຍາກອນທຳມະຊາດອັນອຸດົມສົມບູນໃຫ້ມີຄວາມຍືນຍົງຕະຫຼອດໄປ.
ຢູ່ ສປປ ລາວ ພວກເຮົາ, ເພື່ອຮັບປະກັນການພັດທະນາຊັບພະຍາກອນນ້ຳ ຢູ່ພາຍໃນປະເທດໃຫ້ມີປະສິດທິຜົນ ແລະ ຍືນຍົງ, ລັດຖະບານ ໄດ້ດຳເນີນນະໂຍບາຍຄຸ້ມຄອງຊັບ ພະຍາກອນນ້ຳແບບປະສົມປະສານ ໂດຍມີການເຂົ້າຮ່ວມຂອງທຸກພາກສ່ວນ ທີ່ກ່ຽວຂ້ອງໃນຂອບເຂດອ່າງແມ່ນ້ຳ ໂດຍໄດ້ໃຫ້ຄວາມສໍາຄັນເປັນພິເສດຕໍ່ການປົກປັກຮັກສາສາຍ ນ້ຳ, ຍອດ ນ້ຳ, ນໍ້າໃຕ້ດິນ, ການຄຸ້ມຄອງ ການນຳໃຊ້ທີ່ດິນແບບຍືນຍົງ, ການຄຸ້ມຄອງການນຳໃຊ້ ຊັບພະຍາກອນທຳມະຊາດ ທີ່ອຸດົມຮັ່ງມີ, ການປົກປັກຮັກສາປ່າໄມ້, ຊຶ່ງຄາດ ໝາຍເຮັດໃຫ້ເນື້ອ ທີ່ການປົກຫຸ້ມປ່າໄມ້ໄດ້ 65 % ໃນປີ 2015 ແລະ 70% ໃນປີ 2020. ຄຽງຄູ່ກັນນີ້ພວກເຮົາກໍໄດ້ເອົາໃຈໃສ່ໃນການປັບປຸງລະບົບຂໍ້ມູນ-ຂ່າວສານອຸຕຸນິຍົມ ແລະ ອຸທົກກະສາດ ເພື່ອເປັນພື້ນຖານໃຫ້ແກ່ການວາງແຜນ ພັດທະນາເສດຖະກິດ-ສັງຄົມ ກໍຄືການສ້າງລະບົບເຕືອນໄພພິບັດ ທີ່ເກີດຈາກນ້ຳ. ການບັນລຸເປົ້າໝາຍດັ່ງກ່າວນີ້ ຈະ ເປັນການປະກອບສ່ວນ ອັນສຳຄັນເຂົ້າໃນການສະໜອງຄວາມຕ້ອງການ ຂັ້ນພື້ນຖານຂອງປະຊາຊົນ ໃນດ້ານການສະໜອງນໍ້າໃຫ້ພຽງພໍກັບຄວາມຕ້ອງການ ແລະ ການຫຼຸດຜ່ອນ ຄວາມທຸກຍາກຂອງ ປະຊາຊົນ ເປັນກ້າວໆ, ປະກອບສ່ວນເຂົ້າໃນການບັນລຸຄາດໝາຍສີ່ບຸກທະລຸຂອງພັກ ທີ່ໄດ້ວາງອອກໃຫ້ປະກົດຜົນເປັນຈິງ.
ບັນດາທ່ານທີ່ນັບຖື ແລະ ຮັກແພງ ,
ໃນໂອກາດອັນສະຫງ່າລາສີນີ້, ໃນນາມລັດຖະບານແຫ່ງ ສປປ ລາວ, ຂ້າພະເຈົ້າຂໍສະແດງຄວາມຂອບອົກຂອບໃຈ ແລະ ຄວາມຍ້ອງຍໍຊົມເຊີຍມາຍັງປະຊາຊົນລາວບັນດາເຜົ່າ, ຂະແໜງການ ທີ່ກ່ຽວຂ້ອງ, ອໍານາດການປົກຄອງທ້ອງຖິ່ນ, ຫົວໜ່ວຍທຸລະກິດ ແລະ ທຸກພາກສ່ວນໃນສັງຄົມ, ອົງການຈັດຕັ້ງສາກົນລວມ ທັງອົງການຈັດຕັ້ງ ທີ່ບໍ່ສັງກັດລັດຖະ ບານ ແລະ ບັນດາປະເທດເພື່ອນມິດ, ໄດ້ພ້ອມກັນອອກແຮງສູ້ຊົນ, ປະສານສົມທົບ ແລະ ໃຫ້ການສະໜັບສະໜູນຮ່ວມມືໃນການຄຸ້ມຄອງ ແລະ ນຳໃຊ້ຊັບພະຍາກອນນ້ຳຮ່ວມກັນ ແນໃສ່ເຮັດ ໃຫ້ ສປປ ລາວ ເຮົາມີສັນຕິພາບ, ສະຖຽນລະພາບ ແລະ ວັດທະນາຖາວອນ, ປະຊາຊົນມີຄວາມສົມບູນພູນສຸກຕະຫຼອດໄປ.
ທ້າຍສຸດນີ້ຂ້າພະເຈົ້າຂໍຮຽກຮ້ອງມາຍັງປວງຊົນລາວທັງຊາດ ຈົ່ງເພີ້ມທະວີຄວາມສາມັກຄີເປັນເອກະພາບຕັ້ງໜ້າເຂົ້າຮ່ວມຂະບວນການຮັກຊາດ ແລະ ພັດທະນາ, ສ້າງປະເທດ ລາວ ໃຫ້ເປັນສີຂຽວສະອາດ ແລະ ງາມຕາ, ມີສາຍນໍ້າໃສໄຫຼລິນບໍ່ຂາດປາສາຈາກມົນລະພິດ ນໍ້າໃຕ້ດິນອຸດົມຮັ່ງມີ, ເພື່ອປະກອບສ່ວນເຂົ້າໃນການຍົກສູງຄຸນນະພາບຊີວິດ ຂອງປວງຊົນ ທັງຊາດພ້ອມທັງປົກປັກຮັກສາຊັບພະຍາກອນນ້ຳ ແລະ ສິ່ງແວດລ້ອມ ໃຫ້ມີຄວາມຍືນຍົງຕະຫຼອດໄປ; ຂໍອວຍພອນໃຫ້ການສະເຫຼີມສະຫຼອງວັນນ້ຳໂລກ ທີ່ຕິດພັນ ກັບຂະບວນການ ຕ່າງໆຈົ່ງປະສົບຜົນສຳເລັດຕາມຄາດໝາຍຢ່າງຈົບງາມ. ນາຍົກລັດຖະມົນຕີ ແຫ່ງ ສປປ ລາວ
ໂທລະເລກອວຍພອນວັນສ້າງຕັ້ງພັກປະຊາຊົນປະຕິວັດລາວຄົບຮອບ 58 ປີ
(21/03/2013)
ຂປລ. ຄະນະບໍລິຫານງານສູນກາງພັກ ກອມມູນິດຫວຽດນາມ ໄດ້ສົ່ງໂທລະເລກເຖິງ ຄະນະບໍລິຫານງານສູນກາງພັກປະຊາຊົນ ປະຕິວັດລາວ ເນື່ອງໃນໂອກາດ ວັນສ້າງຕັ້ງພັກ ປະຊາ ຊົນ ປະຕິວັດລາວ ຄົບຮອບ 58 ປີ (22/3/1955-22/3/2013) ຊຶ່ງມີເນື້ອໃນລະອຽດດັ່ງນີ້:
ເນື່ອງໃນໂອກາດສະເຫລີມສະຫລອງ 58 ປີ ແຫ່ງວັນສ້າງຕັ້ງພັກປະຊາຊົນປະຕິວັດລາວ, ໃນນາມພັກກອມມູນິດຫວຽດນາມ ແລະ ປະຊາຊົນຫວຽດນາມ, ພວກຂ້າພະເຈົ້າ ຂໍສົ່ງ ພອນໄຊອັນປະເສີດ ແລະ ໄມຕີຈິດມິດຕະພາບ ອັນສະໜິດສະໜົມ ຖານສະຫາຍອ້າຍນ້ອງ ມາຍັງຄະນະບໍລິຫານງານສູນກາງພັກປະຊາຊົນ ປະຕິວັດລາວ ພ້ອມດ້ວຍສະມາຊິກພັກ ປະຊາຊົນ ປະຕິວັດລາວ ທີ່ມີກຽດສະຫງ່າ ແລະ ປະຊາຊົນລາວ ອ້າຍ ນ້ອງທຸກຖ້ວນໜ້າ.
ໃນຕະຫລອດ 50 ປີທີ່ຜ່ານມາ, ພາຍໃຕ້ການນຳພາອັນສະຫລາດສ່ອງໃສຂອງພັກ ປະຊາຊົນ ປະຕິວັດ ລາວ, ປະຊາຊົນລາວອ້າຍນ້ອງ ໄດ້ຜ່ານຜ່າຄວາມຫຍຸ້ງຍາກ, ການທົດ ສອບ ນາໆປະການ ຍາດໄດ້ບັນດາໄຊຊະນະທີ່ສະຫງ່າລາສີ ໃນພາລະກິດປົດປ່ອຍຊາດ, ປົກປັກຮັກສາ ແລະ ສ້າງສາປະເທດຊາດ. ພິເສດ, ພາຍ ຫລັງ 26 ປີ ແຫ່ງການ ປະ ຕິບັດ ແນວ ທາງປ່ຽນແປງໃໝ່, ປະຊາຊົນລາວ ຍາດໄດ້ບັນດາຜົນສຳເລັດອັນໃຫຍ່ຫລວງ, ຮອບດ້ານ, ມີປະຫວັດສາດ, ຖານະບົດບາດ ແລະ ອິດທິພົນຊື່ສຽງຂອງ ສາທາລະນະລັດ ປະຊາທິ ປະ ໄຕ ປະຊາຊົນລາວ ນັບມື້ພົ້ນເດັ່ນ ແລະ ສູງຂຶ້ນໃນເວທີສາກົນ.
ໂດຍເປັນເພື່ອນມິດສະຫາຍ, ອ້າຍນ້ອງທີ່ສະໜິດສະໜົມ, ພັກກອມມູນິດຫວຽດນາມ ແລະ ປະຊາຊົນຫວຽດນາມ ໄດ້ຕີລາຄາສູງ ແລະ ຂໍອວຍພອນຕໍ່ບັນດາຜົນສຳເລັດ ແລະ ໄຊ ຊະນະອັນໃຫຍ່ຫລວງ ທີ່ພັກປະຊາຊົນ ປະຕິວັດລາວ ແລະ ປະຊາຊົນລາວອ້າຍນ້ອງ ຍາດມາໄດ້ໃນໄລຍະທີ່ຜ່ານມາຢ່າງສຸດໃຈ ແລະ ຖືສິ່ງນີ້ເປັນແຫລ່ງປຸກລະດົມໃຈ ແລະ ທັງເປັນ ກຳລັງໃຈອັນໃຫຍ່ຫລວງຕໍ່ພັກ, ລັດ ແລະ ປະຊາຊົນຫວຽດນາມ. ພວກຂ້າພະເຈົ້າ ເຊື່ອໝັ້ນຢ່າງໜັກແໜັນວ່າ: ພາຍໃຕ້ການນຳພາອັນສະຫລາດສ່ອງໃສ ຂອງພັກປະ ຊາຊົນ ປະ ຕິ ວັດລາວ, ປະຊາຊົນລາວອ້າຍນ້ອງ ຈະສືບຕໍ່ຍາດໄດ້ຜົນສຳເລັດໃໝ່ໃຫຍ່ຫລວງກວ່າເກົ່າ ໃນພາລະກິດປ່ຽນແປງໃໝ່, ປະຕິບັດບັນດາມະຕິທີ່ກອງປະຊຸມໃຫຍ່ ຄັ້ງທີ IX ຂອງພັກ ວາງອອກຢ່າງມີໄຊ, ບັນລຸເປົ້າໝາຍໃນການສ້າງປະເທດລາວ ໃຫ້ກາຍເປັນປະເທດ ສັນຕິພາບ, ເອກະລາດ, ປະຊາທິປະໄຕ, ເອກະພາບ ແລະ ວັດ ທະນາຖາວອນ ຕາມເປົ້າ ໝາຍ ສັງຄົມນິຍົມ, ປະກອບສ່ວນຢ່າງສົມກຽດ ເຂົ້າໃນພາລະກິດລວມຂອງປະຊາຊາດຢູ່ໃນໂລກ ເພື່ອສັນຕິພາບ, ເອກະລາດແຫ່ງຊາດ, ປະຊາທິປະໄຕ ແລະ ຄວາມກ້າວໜ້າທາງສັງຄົມ.
ພວກຂ້າພະເຈົ້າ ມີຄວາມພາກພູມໃຈເປັນຢ່າງຍິ່ງ ທີ່ເຫັນວ່າ: ໄປພ້ອມກັບບັນດາຜົນສຳເລັດທີ່ສອງພັກ, ສອງລັດ ພວກເຮົາຍາດມາໄດ້ໃນພາລະກິດປ່ຽນແປງໃໝ່, ສາຍພົວພັນ ມິດ ຕະພາບອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ-ລາວ ໄດ້ຮັບການປັບປຸງ ແລະ ພັດທະນາຢ່າງບໍ່ຢຸດຢັ້ງ, ນັບມື້ເຂົ້າສູ່ລວງເລິກ, ແທດເໝາະກັບຕົວຈິງ ແລະ ມີປະສິດທິຜົນໃນທົ່ວທຸກຂົງເຂດ. ພິເສດ ໃນປີ 2012 ສອງຝ່າຍໄດ້ປະສານສົມທົບກັນຢ່າງແໜ້ນແຟ້ນ, ຈັດຕັ້ງຢ່າງສະຫງ່າງາມ ”ປີແຫ່ງຄວາມສາມັກຄີມິດຕະພາບ ຫວຽດນາມ-ລາວ, ລາວ-ຫວຽດນາມ” ແລະ ຜົນສຳເລັດຢ່າງຈົບງາມ ຂອງການຢ້ຽມຢາມສັນທະວະໄມຕີ ຫວຽດນາມ ຢ່າງເປັນທາງການ ຂອງ ສະຫາຍ ຈູມມາລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໃນເດືອນ 12/2012 ໄດ້ສ້າງບາດ ກ້າວຫັນ ປ່ຽນ ອັນສຳຄັນ ກ່ຽວກັບຄວາມຮັບຮູ້ ແລະ ໜ້າທີ່ຮັບຜິດຊອບຂອງບັນ ດາຂະແໜງການ, ຂັ້ນຕ່າງໆ ແລະ ປະຊາຊົນທຸກຊັ້ນຄົນ ໃນການປົກປັກຮັກສາ ແລະ ພັດທະນາສາຍພົວພັນສາ ມັກຄີພິເສດ ຫວຽດນາມ-ລາວ.
ເນື່ອງໃນໂອກາດນີ້, ພວກຂ້າພະເຈົ້າ ຂໍສະແດງຄວາມຮູ້ບຸນຄຸນຢ່າງເລິກເຊິ່ງ ຕໍ່ການສະໜັບສະໜູນ, ການຊ່ວຍເຫລືອອັນໃຫຍ່ຫລວງ, ລ້ຳຄ່າ, ສຸດຈິດສຸດໃຈ ແລະ ມີປະສິດທິຜົນ ຊຶ່ງ ພັກ, ລັດ ແລະ ປະຊາຊົນລາວອ້າຍນ້ອງໄດ້ມີຕໍ່ ພັກ, ລັດ ແລະ ປະຊາຊົນຫວຽດນາມ ໃນຕະຫລອດໄລຍະຕໍ່ສູ້ປົດປ່ອຍຊາດ ກ່ອນນີ້ ກໍຄື ການປ່ຽນແປງໃໝ່, ສ້າງສາ ແລະ ປົກ ປັກຮັກສາປະເທດຊາດໃນປະຈຸບັນນີ້. ພັກ, ລັດ ແລະ ປະຊາຊົນຫວຽດນາມ ຂໍໃຫ້ຄຳໝັ້ນສັນຍາວ່າ: ຈະເຮັດຈົນສຸດຄວາມສາມາດຂອງຕົນ ເພື່ອພ້ອມກັບ ພັກ, ລັດ ແລະ ປະຊາຊົນລາວ ປົກປັກຮັກສາ ແລະ ເພີ່ມພູນຄູນສ້າງ ໃຫ້ສາຍພົວພັນສາມັກຄີພິເສດ ຫວຽດນາມ-ລາວ ພັດທະນາຂຶ້ນສູ່ຈຸດສູງໃໝ່ ເພື່ອຜົນປະໂຫຍດຂອງປະຊາຊົນແຕ່ລະປະເທດ, ເພື່ອສັນຕິພາບ, ສະຖຽນລະພາບ, ການຮ່ວມມື ແລະ ການພັດທະນາຢູ່ໃນພາກພື້ນ ແລະ ໃນໂລກ.
ຂໍອວຍພອນໃຫ້ ສາຍພົວພັນມິດຕະພາບອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ຫວຽດນາມ-ລາວ ຈົ່ງໝັ້ນຄົງທະນົງແກ່ນ ແລະ ຂຽວສົດງົດງາມຕະຫລອດໄປ.
ໃນໂອກາດດຽວກັນນີ້, ສະຫາຍ ຮວ່າງ ບິ່ງ ກວັນ ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ກອມມູນິດຫວຽດນາມ ກໍໄດ້ສົ່ງໂທລະເລກອວຍພອນ ເຖິງ ສະຫາຍ ດຣ. ທອງລຸນ ສີສຸລິດ ກຳມະການກົມການເມືອງສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ປະຊາຊົນ ປະຕິ ວັດລາວ ເຊັ່ນດຽວກັນ./.
ໂທລະເລກສະແດງຄວາມເສົ້າສະຫຼົດໃຈ
(21/03/2013)
ຂປລ. ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ. ລາວ ໄດ້ສົ່ງໂທລະເລກ ເຖິງພະນະທ່ານ ອັບດຸນ ຮາມິດ, ປະທານສະພາແຫ່ງຊາດ, ຜູ້ຮັກສາແທນ ປະທາ ນາທິບໍດີ ແຫ່ງ ສາທາລະນະລັດ ປະຊາຊົນ ບັງກະລາເທດ ເພື່ອສະແດງຄວາມເສົ້າສະຫຼົດໃຈ ຕໍ່ການເຖິງແກ່ມໍລະນະກຳຂອງທ່ານ ໂມຮາມັດ ຊີລູ ຣາມານ, ປະທານາທິບໍດີ ສາທາ ລະ ນະລັດ ປະຊາຊົນ ບັງກະລາເທດ.
ເນື້ອໃນໂທລະເລກລະບຸວ່າ: ຂ້າພະເຈົ້າມີຄວາມເສົ້າສະຫຼົດໃຈເປັນຢ່າງຍິ່ງ ທີ່ໄດ້ຮັບຂ່າວວ່າ: ພະນະທ່ານ ໂມຮາມັດ ຊີລູ ຣາມານ, ປະທານາທິບໍດີ ແຫ່ງ ສາທາລະນະລັດ ປະຊາຊົນ ບັງກະລາເທດ ໄດ້ເຖິງແກ່ມໍລະນະກຳ ໃນວັນທີ 21 ມີນາ 2013.
ການຈາກໄປຂອງພະນະທ່ານ ໂມຮາມັດ ຊີລູ ຣາມານ ນັບວ່າເປັນການສູນເສຍອັນໃຫ່ຍຫຼວງຂອງລັດຖະບານ ແລະ ປະຊາຊົນ ບັງກະລາເທດ ທີ່ຕ້ອງສູນເສຍຜູ້ນຳທີ່ເຄົາລົບຮັກ ຜູ້ ທີ່ ເປັນນັກສູ້ທີ່ໂດດເດັ່ນ ແລະ ໃກ້ຊິດກັບຜູ້ກໍ່ຕັ້ງປະເທດບັງກະລາເທດ ໃນພາລະກິດເອກະລາດຂອງຊາດ. ຕາງໜ້າໃຫ້ລັດຖະບານ, ປະຊາ ຊົນລາວ ແລະ ໃນນາມສ່ວນຕົວ, ຂ້າພະ ເຈົ້າຂໍສະແດງຄວາມເສົ້າສະຫຼົດໃຈຢ່າງສຸດຊຶ້ງ ແລະ ຂໍແບ່ງເບົາຄວາມທຸກໂສກ ແລະ ຄວາມເຫັນອົກເຫັນໃຈ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນ ບັງກະລາເທດ ເພື່ອນມິດຕະຫຼອດຮອດຄອບຄົວ ແລະ ຍາດພີ່ນ້ອງຂອງພະນະທ່ານ ໂມຮາມັດ ຊີລູ ຣາມານ ມາໃນໂອກາດນີ້ດ້ວຍ. ຂໍໃຫ້ດວງວິນຍານຂອງພະນະທ່ານ ໂມຮາມັດ ຊີລູ ຣາມານ ຈົ່ງໄປສູ່ສຸຄະຕິເຖີດ./.
ສານຊົມເຊີຍ
(20/03/2013)
(ຂປລ) ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ສົ່ງສານຊົມເຊີຍ ເຖິງພະນະທ່ານ ດຣ. ກຽດ ມີເຈລ, ນາຍົກລັດຖະມົນຕີ ແຫ່ງ ເກຮນາດາ ເນື່ອງໃນໂອກາດ ທີ່ພະນະທ່ານ ໄດ້ຮັບການເລືອກຕັ້ງໃຫ້ດຳລົງຕຳແໜ່ງເປັນນາຍົກລັດຖະມົນຕີ ແຫ່ງ ເກຣນາດາ.
ເນື້ອໃນໂທລະເລກລະບຸວ່າ: ເນື່ອງໃນໂອກາດ ທີ່ພະນະທ່ານໄດ້ຮັບການເລືອກຕັ້ງໃຫ້ ດຳລົງຕຳແໜ່ງເປັນນາຍົກລັດຖະມົນຕີແຫ່ງເກຣນາດາ, ຂ້າພະເຈົ້າຂໍສົ່ງຄວາມຊົມເຊີຍ ອັນອົບ ອຸ່ນ ແລະ ພອນໄຊອັນ ປະເສີດມາຍັງພະນະທ່ານ ນະໂອກາດນີ້.
ຂ້າພະເຈົ້າຫວັງວ່າ ພາຍໃຕ້ການນຳພາຂອງທ່ານ, ສາຍພົວພັນ ແລະ ການຮ່ວມມື ລະຫວ່າງສອງປະເທດພວກເຮົາຈະໄດ້ຮັບການເສີມຂະຫຍາຍ ເພື່ອຜົນປະໂຫຍດລວມ ຂອງ ປະ ຊາ ຊົນ ສອງຊາດພວກເຮົາ, ເພື່ອສັນຕິພາບໂລກ ແລະ ການຮ່ວມມືສາກົນເພື່ອການພັດທະນາ.
ໂທລະເລກຊົມເຊີຍ
(18/03/2013)
(ຂປລ): ສະຫາຍ ດຣ . ທອງລຸນ ສີສຸລິດ , ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດແຫ່ງສາທາລະນະລັດ ປະຊາທິປະໄຕ ປະຊາຊົນລາວ ໄດ້ສະແດງ ຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະເລກ ເຖິງສະຫາຍ ຫວາງ ອີ້, ລັດຖະມົນຕີວ່າການກະຊວງການຕ່າງປະເທດ ແຫ່ງສາທາລະນະລັດ ປະຊາຊົນຈີນ ຊຶ່ງມີເນື້ອໃນລະບຸວ່າ:
ເນື່ອງໃນໂອກາດ ທີ່ສະຫາຍ ໄດ້ຮັບການແຕ່ງຕັ້ງ ໃຫ້ດຳລົງຕຳແໜ່ງ ເປັນລັດຖະມົນຕີວ່າການ ກະຊວງການຕ່າງປະເທດ ແຫ່ງ ສາທາລະນະລັດ ປະຊາຊົນຈີນ, ຂ້າພະເຈົ້າຂໍສົ່ງຄວາມ ຊົມເຊີຍຢ່າງຈິງໃຈມາຍັງ ສະຫາຍ. ການທີ່ສະຫາຍ ໄດ້ຮັບການແຕ່ງຕັ້ງໃຫ້ ດຳລົງຕຳແໜ່ງທີ່ມີຄວາມຮັບຜິດຊອບສູງນີ້ ເປັນການສະແດງເຖິງ ຄວາມໄວເນື້ອເຊື່ອໃຈ ແລະ ການຕີ ລາຄາສູງຂອງພັກ, ລັດຖະບານ ແລະ ປະຊາຊົນຈີນ ຕໍ່ບົດບາດ ແລະ ການປະກອບສ່ວນອັນສຳຄັນຂອງສະຫາຍ ເຂົ້າໃນພາລະກິດປະຕິຮູບ ແລະ ເປີດປະຕູສູ່ໂລກພາຍນອກເພື່ອໃຫ້ ສປ ຈີນກາຍເປັນປະເທດສັງຄົມນິຍົມ ທີ່ທັນສະໄໝ ແລະ ມັ່ງຄັ່ງເຂັ້ມແຂງ, ມີບົດບາດນັບມື້ນັບສູງເດັ່ນຂຶ້ນໃນເວທີພາກພື້ນ ແລະ ສາກົນ .
ຂ້າພະເຈົ້າມີຄວາມຍິນດີເປັນຢ່າງຍິ່ງທີ່ຈະໄດ້ຮ່ວມກັບ ສະຫາຍ ເພື່ອເສີມສ້າງສາຍພົວພັນມິດຕະພາບອັນເປັນມູນເຊື້ອ ແລະ ການຮ່ວມມື ຮອບດ້ານລະຫວ່າງ ສປປ ລາວ ແລະ ສປ ຈີນ ໂດຍສະເພາະແມ່ນການຮ່ວມມືທີ່ມີປະສິດທິຜົນ ລະຫວ່າງ ສອງຂະແໜງການຕ່າງປະເທດລາວ ແລະ ຈີນ ໃຫ້ມີການຂະຫຍາຍຕົວຢ່າງບໍ່ຢຸດຢັ້ງເພື່ອຜົນປະໂຫຍດລວມແຫ່ງ ສັນຕິພາບ ແລະ ການພັດທະນາ .
ຂໍອວຍພອນໃຫ້ສະຫາຍ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດໃໝ່ໃຫຍ່ຫຼວງກວ່າເກົ່າໃນພາລະກິດອັນສູງສົ່ງຂອງສະຫາຍ .
ໄລຍະດຽວກັນນີ້ ສະຫາຍ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີ ວ່າການກະຊວງການຕ່າງປະເທດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ກໍໄດ້ ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດຜ່ານທາງໂທລະເລກເຖິງສະຫາຍ ຢາງ ເຈຍ ສື , ທີ່ປຶກສາແຫ່ງລັດແຫ່ງ ສາທາລະນະລັດ ປະຊາຊົນຈີນ ໃນໂອກາດ ທີ່ສະຫາຍໄດ້ຮັບການແຕ່ງຕັ້ງ ໃຫ້ດຳລົງຕຳແໜ່ງເປັນທີ່ປຶກສາແຫ່ງລັດ ແຫ່ງສາທາລະນະລັດ ປະຊາຊົນຈີນ ເຊັ່ນດຽວກັນ./.
ໂທລະເລກຊົມເຊີຍນາຍົກລັດຖະມົນຕີສາທາລະນະລັດປະຊາຊົນຈີນຄົນໃໝ່
(15/03/2013)
(ຂປລ) ສະຫາຍ ທອງສິງ ທຳມະວົງ, ນາຍົກລັດຖະມົນຕີແຫ່ງ ສປປ ລາວ ໄດ້ສົ່ງໂທລະເລກຊົມເຊີຍເຖິງສະຫາຍ ຫລີ ເຄີຊຽງ, ນາຍົກລັດຖະມົນຕີ ແຫ່ງ ສປ ຈີນ, ເນື່ອງໃນໂອກາດ ທີ່ ສະຫາຍ ໄດ້ຮັບ ການເລືອກຕັ້ງໃຫ້ດຳລົງຕຳແໜ່ງເປັນ ນາຍົກລັດຖະມົນຕີ ແຫ່ງ ສປ ຈີນ ຄົນໃໝ່.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດທີ່ ສະຫາຍ ໄດ້ຖືກແຕ່ງຕັ້ງໃຫ້ດຳລົງຕຳແໜ່ງ ເປັນ ນາຍົກລັດຖະມົນຕີ ແຫ່ງ ສາທາລະນະລັດ ປະຊາຊົນຈີນ, ຕາງໜ້າໃຫ້ລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວ, ຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນທີ່ສຸດມມາຍັງສະຫາຍ. ການທີ່ສະຫາຍ ໄດ້ຮັບເລືອກຕັ້ງໃຫ້ດຳລົງຕຳແໜ່ງອັນສູງສົ່ງ ແລະ ສຳຄັນຍິ່ງນີ້ເປັນການສະແດງ ໃຫ້ເຫັນເຖິງຄວາມໄວ້ວາງໃຈຂອງພັກ-ລັດ ແລະ ປະຊາຊົນຈີນ ຕໍ່ການປະກອບສ່ວນອັນໃຫ່ຍຫຼວງ ແລະ ມີຫົວຄິດປະດິດສ້າງຂອງສະຫາຍ ໃນໄລຍະທີ່ ຜ່ານມາເຂົ້າໃນພາລະກິດສ້າງສາສັງຄົມນິຍົມ ທີ່ມີເອກກະລັກຂອງຈີນ.
ຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ, ລັດຖະບານ ສປ ຈີນ ໂດຍມີສະຫາຍເປັນນາຍົກລັດຖະມົນຕີຈະສືບຕໍ່ນຳພາປະຊາຊົນຈີນ ເພື່ອຜັນຂະຫຍາຍຈິດໃຈຂອງກອງປະຊຸມໃຫ່ຍຄັ້ງທີ XVIII ຂອງ ພັກກອມມູນິດຈີນ ແນໃສ່ເຮັດໃຫ້ ສປ ຈີນ ກາຍເປັນປະເທດທີ່ນັບມື້ນັບມີຄວາມມັ່ງຄັ່ງເຂັ້ມແຂງຮອບດ້ານ ແລະ ປະກອບສ່ວນເຂົ້າໃນພາລະກິດເສີມສ້າງສັນຕິພາບ, ສະຖຽນລະພາບ ແລະ ສົ່ງເສີມການ ຮ່ວມ ມືເພື່ອການພັດທະນາໃນພາກພື້ນອາຊີ-ປາຊີຟິກ ແລະ ໃນໂລກ.
ຂໍອວຍພອນໃຫ້ສາຍພົວພັນມິດຕະພາບອັນເປັນມູນເຊື້ອ ແລະ ການເປັນຄູ່ຮ່ວມມືຍຸດທະສາດ ຮອບດ້ານທີ່ມີປະສິດທິຜົນ ລະຫວ່າງ ສປປ ລາວ ແລະ ສປ ຈີນ ກໍຄືລະຫວ່າງ ປະຊາຊົນສອງ ຊາດພວກ ເຮົາຈົ່ງໄດ້ຮັບການເສີມຂະຫຍາຍ ແລະ ແຕກດອກອອກຜົນຍິ່ງໆຂຶ້ນໄປ.
ຂໍອວຍພອນໃຫ້ ສະຫາຍ ຈົ່ງມີສຸຂະພາບເຂັ້ມແຂງ ແລະ ປະສົບຜົນສຳເລັດໃໝ່ອັນ ໃຫ່ຍຫຼວງ ໃນ ພາລະກິດອັນສູງສົ່ງຂອງສະຫາຍ.
ໂທລະເລກຊົມເຊີຍ
(14/03/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງໂທລະເລກຊົມເຊີຍ ເຖິງສະຫາຍ ສີ ຈິນຜິງ, ປະທານປະເທດ ແຫ່ງ ສາທາລະນະລັດ ປະຊາຊົນຈີນ, ເນື່ອງໃນໂອກາດທີ່ ສະຫາຍ ໄດ້ຮັບການເລືອກຕັ້ງໃຫ້ດຳລົງຕຳແໜ່ງເປັນ ປະທານປະເທດ ແຫ່ງສາທາລະນະລັດ ປະຊາຊົນຈີນ ຄົນໃໝ່.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດທີ່ ສະຫາຍ ໄດ້ຮັບການເລືອກຕັ້ງ ຈາກກອງປະຊຸມຄົບຄະນະຄັ້ງທີ 1 ຂອງສະພາຜູ້ແທນປະຊາຊົນທົ່ວປະເທດສະໄໝທີ XII ແຫ່ງ ສາທາລະນະລັດ ປະຊາຊົນຈີນໃຫ້ຕຳລົງຕຳແໜ່ງເປັນປະທານປະເທດ, ຕາງໜ້າໃຫ້ລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວ, ຂ້າພະເຈົ້າຂໍຖືເປັນກຽດສົ່ງຄວາມຊົມເຊີຍ ອັນອົບອຸ່ນ ແລະ ພອນໄຊອັນປະເສີດມາຍັງ ສະຫາຍ.
ການເລືອກຕັ້ງໃຫ້ ສະຫາຍ ດຳລົງດຳແໜ່ງອັນສູງສົ່ງນີ້ ແມ່ນເປັນການສະແດງເຖິງຄວາມໄວ້ວາງໃຈ ແລະ ຕີລາຄາສູງຂອງ ພັກ-ລັດ ແລະ ປະຊາຊົນຈີນ ຕໍ່ການປະກອບ ສ່ວນອັນໃຫ່ຍຫຼວງຂອງ ສະຫາຍ ເຂົ້າໃນພາລະກິດປະຕິຮູບ ແລະ ເປີດປະຕູສູ່ໂລກພາຍນອກ ຕາມທິດທາງຂອງພັກກອມມູນິດຈີນ ໄດ້ວາງອອກ.
ຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ ພາຍໃຕ້ການນຳພາອັນສະຫຼາດສ່ອງໃສຂອງພັກກອມມູນິດ ຈີນທີ່ສະຫາຍເປັນແກນນຳນັ້ນ ພາລະກິດກໍ່ສ້າງສັງຄົມນິຍົມ ທີ່ມີສີສັນຂອງຈີນ ຈະສຳເລັດບັນດາເປົ້າໝາຍສູ້ຊົນໃນສັດຕະວັດໃໝ່, ເຮັດໃຫ້ສາທາລະນະລັດ ປະຊາຊົນຈີນ ກ້າວໄປສູ່ປະເທດສັງຄົມນິຍົມ ທີ່ທັນສະໄໝ ແລະ ມີບົດບາດສູງເດັ່ນຂຶ້ນ ໃນເວທີພາກ ພື້ນ ແລະ ສາກົນ. ຂໍອວຍພອນໃຫ້ສາຍພົວພັນມິດຕະພາບຖານບ້ານໃກ້ເຮືອນຄຽງ ທີ່ມີມູນເຊື້ອ ແລະ ການຮ່ວມມືຍຸດທະສາດຮອບດ້ານ ທີ່ມີປະສິດທິຜົນ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ ຈົ່ງໄດ້ຮັບການຂະຫຍາຍຕົວເລື້ອຍໆໄປ ເພື່ອພາລະກິດສັນຕິພາບ ແລະ ການພັດທະນາຢູ່ພາກພື້ນກໍຄືໃນໂລກ.
ຂ້າພະເຈົ້າຂໍອວຍພອນໃຫ້ສະຫາຍ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ໄດ້ຮັບຜົນສຳເລັດອັນໃຫ່ຍຫຼວງກວ່າເກົ່າ ໃນໜ້າທີ່ອັນມີກຽດສະຫງ່າຂອງ ສະຫາຍ.
ໃນໂອກາດດຽວກັນນີ້, ພະນະທ່ານ ບຸນຍັງ ວໍລະຈິດ, ຮອງປະທານປະເທດ ແຫ່ງ ສປປ ລາວ ກໍໄດ້ສົ່ງ ໂທລະເລກຊົມເຊີຍ ແລະ ພອນໄຊອັນປະເສີດ ເຖິງ ສະຫາຍ ຫຼີ ຢວນຊາວ, ຮອງປະທານປະເທດ ແຫ່ງ ສາທາລະນະລັດ ປະຊາຊົນຈີນ ເນື່ອງໃນໂອກາດ ທີ່ ສະຫາຍໄດ້ຮັບການເລືອກຕັ້ງໃຫ້ດຳລົງຕຳແໜ່ງ ເປັນ ຮອງປະທານປະເທດ ແຫ່ງ ສປ ຈີນ ຄົນໃໝ່ ເຊັ່ນດຽວກັນ.
ສານສະແດງຄວາມຊົມເຊີຍ
(06/03/2013)
(ຂປລ): ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ໄດ້ສົ່ງສານສະແດງຄວາມຊົມເຊີຍ ເຖິງພະນະທ່ານ ຢູນ ບິຍອງ ເຊ, ລັດຖະມົນຕີວ່າການກະຊວງການຕ່າງປະເທດ ແລະ ການຄ້າ ແຫ່ງ ສ.ເກົາຫລີ ເນື່ອງໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນ ລັດຖະມົນຕີວ່າການ ກະຊວງການຕ່າງປະເທດ ແລະ ການຄ້າ ແຫ່ງ ສາທາລະນະລັດ ເກົາຫລີ.
ເນື້ອໃນສານຂຽນວ່າ: ເນື່ອງໃນໂອກາດທີ່ພະນະທ່ານໄດ້ຖືກແຕ່ງຕັ້ງໃຫ້ດຳລົງຕຳແໜ່ງເປັນ ລັດຖະມົນຕີວ່າການກະຊວງການຕ່າງປະເທດ ແລະ ການຄ້າ ແຫ່ງ ສາທາລະນະລັດ ເກົາຫລີ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ຈົ່ງມີພະລານາໄມສົມບູນ ແລະ ປະສົບຜົນສຳເລັດໃນໜ້າທີ່ວຽກງານອັນສູງສົ່ງຂອງຕົນ.
ຂ້າພະເຈົ້າມີຄວາມຍິນດີເປັນຢ່າງສູງຕໍ່ສາຍພົວພັນມິດຕະພາບ ແລະ ການຮ່ວມມືລະຫວ່າງ ສອງປະເທດທີ່ໄດ້ສືບຕໍ່ຂະຫຍາຍຕົວ ນັບແຕ່ມີການສ້າງຕັ້ງສາຍພົວພັນການທູດນຳກັນ ໃນປີ 1995 ເປັນຕົ້ນມາ ເຊິ່ງໄດ້ປະກອບສ່ວນໃຫ້ແກ່ການແລກປ່ຽນການຢ້ຽມຢາມຂອງຄະນະຜູ້ແທນຂັ້ນສູງ ລະຫວ່າງສອງປະເທດ. ຂ້າພະເຈົ້າຫວັງວ່າຈະໄດ້ເຮັດວຽກຮ່ວມ ກັບພະນະທ່ານຢ່າງໃກ້ຊິດເພື່ອສືບຕໍ່ເສີມຂະຫຍາຍສາຍພົວພັນມິດຕະພາບ ລະຫວ່າງສອງປະເທດທີ່ມີມາແລ້ວນັ້ນ ກໍຄືການພົວພັນທີ່ສະໜິດແໜ້ນ ລະຫວ່າງສອງ ກະຊວງການ ຕ່າງປະເທດພວກເຮົາ ເພື່ອນຳເອົາຜົນປະໂຫຍດມາສູ່ປະຊາຊົນສອງຊາດ ແລະ ປະກອບສ່ວນເພື່ອສັນຕິພາບ, ສະຖຽນລະພາບ ແລະ ການຮ່ວມມື ເພື່ອການພັດທະນາຢູ່ພາກພື້ນ ແລະ ໃນໂລກ.
ທ່ານ ປະທານປະເທດສະແດງຄວາມເສົ້າສະຫລົດໃຈຕໍ່ການເສຍຊີວິດຂອງປະທານາທິບໍດີ ຮູໂກ ຊາເວດ
(06/03/2013)
(ຂປລ): ທ່ານ ຈູມມາລີ ໄຊຍະສອນ, ປະທານປະເທດແຫ່ງ ສປປ ລາວ ໄດ້ສົ່ງໂທລະເລກສະແດງຄວາມເສົ້າສະຫລົດໃຈ ເຖິງ ທ່ານ ນີໂກລັດ ມາດູໂຣ, ຮັກສາການປະທານາທິບໍດີ ແຫ່ງ ສາທາລະນະລັດ ເວເນ ຊູເອລາ ຕໍ່ການເສຍຊີວິດຂອງທ່ານ ຮູໂກ ຊາເວດ, ປະທານາທິບໍດີ ຫ່ງ ສາທາລະນະລັດ ເວເນຊູເອລາ.
ເນື້ອໃນໂທລເລກ ລະບຸວ່າ : ຂ້າພະເຈົ້າມີຄວາມຮູ້ສຶກເສົ້າສະຫລົດໃຈເປັນຢ່າງຍິ່ງ ເມື່ອໄດ້ຮູ້ວ່າ ທ່ານ ຮູໂກ ຊາເວດ, ປະທານາທິບໍດີ ແຫ່ງ ສາທາລະນະລັດ ເວນູຊູເອລາ ຜູ້ນຳທີ່ແສນ ເຄົາລົບຮັກຂອງປະຊາຊົນເວເນຊູເອລາ ໄດ້ເຖິງແກ່ມໍລະນະກຳ ໃນວັນທີ 05 ມີນາ 2013. ການຈາກໄປຂອງທ່ານ ຮູໂກ ຊາເວດ ດັ່ງກ່າວ ແມ່ນການສູນເສຍອັນໃຫຍ່ຫລວງຂອງພັກ, ລັດຖະບານ ກໍຄື ປະຊາຊົນເວນູຊູເອລາ ທີ່ຕ້ອງສູນເສຍຜູ້ນຳທີ່ຍິ່ງໃຫຍ່ ແລະ ເຄົາລົບຮັກ, ຜູ້ເຊິ່ງຕະຫລອດຊີວິດຂອງຕົນ ໄດ້ອຸທິດສະຕິປັນຍາ ເພື່ອພາລະກິດສ້າງສາປະເທດຊາດ ໃຫ້ນັບມື້ນັບເຂັ້ມແຂງ ແລະ ເພື່ອຊີວິດການເປັນຢູ່ອັນດີຂອງປະຊາຊົນເວເນຊູເອລາ, ນອກນັ້ນ, ການສູນເສຍຍດັ່ງກ່າວ ຍັງເປັນການສູນເສຍອັນໃຫຍ່ຫລວງ ເພື່ອນມິດສະຫາຍ ຂອງພັກ, ລັດຖະບານ ແລະ ປະຊາຊົນ ສປປ ລາວ.
ໃນນາມຕ່າງໜ້າໃຫ້ລັດຖະບານ, ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມສຸດແສນເສຍດາຍ ອາໄລອາວອນ ແລະ ຄວາມເສົ້າສະຫລົດໃຈຢ່າງເລິກເຊິ່ງ ແລະ ຂໍແບ່ງເບົາຄວາມທຸກໂສກໄວ້ອາໄລຢ່າງສຸດຊຶ້ງ ມາຍັງລັດຖະບານ ແລະ ປະຊາຊົນ ເວເນຊູເອລາ ຕະຫລອດຮອດຄອບຄົວ ແລະ ຍາດພີ່ນ້ອງຂອງທ່ານ ຮູໂກ ຊາເວດ ມານະໂອກາດນີ້ດ້ວຍ./.
ສານຊົມເຊີຍ
(05/03/2013)
(ຂປລ): ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງສານຊົມເຊີຍ ເຖິງພະນະທ່ານ ຣາອູນ ກາສໂຕ ຣຸດສ໌ ( Raul Castro Ruz ) ເນື່ອງໃນ ໂອກາດທີ່ພະນະທ່ານໄດ້ຮັບການ ເລືອກຕັ້ງຄືນໃໝ່ ເປັນເລຂາທິການທີ່ໜຶ່ງ ຄະນະບໍລິຫານງານສູນກາງພັກກອມມູນິດ ກູບາ, ປະທານສະພາແຫ່ງລັດ ແລະ ສະພາລັດຖະມົນຕີ ແຫ່ງ ສາທາລະນະລັດ ກູບາ.
ເນື້ອໃນສານຂຽນວ່າ: ໃນນາມຕາງໜ້າ ພັກປະຊາຊົນ ປະຕິວັດລາວ, ລັດຖະບານ ແຫ່ງ ສປປ ລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມຊົມເຊີຍຢ່າງຈິງໃຈ ມາຍັງ ພະນະທ່ານ ໃນໂອກາດທີ່ພະນະທ່ານ ໄດ້ຮັບການເລືອກຕັ້ງຄືນໃໝ່ ໃຫ້ດຳລົງຕຳແໜ່ງເປັນປະທານສະພາແຫ່ງລັດ ແລະ ສະພາລັດຖະມົນ ຕີ ແຫ່ງ ສາທາລະນະລັດ ກູບາ.
ຂ້າພະເຈົ້າເຊື່ອໝັ້ນວ່າ ພາຍໃຕ້ການນຳພາຂອງພະນະທ່ານ ສາຍພົວພັນມິດຕະພາບທີ່ມີມູນເຊື້ອອັນຍາວນານ ແລະ ການຮ່ວມມືທີ່ດີ ລະຫວ່າງ ສປປ ລາວ ແລະ ສາທາລະນະລັດ ກູບາ ຈະໄດ້ຮັບການສືບຕໍ່ເສີມຂະຫຍາຍໃຫ້ໄດ້ຮັບໝາກຜົນຍິ່ງໆຂຶ້ນ ແລະ ຜົນປະໂຫຍດລວມຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບໂລກ ແລະ ການຮ່ວມມືເພື່ອ ການພັດທະນາສາກົນ.
ຂ້າພະເຈົ້າຂໍຖືໂອກາດນີ້ ອວຍພອນໄຊອັນປະເສີດມາຍັງພະນະທ່ານ ຂໍໃຫ້ພະນະທ່ານຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນມີກຽດສູງສົ່ງ ຂອງພະນະທ່ານ./.
ສານຊົມເຊີຍ
(01/03/2013)
(ຂປລ) : ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສະແດງຄວາມຊົມເຊີຍຢ່າງຈິງໃຈ ແລະ ພອນໄຊອັນປະເສີດ ເຖິງພະນະທ່ານ ນີຄອດສ໌ ອານັດ ຕາເຊຍເດັສ໌ ໃນໂອກາດທີ່ພະນະທ່ານໄດ້ຮັບການແຕ່ງຕັ້ງ ໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ໄຊປຣັດ.
ເນື້ອໃນຂອງສານຊົມເຊີຍລະບຸວ່າ: ຂ້າພະເຈົ້າຂໍສົ່ງຄຳຊົມເຊີຍຢ່າງຈິງໃຈ ແລະ ພອນໄຊອັນປະເສີດມາຍັງພະນະທ່ານຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ໄດ້ຮັບ ຜົນສຳເລັດອັນຍິ່ງໃຫຍ່ ໃນໜ້າທີ່ວຽກງານອັນສູງສົ່ງຂອງຕົນ. ພ້ອມທັງຫວັງວ່າ: ຈະໄດ້ຮ່ວມເຮັດວຽກກັບພະນະທ່ານ ເພື່ອສືບຕໍ່ຮັດແໜ້ນສາຍພົວພັນມິດຕະພາບ ແລະ ການຮ່ວມ ມືອັນດີງາມ ລະຫວ່າງສອງປະເທດພວກເຮົາໃຫ້ຈະເລີນງອກງາມຍິ່ງຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບໂລກ ແລະ ການຮ່ວມມືສາກົນເພື່ອ ການພັດທະນາ./.
ໂທລະເລກອວຍພອນວັນຊາດ
(28/02/2013)
(ຂປລ): ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ; ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍໄດ້ສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ຜ່ານທາງໂທລະ ເລກ ເຖິງພະນະທ່ານ ນິໂບຈາ ຣັດມາໂນວິກ, ປະທານາທິບໍດີ ແຫ່ງ ສາທາລະນະລັດ ບອດເນຍ-ເຮັກໂກວິນາ, ພະນະທ່ານ ເຈໂກສະລາບ ບີວັນດາ, ນາຍົກລັດຖະມົນຕີ ແລະ ພະນະທ່ານ ຊລັດໂກ ລາກູມຊິຈາ, ລັດຖະມົນຕີວ່າການກະຊວງການຕ່າງປະເທດ ແຫ່ງ ບອດເນຍ-ເຮັກໂກວິນາ ເນື່ອງໃນໂອກາດວັນຊາດ ປະເທດດັ່ງກ່າວ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນຊາດ ແຫ່ງ ບອດເນຍ-ເຮັກໂກວິນາ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າ ຂໍສົ່ງຄຳຊົມເຊີຍອັນອົບ ອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານ ໄປຍັງປະຊາຊົນ ບອດເນຍ-ເຮັກໂກວິນາ ເພື່ອນມິດທຸກຖ້ວນໜ້າ.
ພວກຂ້າພະເຈົ້າຫວັງວ່າ: ການພົວພັນ ແລະ ການຮ່ວມມືອັນດີງາມ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ບອດເນຍ-ເຮັກໂກວິນາ ຈະສືບຕໍ່ໄດ້ຮັບການ ເສີມຂະຫຍາຍຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ແລະ ເພື່ອສັນຕິພາບໂລກ ແລະ ການຮ່ວມມືສາກົນ./.
ສານສະແດງຄວາມຊົມເຊີຍ
(25/02/2013)
(ຂປລ): ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງສານສະແດງຄວາມຊົມເຊີຍ ເຖິງພະນະທ່ານນາງ ປັກ ເກີນ ແຮ, ປະທານາທິບໍດີ ແຫ່ງ ສາທາລະນະລັດ ເກົາຫລີ, ເນື່ອງໃນໂອກາດທີ່ຖືກແຕ່ງຕັ້ງໃຫ້ດຳລົງຕຳແໜ່ງ ເປັນປະທານາທິບໍດີ ແຫ່ງ ສ. ເກົາຫລີ ຄົນໃໝ່.
ເນື້ອໃນສານຂຽນວ່າ: ໃນໂອກາດທີ່ພະນະທ່ານ ໄດ້ຮັບການເລືອກຕັ້ງ ໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ເກົາຫລີ ຄົນໃໝ່, ຂ້າພະເຈົ້າຂໍຖືເປັນກຽດ ສະແດງຄວາມຍິນດີ, ສົ່ງຄວາມຊົມເຊີຍອັນຈິງໃຈ ແລະ ພອນໄຊອັນປະເສີດ ມາຍັງພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ ວຽກງານອັນມີກຽດ ຂອງພະນະທ່ານ.
ຂ້າພະເຈົ້າຫວັງຢ່າງຍິ່ງວ່າ ຈະໄດ້ຮັບການຮ່ວມມືກັບພະນະທ່ານ ເພື່ອສືບຕໍ່ເສີມຂະຫຍາຍສາຍພົວ ພັນມິດຕະພາບອັນດີທີ່ມີມາແລ້ວນັ້ນ ລະຫວ່າງ ສອງປະເທດພວກເຮົາໃຫ້ ຂະຫຍາຍຕົວຍິ່ງໆຂຶ້ນ ເພື່ອນຳເອົາຜົນປະໂຫຍດ ມາສູ່ປະຊາຊົນສອງປະເທດ, ທັງເປັນການປະກອບສ່ວນ ເພື່ອສັນຕິພາບ ແລະ ການຮ່ວມມືເພື່ອພັດທະນາ ຢູ່ໃນພາກພື້ນ ແລະ ໃນໂລກ./.
ໂທລະເລກອວຍພອນວັນຊາດ
(25/02/2013)
(ຂປລ): ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ, ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍໄດ້ສົ່ງໂທລະເລກອວຍພອນເຖິງ ສົມເດັດ ເຊອິກ ຊາບາ ອານ-ອາມັດ ອານ-ຈາເບີ ອານ-ຊາບາ, ກະສັດ ແຫ່ງ ລັດ ກູເວດ, ສົມເດັດ ເຊອິກ ຈາເບີ ອານ-ມູບາຣັກ ອານ-ຮາມັດ ອານ-ຊາບາ, ນາຍົກລັດຖະມົນຕີ ແລະ ພະນະທ່ານ ເຊອິກ ຊາບາ ກາລິດ ອານ ຮາມັດ ອານຊາບາ, ຮອງນາຍົກລັດຖະມົນຕີ ແລະ ລັດຖະມົນຕີຕ່າງປະເທດ ແຫ່ງ ລັດ ກູເວດ ເນື່ອງໃນໂອກາດວັນຊາດ ຄົບ ຮອບ 52 ປີ.
ເນື້ອໃນໂທລະເລກ ລະບຸວ່າ: ເນື່ອງໃນໂອກາດວັນຊາດ ແຫ່ງລັດ ກູເວດ ຄົບຮອບ 52 ປີ ໃນວັນທີ 25 ກຸມພາ 2013, ຕາງໜ້າໃຫ້ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ພວກຂ້າພະເຈົ້າມີຄວາມຍິນດີເປັນຢ່າງຍິ່ງສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງສົມເດັດ ແລະ ຜ່ານສົມເດັດໄປຍັງ ລັດຖະບານ ແລະ ປະຊາຊົນ ກູເວດ ເພື່ອນມິດ.
ພວກຂ້າພະເຈົ້າຫວັງຢ່າງຍິ່ງວ່າ: ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດພວກເຮົາ ຈະສືບຕໍ່ຮັດແໜ້ນ ແລະ ເສີມຂະຫຍາຍຢ່າງຕໍ່ເນື່ອງ ເພື່ອ ຜົນປະໂຫຍດຮ່ວມກັນ ຂອງສອງປະເທດ ແລະ ປະຊາຊົນສອງຊາດພວກເຮົາ ກໍຄືເພື່ອສັນຕິພາບ, ສະເຖຍລະພາບ ແລະ ການຮ່ວມມືເພື່ອການພັດທະນາ ຢູ່ໃນພາກພື້ນ ແລະ ໃນ ໂລກ.
ອີກເທື່ອໜຶ່ງ, ພວກຂ້າພະເຈົ້າ ຂໍຖືໂອກາດນີ້ ອວຍພອນໃຫ້ສົມເດັດ ຈົ່ງມີພາລະນາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດ. ພ້ອມດຽວກັນ, ຂໍໃຫ້ປະເທດ ແລະ ປະ ຊາຊົນ ແຫ່ງລັດ ກູເວດ ຈົ່ງສືບຕໍ່ມີຄວາມກ້າວໜ້າ ແລະ ວັດທະນາຖາວອນ./.
ຜູ້ນຳປະເທດເພື່ອນມິດສືບຕໍ່ສົ່ງໂທລະເລກອວຍພອນວັນຊາດລາວ
(21/02/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກອວຍພອນວັນຊາດ ຈາກພະນະທ່ານ ອາລີ ບອນໂກ ອອນດິມບາ, ປະທານາທິບໍດີ ແຫ່ງ ສາທາລະນະລັດ ກາບົງ ເນື່ອງໃນໂອກາດທີ່ ສປປ ລາວ ຈະສະເຫຼີມສະຫຼອງວັນຊາດທີ 2 ທັນວາ 2012.
ໃນໂອກາດທີ່ ສາທາລະນະລັດ ປະຊາທິປະໄຕ ປະຊາຊົນລາວ ສະເຫຼີມສະຫຼອງວັນຊາດຂອງຕົນໃນວັນທີ 2 ທັນວາ 2012. ໃນນາມລັດຖະບານ, ປະຊາຊົນ ແຫ່ງ ສາທາລະນະລັດ ກາບົງ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນຈິງໃຈ ແລະ ອົບອຸ່ນມາຍັງພະນະທ່ານ ໃນໂອກາດອັນພິເສດນີ້.
ໃນວັນສະຫຼອງດັ່ງກ່າວນີ້, ພວກຂ້າພະເຈົ້າຂໍຖືໂອກາດສະແດງຄວາມປາຖະໜາຂອງປະຊາຊົນກາບົງ ທີ່ຈະເຮັດວຽກເພື່ອພັດທະນາສາຍພົວພັນມິດຕະພາບ ກັບ ສາທາລະນະລັດ ປະຊາທິປະໄຕ ປະຊາຊົນລາວ.
ຜູ້ນຳລີບັງອວຍພອນວັນຊາດລາວ
(21/02/2013)
(ຂປລ) ພະນະທ່ານທອງສິງ ທຳມະວົງ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ຮັບໂທລະເລກອວຍພອນວັນຊາດຈາກ ພະນະທ່ານ ນາຈິບ ມີກາຕີ, ປະທານສະພາ ນາຍົກລັດຖະມົນຕີ ລີບັງ ເນື່ອງໃນໂອກາດວັນຊາດທີ 2 ທັນວາ ຄົບຮອບ 37 ປີ.
ເນື້ອໃນໂທລະເລກຂຽນວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຂ້າພະເຈົ້າມີຄວາມປິຕິຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນ ມາຍັງ ພະນະທ່ານ ຈົ່ງມີສຸຂະພາບເຂັ້ມແຂງ ແລະ ມີຄວາມຜາສຸກ.
ຂ້າພະເຈົ້າເຊື່ອໝັ້ນວ່າສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ລີບັງ ແລະ ລາວ ຈະໝັ້ນຄົງທະນົງແກ່ນໃນອານາຄົດ.
ໂທລະເລກອວຍພອນວັນຊາດ
(21/02/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ໄດ້ສົ່ງໂທລະເລກອວຍພອນ ເຖິງພະນະທ່ານ ສົມເດັດ ຊູນຕານ ຮາຈິຮັດຊານານ ໂບນເກຍ ແຫ່ງ ບຣູໄນ ດາຣູຊາລາມ ແລະ ສົມເດັດ ເຈົ້າຊາຍ ໂມຮາເມັດ ໂບນເກຍ, ລັດຖະມົນຕີວ່າການກະຊວງການຕ່າງປະເທດ ແລະ ການຄ້າ ແຫ່ງບຣູໄນ ດາຣູຊາລາມ, ເນື່ອງໃນໂອກາດວັນຊາດ ຄົບຮອບ 29 ປີ ຂອງ ບຣູໄນ ດາຣູຊາລາມ.
ເນື້ອໃນໂທລະເລກຂຽນວ່າ: ໃນນາມປະຊາຊົນ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ, ກໍຄືໃນນາມສ່ວນຕົວ, ຂ້າພະເຈົ້າຂໍຖືເປັນກຽດຢ່າງສູງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງສົມເດັດ, ລັດຖະບານ ແລະ ປະຊາຊົນບຣູໄນ ດາຣູຊາລາມ ທຸກຖ້ວນໜ້າ ເນື່ອງໃນໂອກາດສະເຫຼີມສະຫຼອງວັນຊາດ ແຫ່ງ ບຣູໄນ ດາຣູຊາລາມ ຄົບຮອບ 29 ປີ.
ຂ້າພະເຈົ້າມີຄວາມຍິນດີເປັນຢ່າງຍິ່ງທີ່ເຫັນວ່າ ສາຍພົວພັນມິດຕະພາບທີ່ມີມູນເຊື້ອ ແລະ ການຮ່ວມມືອັນດີງາມ ລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ບຣູໄນ ດາຣູຊາລາມ ໄດ້ຮັບການຂະຫຍາຍຕົວຢ່າງຕໍ່ເນື່ອງໃນຫຼາຍປີທີ່ຜ່ານມາ ແລະ ຫວັງວ່າຈະໄດ້ສືບຕໍ່ເຮັດວຽກຢ່າງໃກ້ຊິດຮ່ວມກັບສົມເດັດ ເພື່ອຊຸກຍູ້ສົ່ງເສີມຮັດແໜ້ນ ສາຍພົວພັນ ແລະ ການຮ່ວມມືອັນດີທີ່ມີມາດັ່ງກ່າວໃຫ້ໄດ້ຮັບການຂະຫຍາຍຕົວຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືເພື່ອການພັດທະນາໃນພາກພື້ນ ແລະ ໃນໂລກ.
ຂ້າພະເຈົ້າຂໍຖືໂອກາດນີ້ ອວຍພອນໃຫ້ສົມເດັດ ຈົ່ງມີພະກະເສມສຳລານ, ພາລະນາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນບຣູໄນ ໂດຍພາຍໃຕ້ພະບໍຣົມໂພທິສົມພານ ຂອງພະອົງ ຈົ່ງສືບຕໍ່ມີຄວາມວັດທະນາຖາວອນ.
ສານຊົມເຊີຍ
(20/02/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງສານສົມເຊີຍ ເຖິງພະນະທ່ານ Rafael Correa, ປະທານາທິບໍດີ ແຫ່ງ ສ. ເອກົວດໍ ເນື່ອງໃນໂອກາດທີ່ພະນະທ່ານ ໄດ້ຮັບການເລືອກຕັ້ງຄືນໃໝ່ເປັນ ປະທານາທິບໍດີ ແຫ່ງ ສ. ເອກົວດໍ.
ເນື້ອໃນສານຂຽນວ່າ: ໃນນາມລັດຖະບານລາວ ແລະ ໃນນາມສ່ວນຕົວ, ຂ້າພະເຈົ້າຂໍສະແດງຄວາມຊົມເຊີຍຢ່າງຈິງໃຈມາຍັງພະນະທ່ານ ໃນໂອກາດທີ່ພະນະທ່ານໄດ້ຮັບການເລືອກ ຕັ້ງຄືນໃໝ່ໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດ ເອກົວດໍ.
ຂ້າພະເຈົ້າຫວັງວ່າ ພາຍໃຕ້ການນຳພາຂອງພະນະທ່ານ ສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງ ສປປ ລາວ ແລະ ສາທາລະນະລັດ ເອກົວດໍ ຈະໄດ້ຮັບການ ສືບຕໍ່ເສີມຂະຫຍາຍຍິ່ງໆຂຶ້ນ ເພື່ອຜົນປະໂຫຍດລວມຂອງປະຊາຊົນສອງຊາດພວກເຮົາ ກໍຄືເພື່ອສັນຕິພາບໂລກ ແລະ ການຮ່ວມມືສາກົນ.
ຂ້າພະເຈົ້າຂໍຖືໂອກາດນີ້ອອຍພອນໃຫ້ພະນະທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນໜ້າທີ່ອັນມີກຽດສູງສົ່ງຂອງທ່ານ.
ໂທລະເລກອອຍພອນ
(15/02/2013)
(ຂປລ): ບັນດາທ່ານຜູ້ນຳລາວ ປະກອບມີ ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ພະນະທ່ານ ທອງສິງ ທຳມະ ວົງ, ນາຍົກລັດຖະມົນຕີ ແລະ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ຕ່າງກໍໄດ້ ສົ່ງໂທລະ ເລກອອຍພອນ ເຖິງພະນະທ່ານ ທອມມິສລາບ ນິໂກລິກ, ປະທານາທິບໍດີ ແຫ່ງ ສາທາລະນະລັດ ເຊີເບຍ, ພະນະທ່ານ ອີວິກາ ດາຊິກ, ນາຍົກລັດຖະມົນຕີ ແລະ ພະນະທ່ານ ອີວານ ເມີກິກ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາລະນະລັດ ເຊີເບຍ ເນື່ອງໃນໂອກາດວັນ ຊາດ ປະເທດດັ່ງກ່າວ.
ເນື້ອໃນໂທລະເລກລະບຸວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ເຊີເບຍ, ຕາງໜ້າໃຫ້ລັດຖະບານ, ປະຊາຊົນລາວ ແລະ ໃນນາມສ່ວນຕົວ ພວກຂ້າພະເຈົ້າຂໍສົ່ງ ຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານໄປຍັງປະຊາຊົນເຊີເບຍ ເພື່ອນມິດທຸກຖ້ວນໜ້າ.
ພວກຂ້າພະເຈົ້າເຊື່ອໝັ້ນວ່າ: ສາຍພົວພັນມິດຕະພາບ ແລະ ການຮ່ວມມື ລະຫວ່າງສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ເຊີເບຍ ຈະສືບຕໍ່ໄດ້ຮັບ ການເສີມຂະຫຍາຍໃຫ້ເຂັ້ມແຂງ ແລະ ມີໝາກຜົນຢ່າງບໍ່ຢຸດຢັ້ງ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ, ເພື່ອສັນຕິພາບໂລກ ແລະ ການຮ່ວມມືສາກົນ ເພື່ອການພັດ ທະນາ./.
ສານອວຍພອນວັນຊາດ
(08/02/2013)
(ຂປລ): ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງສານຊົມເຊີຍ ເຖິງພະນະທ່ານ ມາມຸດ ອາມາດີເນຈາດ, ປະທານາທິບໍດີ ແຫ່ງ ສາທາລະນະ ລັດ ອິດສະລາມ ອີຣານ ເນື່ອງໃນໂອກາດວັນຊາດ ແຫ່ງ ສາທາລະນະລັດ ອິດສະລາມ ອີຣານ .
ເນື້ອໃນສານຂຽນວ່າ: ເນື່ອງໃນໂອກາດວັນຊາດ ແຫ່ງ ສາທາລະນະລັດ ອິດສະລາມ ອີຣານ ໃນວັນທີ 11 ກຸມພາ 2013, ຕາງໜ້າໃຫ້ລັດຖະບານ ແລະ ປະຊາຊົນ ແຫ່ງສາທາ ລະ ນະລັດ ປະຊາທິປະໄຕ ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າມີຄວາມຍິນດີເປັນຢ່າງຍິ່ງ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ແລະ ຜ່ານພະນະທ່ານ ໄປຍັງລັດຖະບານ ແລະ ປະຊາຊົນອີຣານ ເພື່ອນມິດ.
ຂ້າພະເຈົ້າຫວັງຍ່າງຍິ່ງວ່າ ສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ສອງປະເທດພວກເຮົາຈະສືບຕໍ່ຮັດແໜ້ນ ແລະ ເສີມຂະຫຍາຍຢ່າງຕໍ່ເນື່ອງ ເພື່ອຜົນ ປະ ໂຫຍດຮ່ວມກັນ ຂອງສອງປະເທດ ແລະ ປະຊາຊົນສອງຊາດພວກເຮົາກໍ່ຄືເພື່ອສັນຕິພາບ, ສະເຖຍລະພາບ ແລະ ການຮ່ວມມືເພື່ອການພັດ ທະນາ ຢູ່ໃນພາກພື້ນ ແລະ ໃນໂລກ.
ອີກເທື່ອໜຶ່ງ, ຂ້າພະເຈົ້າຂໍຖືໂອກາດນີ້ອອຍພອນໃຫ້ພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ປະສົບຜົນສຳເລັດ. ພ້ອມດຽວກັນ, ຂໍໃຫ້ລັດຖະບານ ແລະ ປະຊາ ຊົນ ແຫ່ງ ສາທາລະນະລັດ ອິດສະລາມ ອີຣານ ຈົ່ງສືບຕໍ່ມີຄວາມກ້າວໜ້າ ແລະ ວັດທະນາຖາວອນ.
ໃນໂອກາດດຽວກັນນີ້ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ກໍໄດ້ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ ອາລີ ອັກບາ ຊາເລຮີ, ລັດຖະຕ່າງປະເທດ ແຫ່ງ ສາທາລະນະລັດ ອິດສະລາມ ອີຣານ ເຊັ່ນ ດຽວກັນ./.
ໂທລະເລກອວຍພອນ
(04/02/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງໂທລະເລກອວຍພອນເຖິງ ພະນະທ່ານ ອູລິ ເມົາເຣິ ປະທານາທິບໍດີ ແຫ່ງ ສະມາພັນທະລັດ ສະວິດສ, ເນື່ອງໃນໂອກາດທີ່ພະນະທ່ານໄດ້ຮັບການຄັດເລືອກໃຫ້ເປັນປະທານາທິບໍດີຄົນໃໝ່.
ເນື້ອໃນໂທລະເລກຂຽນວ່າ: ເນື່ອງໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສະມາພັນທະລັດ ສະວິດສ ຂ້າພະເຈົ້າຂໍສົ່ງຄຳຊົມເຊີຍ ອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດທຸກປະການໃນໜ້າທີ່ວຽກງານ ອັນສູງສົ່ງຂອງທ່ານ.
ຂ້າພະເຈົ້າຫວັງວ່າ ຈະໄດ້ເຮັດວຽກງານຮ່ວມກັບພະນະທ່ານ ເພື່ອສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງສອງປະເທດຂອງພວກເຮົາ ໃຫ້ນັບມື້ ນັບກວ້າງຂວາງ ແລະ ເກີດດອກອອກຜົນຍິ່ງໆຂຶ້ນ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ ອັນເປັນການປະກອບສ່ວນເຂົ້າໃນພາລະກິດ ເສີມສ້າງສັນຕິພາບໃຫ້ໝັ້ນຄົງ ແລະ ການຮ່ວມມື ເພື່ອພັດທະນາແບບຍືນຍົງໃນພາກພື້ນ ແລະ ໃນໂລກ.
ຜູ້ນຳປະເທດເພື່ອນມິດສືບຕໍ່ອວຍພອນວັນຊາດລາວ
(01/02/2013)
(ຂປລ): ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີຕ່າງປະເທດ ແຫ່ງ ສປປ ລາວ ໄດ້ຮັບຄຳອວຍພອນຜ່ານທາງໂທລະເລກ ຈາກພະນະທ່ານ ອາລີ ອັກບາ ຊາເລຮີ, ລັດຖະມົນຕີຕ່າງປະເທດ ແຫ່ງ ສາທາລະນະລັດ ອິດສະລາມ ອີຣານ ເນື່ອງໃນໂອກາດວັນຊາດ ແຫ່ງ ສປ ລາວ ຄົບຮອບ 37 ປີ. ເນື້ອໃນໂທລະເລກຂຽນວ່າ: ຂ້າພະເຈົ້າ ຂໍສົ່ງຄຳຊົມເຊີຍອັນຈິງໃຈ ມາຍັງພະນະທ່ານ, ລັດຖະບານ ແລະ ປະເທດ ສປປ ລາວ ເນື່ອງໃນໂອກາດວັນຊາດ ຄົບຮອບ 37 ປີ. ຂ້າພະເຈົ້າຫວັງວ່າ, ດ້ວຍຄວາມຮ່ວມມື ແລະ ຄວາມພະຍາຍາມຂອງທັງສອງຝ່າຍ, ພວກເຮົາຈະສາມາດເປັນສັກຂີພິຍານ ໃຫ້ກັບການສືບຕໍ່ຂະຫຍາຍຕົວ ແລະ ຄວາມໝັ້ນຄົງຂອງການຮ່ວມມືອັນດີລະຫວ່າງສອງປະເທດ ໃນທຸກໆຂົງເຂດ ເພື່ອຜົນປະໂຫຍດຮ່ວມກັນ. ຂ້າພະເຈົ້າຂໍອອຍພອນໃຫ້ພະນະທ່ານ, ລັດຖະບານ ແລະ ປະເທດລາວຈົ່ງປະສົບຜົນສຳເລັດ ແລະ ມີຄວາມວັດທະນາຖາວອນ./.
ໂທລະເລກອວຍພອນວັນສ້າງຕັ້ງພັກ
(01/02/2013)
(ຂປລ) ພະນະທ່ານ ດຣ. ທອງລຸນ ສີສຸລິດ, ກຳມະການກົມການເມືອງສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ ໄດ້ສົ່ງໂທລະເລກອອຍພອນເຖິງ ສະຫາຍ ຮວ່າງ ບິງກວັນ, ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກກອມມູນິດຫວຽດນາມ, ເນື່ອງໃນໂອກາດວັນສ້າງຕັ້ງພັກກອມມູນິດຫວຽດນາມ ຄົບຮອບ 83 ປີ.
ເນື້ອໃນໂທລະເລກຂຽນວ່າ: ເນື່ອງໃນໂອກາດວັນສ້າງຕັ້ງພັກກອມມູນິດຫວຽດນາມ ຄົບຮອບ 83 ປີ (ວັນທີ 3/2/1930-3/2/2013), ໃນນາມຄະນະນຳ ແລະ ພະນັກງານຄະນະ ພົວພັນຕ່າງປະເທດສູນກາງພັກ ປະຊາຊົນປະຕິວັດລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນ, ຄວາມສາມັກຄີຮັກແພງອັນສະໜິດສະໜົມຖານສະຫາຍ ອ້າຍນ້ອງ ແລະ ພອນໄຊອັນປະເສີດມາຍັງສະຫາຍ ພ້ອມດ້ວຍຄະນະນຳ ແລະ ພະນັກງານຄະນະພົວພັນຕ່າງປະເທດສູນກາງພັກກອມມູນິດຫວຽດນາມ ທຸກຖ້ວນໜ້າ.
ການກຳເນີດເກີດຂຶ້ນຂອງພັກກອມມູນິດຫວຽດນາມທີ່ປະທານໂຮ່ຈິມິນ ຜູ້ຍິ່ງໃຫ່ຍເປັນຜູ້ສ້າງຕັ້ງຝືກຝົນຫຼໍ່ຫຼອມມານັ້ນແມ່ນບາດລ້ຽວປະຫວັດສາດ ທີ່ມີຄວາມສຳຄັນຍິ່ງຂອງການປະ ຕິວັດຫວຽດນາມ, ຕະຫຼອດໄລຍະ 83 ປີ ທີ່ຜ່ານມາ, ດ້ວຍການນຳພາອັນຖືກຕ້ອງສະຫຼາດສ່ອງໃສຂອງພັກກອມມູນິດຫວຽດນາມ, ປະຊາຊົນຫວຽດນາມອ້າຍນ້ອງສາມາດຍາດໄດ້ ໄຊຊະນະອັນຍິ່ງໃຫ່ຍໃນພາລະກິດຕໍ່ສູ້ປົດປ່ອຍຊາດໃນເມື່ອກ່ອນ ກໍຄືໃນການປົກປັກຮັກສາ ແລະ ສ້າງສາປະເທດຊາດໃນປະຈຸບັນ ອັນໄດ້ເຮັດໃຫ້ປະເທດຊາດຫວຽດນາມມີສະ ຖຽນລະພາບທາງການເມືອງຢ່າງໜັກແໜ້ນ, ສັງຄົມມີຄວາມສະຫງົບປອດໄພ, ເສດຖະກິດຂະຫຍາຍຕົວໃນລະດັບສູງຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນໄດ້ຮັບການປັບປຸງ ແລະ ຍົກສູງຂຶ້ນຢ່າງເດັ່ນຊັດ, ການປ້ອງກັນຊາດປ້ອງກັນຄວາມສະຫງົບມີຄວາມໝັ້ນຄົງ ແລະ ເຂັ້ມແຂງ, ການພົວພັນຕ່າງປະເທດໄດ້ຮັບການເປີດກ້ວາງ, ຖານະບົດບາດ ແລະ ອິດ ທິພົນຂອງ ສາທາລະນະລັດສັງຄົມນິຍົມຫວຽດນາມ ໃນເວທີພາກພື້ນ ແລະ ສາກົນໄດ້ຮັບການເຊີດຊູສູງເດັ່ນຂຶ້ນຢ່າງບໍ່ຢຸດຢັ້ງ.
ພວກຂ້າພະເຈົ້າຕີລາຄາສູງຕໍ່ການປະກອບສ່ວນອັນສຳຄັນຂອງ ສະຫາຍ ຮວ່າງບິ່ງກວັນ ພ້ອມດ້ວຍບັນດາການນຳ ແລະ ພະນັກງານຄະນະພົວພັນຕ່າງປະເທດສູນກາງພັກກອມມູນິດ ຫວຽດນາມຫຼາຍລຸ້ນຄົນ ທີ່ໄດ້ທຸ້ມເທເຫື່ອແຮງ, ສະຕິປັນຍາ, ກຳລັງບັນຊາປະກອບສ່ວນເຂົ້າໃນການພັດທະນາປະເທດຊາດ ຫວຽດນາມກໍຄືໃນການເສີມຂະຫຍາຍສາຍພົວພັນມິດ ຕະພາບທີ່ຍິ່ງໃຫ່ຍ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ເວົ້າລວມ, ລະຫວ່າງສອງຄະນະ ພົວພັນຕ່າງປະເທດຂອງສອງພັກເວົ້າສະເພາະ. ເນື່ອງໃນໂອກາດປີໃໝ່ (ເຕດ) ທີ່ຈະມາເຖິງນີ້, ຂ້າພະເຈົ້າຂໍອວຍພອນໃຫ້ສະຫາຍພ້ອມດ້ວຍຄະນະ ນຳຕະຫຼອດເຖິງພະນັກງານຄະນະ ພົວພັນຕ່າງປະເທດສູນກາງພັກກອມມູນິດຫວຽດນາມຈົ່ງມີສຸຂະພາບແຂງແຮງ, ມີຄວາມຜາສຸກ, ພະລານາໄມສົມບູນ, ປະສົບຜົນສຳເລັດໃນໜ້າທີ່ວຽກງານອັນສູງສົ່ງ ແລະ ມີກຽດ ຂອງບັນດາສະຫາຍ. ອວຍພອນໃຫ້ສາຍພົວພັນມິດຕະພາບອັນຍິ່ງໃຫ່ຍ, ຄວາມສາມັກຄີພິເສດ ແລະ ການຮ່ວມມືຮອບດ້ານສະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ຈົ່ງນັບມື້ນັບແໜ້ນແຟ້ນ ແລະ ໝັ້ນຄົງທະນົງແກ່ນຕະຫຼອດກາລະນານ.
ໂທລະເລກອວຍພອນວັນສ້າງຕັ້ງພັກກອມມູນິດຫວຽດນາມ
(01/02/2013)
(ຂປລ) ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ໄດ້ສົ່ງໂທລະເລກອວຍພອນເຖິງຄະນະບໍລິຫານງານສູນກາງພັກກອມມູນິດ ຫວຽດນາມ ເນື່ອງໃນໂອກາດວັນສ້າງຕັ້ງ ພັກກອມມູນິດຫວຽດນາມ ຄົບຮອບ 83 ປີ.
ເນື້ອໃນໂທລະເລກຂຽນວ່າ: ເນື່ອງໃນໂອກາດວັນສ້າງຕັ້ງພັກກອມມູນິດຫວຽດນາມ ຄົບຮອບ 83 ປີ (ວັນທີ 3/2/1930-3/2/2013), ໃນນາມຄະນະບໍລິຫານງານສູນກາງພັກ ປະຊາຊົນ ປະຕິວັດລາວ, ຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນ, ຄວາມສາມັກຄີຮັກແພງອັນສະໜິດສະໜົມຖານສະຫາຍອ້າຍນ້ອງ ແລະ ພອນໄຊອັນປະເສີດມາຍັງຄະນະ ບໍລິຫານງານສູນກາງພັກກອມມູນິດຫວຽດນາມ, ສະມາຊິກພັກ ແລະ ປະຊາຊົນຫວຽດນາມ ອ້າຍນ້ອງທຸກຖ້ວນໜ້າ.
ການກຳເນີດເກີດຂຶ້ນຂອງພັກກອມມູນິດຫວຽດນາມ ຜູ້ນຳພາ ແລະ ຈັດຕັ້ງທຸກໄຊຊະນະຂອງການປະຕິວັດຫວຽດນາມທີ່ປະທານ ໂຮຈິມິນ ຜູ້ຍິ່ງໃຫ່ຍເປັນຜູ້ສ້າງຕັ້ງ ແລະ ຝືກຝົນຫຼໍ່ ຫຼອມມານັ້ນແມ່ນບາດລ້ຽວປະຫວັດສາດທີ່ມີຄວາມສຳຄັນຍິ່ງຂອງການປະຕິວັດຫວຽດນາມ ຕະຫຼອດໄລຍະ 83 ປີ ທີ່ຜ່ານມາ, ພາຍໃຕ້ການນຳພາອັນຖືກຕ້ອງສະຫຼາດສ່ອງໃສຂອງ ພັກກອມມູນິດຫວຽດນາມ, ປະຊາຊົນຫວຽດນາມວິລະຊົນອ້າຍນ້ອງສາມາດຍາດໄດ້ໄຊຊະນະອັນຍິ່ງໃຫ່ຍຮອບດ້ານ ແລະ ມີຄວາມໝາຍໃນພາລະກິດຕໍ່ສູ້ປົດປ່ອຍຊາດໃນເມື່ອກ່ອນ ກໍຄືພາລະກິດແຫ່ງການສ້າງສາ ແລະ ປົກປັກຮັກສາຫວຽດນາມປະເທດຊາດຫວຽດນາມຕາມທິດສັງຄົມນິຍົມໃນປະຈຸບັນ, ພິເສດແມ່ນຜົນສຳເລັດອັນໃຫ່ຍຫຼວງ ແລະ ສຳຄັນຮອບ ດ້ານໃນພາລະກິດແຫ່ງແນວທາງປ່ຽນແປງໃໝ່ທີ່ພັກໄດ້ເລີ່ມຕົ້ນມາແຕ່ປີ 1986 ເປັນຕົ້ນມາອັນໄດ້ເຮັດໃຫ້ປະເທດຊາດຫວຽດນາມມີສະຖຽນລະພາບທາງການເມືອງຢ່າງໜັກແໜ້ນ, ສັງຄົມມີຄວາມສະຫງົບ, ປອດໄພ, ເສດຖະກິດຂະຫຍາຍຕົວຢ່າງຕໍ່ເນື່ອງ, ຊີວິດການເປັນຢູ່ຂອງປະຊາຊົນໄດ້ຮັບການປັບປຸງ ແລະ ຍົກສູງຂຶ້ນຢ່າງເດັ່ນຊັດ, ການປ້ອງກັນຊາດປ້ອງ ກັນຄວາມສະຫງົບມີຄວາມໝັ້ນຄົງ ແລະ ເຂັ້ມແຂງ, ການພົວພັນຕ່າງປະເທດໄດ້ຮັບການເປີດກ້ວາງ, ຖານະບົດບາດ ແລະ ມີຜົນສຳເລັດຫຼາຍປະການເຮັດໃຫ້ຖານະບົດບາດ ແລະ ອິດຖິພົນຂອງ ສາທາລະນະລັດ ສັງຄົມຍິຍົມ ຫວຽດນາມ ໃນເວທີພາກພື້ນ ແລະ ສາກົນ ໄດ້ຮັບການເຊີດຊູສູງເດັ່ນຂຶ້ນຢ່າງບໍ່ຢຸດຢັ້ງ.
ພັກປະຊາຊົນປະຕິວັດລາວ ແລະ ປະຊາຊົນລາວບັນດາເຜົ່າຂໍສະແດງຄວາມຊົມເຊີຍຢ່າງສຸດອົກສຸດໃຈ ຕໍ່ບັນດາຜົນສຳເລັດອັນໃຫ່ຍຫຼວງດັ່ງກ່າວຂອງປະຊາຊົນຫວຽດນາມອ້າຍນ້ອງ ແລະ ຜົນສຳເລັດນັ້ນເປັນການປຸກລະດົມຈິດໃຈອັນແຮງກ້າແກ່ປະຊາຊົນລາວພວກຂ້າພະເຈົ້າ ແລະ ມີຄວາມເຊື່ອໝັ້ນຢ່າງໜັກແໜ້ນວ່າພາຍໃຕ້ການນຳພາອັນຖືກຕ້ອງ ແລະ ສະຫຼາດສ່ອງໃສຂອງພັກກອມມູນິດຫວຽດນາມ ອັນມີສະຫາຍເລຂາທິການໃຫ່ຍ ຫງວຽນຝູ້ຈ້ອງ ເປັນຜູ້ນຳໜ້ານັ້ນ, ປະຊາຊົນຫວຽດນາມອ້າຍນ້ອງ ຈະສືບຕໍ່ຍາດໄດ້ຜົນສຳເລັດ ອັນໃໝ່ໃຫ່ຍຫຼວງກວ່າເກົ່າໃນພາລະກິດແຫ່ງການນຳເອົາປະເທດຊາດກ້າວຂຶ້ນຕາມທິດສັງຄົມນິຍົມ, ບັນລຸເປົ້າໝາຍສ້າງປະເທດຫວຽດນາມໃຫ້ກາຍເປັນປະເທດອຸດສາຫະກຳ ໂດຍ ພື້ນຖານຕາມທິດທັນສະໄໝໃນປີ 2020, ປະຕິບັດຜົນຢ່າງມີໄຊບັນດາມະຕິຂອງກອງປະຊຸມຄັ້ງທີ XI ຂອງພັກ, ບັນລຸຈຸດໝາຍເຮັດໃຫ້ປະຊາຊົນມີຊີວິດທີ່ດີຂຶ້ນ, ປະເທດຊາດ ເຂັ້ມແຂງ, ປະຊາທິປະໄຕ, ຍຸຕິທຳ ແລະ ສີວິໄລ, ປະກອບສ່ວນຢ່າງຕັ້ງໜ້າເຂົ້າໃນພາລະກິດສັນຕິພາບ, ສະຖຽນລະພາບ, ການຮ່ວມມືພັດທະນາຢູ່ໃນພາກພື້ນ ແລະ ໃນໂລກ.
ພວກຂ້າພະເຈົ້າມີຄວາມຍິນດີເປັນຢ່າງຍິ່ງທີ່ເຫັນວ່າຕະຫຼອດໄລຍະທີ່ຜ່ານມາ, ມິດຕະພາບອັນຍິ່ງໃຫ່ຍ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງ ລັດ ແລະ ປະຊາຊົນສອງຊາດ ລາວ-ຫວຽດນາມ ທີ່ປະທານໂຮຈິມິນ ຜູ້ຍິ່ງໃຫ່ຍ, ປະທານໄກສອນ ພົມວິຫານ ແລະ ປະທານ ສຸພານຸວົງ ຜູ້ນຳທີ່ແສນເຄົາລົບຮັກ ພ້ອມດ້ວຍການ ນຳຮຸ່ນສືບທອດຂອງທັງສອງພັກ, ສອງປະເທດຂອງພວກເຮົາໄດ້ອອກເຫື່ອເທແຮງເພີ່ມພູນຄູນສ້າງ, ຝຶກຝົນຫຼໍ່ຫຼອມ ແລະ ໄດ້ຜ່ານການທົດສອບດ້ວຍການເວລາ ແລະ ຊີວິດເລືອດ ເນື້ອຂອງນັກຮົບປະຕິວັດ ແລະ ປະຊາຊົນທັງສອງປະເທດມາເປັນເວລາຫຼາຍທົດສະວັດນັ້ນ, ປະຈຸບັນໄດ້ກາຍເປັນມໍລະດົກອັນລ້ຳຄ່າ, ເປັນກົດເກນແຫ່ງການຄົງຕົວ ແລະ ຂະຫຍາຍ ຕົວ ແລະ ເປັນໜຶ່ງໃນປັດໃຈຕັດສິນໄຊຊະນະການປະຕິວັດຂອງທັງສອງຊາດ ລາວ-ຫວຽດນາມ. ພວກຂ້າພະເຈົ້າຕີລາຄາສູງການເຄື່ອນໄຫວໃນປີສາມັກຄີມິດຕະພາບ ລາວ-ຫວຽດ ນາມ, ຫວຽດນາມ-ລາວ ປີ 2012 ເພື່ອການສະຫຼອງ 50 ປີ, ວັນສ້າງຕັ້ງສາຍພົວພັນການທູດ ແລະ 35 ປີ ວັນເຊັນສົນທິສັນຍາມິດຕະພາບ ແລະ ການຮ່ວມມືລະຫວ່າງ ສອງປະເທດກໍຄືແລກປ່ຽນຢ້ຽມຢາມເຊີ່ງກັນ ແລະ ກັນຂອງການນຳຂັ້ນສູງ ເຊີ່ງເປັນການປະກອບສ່ວນນຳເອົາສາຍພົວພັນພິເສດ ແລະ ການຮ່ວມມືຮອບດ້ານ ລາວ-ຫວຽດນາມ ກ້າວຂຶ້ນສູ່ຈຸດໃໝ່ອີກບາດກ້າວໜຶ່ງ. ເນື່ອງໃນໂອກາດອັນສະຫງ່າລາສີ ແລະ ມີຄວາມໝາຍອັນສຳຄັນນີ້, ອີກເທື່ອໜຶ່ງພວກຂ້າພະເຈົ້າຂໍສະແດງຄວາມຂອບອົກຂອບໃຈຢ່າງຈິງໃຈ ແລະ ຄວາມຮູ້ບຸນຄຸນຢ່າງເລິກເຊິ່ງມາຍັງພັກ-ລັດ ແລະ ປະຊາຊົນຫວຽດນາມ ອ້າຍນ້ອງທີ່ໄດ້ໃຫ້ການສະນັບສະໜູນອັນແຂງແຮງ, ການຊ່ວຍເຫຼືອອັນໃຫ່ຍຫຼວງ, ລ້ຳຄ່າ, ທັນການ ແລະ ມີຜົນສັກສິດແກ່ພາລະກິດປະຕິວັດຂອງປະຊາຊົນລາວຕະຫຼອດມາ. ພວກຂ້າພະເຈົ້າຂໍໃຫ້ຄຳໝັ້ນສັນຍາວ່າຈະສືບຕໍ່ຮ່ວມມືກັບບັນດາສະຫາຍເພື່ອປົກປັກຮັກສາ ແລະ ເສີມຂະຫຍາຍສາຍພົວພັນພິເສດ ລາວ-ຫວຽດນາມ ໃຫ້ນັບມື້ນັບຈະເລີນງອກງາມຍິ່ງໆຂຶ້ນໄປ.
ຂໍອວຍພອນໃຫ້ພັກ-ລັດ ແລະ ປະຊາຊົນຫວຽດນາມອ້າຍນ້ອງໃນໂອກາດປີໃໝ່ (ເຕດ) ທີ່ຈະເຖິງນີ້, ຈົ່ງມີສຸຂະພາບເຂັ້ມແຂງ,ພະລານາໄມສົມບູນ, ມີຄວາມຜາສຸກຕະຫຼອດໄປ, ຍາດໄດ້ໄຊຊະນະ ແລະ ຜົນສຳເລັດອັນໃໝ່ຍິ່ງໃຫ່ຍຂຶ້ນກວ່າເກົ່າ. ຂໍອວຍພອນໃຫ້ ສາຍພົວພັນມິດຕະພາບອັນຍິ່ງໃຫ່ຍ, ຄວາມສາມັກຄີແບບພິເສດ ແລະ ການຮ່ວມມືຮອບ ດ້ານລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ ຈົ່ງສວຍສົດງົດງາມ ແລະ ໝັ້ນຄົງທະນົງແກ່ນຕະຫຼອດກາລະນານ.
ສານອວຍພອນ
(31/01/2013)
(ຂປລ): ໃນວັນທີ 29 ມັງກອນ ຜ່ານມານີ້ ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສະແດງຄຳອວຍພອນອັນປະເສີດ ຜ່ານທາງສານອວຍພອນ ເຖິງພະນະທ່ານ ຮູໂກ ຊາເວດສ, ປະທານາທິບໍດີ ແຫ່ງ ສາທາລະນະລັດ ເວເນຊູເອລາ ຊຶ່ງມີເນື້ອຄວາມສຳຄັນ ລະບຸວ່າ:
ຂ້າພະເຈົ້າຮູ້ສຶກມີຄວາມເປັນຫ່ວງ ເປັນໄຍທີ່ສຸດ ເມື່ອໄດ້ຮັບຂ່າວການເຈັບປ່ວຍຂອງທ່ານ, ໃນນາມຕາງໜ້າໃຫ້ພັກປະຊາຊົນປະຕິວັດລາວ, ລັດຖະບານ, ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄຳອວຍພອນອັນປະເສີດ ມາຍັງພະນະທ່ານ ຂໍໃຫ້ພະນະທ່ານຈົ່ງຫາຍຈາກອາການເຈັບປ່ວຍ ແລະ ຟື້ນຟູສຸຂະພາບໃຫ້ກັບຄືນສູ່ປົກກະຕິໂດຍໄວ.
ບັນດາຜູ້ນຳ ແລະ ປະຊາຊົນລາວທຸກຖ້ວນໜ້າ ຂໍຢືນຢັນເຖິງການສະໜັບສະໜູນອັນໜັກແໜ້ນ ແລະ ຄວາມສາມັກຄີຮັກແພງອັນສະໜິດສະໜົມ ຕໍ່ພະນະທ່ານກໍຄື ປະຊາຊົນ ເວເນຊູເອລາອ້າຍນ້ອງ ຕະຫຼອດໄປ.
ຂ້າພະເຈົ້າ ເຊື່ອໝັ້ນວ່າ: ດ້ວຍຈິດໃຈອັນເຂັ້ມແຂງຂອງພະນະທ່ານ, ພະນະທ່ານຈະສາມາດຜ່ານຜ່າອາການເຈັບປ່ວຍ ແລະ ສືບຕໍ່ນຳພາບໍລິຫານປະເທດທີ່ແສນຮັກຂອງຕົນຢ່າງ ມີໄຊຕໍ່ໄປ./.
ໂທລະເລກຊົມເຊີຍ
(29/01/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງໂທລະເລກຊົມເຊີຍ ເຖິງ ພະນະທ່ານ ມີໂລສ ເຊແມນ, ປະທານາທິບໍດີ ແຫ່ງ ສາທາລະນະລັດ ເຊັກ, ເນື່ອງໃນໂອກາດທີ່ທ່ານໄດ້ຮັບເລືອກຕັ້ງໃຫ້ດຳລົງຕຳແໜ່ງ ເປັນປະທານາທິບໍດີ ແຫ່ງ ສາທາລະນະລັດ ເຊັກ ຄົນໃໝ່.
ເນື້ອໃນໂທລະເລກຂຽນວ່າ: ເນື່ອງໃນໂອກາດທີ່ ພະນະທ່ານ ໄດ້ຮັບການເລືອກຕັ້ງໃຫ້ດຳລົງຕຳແໜ່ງເປັນປະທານາທິບໍດີ ແຫ່ງ ສາທາລະນະລັດເຊັກ, ຕາງໜ້າໃຫ້ປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າມີຄວາມຮູ້ສຶກຍິນດີເປັນຢ່າງຍິ່ງສົ່ງຄຳອວຍພອນອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ, ໃຫ້ພະນະທ່ານຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ ແລະ ມີຜົນສຳເລັດທຸກປະການ ໃນການປະຕິບັດໜ້າທີ່ອັນສູງສົ່ງຂອງພະນະທ່ານ.
ຂ້າພະເຈົ້າຫວັງວ່າ ຈະໄດ້ເຮັດວຽກຮ່ວມກັບພະນະທ່ານ ເພື່ອເສີມສ້າງສາຍພົວພັນມິດຕະພາບ ແລະ ການຮ່ວມມືລະຫວ່າງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ເຊັກ ໃຫ້ເຂັ້ມແຂງ ແລະ ເກີດດອກອອກຜົນຍິ່ງຂຶ້ນໃນຊຸມປີຕໍ່ໜ້າ ເພື່ອຜົນປະໂຫຍດຂອງປະຊາຊົນສອງຊາດພວກເຮົາກໍ່ຄືວົງຄະນາຍາດສາກົນ.
ໂທລະເລກອວຍພອນວັນຊາດ
(24/01/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງໂທລະເລກອວຍພອນເຖິງ ພະນະທ່ານ ນາງ ຄວຽນຕິນ ບຣາຍສ໌, ຜູ້ສຳເລັດຣາຊະການ ແຫ່ງ ເຄືອຈັກກະພົບ ອົດສະຕຣາລີ ເນື່ອງໃນໂອກາດວັນຊາດ ຂອງອົດສະຕຣາລີ ຄົບຮອບ 225 ປີ.
ເນື້ອໃນໂທລະເລກຂຽນວ່າ: ເນື່ອງໃນໂອກາດວັນຊາດ ຂອງອົດສະຕຣາລີ ຄົບຮອບ 225 ປີ,ຂ້າພະເຈົ້າຂໍຖືໂອກາດນີ້ຕາງໜ້າໃຫ້ລັດຖະບານ, ປະຊາຊົນລາວ ແລະ ໃນນາມສ່ວນຕົວ ສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ ແລະ ຜ່ານພະນະທ່ານໄປຍັງລັດຖະບານ ກໍຄືປະຊາຊົນອົດສະຕຣາລີ.ພ້ອມດຽວກັນນີ້ຂ້າພະເຈົ້າຂໍສະແດງ ຄວາມຂອບໃຈຢ່າງຈິງໃຈທີ່ສຸດມາຍັງພະນະທ່ານ ລັດຖະ ບານ ແລະ ປະຊາຊົນອົດສະຕຣາລີ ທີ່ໄດ້ສົ່ງຄຳຊົມເຊີຍ ແລະ ພອນໄຊອັນປະເສີດໄປຍັງ ຂ້າພະເຈົ້າ, ລັດຖະບານ ແລະ ປະຊາຊົນລາວ, ເນື່ອງໃນໂອກາດວັດຊາດ ແຫ່ງ ສປປ ລາວ ຄົບຮອບ 37 ປີ.
ຂ້າພະເຈົ້າມີຄວາມປິຕິຍິນດີ ແລະ ເຫັນດີເປັນເອກະພາບກັບພະນະທ່ານວ່າ ປີ 2012 ເປັນປີທີ່ມີຄວາມໝາຍສຳຄັນທາງປະຫວັດສາດ ສຳລັບ ສປປ ລາວ ແລະ ເປັນປີມົງຄຸນສຳລັບ ການພົວພັນສອງຝ່າຍ ລະຫວ່າງສອງປະເທດ ໂດຍສະເພາະການຈັດສະເຫຼີມສະຫຼອງຄົບຮອບ 60 ປີ ແຫ່ງ ການສ້າງຕັ້ງສາຍພົວພັນການທູດລະຫວ່າງສອງປະເທດ ແລະ ການຢ້ຽມ ຢາມ ສປປ ລາວ ຂອງພະນະທ່ານ ນາງ ຈູນເລຍ ກີລາດ, ນາຍົກລັດຖະມົນຕີຂອງອົດສະຕຣາລີ ໃນໂອກາດເຂົ້າຮ່ວມກອງປະຊຸມສຸດຍອດອາຊີ-ເອີຣົບ ຄັ້ງທີ 9 ເມື່ອເດືອນພະຈິກ ແລະ ການຢ້ຽມຢາມອົດສະຕຣາລີ ຂອງພະນະທ່ານ ນາງ ປານີ ຢາທໍ່ຕູ້, ປະທານສະພາ ແຫ່ງຊາດລາວ ເມືອເດືອນສິງຫາເຊິ່ງໄດ້ກາຍເປັນການຮັດແໜ້ນ ແລະ ເສີມຂະຫຍາຍການ ພົວພັນມິດຕະພາບ ແລະ ການຮ່ວມມືທີ່ມີມາແຕ່ດົນນານ ລະຫວ່າງສອງປະເທດພວກເຮົາໃຫ້ນັບມື້ຂະຫຍາຍຕົວໄປເລື້ອຍໆ.
ລັດຖະບານແຫ່ງ ສາທາລະນະລັດ ປະຊາຊົນປະໄຕ ປະຊາຊົນລາວ ຂໍສະແດງຄວາມຂອບໃຈເປັນຢ່າງຍິ່ງຕໍ່ ລັດຖະບານ ແລະ ປະຊາຊົນອົດສະຕຣາລີ ທີ່ໄດ້ໃຫ້ການສະໜັບສະໜູນ ແລະ ຊ່ວຍເຫຼືອ ສປປ ລາວ ໃນຂະແໜງການຕ່າງໆຕະຫຼອດມາ, ໃນນັ້ນ ລວມທັງການສະໜັບສະໜູນ ສປປ ລາວ ເຂົ້າເປັນສະມາຊິກອົງການ ການຄ້າໂລກ ກໍຄືການປະກອບສ່ວນ ຂອງອົດສະຕຣາລີແກ່ ສປປ ລາວ ໃນການເປັນເຈົ້າພາບຈັດກອງປະຊຸມສຸດຍອດ ອາຊີ-ເອີຣົບ ຄັ້ງທີ 9 ທີ່ໄດ້ຮັບຜົນສຳເລັດຢ່າງຈົບງາມເມື່ອບໍດົນຜ່ານມານີ້.
ຂ້າພະເຈົ້າກໍມີຄວາມເຊື່ອໝັ້ນເຊັ່ນກັນວ່າ ການພົວພັນຮ່ວມມືແບບສອງຝ່າຍກໍຄືໃນເວທີສາກົນ ລະຫວ່າງ ສປປ ລາວ ແລະ ອົດສະຕຣາລີ ຈະໄດ້ຮັບການສືບຕໍ່ເສີມຂະຫຍາຍຂຶ້ນ ໄປເລື້ອຍໆ ເພື່ອຜົນປະໂຫຍດຂອງປະຊາຊົນສອງຊາດພວກເຮົາ. ໃນໂອກາດອັນສະຫງ່າລາສີນີ້, ຂໍອວຍພອນໃຫ້ພະນະທ່ານຈົ່ງມີພະລານາໄມສົມບູນ,ມີຄວາມຜາສຸກ ແລະ ຂໍໃຫ້ ປະຊາຊົນອົດສະຕຣາລີ ຈົ່ງມີແຕ່ຄວາມກ້າວໜ້າ ແລະ ຄວາມຈະເລີນຮຸ່ງເຮືອງ.
ໂທລະເລກອວຍພອນວັນຊາດ
(24/01/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ສົ່ງໂທລະເລກອວຍພອນວັນຊາດ ເຖິງພະນະທ່ານ ປຣານາບ ມູເຄີຈີ, ປະທານາທິບໍດີ ແຫ່ງ ສາທາລະນະລັດ ອິນເດຍ.
ເນື່ອງໃນໂອກາດວັນຊາດ ແຫ່ງ ສາທາລະນະລັດ ອິນເດຍ ຄົບຮອບ 63 ປີ, ໃນນາມລັດຖະບານ, ປະຊາຊົນແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ໃນ ນາມສ່ວນຕົວ, ຂ້າພະເຈົ້າຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງພະນະທ່ານ, ລັດຖະບານ ແລະ ປະຊາຊົນອິນເດຍເພື່ອນມິດທຸກທົ່ວໜ້າ. ຂ້າພະເຈົ້າ ຂໍຖືໂອກາດນີ້ ອວຍພອນໃຫ້ພະນະທ່ານ ຈົ່ງມີພະລານາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນອິນເດຍເພື່ອນມິດ ຈົ່ງມີແຕ່ຄວາມກ້າວໜ້າ ແລະ ວັດທະນາຖາວອນ.
ເມື່ອບໍ່ດົນຜ່ານມານີ້, ການຢ້ຽມຢາມອິນເດຍ ຂອງພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໃນໂອກາດເຂົ້າຮ່ວມກອງປະຊຸມສຸດຍອດອາຊຽນ-ອິນເດຍ ແລະ ການຢ້ຽມຢາມ ສປປ ລາວ ໃນໂອກາດເຂົ້າຮ່ວມກອງປະຊຸມອາເຊັມ ຄັ້ງທີ 9 ຂອງ ທ່ານ ຊາມາລ ເຄີຣຊີດ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສາທາ ລະນະລັດ ອິນເດຍ ໄດ້ເປັນການເສີມສ້າງຮັດແໜ້ນສາຍພົວພັນລະຫວ່າງສອງປະເທດພວກເຮົາ. ຂ້າພະເຈົ້າມີຄວາມເຊື່ອໝັ້ນຢ່າງໜັກແໜ້ນວ່າສາຍພົວພັນມິດຕະພາບທີ່ມີມູນເຊື້ອ ອັນດີງາມ ແລະ ການຮ່ວມມືທີ່ມີບາດກ້າວໃໝ່ ລະຫວ່າງ ສປປ ລາວ ແລະ ສ. ອິນເດຍ ຈະໄດ້ຮັບການເສີມຂະຫຍາຍຢ່າງຕໍ່ເນື່ອງ ແລະ ເພີ່ມທະວີຍິ່ງໆຂຶ້ນເພື່ອຜົນປະໂຫຍດລວມ ຂອງປະຊາຊົນສອງຊາດພວກເຮົາ ກໍ່ຄືເພື່ອສັນຕິພາບ, ສະຖຽນລະພາບ ແລະ ການຮ່ວມມືພັດທະນາໃນພາກພື້ນ ແລະ ໃນໂລກ.
ໂທລະເລກສະແດງຄວາມຊົມເຊີຍ
(23/01/2013)
(ຂປລ) ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງໂທລະເລກສະແດງຄວາມຊົມເຊີຍ ເຖິງ ພະນະທ່ານ ຈອນ ເຄີລີ, ລັດຖະມົນຕີວ່າການກະຊວງການຕ່າງປະເທດ ແຫ່ງສະຫະລັດອາເມລິກາ ເນື່ອງໃນໂອກາດທີ່ທ່ານໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນ ລັດຖະມົນຕີ ວ່າການກະຊວງການຕ່າງປະເທດ ຄົນໃໝ່.
ຂ້າພະເຈົ້າ ຂໍຖືເປັນກຽດ ແລະ ມີຄວາມຍິນດີເປັນຢ່າງຍິງສົ່ງຄວາມຊົມເຊີຍອັນອົບອຸ່ນມາຍັງພະນະທ່ານໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງໃຫ້ດຳລົງຕຳແໜ່ງເປັນ ລັດຖະ ມົນຕີວ່າການກະຊວງການຕ່າງປະເທດ ແຫ່ງສະຫະລັດອາເມລິກາ. ຂ້າພະເຈົ້າຫວັງວ່າ ສາຍພົວພັນ ແລະ ການຮ່ວມມືອັນດີທີ່ມີຢູ່ລະຫວ່າງສອງປະເທດພວກເຮົາຈະໄດ້ຮັບການ ສືບຕໍ່ເສີມຂະຫຍາຍຂຶ້ນຢ່າງບໍ່ຢຸດຢັ້ງ ເພື່ອຜົນປະໂຫຍດ ລວມຂອງປະຊາຊົນສອງຊາດພວກເຮົາ ເພື່ອສັນຕິພາບໂລກ ແລະ ການຮ່ວມມືສາກົນ.
ຂ້າພະເຈົ້າຂໍຖືໂອກາດນີ້ອວຍພອນໃຫ້ພະນະທ່ານຈົ່ງມີສຸຂະພາບເຂັ້ມແຂງ ແລະ ປະສົບຄວາມສຳເລັດທຸກໆປະການໃນພາລະກິດອັນສູງສົ່ງຂອງພະນະທ່ານ.
ຈົດໝາຍສະແດງຄວາມຂອບໃຈ
(18/01/2013)
(ຂປລ): ແຫຼ່ງຂ່າວຈາກກະຊວງການຕ່າງປະເທດ ແຈ້ງວ່າ: ພະນະທ່ານ ຈູມມາລີ ໄຊຍະສອນ, ປະ ທານປະເທດ ແຫ່ງ ສປປ ລາວ ໄດ້ຮັບຈົດໝາຍສະແດງຄວາມຂອບໃຈ ຈາກ ພະ ນະທ່ານ ກິມ ຮວງ ຊິກ, ນາຍົກລັດຖະມົນຕີ ແຫ່ງ ສາທາລະນະລັດ ເກົາຫຼີ ເນື່ອງໃນໂອກາດການເປັນເຈົ້າພາບຈັດກອງປະຊຸມສຸດຍອດ ອາຊີ-ເອີຣົບ ຄັ້ງທີ 9 ຫຼື ອາເຊັມ 9.
ເນື້ອໃນຂອງຈົດໝາຍ ລະບຸວ່າ: ຂ້າພະເຈົ້າ ຂໍສະແດງຄວາມຊົມເຊີຍຢ່າງຈິງໃຈ ຕໍ່ຜົນສຳເລັດອັນຍິ່ງ ໃຫຍ່ ແລະ ສະຫງ່າງາມ ຂອງກອງປະຊຸມສຸດຍອດ ອາເຊັມ ຄັ້ງທີ 9 ໂດຍມີການ ກະກຽມຢ່າງຮອບຄອບ ແລະ ດຳເນີນກອງປະຊຸມອັນດີເລີດ ຂອງລັດຖະບານລາວ ພາຍໃຕ້ການນຳພາຂອງພະນະທ່ານ.
ໃນໂອກາດກອງປະຊຸມສຸດຍອດອາເຊັມຄັ້ງນີ້ ໄດ້ມີການແລກປ່ຽນຄຳຄິດ ຄຳເຫັນຢ່າງກົງໄປກົງມາ ແລະ ສ້າງສັນ ຂອງບັນດາຄູ່ຮ່ວມມືອາເຊັມ ກ່ຽວກັບການຊອກຫາວິທີທາງແກ້ໄຂ ວິກິດການທາງດ້ານເສດ ຖະກິດໂລກ. ນອກຈາກນີ້ ກອງປະຊຸມສຸດຍອດດັ່ງກ່າວ ຍັງເປັນໂອກາດອັນດີ ໃຫ້ແກ່ບັນດາຄູ່ຮ່ວມມືອາເຊັມ ໄດ້ເຂົ້າໃຈຫຼາຍກວ່າເກົ່າ ກ່ຽວກັບບັນຫາສາກົນ ແລະ ບັນຫາພາກພື້ນ, ການຮ່ວມມືທາງດ້ານວັດທະນະທຳ- ສັງຄົມ ແລະ ອະນາຄົດຂອງອາເຊັມ. ຂ້າພະເຈົ້າ ເຊື່ອໝັ້ນວ່າ: ຂອບການຮ່ວມມືອາເຊັມ ຈະສືບຕໍ່ກ້າວໜ້າໄປ ລື້ອຍໆ ກາຍເປັນກົນໄກແຫ່ງການປຶກສາຫາລື ລະຫວ່າງ ອາຊີ ແລະ ເອີຣົບ ໂດຍສານຕໍ່ຜົນສຳເລັດ ຂອງກອງ ປະຊຸມສຸດຍອດອາເຊັມ ທີ່ນະຄອນຫຼວງວຽງຈັນ.
ຂ້າພະເຈົ້າ ຮູ້ສຶກເປັນກຽດຢ່າງສູງ ທີ່ໄດ້ເຂົ້າຮ່ວມກອງປະຊຸມສຸດຍອດອາເຊັມ ໃນຄັ້ງນີ້. ຂໍສະແດງ ຄວາມຂອບໃຈເປັນຢ່າງສູງ ທີ່ໃຫ້ການຕ້ອນຮັບອັນອົບອຸ່ນ ແລະ ມີໄມ ຕີຈິດ ມິດ ຕະພາບ ຕໍ່ຄະນະຜູ້ແທນ ສ.ເກົາ ຫຼີ. ຂໍອວຍພອນອັນປະເສີດມາຍັງພະນະທ່ານ ຈົ່ງມີສຸຂະພາບແຂງແຮງ ແລະ ຂໍໃຫ້ ສປປ ລາວ ຈົ່ງປະສົບ ຄວາມຈະເລີນຮຸ່ງເຮືອງຕະຫຼອດໄປ.
ສ່ວນເນື້ອໃນຈົດໝາຍຂອບໃຈ ທີ່ພະນະທ່ານ ກິມ ຮວງ ຊິກ, ນາຍົກລັດຖະມົນຕີ ແຫ່ງ ສາທາລະນະລັດ ເກົາຫຼີ ສົ່ງເຖິງພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ຂຽນວ່າ: ຂ້າພະເຈົ້າຮູ້ສຶກດີໃຈເປັນຢ່າງຍິ່ງ ທີ່ໄດ້ພົບປະກັບພະນະທ່ານ ໃນໂອກາດເຂົ້າຮ່ວມກອງປະຊຸມສຸດຍອດອາເຊັມ ຄັ້ງທີ 9 ເຊິ່ງເປັນເວລາ 4 ເດືອນ ຫຼັງຈາກ ທີ່ ພວກເຮົາພົບກັນ ທີ່ນະຄອນ ຫຼວງເຊອຸນ ໃນເດືອນກໍລະກົດຜ່ານມາ. ຂ້າພະເຈົ້າ ຂໍສະແດງຄວາມຊົມເຊີຍອັນອົບອຸ່ນ ມາຍັງພະນະທ່ານ ຕໍ່ຜົນສຳເລັດອັນ ຍິ່ງໃຫ່ຍ ຂອງການ ເປັນ ເຈົ້າພາບ ຈັດກອງປະຊຸມສຸດຍອດອາເຊັມຄັ້ງທີ 9. ດ້ວຍການເປັນປະທານທີ່ສະຫຼຽວສະຫຼາດ ຂອງພະນະທ່ານ ຈຶ່ງໄດ້ນຳເອົາຜົນສຳເລັດມາສູ່ກອງປະຊຸມສຸດຍອດໃນຄັ້ງນີ້ ເຊິ່ງຖື ວ່າ ເປັນກອງປະຊຸມທີ່ໃຫ່ຍທີ່ສຸດ ໃນປະຫວັດສາດຂອງອາເຊັມ, ຕໍ່ຜົນສຳເລັດຂອງກອງປະຊຸມສຸດຍອດຄັ້ງນີ້, ຂ້າພະເຈົ້າເຊື່ອໝັ້ນວ່າ: ຂອບການຮ່ວມມືອາເຊັມ ຈະບັນລຸຄວາມ ກ້າວ ໜ້າທີ່ຍິ່ງໃຫ່ຍກວ່າເກົ່າໃນອະນາຄົດ. ຂ້າພະເຈົ້າຫວັງເປັນຢ່າງຍິ່ງວ່າ: ການຮ່ວມມື ລະ ຫວ່າງ ສປປ ລາວ ແລະ ສ ເກົາຫຼີ ຈະຍິ່ງເພີ່ມທະວີ ແລະ ຂະຫຍາຍຕົວ ໄປສູ່ ທຸກໆ ດ້ານ ໃນ ອານາຄົດ./.
ຈົດໝາຍສະແດງຄວາມຂອບໃຈ
(14/01/2013)
(ຂປລ) ຜູ້ນຳປະເທດເພື່ອນມິດສົ່ງຈົດໝາຍອອຍພອນເນື່ອງໃນໂອກາດການເປັນເຈົ້າພາບຈັດ ກອງປະຊຸມສຸດຍອດອາເຊັມ ຄັ້ງທີ 9. ໂດຍພະນະທ່ານ ຈາໂນສ໌ ມາໂຕນີ້ ລັດຖະມົນຕີ ວ່າການກະຊວງການ ຕ່າງປະເທດ ແຫ່ງ ສາທາລະນະລັດ ຮົງກາລີ ເຖິງ ພະນະທ່ານ ດຣ.ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ.
ເນື້ອໃນຈົດໝາຍຂຽນວ່າ: ໂດຍຕາງໜ້າໃຫ້ລັດຖະບານ ຮົງກາລີ ຂ້າພະເຈົ້າ ຂໍສະແດງຄວາມຊົມເຊີຍມາຍັງພະນະທ່ານ ແລະ ລັດຖະບານ ແຫ່ງ ສປປ ລາວ ຕໍ່ຜົນສຳເລັດໃນການເປັນ ເຈົ້າພາບຈັດກອງປະຊຸມສຸດຍອດອາເຊັມຄັ້ງທີ 9 ທີ່ນະຄອນຫຼວງວຽງຈັນ ໃນວັນທີ 5-6 ພະຈິກຜ່ານມານີ້. ຂ້າພະເຈົ້າ ໃຫ້ຄວາມເຊື່ອໝັ້ນຕໍ່ພະນະທ່ານວ່າ: ຄວາມມານະບຸກບືນ ອັນໃຫ່ຍຫຼວງໄດ້ນຳມາສູ່ໝາກຜົນອັນຈົບງາມຂອງ ກອງປະຊຸມດັ່ງກ່າວ. ຂ້າພະເຈົ້າຮູ້ສຶກປະທັບໃຈຫຼາຍທີ່ສຸດຕໍ່ການດຳເນີນລາຍການທີ່ຮຽບຮ້ອຍດີຂອງກອງປະຊຸມ ແລະ ຄວາມມີ ຄວາມຮັບຜິດຊອບສູງຂອງບັນດາພະນັກງານ. ພວກຂ້າພະເຈົ້າ ຂໍຄວາມກາລຸນາມາຍັງພະນະທ່ານຊ່ວຍສົ່ງຄວາມຂອບໃຈຢ່າງຈິງໃຈ ຂອງພວກຂ້າພະເຈົ້າໄປຍັງບັນດາພະນັກງານທັງໝົດ ທີ່ໄດ້ ສຸມໃສ່ທຸກສະຕິປັນຍາຢ່າງບໍຮູ້ອິດເມື່ອຍຂອງພວກເຂົາເຈົ້າປະກອບສ່ວນເຮັດໃຫ້ກອງປະຊຸມສຸດຍອດອາເຊັມ ຄັ້ງທີ 9 ກາຍເປັນເຫດການ ໜຶ່ງທີ່ມີ ຄວາມໝາຍ ສຳຄັນ.
ຮົງກາລີ, ໃນຖານະເປັນເຈົ້າພາບກອງປະຊຸມລັດຖະມົນຕີຕ່າງປະເທດອາເຊັມ ທີ່ ໂກໂດລ໌ໂລ ໃນເດືອນມີນາ 2011 ຜ່ານມານີ້. ພວກຂ້າພະເຈົ້າ ຮູ້ສຶກປິຕິຍິນດີທີ່ໄດ້ເຮັດວຽກ ຮ່ວມ ກັບພະນະທ່ານ ບຸນເກີດ ສັງສົມສັກ, ລັດຖະມົນຕີຊ່ວຍວ່າການກະຊວງການຕ່າງປະເທດ, ຫົວໜ້າເຈົ້າໜ້າທີ່ອາວຸໂສອາເຊັມ ແຫ່ງ ສປປ ລາວ ກ່ຽວກັບຖະແຫຼງການວຽງຈັນ ແລະ ຄຳຖະແຫຼງຂອງປະທານ ເຊີ່ງໄດ້ຖືກຮັບຮອງເອົາ ແລ້ວໃນກອງປະຊຸມສຸດຍອດອາເຊັມ ຄັ້ງທີ 9 ຂ້າພະເຈົ້າຮູ້ສຶກດີໃຈຫຼາຍທີ່ໄດ້ຮູ້ວ່າກອງປະຊຸມທີ່ ໂກໂດລ໌ໂລ ໄດ້ເປັນບ່ອນອີງທີ່ດີອັນ ໜຶ່ງທີ່ພາໃຫ້ເອກະສານສຳຄັນດັ່ງກ່າວໄດ້ຖືກຮັບຮອງເອົາທີ່ນະຄອນຫຼວງວຽງຈັນ. ການຮ່ວມມື ລາວ-ຮົງກາລີ ຄັ້ງນີ້ ໄດ້ລວມເອົາການສົ່ງເສີມຂໍ້ສະເໜີຂອງການຮ່ວມມືອາເຊັມວ່າດ້ວຍ ການພັດທະນາ ແລະ ຍືນຍົງ ໂດຍສະເພາະແມ່ນເລື່ອງກ່ຽວກັບ ນ້ຳໃຈທີ່ໄດ້ສະແດງໃຫ້ເຫັນຢ່າງຈະແຈ້ງ ເຖິງສາຍພົວພັນມິດຕະພາບ ແລະ ຄວາມຈິງໃຈທີ່ມີລະຫວ່າງສອງຊາດພວກ ເຮົາ. ການຮ່ວມມືຂອງພວກເຮົາ ໃນຂອບອາເຊັມໄດ້ປະກອບສ່ວນເພີມທະວີຕໍ່ຜົນສຳເລັດຂອງການຮ່ວມມືສອງຝ່າຍ ຂອງພວກເຮົານັບຕັ້ງແຕ່ປະເທດຂອງພວກເຮົາມີສາຍພົວພັນການ ທູດນຳກັນໃນປີ 1962 ແລະ ຮົງກາລີ ໄດ້ຕີລາຄາສູງເຖິງຜົນສຳເລັດຂອງການຮ່ວມມືດັ່ງກ່າວ. ການສືບຕໍ່ສົ່ງເສີມການຮັດແໜ້ນການຮ່ວມມືຂອງພວກເຮົາກັບບັນດາປະເທດທີ່ນອນ ໃນອາຊີຕາເວັນອອກສ່ຽງໃຕ້ແມ່ນພາກສ່ວນໜຶ່ງຂອງແນວທາງນະໂຍບາຍການຕ່າງປະເທດ ຂອງພວກເຮົາ.
ຂ້າພະເຈົ້າຂໍສະແດງຄວາມຂອບໃຈມາຍັງພະນະທ່ານອີກເທື່ອໜຶ່ງຕໍ່ຜົນສຳເລັດຂອງກອງປະຊຸມ ສຸດຍອດ ແລະ ຂໍສະແດງຄວາມຮູ້ບຸນຄຸນມາຍັງພະນະທ່ານ ຕໍ່ການຮັບຕ້ອນອັນດີເລີດ, ຂ້າພະເຈົ້າ ຂໍສະແດງຄວາມຫວັງເປັນຢ່າງຍິງວ່າຄວາມພະຍາຍາມຮ່ວມມືກັນ ຂອງພວກເຮົາຈະສືບຕໍ່ສົ່ງເສີມການພົວພັນລະຫວ່າງສອງປະເທດພວກເຮົາ ແລະ ການຈັດຕັ້ງປະຕິບັດຂໍ້ ຕົກລົງໃນຖະແຫຼງການວຽງຈັນຈະນຳເອົາຜົນປະ ໂຫຍດຮ່ວມກັນມາສູ່ບັນດາປະເທດຊາດໃນພາກພື້ນອາຊີ ແລະ ເອີຣົບ.
ຈົດໝາຍຊົມເຊີຍຜົນສຳເລັດກອງປະຊຸມສຸດຍອດອາເຊັມ
(14/01/2013)
(ຂປລ) ຜູ້ນຳປະເທດເພື່ອນມິດສົ່ງຈົດໝາຍຊົມເຊີຍ ເນື່ອງໃນໂອກາດການເປັນເຈົ້າພາບຈັດກອງປະຊຸມສຸດຍອດອາເຊັມ ຄັ້ງທີ 9 ໂດຍພະນະທ່ານ ຊາອິດ ເອັມ ຈີ ເກຍນີ, ເອກອັກ ຄະລັດຖະທູດ ແຫ່ງ ສາທາລະນະລັດ ອິດສະລາມ ປາກິດສະຖານ ເຖິງພະນະທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ.
ເນື້ອໃນຈົດໝາຍຂຽນວ່າ: ຂ້າພະເຈົ້າມີຄວາມຍິນດີ ສົ່ງຄຳຊົມເຊີຍອັນອົບອຸ່ນທີ່ສຸດ ຕໍ່ການເຮັດວຽກເປັນໝູ່ຄະນະທີ່ດີເລີດຂອງພະນັກງານກະຊວງການຕ່າງປະເທດພາຍໃຕ້ການນຳພາ ທີ່ຊຳນິຊຳນານ ຂອງພະນະທ່ານເຊິ່ງໄດ້ຮັບປະກັນໃຫ້ແກ່ການຈັດກອງປະຊຸມສຸດຍອດອາເຊັມຄັ້ງທີ 9 ໄດ້ຮັບຜົນສຳເລັດຢ່າງຈົບງາມ. ຜົນສຳເລັດດັ່ງກ່າວນີ້ ໄດ້ນຳເອົາຄວາມພາກພູມ ໃຈໃຫ້ແກ່ປະຊາຊົນຂອງພະນະທ່ານ.
ຂ້າພະເຈົ້າຂໍຖືໂອກາດນີ້ສະແດງຄວາມຂອບໃຈຢ່າງສູງ ຕໍ່ກັບການຕ້ອນຮັບອັນອົບອຸ່ນຂອງ ພະນະ ທ່ານ ນາຍົກລັດຖະມົນຕີ ແລະ ຂໍອອຍພອນໃຫ້ພະນະທ່ານ ແລະ ປະຊາຊົນຂອງ ພະນະທ່ານ ຈົ່ງມີສຸຂະພາບເຂັ້ມແຂງ, ແຂງແຮງ, ມີພະລານາໄມສົມບູນ ແລະ ປະສົບຜົນສຳເລັດຫໃນໜ້າທີ່ການງານໃນທຸກໆປະການ.
ຈົດໝາຍສະແດງຄວາມຂອບໃຈ
(11/01/2013)
(ຂປລ):ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບຈົດໝາຍສະແດງຄວາມຂອບໃຈ ຈາກພະນະທ່ານ ເຈັນສ໌ ສະໂຕລ໌ເທັນເບີກ ນາຍົກລັດ ຖະມົນຕີ ແຫ່ງ ຣາຊະອານາຈັກນອກແວ.
ຂ້າພະເຈົ້າຂໍສະແດງຄວາມຊົມເຊີຍມາຍັງພະນະທ່ານຕໍ່ຜົນສຳເລັດຊອງກອງປະຊຸມສຸດຍອດອາເຊັມ ຄັ້ງທີ 9 ທີ່ນະຄອນຫລວງວຽງຈັນ ໃນວັນທີ 5-6 ພະຈິກ 2012. ພ້ອມນີ້ຂ້າ ພະເຈົ້າກໍຂໍຂອບໃຈມາຍັງພະນະທ່ານ ທີ່ໄດ້ໃຫ້ການຕ້ອນຮັບໂອບເອື້ອອາລີແກ່ຂ້າພະເຈົ້າພ້ອມດ້ວຍຄະນະ ໂດຍສະເພາະຂ້າພະເຈົ້າໃຫ້ຄວາມສຳຄັນແກ່ພິທີ ຮັບສະມາຊິກໃໝ່ຂອງ ອາເຊັມ ຊຶ່ງໃນໂອກາດດັ່ງກ່າວ ນອກແວໄດ້ຖືກຮັບເຂົ້າເປັນສະມາຊິກໃໝ່ຂອງອາເຊັມຢ່າງທາງການ ຂ້າພະເຈົ້າຂໍຊົມເຊີຍຢ່າງສູງຕໍ່ການກະກຽມພິທີດັ່ງກ່າວ ແລະ ການສະໜັບ ສະໜູນຂອງພະນະທ່ານ ໃຫ້ນອກແວເຂົ້າຮ່ວມອາເຊັມ. ຫໍປະຊຸມແຫ່ງຊາດຫລັງໃໝ່ ແລະ ໜ້າປະທັບໃຈ ໄດ້ເປັນສະຖານທີ່ດີເລີດໃຫ້ແກ່ ການຈັດກອງປະຊຸມສຸດຍອດອາເຊັມ. ການປຶກສາຫາລືຂອງພວກເຮົາໃນພາກກອງປະຊຸມຄົບຄະນະ ແມ່ນເຕັມໄປດ້ວຍ ເນື້ອໃນທີ່ສຳຄັນ ແລະ ສະແດງໃຫ້ເຫັນວ່າອາເຊັມ ນອກຈາກເປັນເວທີປະຊຸມທີ່ ເປັນເອກະ ລັກແລ້ວ, ຍັງເປັນເວທີ ສຳຄັນອັນໜຶ່ງ ສຳລັບການປຶກສາຫາລືດ້ານເມືອງການ ແລະ ການຮ່ວມມື.
ຂ້າພະເຈົ້າຕີລາຄາສູງຕໍ່ສາຍພົວພັນສອງຝາ່ຍທີ່ດີເລີດ ທີ່ມີລະຫວ່າງສອງຊາດພວກເຮົາ ແລະ ຫວັງວ່າ ພວກເຮົາຈະສືບຕໍ່ຮ່ວມກັນຕື່ມອີກໃນອະນາຄົດ.
ຈົດໝາຍສະແດງຄວາມຂອບໃຈຈາກປະເທດນິວຊີແລນ
(11/01/2013)
(ຂປລ) ແຫຼ່ງຂ່າວຈາກກະຊວງຕ່າງປະເທດ ຜູ້ນຳປະເທດເພື່ອນມິດສົ່ງຈົດໝາຍອອຍພອນ ໂດຍພະນະທ່ານ ເມີເຣ ແມັກຄູລ໌ລີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ປະເທດ ນິວຊີແລນ ເຖິງພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ.
ເນື້ອໃນຈົດໝາຍຂຽນວ່າ: ຂ້າພະເຈົ້າຂໍຂອບໃຈເປັນຢ່າງຍິງຕໍ່ການກະກຽມ ແລະ ຕ້ອນຮັບຢ່າງດີເລີດໃນໄລຍະກອງປະຊຸມສຸດຍອດອາເຊັມ ຄັ້ງທີ 9 ຜົນສຳເລັດຂອງກອງປະຊຸມ ແລະ ການກະກຽມທີດີເລີດໃນການຈັດຫາສິ່ງອຳນວຍຄວາມສະດວກຕ່າງໆ ເປັນການຍົກສູງຖານະບົດບາດຂອງລັດຖະບານ ແລະ ປະ ຊາຊົນ ແຫ່ງ ສປປ ລາວ.
ລັດຖະບານຂອງທ່ານ ແລະ ປະຊາຊົນ ແຫ່ງ ສປປ ລາວ ຄວນຕ້ອງຮູ້ສຶກພາກພູມໃຈ ຕໍ່ຜົນສຳເລັດໃນການເປັນເຈົ້າພາບຈັດກອງປະຊຸມສຸດຍອດອາເຊັມ, ເຊິ່ງເປັນສິ່ງທີ່ທ້າທາຍສຳລັບ ທຸກໆສະມາຊິກອາເຊັມ ທີ່ເປັນເຈົ້າພາບ. ຂ້າພະເຈົ້າມີຄວາມເພິ່ງພໍໃຈຫຼາຍເປັນພິເສດທີ່ໄດ້ມີໂອກາດສຳຜັດກັບວັດທະນະທຳອັນດີງາມທີ່ສຸດ ຂອງ ສປປ ລາວ. ກອງປະຊຸມສຸດ ຍອດອາເຊັມ ຄັ້ງທີ 9 ຈະປະກອບສ່ວນຢ່າງແຂງແຮງ ແລະ ມີຜົນດີສຳລັບອະນາຄົດຂອງອາເຊັມ ແລະ ການຮ່ວມມືລະຫວ່າງ ອາຊີ ແລະ ເອີຣົບໃນອະນາຄົດ. ປະເທດນິວຊີແລນ ມີຄວາມຍິນດີທີ່ໄດ້ປະກອບສ່ວນຢ່າງຕັ້ງໜ້າຢູ່ໃນກອງປະຊຸມສຸດຍອດດັ່ງກ່າວ,ກໍຄືກອງ ປະຊຸມຄູ່ຮ່ວມມືລັດຖະສະພາ ອາຊີ-ເອີຣົບ ຄັ້ງທີ 7 ແລະ ພວກເຮົາຈະສືບຕໍ່ຄວາມສຳ ຄັນດັ່ງກ່າວ. ການເປັນປະທານຂອງພະນະທ່ານ ຍັງໄດ້ສ້າງໂອກາດສຳຄັນໃນການເສີມຂະຫຍາຍການຮ່ວມມືສອງຝ່າຍໃຫ້ນັບມື້ນັບກ້າວໜ້າຂຶ້ນ.
ໃນນາມສ່ວນຕົວຂ້າພະເຈົ້າ ມີຄວາມປະທັບໃຈຫຼາຍທີ່ສຸດຕໍ່ການປະກອບສ່ວນຂອງເຈົ້າໜ້າທີ່ຝ່າຍລາວທີ່ມີຕໍ່ຂ້າພະເຈົ້າໃນໄລຍະຢ້ຽມຢາມ ສປປ ລາວ ຂອງຂ້າພະເຈົ້າ, ເວົ້າສະເພາະ ບັນດາເຈົ້າໜ້າທີ່ປະສານງານ (L.O) ຂອງຄະນະຂ້າພະເຈົ້າ. ພວກເຂົາເຈົ້າມີຄວາມສາມາດສູງ ມີຄວາມຮັບຜິດຊອບຕໍ່ໜ້າທີ ແລະ ມີມະນຸດສຳພັນທີ່ດີ, ກໍຄືບັນດາລັດຖະກອນ ລາວຜູ້ອຶ່ນໆ ທີ່ຂ້າພະເຈົ້າໄດ້ມີໂອກາດພົບປະທັກທາຍ ໃນໄລຍະທີ່ຂ້າພະເຈົ້າພຳນັກ ຢູ່ທີ່ນະຄອນຫຼວງວຽງຈັນ. ພະນະທ່ານຈົ່ງພາກພູມໃຈໃນການປະຕິບັດໜ້າທີ່ຂອງທຸກໆຄົນ ທີ່ມີສ່ວນຮ່ວມໃນການເປັນເຈົ້າພາບໃນຄັ້ງນີ້. ການເປັນເຈົ້າພາບຈັດກອງປະຊຸມສຸດຍອດອາເຊັມຄັ້ງທີ 9 ຂອງ ສປປ ລາວ ໃນຄັ້ງນີ້ ຖືວ່າເປັນຕົວແບບອັນດີໃຫ້ແກ່ປະເທດຄູ່ຮ່ວມ ມືອາເຊັມອື່ນໆ.
ຈົດໝາຍສະແດງຄວາມຂອບໃຈຈາກປະເທດຝຣັ່ງ
(11/01/2013)
(ຂປລ):ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ ໄດ້ຮັບຈົດໝາຍສະແດງ ຄວາມຂອບໃຈ ຈາກພະນະທ່ານ ຝຣັງຊົວ ໂຮນລັງ, ປະທານາທິບໍດີ ແຫ່ງ ສາທາລະນະລັດຝຣັ່ງ ທີ່ ສປປ ລາວ ໄດ້ຮັບຜົນສຳເລັດໃນການເປັນເຈົ້າພາບຈັດກອງປະຊຸມອາເຊັມ ຄັ້ງທີ 9 ຜ່ານມາ. ຂ້າພະເຈົ້າຂໍສະແດງຄວາມຂອບ ໃຈ ອັນສູງສົ່ງມາຍັງພະນະ ທ່ານ, ສຳລັບການຕ້ອນຮັບການເດີນທາງມາຢ້ຽມຢາມລາວຂອງຂ້າພະເຂົ້າໃນວັນທີ 5 ພະຈິກ 2012 ແລະ ໃນຄັ້ງນີ້. ຂ້າພະເຈົ້າຮູ້ສືກເປັນກຽດ ແລະ ຂໍຊົມເຊີມເປັນຢ່າງຍິ່ງຕໍ່ຜົນ ສຳເລັດອັນງົດງາມທີ່ປະ ເທດຂອງທ່ານ ໄດ້ ຈັດຕັ້ງກອງ ປະຊຸມສຸດຍອດຂອງປະມຸກລັດ ແລະ ຫົວໜ້າລັດຖະບານອາເຊັມ.
ໃນໂອກາດທີ່ໄດ້ພົບປະກັບພະນະທ່ານນັ້ນ ທັງສອງຝ່າຍໄດ້ຢືນຍັນເຖິງສາຍພົວພັນມິດຕະພາບ ແລະ ການ ຮ່ວມມືທີ່ມີມາແຕ່ດົນນານ ລະຫວ່າງສອງປະເທດພວກເຮົາ ແລະ ໄດ້ພ້ອມກັນຈະສືບຕໍ່ເສີມຂະຫຍາຍໄປອີກໃນອະນາຄົດ. ຈິ່ງຂໍສະແດງຄວາມຊົມເຊີຍເປັນຢ່າງຍິ່ງ ຄືດັ່ງຂ້າພະເຈົ້າໄດ້ກ້າວຢືນຢັນນຳພະນະທ່ານໄວ້ແລ້ວວ່າປະ ເທດຝຣັ່ງຫວັງຈະ ຮ່ວມມືກັບປະເທດລາວ ເພື່ອການພັດທະນາໃນທຸກຂົດເຂດເຊັ່ນ: ການເມືອງ, ເສດຖະກິດສັງຄົມ-ວັດ. ທະນະທຳ. ຂ້າພະເຈົ້າຫວັງວ່າພວກເຮົາຈະສືບຕໍ່ແລກປ່ຽນການຮ່ວມມື ໃນດ້ານຕ່າງໆທີ່ເປັນຜົນປະໂຫຍດຮ່ວມກັນ ການແລກປ່ຽນທາງດ້ານການຄ້າຕ້ອງໄດ້ຮັບການເສີມຂະຫຍາຍອີກ ພວກເຮົາຕ້ອງມືກັນເພື່ອເຮັດໃຫ້ສະພາບ ການລົງທຶນ ຂອງນັກລົງທຶນ ຝຣັ່ງຢູ່ລາວມີຄວາມປອດໄພ ແລະ ໝັ້ນຄົງ.
ຂ້າພະເຈົ້າສະແດງຄວາມຂອບໃຈເປັນຢ່າງຍິ່ງມາຍັງພະນະທ່ານ ຈົ່ງຊ່ວຍຕິດຕາມເອກະສານ 13 ສະບັບ ຂອງຄອບຄົວຊາວຝຣັ່ງ ທີ່ຂໍເດັກນ້ອຍລາວໄປເປັນລູກລ້ຽງຂອງເຂົາເຈົ້າ ຊຶ່ງ ເອກະສານນີ້ໄດ້ຖືກໂຈະພິຈາລະນາ ຊົ່ວຄາວ ພາຍຫລັງທີ່ໄດ້ມີຄຳສັ່ງຂອງທາງການລາວແຕ່ວັນທີ 1 ມັງກອນ 2012 ເປັນຕົ້ນມາ ຂ້າພະເຈົ້າກໍໄດ້ພົບປະ ກັບຄອບຄົວເຫລົ່ານີ້ແລ້ວ ຕອນທີ່ໄດ້ມາຢ້ຽມຢາມລາວຜ່ານມາ ແລະ ເຫັນວ່າພວກຂ້າພະເຈົ້າຕົກ ຢູ່ໃນກໍ ລະນີ ລໍຖ້າ ໄປກ່ອນ ແລະ ພົບຄວາມຫຍຸ້ງຍາກຫລາຍ. ໂດຍອີງໃສ່ການເຄົາລົບຄຳສັ່ງ ທີ່ປະກາດອອກມາ ແລະ ຜົນປະໂຫຍດ ຂອງເດັກນ້ອຍ, ຂ້າພະເຈົ້າຈິ່ງຫວັງວ່າພະນະທ່ານຄົງຈະຊ່ວຍຕິດຕາມ ເພື່ອຫາທາງແກ້ໄຂເອກະສານຂອງຄອບ ຄົວຝຣັ່ງເຫລົ່ານີ້ດ້ວຍ. ຂ້າພະເຈົ້າຂໍຢືນຢັນອີກວ່າ ປະເທດຝຣັ່ງຈະສະໜັບສະໜູນໃກ້ຊິດກັບ ສປປ ລາວ ໃນການ ສ້າງເງື່ອນໄຂຕ່າງໆກ່ຽວກັບການຂໍເດັກນ້ອຍລາວເປັນລູກລ້ຽງຄົນຕ່າງປະເທດ.
ຈົດໝາຍສະແດງຄວາມຂອບໃຈ ຈາກນາຍົກລັດຖະມົນຕີ ອົດສະຕາລີ
(11/01/2013)
(ຂປລ): ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສ.ປ.ປ. ລາວ ໄດ້ຮັບຈົດໝາຍສະແດງຄວາມຂອບໃຈຈາກ ພະນະທ່ານ ຈູເລຍ ກີລ໌ລາດ, ນາຍົກລັດຖະມົນຕີ ແຫ່ງ ປະເທດ ອົດສະຕາລີ ພາຍຫລັງທີ່ໄດ້ມາຢ້ຽມຢາມ ສ.ປ.ປ. ລາວ ແລະ ເຂົ້າຮ່ວມກອງປະຊຸມອຸດຍອດອາຊີ-ເອີຣົບ ຄັ້ງທີ 9 ທີ່ ສ.ປ.ປ. ລາວ ເປັນເຈົ້າພາບ ຊຶ່ງເນື້ອໃນ ຈົດໝາຍໄດ້ລະບຸດັ່ງນີ້:
ຂ້າພະເຈົ້າ ຂໍຂອບໃຈເປັນຢ່າງຍິ່ງຕໍ່ການຈັດກອງປະຊຸມສຸດຍອດອາເຊັມ ຄັ້ງທີ 9, ການຫ້າງຫາກະກຽມຈັດກອງປະຊຸມຄັ້ງນີ້ ເຫັນວ່າໄດ້ຢ່າງດີເລີດ ແລະ ພວກຂ້າພະເຈົ້າ ຂໍສະແດງ ຄວາມຮູ້ບຸນຄຸນເປັນຢ່າງສູງມາຍັງພະນະທ່ານ ແລະ ລັດຖະບານ ແຫ່ງ ສ.ປ.ປ. ລາວ ຕໍ່ການຕ້ອນຮັບອັນອົບອຸ່ນ, ຂ້າພະເຈົ້າ ຮູ້ສຶກປິຕິຊົມຊື່ນເປັນພິເສດ ທີ່ໄດ້ມາຢ້ຽມຢາມ ສ.ປ.ປ. ລາວ ຊຶ່ງເປັນປີຄົບຮອບ 60 ປີ ແຫ່ງ ສາຍພົວພັນການທູດສອງຊາດ, ຂໍຂອບໃຈມາຍັງພະນະທ່ານ ທີ່ສະຫລະເວລາອັນມີຄ່າເພື່ອພົບປະໂອ້ລົມສອງຝ່າຍ, ພວກຂ້າພະເຈົ້າ ຫວັງເປັນຢ່າງຍິ່ງວ່າ ການພົວພັນຈະເສີມຂະຫຍາຍບົຍພື້ນຖານສາຍພົວພັນການທູດ 60 ປີ ຂອງສອງຊາດພວກເຮົາ ໂດຍສະເພາະຮັດແໜ້ນສາຍພົວພັນທາງດ້ານເສດຖະກິດ ໃຫ້ມີ ຄວາມຫລາກຫລາຍຍິ່ງຂຶ້ນ.
ດັ່ງທີ່ປະກາດຢູ່ໃນເອກະສານໜ້າປົກຂາວຂອງລັດຖະບານ ອົດສະຕາລີ ໃນຫົວຂໍ້ “ອົດສະຕາລີ ໃນສະຕະວັດແຫ່ງອາຊີ” ວ່າພວກຂ້າພະເຈົ້າ ມີຈຸດປະສົງທີ່ຈະຮັດແໜ້ນສາຍພົວ ພັນທີ່ເລິກເຊິ່ງ ແລະ ກວ້າງຂວາງກວ່າເກົ່າ ຂອງອົດສະຕາລີ ກັບບັນດາປະເທດໃນພາກພື້ນ ໃນທຸກລະດັບ. ສາຍພົວພັນເຫລົ່ານີ້ ມີການພົວພັນທາງດ້ານສັງຄົມ ແລະ ວັດທະນະທຳ ກໍຄືດ້ານການເມືອງ ແລະ ເສດຖະກິດ.
ອີກເທື່ອໜຶ່ງ, ຂໍຊົມເຊີຍ ຕໍ່ຜົນສຳເລັດຂອງກອງປະຊຸມສຸຍຍອດອາເຊັມ ຄັ້ງທີ 9, ຂ້າພະເຈົ້າມີຄວາມເບີກບານມ່ວນຊື່ນຫລາຍ ໃນການຢ້ຽມຢາມປະເທດທີ່ສວຍງາມຂອງພະນະ ທ່ານ./.
ທ່ານນາຍົກລັດຖະມົນຕີ ຮັບຈົດໝາຍ ສະແດງຄວາມຂອບໃຈ ຈາກນາຍົກລັດຖະມົນຕີ ໄທ
(11/01/2013)
(ຂປລ): ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສ.ປ.ປ. ລາວ ໄດ້ຮັບຈົດໝາຍສະແດງຄວາມຂອບໃຈ ຈາກພະນະທ່ານ ນາງ ຍິ່ງລັກ ຊິນນະວັດ, ນາຍົກລັດ ຖະມົນຕີ ແຫ່ງ ຣາຊະອານາຈັກໄທ ທີ່ໄດ້ຮັບຄຳເຊີນ ເພື່ອມາເຂົ້າຮ່ວມກອງປະຊຸມສຸດຍອດອາຊີ-ເອີຣົບ ຄັ້ງທີ 9 ໃນວັນທີ 5-6 ພະຈິກ 2012 ຜ່ານມາ ທີ່ນະຄອນຫລວງວຽງຈັນ ຊຶ່ງມີເນື້ອໃນດັ່ງນີ້:
ຂ້າພະເຈົ້າ ຂໍສະແດງຄວາມຍິນດີ ມາຍັງພະນະທ່ານ ແລະ ລັດຖະບານ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ ດ້ວຍຜົນສຳເລັດຢ່າງຈົບງາມ ໃນການຈັດກອງປະຊຸມ ດັ່ງກ່າວ ແລະ ຂໍຂອບໃຈພະນະທ່ານ ເປັນຢ່າງຍິ່ງສຳລັບການຕ້ອນຮັບ ແລະ ການເບິ່ງແຍງຂ້າພະເຈົ້າ ແລະ ຜູ້ແທນໄທ ຢ່າງອົບອຸ່ນ ຊຶ່ງໝາກຜົນສຳຄັນ ຂອງການຈັດກອງປະຊຸມ ອາເຊັມ 9 ໃນຄັ້ງນີ້ ປະກົດຈາກການປຶກສາຫາລື ແລກປ່ຽນຄຳຄິດຄຳເຫັນ ລະຫວ່າງ ຜູ້ນຳປະເທດອາຊີ-ເອີຣົບ ທີ່ເປັນໄປຢ່າງສ້າງສັນ ພາຍໃຕ້ການນຳພາຂອງ ພະນະທ່ານ ໂດຍ ບັນດາຜູ້ນຳໄດ້ໃຫ້ຄວາມສຳຄັນເຖິງປະເດັນຄວາມທ້າທາຍຕ່າງໆ ໃນໂລກປະຈຸບັນ ແລະ ພ້ອມໃຈກັນສຸມໃສ່ຊອກຫາ ແລະ ຮັດແໜ້ນການຮ່ວມມືໃຫ້ໃກ້ຊິດກັນຫລາຍຂຶ້ນ ຈາກການຮັບສະມາຊິກໃໝ່ 3 ປະເທດ ຊຶ່ງຂ້າ ພະເຈົ້າເຊື່ອວ່າ: ຈະຊ່ວຍເສີມສ້າງສາຍພົວພັນໃນການຮ່ວມມື ແລະ ຄວາມເຂັ້ມແຂງຂອງອາເຊັມ ໃຫ້ແໜ້ນແຟ້ນ ແລະ ຫລວງ ຫລາຍຂຶ້ນ ໄປຄຽງຄູ່ກັບການສົ່ງເສີມສັນຕິສຸກ ແລະ ຄວາມຈະເລີນຮຸ່ງເຮືອງ ລະຫວ່າງ ສອງພາກພື້ນ ອາຊີ ແລະ ເອີຣົບ ໃນຖານະມິດ ແລະ ຮຸ້ນສ່ວນທີ່ເທົ່າທຽມກັນ.
ຂ້າພະເຈົ້າ ຂໍຖືໂອກາດນີ້ ເນັ້ນຄືນຄວາມມຸ້ງໝາຍ ແລະ ຄວາມຕັ້ງໃຈ ທີ່ຈະເຮັດວຽກງານຢ່າງໃກ້ຊິດກັບພະນະທ່ານ ເພື່ອເສີມສ້າງສາຍພົວພັນອັນດີ ລະຫວ່າງ ຣາຊະອານາຈັກໄທ ແລະ ສ.ປ.ປ. ລາວ ໃຫ້ແໜ້ນແຟ້ນຍິ່ງຂຶ້ນໄປ ເພື່ອຜົນປະໂຫຍດຂອງທັງສອງປະເທດ ແລະ ປະຊາຊົນຂອງປະເທດທັງສອງຢ່າງໝັ້ນຍືນຕະ ຫລອດໄປ./.
ຈົດໝາຍສະແດງຄວາມຂອບໃຈຈາກລັດຖະບານຍີ່ປຸ່ນ
(11/01/2013)
(ຂປລ): ພະນະທ່ານ ຈູມມາລີ ໄຊຍະສອນ, ປະທານປະເທດ ແລະ ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບຈົດໝາຍສະແດງຄວາມຂອບໃຈ ຈາກພະນະທ່ານ ໂຢຊິຮິໂກະ ໂນດະ, ນາຍົກລັດຖະມົນຕີ ແຫ່ງ ປະເທດຍີ່ປຸ່ນ.
ເນື້ອໃນຈົດໝາຍໄດ້ລະບຸວ່າ:ຂ້າພະເຈົ້າ ຂໍສະແດງຄວາມຂອບໃຈຢ່າງຈິງໃຈ ມາຍັງພະນະທ່ານ, ລັດຖະບານ ແລະ ພໍ່ແມ່ປະຊາຊົນລາວບັນດາເຜົ່າ ທີ່ໄດ້ຕ້ອນຮັບຢ່າງອົບອຸ່ນສຳລັບການ ມາຢ້ຽມຢາມຢ່າງເປັນທາງການໃນຄັ້ງນີ້. ຂ້າພະເຈົ້າຮູ້ສືກເປັນກຽດ ແລະ ຍິນດີເປັນຢ່າງຍິ່ງທີ່ໄດ້ມີໂອກາດຢ້ຽມຢາມລາວ ໃນຖານະນາຍົກລັດຖະມົນຕີໃນຮອບ 8 ປີ. ດັ່ງທີ່ຂ້າພະເຈົ້າ ໄດ້ກ່າວໃນການພົບປະສອງຝ່າຍກັບພະນະທ່ານ, ໃນການຢ້ຽມຢາມຄັ້ງນີ້ເຮັດໃຫ້ຂ້າພະເຈົ້າມີຄວາມສົນໃຈຕໍ່ ສປປ ລາວ ຫລາຍຂຶ້ນ. ກອງປະຊຸມສຸດຍອດອາເຊັມຄັ້ງທີ 9 ທີ່ລັດຖະ ບານລາວໃຫ້ກຽດເປັນເຈົ້າພາບແມ່ນໂອກາດອັນສະຫງ່າລາສີ ຂອງສອງທະວີບອາຊີ-ເອີຣົບ ໄດ້ພິຈາລະນາບັນຫາສາກົນທີ່ສອງທະວີບມີຄວາມສົນໃຈຢ່າງກົງໄປກົງມາ, ເພີ່ມທະວີ ຄວາມເຂົ້າໃຈ ແລະ ຄວາມສາມັກຄີເຊິ່ງກັນ ແລະ ກັນ. ຂ້າພະເຈົ້າຂໍສະແດງຄວາມຊົມເຊີຍຕໍ່ຜົນສຳເລັດຂອງກອງປະຊຸມຄັ້ງນີ້ອີກດ້ວຍ. ໃນການພົບປະສອງຝ່າຍລາວ-ຍີ່ປຸ່ນ ພວກ ຂ້າພະເຂົ້າໄດ້ປືກສາຫາລື ເຖິງທິດທາງຂອງ ”ຄວາມເປັນຄູ່ຮ່ວມຮອບດ້ານ” ໃນຕໍ່ໜ້າ ແລະ ການຮ່ວມມືໃນເວທີສາກົນຢ່າງມີປະສິດທິຜົນໃນຕໍ່ໜ້າ, ພາຍໃຕ້ການຮ່ວມມືຢ່າງໃກ້ສິດ ກັບພະນະທ່ານ, ຂ້າພະເຈົ້າຈະສຸມທຸກເຫື່ອແຮງ ເພື່ອປະກອບສ່ວນໃນການພັດທະນາສາຍພົວພັນ ຍີ່ປຸ່ນ-ລາວ ໃຫ້ມີບາດກ້າວອັນໃໝ່ເລື່ອຍໆ ແລະ ສືບຕໍ່ ເພີ່ມທະວີຄວາມເປັນ ຄູ່ຮ່ວມຮອບດ້ານໃຫ້ໜັກແໜ້ນຫລາຍຂຶ້ນກວ່າເກົ່າ.
ສຸດທ້າຍ ຂ້າພະເຈົ້າ ຂໍອວຍພອນໃຫ້ ສປປ ລາວ ຈົ່ງມີສັນຕິພາບ ແລະ ວັດທະນາຖາວອນ ພາຍໃຕ້ການ ນຳພາຂອງພະນະທ່ານ ແລະ ຂໍໃຫ້ພະນະຈົ່ງມີສຸຂະພາບເຂັ້ມແຂງ, ມີຄວາມ ສຸກ ແລະ ຄວາມຈະເຈີນຕະຫລອດໄປ.
ຜູ້ນຳລາວໄດ້ຮັບຄຳຂອບໃຈຜູ້ນຳກຳປູເຈຍ
(10/01/2013)
(ຂ.ປ.ລ.): ເມື່ອມໍ່ໆມານີ້ ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສ.ປ.ປ. ລາວ ໄດ້ ຮັບຈົດໝາຍຂອບໃຈ ຈາກສົມເດັດ ອັກຄະມະຫາເສນາບໍດີ ເຕໂຈ ຮຸນເຊັນ, ນາຍົກລັດຖະມົນຕີ ແຫ່ງ ຣາຊະອານາຈັກ ກຳປູເຈຍ ຊຶ່ງມີເນື້ອຄວາມສຳຄັນວ່າ:
ຂ້າພະເຈົ້າ ຂໍສະແດງຄວາມຂອບໃຈ ແລະ ຮູ້ບຸນຄຸນຢ່າງເລິກເຊິ່ງມາຍັງພະນະທ່ານ ທີ່ໄດ້ໃຫ້ການຕ້ອນຮັບຢ່າງອົບອຸ່ນແກ່ຂ້າພະເຈົ້າ ພ້ອມດ້ວຍຄະນະ ລວມທັງໃຫ້ໂອກາດໄດ້ ເຂົ້າຢ້ຽມຂ່ຳນັບພະນະທ່ານ ໃນໄລຍະທີ່ຂ້າພະເຈົ້າໄດ້ພຳນັກ ຢູ່ນະຄອນຫຼວງວຽງຈັນທີ່ສວຍສົດງົດງາມແຫ່ງນີ້ ໃນເວລາເຂົ້າຮ່ວມກອງປະ ຊຸມສຸດຍອດອາເຊັມ ຄັ້ງທີ 9 ທີ່ຫາກໍໄດ້ ຈົບລົງດ້ວຍຜົນສຳເລັດອັນຈົບງາມ.
ຂ້າພະເຈົ້າເຫັນວ່າ: ການສົນທະນາກັບພະນະທ່ານ ແມ່ນມີປະໂຫຍດ ແລະ ໄດ້ຮັບຜົນດີ. ຂ້າພະເຈົ້າ ເຫັນດີເປັນຢ່າງຍິ່ງກັບພະນະທ່ານ ທີ່ວ່າຜົນຂອງການປຶກສາຫາລື ແລະ ແລກປ່ຽນ ຄຳຄິດຄຳເຫັນໃນຫຼາຍລະດັບກ່ຽວກັບສອງຝ່າຍ, ບັນາພາກພື້ນ ແລະ ບັນຫາສາກົນ ໄດ້ສະທ້ອນໃຫ້ເຫັນສາຍພົວພັນອັນສະໜິດສະໜົມ ແລະ ຄວາມເຂົ້າໃຈ ເຊິ່ງກັນ ແລະ ກັນ ລະຫວ່າງ ພັກ ແລະ ປະຊາຊົນ ຂອງສອງປະເທດອ້າຍນ້ອງພວກເຮົາໃນຕະຫຼອດຫຼາຍທົດສະວັດຜ່ານມາ ດ້ວຍຄວາມພະຍາຍາມຮ່ວມກັນຂອງພວກເຮົາ ເພື່ອຜົນປະໂຫຍດ ແລະ ຄວາມຜາສຸກຂອງປະຊາຊົນ ທັງສອງຊາດ. ຂ້າພະເຈົ້າ ເຊື່ອໝັ້ນວ່າ: ການຮ່ວມມືຢ່າງໃກ້ຊິດຂອງພວກເຮົາທີ່ມີແຕ່ໃດມາທັງແບບສອງຝ່າຍ ແລະ ຫຼາຍຝ່າຍ ໃນຂອບການຮ່ວມມືຕ່າງໆ ຍິ່ງຈະເພີ່ມທະວີ ແລະ ພັດທະນາຂຶ້ນເລື້ອຍໆ. ຂໍອວຍພອນໄຊອັນປະເສີດໃຫ້ແກ່ພະນະທ່ານ ຈົ່ງມີສຸຂະພາບເຂັ້ມແຂງ ແລະ ຂໍໃຫ້ ສ.ປ.ປ. ລາວ ອຸດົມໄປດ້ວຍຄວາມຈະເລີນ ຮຸ່ງເຮືອງ.
ໃນໂອາດດຽວກັນນີ້ ພະນະທ່ານ ທອງສິງທຳມະວົງ, ນາຍົກລັດຖະມົນຕີ ແຫ່ງ ສ.ປ.ປ. ລາວ ກໍໄດ້ຮັບ ຈົດໝາຍຂອບໃຈຈາກ ສົມເດັດ ອັກຄະມະຫາເສນາບໍດີ ເຕໂຈ ຮຸນເຊັນ, ນາ ຍົກລັດຖະມົນຕີ ແຫ່ງ ຣາຊະອາ ນາຈັກ ກຳປູເຈຍ ມີເນື້ອໃນລະບຸວ່າ: ຂ້າພະເຈົ້າຂໍສະແດງຄວາມຂອບໃຈຢ່າງຈິງໃຈ ມາຍັງພະນະທ່ານ ທີ່ໃຫ້ການຕ້ອນຮັບຢ່າງອົບອຸ່ນ ແກ່ຂ້າພະເຈົ້າ ແລະ ຄະນະຜູ້ແທນກຳປູເຈຍ ໃນໄລຍະທີ່ພັກຢູ່ນະຄອນຫຼວງວຽງຈັນ. ພ້ອມທັງສະແດງຄວາມຊົມເຊີຍຕໍ່ຜົນສຳເລັດອັນຈົບງາມຂອງກອງປະຊຸມສຸດຍອດອາຊຽນຄັ້ງທີ 9 ຊຶ່ງ ໄດ້ກາຍ ເປັນເຫດການປະຫວັດສາດທີ່ສຳຄັນໜຶ່ງ ຂອງສາຍພົວພັນລະຫວ່າງ ອາຊີ ແລະ ເອີຣົບ. ຄວາມສຳເລັດຄັ້ງນີ້ ຖືວ່າເປັນຄວາມພາກພູມໃຈຂອງອາເຊັມ ໃນການປູພື້ນຖານໃໝ່ ໃຫ້ແກ່ສອງທະວີບໄດ້ເຮັດວຽກຮ່ວມກັນຢ່າງໃກ້ຊິດ ເພື່ອສົ່ງເສີມຄວາມເຂົ້າໃຈ ແລະ ການຮ່ວມມື ເຊິ່ງກັນ ແລະ ກັນ ເພື່ອຮັດແໜ້ນການເປັນຄູ່ຮ່ວມມື ເພື່ອສັນຕິພາບ ແລະ ການພັດທະນາ ລວມທັງການແກ້ໄຂ ຮັບມືກັບສິ່ງທ້າທາຍຕ່າງໆໃນໂລກ. ຂ້າພະເຈົ້າເຊື່ອໝັ້ນວ່າ: ຜົນການປຶກສາຫາລື ຄູ່ຮ່ວມມື ອາຊີ-ເອີຣົບ ໃນຄັ້ງນີ້ ຈະນຳມາຊຶ່ງຄວາມຜາສຸກ ແລະ ກຽດສັກສີ ໃຫ້ແກ່ປວງຊົນທັງໂລກ./.
ຜູ້ນຳລາວໄດ້ຮັບໂທລະເລກອອຍພອນວັນຊາດຈາກບັນດາປະເທດເພື່ອນມິດ
(10/01/2013)
(ຂປລ) ພະນະທ່ານ ຈູມມາລີ ໄຊຍະສອນ, ປະທານປະເທດ ແຫ່ງ ສປປ ລາວ, ພະນະທ່ານ ທອງສິງ ທຳມະວົງ ນາຍົກລັດຖະມົນຕີ ແຫ່ງ ສປປ ລາວ ແລະ ສົ່ງເຖິງ ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປລາວສືບຕໍ່ຮັບໂທລະເລກອວຍພອນວັນຊາດ ຈາກຜູ້ນຳປະເທດເພື່ອນ ມິດໂດຍເລີ່ມຈາກ ພະນະທ່ານ ອິດສລາມ ກາຮິມົບ, ປະທານາທິບໍດີ ແຫ່ງ ສາທາລະນະລັດ ອູສເບັກກີສະຖານ, ພະນະທ່ານ ມາຮີນດາ ຣາຈາປັກຊາ, ປະທານາທິບໍດີ ແຫ່ງ ສາທາ ລະນະລັດ ສັງຄົມນິຍົມ ປະຊາທິປະໄຕ ສີລັງກາ, ພະນະທ່ານ ດຣ. ຣາມ ບາຣັນ ຢາດາບ, ປະທານາທິບໍດີ ແຫ່ງ ເນປານ ແລະ ພະນະທ່ານ TSAKHIAGIIN ELBEGDORJ, ປະທານາທິບໍດີ ແຫ່ງ ມົງໂກລີ ແລະ ພະນະທ່ານ ດີ. ເອັມ ຈາຢາຣາດເນ, ນາຍົກລັດຖະມົນຕີ ແຫ່ງ ສາທາລະນະລັດ ສັງຄົມນິຍົມ ປະຊາທິປະໄຕ ສີລັງກາ ແລະ ພະນະທ່ານ ດຣ. ບາອຳ ບາປານ, ນາຍົກລັດຖະມົນຕີ ແຫ່ງ ເນປານ, ພະນະທ່ານ LUVSANVANDANGIIN BOLD, ລັດຖະມົນຕີຕ່າງປະເທດ ແຫ່ງ ມົງໂດລີ ແລະ ພະນະທ່ານ ສາດສະ ດາຈານ. ຈີ. ແອລ. ເປີຣິສ, ສະມາຊິກສະພາ, ລັດຖະມົນຕີຕ່າງປະເທດ ແຫ່ງ ສາທາລະນະລັດ ສັງຄົມນິຍົມ ປະຊາທິປະໄຕ ສີລັງກາ.
ເຊິ່ງເນື້ອໃນໂທລະເລກກ່າວວ່າ: ເນື່ອງໃນໂອກາດວັນຊາດ ແຫ່ງ ສປປ ລາວ ຄົບຮອບ 37 ປີ. ໃນນາມລັດຖະບານ ແລະ ປະຊາຊົນ ຂອງພວກຂ້າພະເຈົ້າ ຂໍສົ່ງຄຳຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງພະນະທ່ານ, ລັດຖະບານ ແລະ ປະຊາຊົນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ.
ພວກຂ້າພະເຈົ້າມີຄວາມພາກພູມໃຈທີ່ເຫັນວ່າ ສາຍພົວພັນມິດຕະພາບ ແລະ ການຮ່ວມມືອັນເປັນມູນເຊື້ອລະຫວ່າງປະເທດຂອງພວກເຮົາຂະຫຍາຍຕົວຢ່າງສອດຄ່ອງກັບສິດ ຜົນ ປະໂຫຍດຂອງສອງຊາດຂອງພວກເຮົາ. ພວກຂ້າພະເຈົ້າເຊື່ອໝັ້ນວ່າ ສາຍພົວພັນມິດຕະພາບ ແລະ ການຮ່ວມມືດັ່ງກ່າວຈະໄດ້ຮັບການຂະຫຍາຍຕົວຢ່າງເລິກເຊິ່ງຍິ່ງໆຂຶ້ນໃນຕໍ່ໜ້າ ເພື່ອສິດຜົນປະໂຫຍດຂອງສອງຝ່າຍ ກໍຄືເພື່ອສັນຕິພາບ ແລະ ການພັດທະນາທີ່ໝັ້ນຄົງຂອງພາກພື້ນ. ຂໍອອຍພອນໃຫ້ພະນະທ່ານຈົ່ງມີສຸຂະພາບເຂັ້ມແຂງ, ມີພະລານາໄມສົມບູນ, ມີຄວາມຜາສຸກ ແລະ ຂໍໃຫ້ປະຊາຊົນລາວເພື່ອນມິດຈົ່ງປະສົບແຕ່ຄວາມວັດທະນາຖາວອນ.
ຈົດໝາຍສະແດງຄວາມຂອບໃຈ
(10/01/2013)
(ຂປລ):ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແລະ ພະນະທ່ານ ດຣ.ທອງລຸນ ສີສຸລິດ, ຮອງ ນາຍົກລັດຖະມົນຕີ, ລັດຖະມົນຕີວ່າການ ກະຊວງການຕ່າງປະເທດ ແຫ່ງ ສປປ ລາວ ໄດ້ຮັບຈົດໝາຍສະແດງ ຄວາມຂອບໃຈ ຈາກພະນະທ່ານ ສຸຣິນ ພິດສຸວັນ, ເລຂາທິການໃຫຍ່ອາຊຽນ.
ເນື້ອໃນຈົດໝາຍໄດ້ລະບຸວ່າ: ຂ້າພະເຈົ້າ ຂໍສະແດງຄວາມຂອບໃຈເປັນຢ່າງສູງ ຕໍ່ການຕ້ອນຮັບອັນອົບ ອຸ່ນຂອງພະທ່ານ, ລັດຖະບານ ແລະ ຄະນະ ທີ່ມີຕໍ່ຄະນະກອງເລຂາອາຊຽນ ຂອງພວກຂ້າພະເຈົ້າ ໃນໄລຍະທີ່ພວກ ຂ້າພະເຈົ້າພຳນັກ ຢູ່ນະຄອນຫລວງວຽງຈັນທີ່ສວຍງາມແຫ່ງນີ້ ເພື່ອເຂົ້າຮ່ວມກອງປະຊຸມສຸດຍອດອາເຊັມ ຄັ້ງທີ 9. ກອງປະຊຸມສຸດຍອດ ຄັ້ງນີ້ເປັນເຫດການຄັ້ງສຳຄັນທີ່ບໍ່ມີວັນລືມ ຕັ້ງແຕ່ຂ້າພະເຈົ້າດຳລົງຕຳແໜ່ງເປັນເລຂາທິ ການໃຫຍ່ອາຊຽນເປັນຕົ້ນມາ.
ຂ້າພະເຈົ້າ ຂໍສະແດງຄວາມຊົມເຊີຍຢ່າງສຸດໃຈ ຕໍ່ກອງປະຊຸມສຸດຍອດອາເຊັມ ຄັ້ງທີ 9 ໂດຍພາຍໃຕ້ການເປັນປະທານຢ່າງປິຊາສາມາດຂອງພະນະທ່ານ. ດັ່ງທີ່ພະເຈົ້າໄດ້ກ່າວໄວ້ໃນ ຕອນທ້າຍກອງປະຊຸມວ່າ ຂ້າພະເຈົ້າ ໄດ້ສັງເກດເຫັນຂະບວນການຂອງອາເຊັມມາແຕ່ຕົ້ນປີ 1994-95 ໃນເວລາລິເລີ່ມເຕົ້າໂຮມຄວາມຄິດຕ່າງໆ ຈົນໄດ້ ເປີດກອງປະຊຸມຄັ້ງປະຖົມ ມະລຶກຂອງອາເຊັມ ທີ່ບັງກອກ ໃນປີ 1996 ແລະ ມາຮອດກອງປະຊຸມສຸດຍອດຄັ້ງລ້າສຸດ ທີ່ນະຄອນຫລວງວຽງຈັນ, ເນື້ອໃນຂອງການສົນທະນາ ແລະ ແລກປ່ຽນຄຳຄິດຄຳເຫັນ ກັນໄດ້ກາຍມາເປັນ ຢ່າງເຂັ້ມຂຸ້ນຈິງຈັງ ແລະ ຊັດເຈນຍິ່ງຂຶ້ນ ຂ້າພະເຈົ້າຄາດຫວັງເປັນຢ່າງຍິ່ງວ່າ ຂະບວນການຂອງອາເຊັມຈະສອດຄ່ອງ ແລະ ມີປະສິດທິຜົນຍິ່ງຂຶ້ນ ສຳລັບ ການຮ່ວມມື ແລະ ຊອກຫາວິທີທາງແກ້ໄຂບັນຫາສິ່ງທ້າທາຍຕ່າງໆທີ່ອາຊີ ແລະ ເອີຣົບ ກຳລັງປະເຊີນຢູ່. ກອງປະຊຸມສຸດຍອດອາເຊັມ ຄັ້ງທີ 9 ພາຍໃຕ້ການເປັນປະທານທີ່ສະຫລາດ ສອງຂອງພະນະທ່ານ ໄດ້ປະກອບສ່ວນຢ່າງໃຫຍ່ຫລວງເຂົ້າໃນວິວັດທະນາການຂອງອາເຊັມ.
ຈົດໝາຍສະແດງຄວາມຂອບໃຈຈາກປະທານສະພາສະຫະພາບເອີຣົບ
(10/01/2013)
(ຂປລ) ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮັບຈົດໝາຍຂອບໃຈຈາກ ພະນະທ່ານ ແຮກມັນ ວັນ ຣົມປູຍ, ປະທານສະຫະພາບເອີຣົບ. ເນື້ອໃນຈົດໝາຍໄດ້ລະບຸວ່າ:ຂ້າພະເຈົ້າຂໍສະແດງຄວາມຂອບໃຈເປັນຢ່າງສູງ ມາຍັງພະນະທ່ານ ທີ່ໃຫ້ການຕອ້ນຮັບຂ້າພະເຈົ້າເປັນຢ່າງດີ ໃນໄລຍະເຂົ້າຮ່ວມກອງປະຊຸມສຸດຍອດ ອາເຊັມ ຄັ້ງທີ 9 ທີ່ນະຄອນຫຼວງວຽງຈັນ.
ກອງປະຊຸມສຸດຍອດອາເຊັມ ໄດ້ຮັບຜົນສຳເລັດຢ່າງໃຫ່ຍຫຼວງ, ຍ້ອນການນຳພາຂອງພະນະທ່ານ ແລະ ຄວາມເອົາໃຈໃສ່ຂອງລັດຖະບານລາວ. ຂ້າພະເຈົ້າປະທັບໃຈຫຼາຍຕໍ່ການເຂົ້າ ຮ່ວມກອງປະຊຸມໃນລະດັບສູງຂອງບັນດາຄູ່ຮ່ວມມືອາເຊັມ, ການປຶກສາຫາລືທີ່ມີປະສິດທິຜົນ ແລະ ການຮອງຮັບເອົາເອກະສານທີ່ສຳຄັນຂອງກອງປະຊຸມ. ຂ້າພະເຈົ້າຂໍຂອບໃຈ ເປັນພິເສດຕໍ່ກະຊວງການຕ່າງປະເທດລາວ ໂດຍສະເພາະແມ່ນບັນດາເຈົ້າໜ້າທີ່ປະສານງານອາເຊັມ ແລະ ບັນດາພະນັກງານວິຊາການທັງໝົດທີ່ກ່ຽວຂ້ອງທີ່ໄດ້ສຸມໃສ່ທຸກສະຕິປັນຍາ ແລະ ເຫື່ອແຮງ ເພື່ອຜົນສຳເລັດຂອງກອງປະຊຸມສຸດຍອດດັ່ງກ່າວ. ທາງຝ່າຍສະຫະພາບເອີລົບ ຮູ້ສຶກຍິນດີທີ່ໄດ້ປະກອບສ່ວນສະໜັບສະໜູນການກະກຽມກອງປະຊຸມສຸດຍອດ ອາເຊັມຄັ້ງທີ 9 ເຊັ່ນ: ການຈັດສຳມະນາ, ທັດສະນະສຶກສາ, ການຝຶກອົບຮົມ ແລະ ການປຶກສາຫາລືເພື່ອຮັບປະກັນວ່າ ບັນດານັກວິຊາການລາວມີຄວາມກຽມພ້ອມຮອບດ້ານ ເພື່ອຮັບໃຊ້ເຂົ້າໃນການປະຕິບັດໜ້າທີ່ຂອງຕົນ ເພື່ອຜົນສຳເລັດຂອງກອງປະຊຸມສຸດຍອດຄັ້ງນີ້. ພ້ອມດຽວກັນນີ້ຂ້າພະເຈົ້າກໍຂໍສະແດງຄວາມຂອບໃຈທີ່ໄດ້ມີໂອກາດພົບປະ ແລະ ປຶກສາຫາລືບັນຫາການຮ່ວມມືສອງຝ່າຍ ລະຫວ່າງ ສະຫະພາບເອີຣົບ ແລະ ສປປ ລາວ ໃນວັນທີ 4 ພະຈິກ 2012. ການພົບປະດັ່ງກ່າວຖືວ່າເປັນການພົບປະສອງຝ່າຍຢ່າງເປັນທາງ ການຄັ້ງທຳອິດໃນລະດັບສູງສຸດ ລະຫວ່າງ ສະຫະພາບເອີຣົບ ແລະ ສປປ ລາວ ຕັ້ງແຕ່ໄດ້ມີການລົງນາມພົວພັນຮ່ວມມືສອງຝ່າຍໃນປີ 1997 ເປັນຕົ້ນມາ. ພວກເຮົາໄດ້ສົນທະນາໃນ ຫຼາຍບັນຫາລວມທັງການຄ້າ, ການເຂົ້າເປັນສະມາຊິກອົງການການຄ້າໂລກ (WTO) ຂອງ ສປປ ລາວ, ບັນຫາສິ່ງແວດລ້ອມ ແລະ ສິດທິມະນຸດ. ຂ້າພະເຈົ້າຍັງໄດ້ປະກາດວ່າຈະເພີ່ມ ທະວີການຊ່ວຍເຫຼືອ ສປປ ລາວ ຂຶ້ນເປັນຈຳນວນຫຼວງຫຼາຍ ເລີ່ມແຕ່ ປີ 2014 ເປັນຕົ້ນໄປ ເພື່ອຊ່ວຍເຫຼືອໃຫ້ ສປປ ລາວ ຫຼຸດພົ້ນຂອງຈາກບັນຊີປະເທດທີ່ດ້ວຍພັດທະນາໃນປີ 2020.
ໃນຖານະເປັນປະທານກອງປະຊຸມສຸດຍອດອາເຊັມຄັ້ງທີ 10, ຂ້າພະເຈົ້າຂໍສະແດງຄວາມຍິນດີຕ້ອນຮັບພະນະທ່ານ ສູ່ ນະຄອນບຼຸກແຊນ ໃນປີ 2014 ມານະທີ່ນີ້ດ້ວຍ. ພະນະທ່ານ ແລະ ປະເທດຂອງທ່ານໄດ້ທຸ້ມເທຢ່າງຫຼວງຫຼາຍໃສ່ການສົ່ງເສີມ ແລະ ເສີມຂະຫຍາຍສາຍພົວພັນລະຫວ່າງ ອາຊີ ແລະ ເອີຣົບ. ອີງໃສ່ຜົນສຳເລັດຂອງກອງປະຊຸມສຸດຍອດອາເຊັມ ຄັ້ງທີ 9, ພວກເຮົາຈົ່ງພ້ອມກັນທຸ່ມເທເພື່ອຮັດແໜ້ນຄູ່ຮ່ວມມືລະຫວ່າງສອງພາກພື້ນພວກເຮົາໃຫ້ນັບມື້ເຂັ້ມແຂງຂຶ້ນໃນອານາຄົດ.
ໂທລະເລກອອຍພອນ
(08/01/2013)
(ຂປລ): ສະຫາຍ ຈູມມາລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກ ປປ ລາວ, ປະທານປະເທດ ແຫ່ງ ສ.ປ.ປ. ລາວ ໄດ້ສົ່ງໂທລະເລກອອຍພອນ ເຖິງສະ ຫາຍ ກິມ ເຈິງ ອຸນ, ເລຂາທິການທີໜຶ່ງພັກແຮງງານເກົາຫລີ, ປະທານທີໜຶ່ງຄະນະກຳມະທິການປ້ອງກັນຊາດ ແຫ່ງສາທາລະນະລັດ ປະຊາຊົນ ປະຊາທິປະໄຕ ເກົາຫລີ ເນື່ອງໃນ ໂອກາດວັນເກີດຄົບຮອບ 30 ປີ ຊຶ່ງມີເນື້ອຄວາມສຳຄັນວ່າ:
ເນື່ອງໃນໂອກາດວັນເກີດຂອງສະຫາຍ ຄົບຮອບ 30 ປີ (8/1/1983-8/1/2013), ໃນນາມຄະນະບໍລິຫານງານ ສູນກາງພັກ ປະຊາຊົນ ປະຕິວັດລາວ ແລະ ໃນນາມສ່ວນຕົວ, ຂ້າພະເຈົ້າຂໍສົ່ງຄຳອອຍພອນອັນອົບອຸ່ນ ແລະ ພອນໄຊອັນປະເສີດມາຍັງສະຫາຍ. ຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ ພາຍໃຕ້ການນຳພາອັນສະຫຼາດສ່ອງໃສຂອງພັກແຮງງານ ເກົາຫລີ ອັນມີສະຫາຍເປັນຜູ້ນຳໜ້ານັ້ນ, ພັກ-ລັດ ແລະ ປະຊາຊົນ ສ.ປ.ປ. ເກົາຫລີ ອ້າຍນ້ອງ ຈະສືບຕໍ່ຍາດໄດ້ຜົນສຳເສັດໃໝ່ ອັນໃຫ່ຍຫຼວງກວ່າເກົ່າ ໃນພາລະກິດປົກປັກຮັກສາ ແລະ ກໍ່ສ້າງ ສ.ປ.ປ. ເກົາຫລີ ສັງຄົມນິຍົມ ໃຫ້ຈະເລີນ ຮຸ່ງເຮືອງ ແລະ ເຂັ້ມແຂງຮອບດ້ານ ເພື່ອນຳເອົາຄວາມສົມບູນພູນສຸກ ມາໃຫ້ປະຊາຊົນ ສ.ປ.ປ. ເກົາຫລີ ອ້າຍນ້ອງ ກໍຄືຍົກ ສູງຖານະບົດບາດ ຂອງ ສ.ປ.ປ. ເກົາຫລີ ໃນເວທີພາກພື້ນ ແລະ ສາກົນ, ບັນລຸຜົນສຳເລັດໃນການທ້ອນໂຮມປະເທດຊາດໂດຍສັນຕິວິທີ ໂດຍໄວ.
ໃນໂອກາດອັນສະຫງ່າລາສີນີ້ ຂ້າພະເຈົ້າຂໍອອຍພອນໃຫ້ສະຫາຍ ຈົ່ງມີພະລານາໄມສົມບູນ, ມີຄວາມຜາສຸກ ແລະ ໄດ້ຮັບຜົນສຳເລັດໃນການສືບທອດພາລະກິດອັນມີກຽດ ແລະ ສູງສົ່ງ ຂອງການນຳລຸ້ນຜ່ານມາ. ຂໍອອຍພອນໃຫ້ສາຍພົວພັນມິດຕະພາບ ແລະ ການຮ່ວມມືອັນເປັນມູນເຊື້ອ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດລາວ-ສ.ປ.ປ. ເກົາຫລີ ຈົ່ງສືບຕໍ່ໄດ້ຮັບການເສີມຂະຫຍາຍ ໃຫ້ນັບມື້ນັບເກີດດອກອອກຜົນຍິ່ງໆຂຶ້ນ./.
ຜູ້ນຳລາວ ອວຍພອນວັນເອກະລາດ ສ.ສ. ມຽນມາ
(03/01/2013)
*(ຂປລ): ບັນດາຜູ້ນຳລາວ ຊຶ່ງມີ ພະນະທ່ານ ຈູມມາລີ ໄຊຍະສອນ, ປະທານປະເທດແຫ່ງ ສ.ປ.ປ. ລາວ; ພະນະທ່ານ ບຸນຍັງ ວໍລະຈິດ, ຮອງປະທານປະເທດ, ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ, ພະນະທ່ານ ດຣ. ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ແຫ່ງ ສປປ ລາວ ໄດ້ສົ່ງໂທລະເລກ ອວຍພອນ ເຖິງຄູ່ຮ່ວມຕຳແໜ່ງ ແຫ່ງ ສາທາລະນະລັດ ສະຫະພາບ ມຽນມາ ເນື່ອງໃນໂອກາດສະເຫລີມສະຫລອງ ວັນເອກະລາດ ແຫ່ງ ສາທາລະນະລັດ ສະຫະພາບ ມຽນມາ ຄົບຮອບ 65 ປີ.
ໃນໂທລະເລກອວຍພອນ ບັນດາຜູ້ນຳລາວ ຕ່າງກໍໄດ້ສົ່ງພອນໄຊອັນປະເສີດ ແລະ ຄຳຊົມເຊີຍອັນອົບອຸ່ນ ເຖິງການນຳຂອງ ສາທາລະນະລັດ ສະຫະພາບ ມຽນມາ ແລະ ຊົມເຊີຍ ຕໍ່ສາຍພົວພັນມິດຕະພາບ ແລະ ການຮ່ວມມືສອງປະເທດ ທີ່ຂະຫຍາຍຕົວ ແລະ ກຳລັງແຕກດອກອອກຜົນໃນຫລາຍຂົງເຂດ ພ້ອມທັງສະແດງຄວາມຫວັງວ່າ ການພົວພັນ ແລະ ການຮ່ວມມືອັນດີທີ່ມາແລ້ວນັ້ນ ຈະໄດ້ຮັບການສືບຕໍ່ເສີມຂະຫຍາຍຍິ່ງໆຂຶ້ນບົນພື້ນຖານຕ່າງຝ່າຍຕ່າງມີຜົນປະໂຫຍດ ກໍຄືການປະກອບສ່ວນເພື່ອສັນຕິພາບ, ສະເຖຍລະພາບ ແລະ ການຮ່ວມມືເພື່ອການພັດທະນາ ຢູ່ໃນພາກພື້ນ ແລະ ໃນໂລກ./.
ບັນດາຜູ້ນຳລາວ ສືບຕໍ່ຮັບສານ ອວຍພອນວັນຊາດ ຈາກປະເທດເພື່ອນມິດ
(03/01/2013)
(ຂປລ): ບັນດາທ່ານຜູ້ນຳຂອງລາວ ສືບຕໍ່ຮັບສານອວຍພອນວັນຊາດ ຈາກຄູ່ຮ່ວມຕຳແໜ່ງປະເທດເພື່ອນມິດ ໃນນັ້ນປະກອບມີ: ພະນະທ່ານ ຈູມມາລີ ໄຊຍະສອນ, ປະທານປະ ເທດແຫ່ງ ສປປ ລາວ, ໄດ້ຮັບສານອວຍພອນຈາກ ພະນະທ່ານ ນິໂບຊາ ຣາດມາໂນວິກ, ປະທານາທິບໍດີ ບອສເນຍ ແລະ ເຮີເຊໂກວີນາ, ພະນະທ່ານ ທູມັສ ເຮັນດຣິກ ອິນວິສ໌, ປະທານປະເທດແຫ່ງ ສາທາລະນະລັດ ແອັດໂຕເນຍ, ພະນະທ່ານ ອີວານ ກາສປາໂຣວິກ, ປະທານາທິບໍດີແຫ່ງສາທາລະນະລັດສະໂລວັກ ແລະ ສົມເດັດ ແກຣາ ດຸກ ເຮັນຣີ, ເຈົ້າຊີວິດແຫ່ງຣາຊະອານາຈັກລຸກຊຳບວກ; ພະນະທ່ານ ທອງສິງ ທຳມະວົງ, ນາຍົກລັດຖະມົນຕີ ໄດ້ຮັບສານອວຍ ພອນຈາກ ພະນະທ່ານ ອັນດຸສ ອັນຊິນ, ນາຍົກລັດຖະມົນຕີ ແຫ່ງ ສາທາລະນະລັດ ແອັດໂຕເນຍ, ພະນະທ່ານ ໂຣເບີດ ຟິໂກ, ນາຍົກລັດຖະມົນຕີ ແຫ່ງ ສາທາລະນະລັດສະໂລວັກ ແລະ ພະນະທ່ານ ດຣ.ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ໄດ້ຮັບສານອວຍພອນຈາກ ພະນະທ່ານ ເອັດກາກ ຣິງເກວິຊ, ລັດຖະມົນຕີວ່າການກະຊວງການຕ່າງປະເທດແຫ່ງ ສາທາລະນະລັດ ລັດເວຍ, ພະນະທ່ານ ອົວມັສ ເພດ, ລັດຖະມົນຕີວ່າການກະຊວງການຕ່າງປະເທດແຫ່ງ ສາທາລະນະລັດ ແອັສໂຕເນຍ ແລະ ພະນະທ່ານ ມິໂຣສະລາບ ລາຈັກ, ລັດຖະມົນຕີວ່າການ ກະຊວງການຕ່າງປະເທດແຫ່ງ ສາທາລະນະລັດສະໂລວັກ.
ໃນສານອວຍພອນຈາກປະເທດເພື່ອນມິດດັ່ງກ່າວໄດ້ລະບຸວ່າ: ເນື່ອງໃນໂອກາດວັນຊາດ ແຫ່ງສາທາລະນະລັດ ປະຊາທິປະໄຕ ປະຊາຊົນລາວ, ຂ້າພະເຈົ້າມີຄວາມປື້ມປິຕິເປັນ ຢ່າງຍິ່ງ, ຂໍສົ່ງຄຳຊົມເຊີຍອັນຈິງໃຈ ແລະ ພອນໄຊອັນປະເສີດ ມາຍັງພະນະທ່ານຈົ່ງມີຄວາມສຸກ ແລະ ຂໍໃຫ້ປະຊາຊົນລາວທຸກທົ່ວໜ້າຈົ່ງມີຄວາມຜາສຸກ ແລະ ຄວາມຈະເລີນ ຮຸ່ງເຮືອງ. ຂໍຖືໂອກາດນີ້ ອວຍພອນມາຍັງ ສາທາລະນະລັດ ປະຊາທິປະໄຕ ປະຊາຊົນລາວ ຈົ່ງມີຄວາມສົມບູນພູນສຸກ ແລະ ພັດທະນາແບບຍືນຍົງ./.